
Banca este închisă 


Ploua întruna. Era, mai curînd, lapoviţă decit 
ploaie. O lapoviţă de care nu te apără nici umbrela, 
nici paltonul. Vremea asta ingrată ţinea de două 
zile. Parcă n-ar fi fost începutul lui septembrie, ci 
sfîrşitul lui noiembrie. Oamenii care se grăbeau la 
lucru sau la gară, căci majoritatea locuitorilor din 
towicz lucrau în capitală, îşi concentrau întreaga 
atenţie cum să ocolească mai bine băltoacele mari 
de pe trotuare şi de pe partea carosabilă a străzii. 

Nimeni nu acorda vreo atenţie bărbatului 
îmbrăcat într-un pardesiu bleumarin şi o şapcă de 
aceeaşi culoare, care căra o tolbă maro, ponosită, 
aliniată cu o curea pe umăr. Era un lucrător 
oarecare de la centrala telefonică sau electrică, 
care îşi făcea controlul în raionul său sau mergea 
să repare vreo defecţiune pe linie. 

Bărbatul în pardesiu, bleumarin se uită la ceas. 
Acele „Rakietei” sale se aflau în clipa aceea: cel 
mare la nouă, cel mic puţin mai jos. Opt fără un 
sfert! Apoi se îndreptă spre transformatorul electric 
din apropiere, îl deschise cu o cheie scoasă din 
tolbă şi începu să meşterească ceva în interior. 

A durat foarte puţin. Cel mult un minut. După 
aceea închise cu grijă uşa de oţel a 
transformatorului şi se îndreptă spre fişetul cu 
legături telefonice. Avea o cheie şi pentru acesta. 


Aici, cu mişcări repezi dar sigure şi hotărite, scoase 
cîteva fişe. după care închise cu grijă la loc uşa 
metalică. 

La urmă, fără să se grăbească, coti pe una din 
străduţele laterale care porneau din mica piaţă a 
orăşelului. Aici, nu departe de colţ, lîngă un zid 
înalt, cu o poartă mare pentru maşini şi cu o portiţă 
obişnuită, staţiona un „Fiat” de culoare deschisă. 
Bărbatul în pardesiu bleumarin mai scotoci o dată 
în tolba sa, lîngă poartă. Scoase o a treia cheie şi o 
introduse în broasca portiţei. Zăvorul alunecă cu 
un zgomot surd şi uşa se întredeschise cîțiva 
centimetri. 

De data aceasta nu mai luă din tolbă, ci din 
buzunarul hainei, un inel cu cheile maşinii. Privi în 
jur cu atenţie. Nu-l vedea nimeni, aşa că deschise 
cu cheia uşa autoturismului şi se strecură în 
interior. Îşi scoase de pe el pardesiul ud şi şapca. 
Rămase într-un costum elegant de culoare închisă. 
Purta o cămaşă albă cu cravată asortată, care să 
nu bată la ochi. Batista albă din buzunarul de sus 
al hainei venea bine la costum. 

Motorul porni imediat. Şoferul însă nu puse 
maşina în mişcare. O ţinea pregătită de plecare. 
Pardesiul bleumarin, tolba de piele şi şapca le viri 
sub scaun, să nu se vadă. Aştepta. 

În timp ce acesta întrerupsese curentul electric 
din partea pieţii în care se afla, pe scările care 
duceau spre Banca Cooperaţiei săteşti urcau trei 
bărbaţi în trenciuri de culoare deschisă. Toţi purtau 
mustăţi la modă pe-atunci. Bărbiile şi obrajii le 
erau acoperiţi cu peri deşi. Fiecare din cei trei avea 


pe cap fie o şapcă gen ciclist, fie o pălărie cu bor 
larg. 

Banca  cooperaţiei  săteşti din towicz era 
amplasată într-o clădire nu prea mare, cu două 
etaje, în piaţa oraşului. Pe una din părţile laterale 
ale clădirii se aflau poarta şi scările care duceau la 
etajele locuite de diverşi locatari. Tot parterul era 
însă ocupat de sala mare de operaţiuni, în care 
lucrau majoritatea funcţionarilor. Tot aici se afla 
cabinetul directorului, biroul contabilităţii, cît şi 
încăperile lipsite de ferestre denumite pompos 
„tezaurul”. De fapt erau trei case mari de fier, lipite 
de perete. Tezaurul era despărţit de sala de 
operaţiuni prin uşi masive de stejar căptuşite cu 
tablă din oţel şi cu un grilaj nu mai puţin solid, 
închis la rîndul lui cu un lacăt mare. 

Banca cooperaţiei săteşti din Łowicz era o 
instituţie foarte importantă mai ales pentru 
agricultorii care locuiau în regiune. Aici primeau 
credite pentru investiţii. Tot aici îşi ridicau 
drepturile cuvenite pentru furnizările de cereale şi 
contractările de animale. Luna septembrie era 
pentru agricultori cea mai bună pentru predarea 
cerealelor. La staţia de cale ferată din towicz şi din 
celelalte localităţi din împrejurimi, feroviarii ataşau 
în fiecare zi la trenurile de marfă citeva vagoane cu 
porci şi vite. Crescătorul de animale se prezenta 
după aceea cu chitanţa la bancă pentru a-şi încasa 
banii cuveniţi. 

Pentru a veni în întîmpinarea clienţilor, banca îşi 
începea activitatea la ora şapte dimineaţa, iar la 
opt fix portarul descuia intrarea principală a băncii. 


Casele îşi începeau la această oră plata. Dar cu 
treizeci de minute înainte pe trotuar se şi forma 
coada. Astăzi nu era însă nimeni. Pe o astfel de 
vreme nici ţipenie de om nu se grăbea să vină atit 
de dimineaţă la bancă. 

Cînd bărboşii ajunseră în faţa uşii, portarul le 
spuse prin ferestruică: 

— Banca este încă închisă. Deschidem la ora opt. 
Peste un sfert de oră. 

— Noi am venit la, directorul Drzewiecki. La 
această oră ne-a fixat întîlnirea. Sîntem din 
Varşovia, de la Centrala agro-alimentară. Spunînd 
acestea, unul din cei trei arătă prin geam o 
legitimaţie îmbrăcată într-o învelitoare maro. 

Dacă musafirii ar fi invocat vreun motiv banal al 
vizitei lor la bancă înainte, de deschidere, cu 
siguranţă că portarul nu le-ar fi dat drumul. Sau, în 
cel mai rău caz, s-ar fi dus la directorul Stanislaw 
Drzewiecki şi l-ar fi întrebat ce să facă. Dar chiar şi 
la Łowicz, cu toate că se află atit de aproape de 
capitală, cuvintele „sîntem din Varşovia” şi mai 
mult chiar „de la Centrală” îşi exercitară influenţa 
lor magică. Fără să stea pe gînduri, portarul răsuci 
cheia în broască şi cei trei bărbaţi pătrunseră în 
interior, într-o mică anticameră, oare îndeplinea 
atit rolul de cameră de gardă cît şi de garderobă. 

Din clipa aceea, evenimentele se desfăşurară 
fulgerător. 

Paznicul, care se afla în camera de gardă, răsfoia 
un ziar pe care şi-l cumpărase venind la serviciu. 
Brusc, atit el cît şi portarul văzură în miinile celor 
intraţi pistoale. 


— Stati liniştiţi! Nu vă mişcaţi, că trag! 

În vocea celui care rosti aceste cuvinte se simţea 
hotărîrea de a-şi îndeplini ameninţarea fără să stea 
pe gînduri. 

Între timp, cel de-al doilea agresor luă carabina 
paznicului care se afla lîngă scaun, iar cel de-al 
treilea atîrnă pe uşă inscripţia: 


AZI BANCA SE VA DESCHIDE LA ORA NOUĂ. 
VĂ RUGĂM SĂ NE SCUZAŢI! 


Cheia se afla în uşă. Agresorii n-au avut aşadar 
nici o dificultate cu încuierea ei. Deocamdată, din 
exterior, nu-i ameninţa nimeni, Ţinîndu-şi pistoalele 
în mîÎini, porunciră celor doi reţinuţi: 

— Luaţi-o spre sală. Fără gălăgie! 

Paznicului şi portarului nu le rămase altceva de 
făcut decit să se supună ordinului. 

Apariţia acestui grup în sala operativă n-a trezit, 
la început, nici o nelinişte. Funcţionarii se aflau la 
ghişeele şi birourile lor, pregătindu-se pentru 
activitatea cotidiană bancară. Casierul împreună cu 
directorul şi unul din funcţionari se aflau tocmai în 
tezaur. Stăteau lingă o casă de fier deschisă şi 
scoteau din ea bani, după care îi puneau într-o 
valiză, pe care apoi, conform obiceiului, o duceau 
în boxa casierului. 

Unul dintre agresori se opri în uşă. Al doilea trecu 
în goană, sau mai bine zis alergă prin sală, 
oprindu-se în uşa tezaurului. Al treilea bărbos îşi 
alese locul în mijlocul sălii. Ridică pistolul şi trase 
de două ori în tavan. 


— Toţi în picioare! Miinile sus! 

Se produse o mică panică. Una din funcţionare 
începu să ţipe. Agresorul îşi îndreptă ţeava armei 
spre ea. 

— Linişte, că trag! spuse, apăsat. 

Femeia tăcu. 

In timpul acesta, unul din funcţionarii băncii, cel 
care se afla lîngă boxa casei şi în atribuţia căruia 
intra primirea şi controlarea cecurilor şi a altor 
ordine de plată, nu-şi pierdu sîngele rece. Apăsă cu 
piciorul pe butonul de alarmă aflat sub birou. Dar 
vuietul sirenei nu se auzi. Nici la circa de miliţie 
cea mai apropiată nu se aprinse becul roşu de 
alarmă. Nici zăvoarele electrice, care ar fi trebuit în 
momentul acela să blocheze toate ieşirile din 
clădire nu se puseră în mişcare. În această parte a 
oraşului curentul electric fusese întrerupt. 

Funcţionarii băncii se sculară de pe locurile lor şi- 
şi ridicară miinile în sus. Oamenii din tezaur 
înlemniră de spaimă văzind în faţa lor ţeava 
pistolului. 

— Toată lumea în camera directorului! comandă 
agresorul aflat în mijlocul sălii. Repede şi fără 
goange. 

— Şi voi, completă bărbosul aflat în pragul 
tezaurului. Mişcaţi-vă! 

_ Camera directorului Drzewiecki era foarte mare. 
In afara biroului se aflau acolo o masă lungă 
acoperită cu postav verde şi un număr suficient de 
scaune. Aici se desfăşurau de obicei şedinţele 
băncii şi tot aici erau primite persoanele care voiau 
să vorbească cu conducerea unităţii, fără martori. 


Acum, în încăperea cu două ferestre ce dădeau 
spre curtea interioară era mare înghesuială. In 
prag se afla unul din bandiți. 

— Staţii jos! le ordonă. Pe scaune sau pe podea. 

Şi acest ordin a fost îndeplinit întocmai, fără nici o 
obiecţie. 

Ceilalţi doi bărbaţi intrară în tezaur. Aruncară din 
valiza aflată pe podea pachetele cu bancnote de 
douăzeci şi cincizeci de zloți şi săculeţele cu 
mărunţiş. În schimb băgară în ea, mai întîi, 
bancnotele de o mie de zloți, în pachete de cîte o 
sută de bucăţi, aflate pe raftul superior al casei de 
fier. Apoi le scoaseră din casă pe cele de cinci sute, 
şi la urmă bancnote de o sută. Cînd au terminat 
operaţiunea, unul din bandiți a închis valiza cea 
veche şi a legat-o cu o curea scoasă din buzunar. 

— Al dracului, grea mai e, zise, încercînd să ridice 
prada. _ 

— Ce te miri aşa? rise cel de-al doilea bărbos. In 
valijoara asta sînt peste patru milioane de zloți, 
una peste alta. 

— Gata, s-o ştergem! 

— Încet, încet. Du-te mai întii la uşă şi vezi dacă e 
cineva. lau eu valiza. 

Amîndoi ieşiră din tezaur. Unul se îndreptă spre 
uşă, celălalt, împreună cu prada, se apropie de 
banditul care-i păzea pe oamenii înghesuiți în 
cabinetul directorului. 

— la te uită, spuse rizînd, cît de cuminţi stau. Noi 
sîntem gata, adăugă, adresîndu-se colegului. 

— Drumul e liber, raportă cel de-al treilea de 
lîngă uşă. 


— Staţi aici liniştiţi o jumătate de oră. Dacă în 
timpul ăsta cineva vă da alarma, arunc o grenadă 
pe fereastră. Spunind aceste cuvinte, le arătă un 
obiect negru, oval, pentru ca nici unul din cei de 
faţă să nu aibă vreun dubiu în ceea ce priveşte 
ameninţarea. Să fi fost oare o grenadă adevărată? 
Nimeni nu s-a uitat cu atenţie la el. 

Uşa cabinetului directorului a fost încuiată cu 
cheia. Oamenii aflaţi înăuntru auziră paşi grăbiţi 
trecînd prin sala de operaţiuni iar uşa dinspre 
stradă deschizîndu-se şi închizîndu-se. Cei care se 
aflau mai aproape de fereastră se ridicară în grabă 
şi se apropiară de gratii pentru a da alarma. Au 
trebuit însă urgent să se întoarcă la locurile lor. În 
curte, chiar lîngă una din ferestre se afla acelaşi 
bărbos care îi păzise. 

— Linişte, zbieră. Ce v-am spus? 

Terorizaţi cu grenada, se dădură în lături de la 
geam şi înlemniră pe podea. 

Trecură citeva minute lungi cît o veşnicie. 
Directorul Drzewiecki, care stătea la birou, privi 
înspre fereastră. Silueta agresorului dispăruse aşa 
că ridică încet receptorul din furcă. Dar tonul nu 
venea. Lovirea furcii nu ajută la nimic. Telefonul 
era mut. 

— Au tăiat, probabil, firele, şopti unul din 
funcţionarii tineri ai băncii, aflat pe podea, chiar 
lîngă birou. Să mă uit. Poate c-au plecat? 

Cercetă un moment cu privirea curtea, dar nu 
mai zări pe nimeni. 

—  Canaliile au dispărut, spuse şi deschise 
fereastra. 

Toţi se ridicară de la locurile lor. Unul dintre ei, 
mai naiv, apăsă pe clanţa uşii. Fără să aibă, 
bineînţeles, urmarea aşteptată. Altcineva, 
nerăbdător să scape din captivitate, se aruncă 
asupra uşii cu toată puterea, dar scîndurile groase 
din stejar, căptuşite în plus cu un strat de izolaţie 
fonică, nici nu se clintiră. 

— Nu facem nimic, spuse casierul. Trebuie să 
strigăm după ajutor pe fereastră. 

Speranţe de a primi vreun ajutor erau însă slabe. 
Locatarii de la etajele superioare părăsiseră 
imobilul, plecînd la serviciu, la şcoală sau după 
cumpărături. O bună bucată de vreme, strigătele n- 
au alarmat pe nimeni. În cele din urmă, în curte 
apăru un client al băncii. Acesta citise anunţul de la 
uşă privind deschiderea cu întîrziere a băncii. 
Tocmai trecea pe lingă poartă cînd auzi strigătele 
de ajutor. 

— Ce s-a întîmplat? întrebă uimit, văzînd atitea 
capete la cele două ferestre. 

— Banca a fost jefuită, explică directorul 
Drzewiecki. Sîntem  încuiaţi. Vă rog, anunţaţi 
miliția. 

— Jefuită? se miră clientul. Dar unde sînt bandiții? 

— Au fugit. Ne-au închis pe toţi într-o cameră. 
Chemaţi repede miliția. 

— Zău, aşa e? făcu agricultorul, întrebîndu-se 
dacă nu cumva îşi bat joc de el. 

— Domnule Marchlewski, zise casierul care îl 
cunoştea pe client, du-te repede la miliţie. Fiecare 
minut e preţios. 

După ce i-au închis pe toţi funcţionarii în 
cabinetul directorului Drzewiecki, cei trei bandiți 
părăsiră în linişte banca împreună cu prada 
prețioasă. Incuiaseră cu grijă uşa de la intrare în 
urma lor, merseră cîţiva metri pe trotuar, apoi 
dădură colţul şi intrară în curtea vechii clădiri. Unul 
din bărboşi zădărnici cu succes, după părerea lui 
darea alarmei pretimpurii de către cei închişi. Mai 
rămase citeva clipe sub fereastră, aşteptind ca 
tovarăşii lui să treacă prin curte cu valiza prețioasă 
şi prin portita din zid să ajungă la străduţa 
lăturalnică, care dădea în piaţa oraşului. Aici îi 
aştepta „Fiatul” de culoare deschisă, la cîţiva 
metri de poartă, Aruncară valiza în portbagaj. Doi 
bărboşi, ocupară locurile din spate, lăsînd portiera 
din faţă deschisă. Ultimul bandit se alătură gru- 
pului, aşezîndu-se lingă şofer. Maşina o porni din 
loc. 

— Le-am băgat spaima în oase, că cel puţin zece 
minute de acum încolo nici unul nu mai scoate 
nasul afară, rise acesta. 

Şoferul nu spuse nimic. Se învirti cîtva timp pe 
străzile oraşului, după care îndreptă maşina în 
direcţia gării, pe drumul cel mai scurt. Într-un 
anumit loc opri maşina. 

— Coboriţi! ordonă. 

Cei trei bărbaţi se dădură jos ascultători şi cu pas 
rapid se îndreptară spre gară, unde se amestecară 
printre călătorii de pe peroane. „Fiatul” de culoare 
deschisă plecă mai departe, pînă la bariera de cale 
ferată. Bariera era deschisă şi astfel maşina porni 
în viteză pe şoseaua ce ducea spre capitală. 


12 


Alarmată, miliția sosi în cîteva minute. Miliţienii 
însă nu putură pătrunde în interior. Au adus un 
specialist care să descuie uşa de la intrare, iar apoi 
să potrivească un şperaclu cu care să-i elibereze 
pe funcţionarii băncii închişi în camera dinspre 
curte. In cele din urmă, palizi, şi emoţionaţi, 
funcţionarii îşi părăsiră închisoarea temporară. 

Locotenentul Mikolaj Stolarczyk conducea 
acțiunea miliției. La mai puțin de o oră veni din 
Varşovia, de la Comandamentul voievodal al 
miliției, o echipă numeroasă de anchetă, condusă 
de maiorul Witold Potapowicz. Locotenentul, dîndu- 
şi seama că Varşovia va prelua întreaga anchetă, 
nu a făcut nici un interogatoriu, rezumîndu-se doar 
la păstrarea tuturor urmelor şi la stabilirea stării de 
fapt. Unul din milițieni ceru o scară şi stînd în virful 
acesteia, scoase cele două gloanţe trase de bandit, 
care se înfipseseră în tavan. 

După sosirea maiorului  Potapowicz începu 
interogarea martorilor. Primii au fost portarul, şi 
paznicul. După aceea au fost invitați directorul, 
casierul şi funcţionarul care se afla în tezaur. 
Restul funcționarilor băncii relatară apoi pe rînd 
ofițerului de miliţie cum s-a desfăşurat jaful şi ce 
au observat caracteristic. Echipa de specialişti în 
dactiloscopie a adunat toate amprentele digitale. 
Instalatorii chemaţi au descoperit imediat cauza 
nefuncţionării telefonului şi a lipsei de curent 
electric. 

Ancheta la faţa locului, la bancă, s-a prelungit 
pînă seara tîrziu. In piaţa din faţa Băncii cooperaţiei 
săteşti se adunau în permanenţă grupuri de gură- 

cască. Vestea despre jaful temerar sa răspîndise 
într-o clipită prin tot oraşul. Doi milițieni în 
uniformă încercau în zadar să-i împrăştie pe 
curioşi. Unii plecau pentru ca să se reîntoarcă 
imediat, alţii se ţineau la oarecare distanţă de clă- 
direa băncii, însă nu aveau de gînd nici ei să 
părăsească punctul de observaţie. 

In cele din urmă, după ora opt seara, uşa de la 
intrare se deschise şi funcţionarii băncii părăsiră 
grămadă clădirea în care le-a fost dat în ziua aceea 
să treacă prin atîtea emoţii. În interior rămăseseră 
doar milițienii, directorul Drzewiecki şi paznicul din 
schimbul de noapte. 

— Domnule maior, poate lăsaţi vreun om de-al 
dumneavoastră la noapte? propuse directorul. 

— De ce? zimbi ofiţerul de miliţie. Nu avem de ce 
să ne temem, a doua oară nu mai vin. Ştiu doar că 
nu mai aveţi bani. 

— Miine putem deschide? 

— Ce-am avut de făcut la faţa locului, am făcut, 
răspunse maiorul. Aici ne-am terminat treaba. În 
ceea ce priveşte deschiderea băncii, hotăriţi singuri 
sau să hotărască forurile superioare. După părerea 
mea, banca trebuie să fie redeschisă cît mai 
repede. 

— Bineînţeles, aprobă şi locotenentul Stolarczyk, 
Clienţii dumneavoastră au prea mult de lucru pe 
cîmp pentru a veni în mod inutil să-şi ridice banii. 

— Am să întreb la Varşovia, hotărî Drzewiecki. 

— Să ieşim, conchise maiorul. 

Ofițerii de miliţie îşi luară rămas-bun de la 
director şi o porniră spre Comandamentul raional al 

miliției. Aici, maiorul Potapowicz, locotenentul 
Stolarczyk comandantul raional, colonelul 
Lesniewski, ţinură prima şedinţă. Chipurile ofiţerilor 
de miliţie nu arătau prea încîntate. Rezultatele 
anchetei preliminare erau mai mult decit modeste. 

Locotenentul Stolarczyk raportă şefului său cum 
s-a desfăşurat atacul: 

—  Bandliţii s-au orientat perfect în topografia 
clădirii şi în activitatea băncii. Au acţionat fără nici 
o greşeală. Întreaga operaţiune a durat cu puţin 
peste zece minute. Au fugit prin curtea ce da spre 
străduţa lăturalnică, unde-i aştepta o maşină, un 
„Fiat” de culoare deschisă. Din păcate, toată ziua. 
a plouat, trecători au fost puţini şi, dealtfel, atit ei 
cît şi locatarii din casele vecine nu s-au interesat 
de maşină şi de şoferul ei. Instalaţia de alarmă a 
băncii era în cea mai perfectă ordine. Nu a 
funcţionat deoarece bandiții au întrerupt curentul 
electric în acest cartier din towicz. Acelaşi lucru 
este valabil şi pentru telefoane. Totul a fost făcut 
cu mare precizie. Una din viînzătoarele de la 
magazinul alimentar îşi aminteşte că a zărit un tip 
în pardesiu de culoare închisă şi cu şapcă 
meşterind ceva la transformator. Atunci s-a stins 
lumina în camera din spatele magazinului. 

— Rolul portarului, care a deschis uşa bandiţilor, 
şi al paznicului care s-a lăsat dezarmat, nu v-au dat 
de bănuit? întrebă colonelul. 

— Eu i-aş închide pe amindoi pentru orice 
eventualitate, spuse locotenentul. 

— Nu cred că trebuie procedat astfel, îşi exprimă 
părerea maiorul Potapowicz. Materialul de anchetă 

de pînă acum nu ne dă nici cea mai mică bază 
pentru a-i reţine pe aceşti oameni. Bandliţii au dat 
dovadă de multă inventivitate, pentru că au 
prevăzut faptul că portarul nu le va da drumul 
înăuntru. S-au asigurat faţă de această 
eventualitate. Directorul Drzewiecki a declarat, 
există dealtfel şi alţi martori, că ieri i s-a telefonat 
de la Varşovia, chipurile din partea Centralei agro- 
alimentare, anunţindu-i-se pentru ziua de azi 
sosirea celor trei lucrători ai Centralei. Aşa că dacă 
portarul nu i-ar fi lăsat de la început să intre şi s-ar 
fi dus să-l întrebe pe director, Drzewiecki ar fi dat 
cu siguranţă dispoziţia să li se dea drumul. Deci 
lucrurile s-ar fi petrecut la fel. Este adevărat că 
paznicul s-a lăsat luat prin surprindere, dar cred că 
fiecare din noi în locul lui nu ar fi fost mai vigilent. 
Paznicul era înarmat cu o carabină, dar această 
armă lungă este practic inutilizabilă în încăperi 
închise. Chiar dacă arma nu ar fi fost sprijinită de 
scaun şi s-ar fi aflat în mîna paznicului, efectul ar fi 
fost acelaşi, 

— Ştiu eu? spuse colonelul, gîndindu-se la 
cuvintele lui Potapowicz. 

— Nu susţin în mod categoric că paznicul şi 
portarul n-ar fi avut înainte contacte cu agresorii, 
dar consider aceasta ca puţin probabil, îşi apără 
maiorul punctul de vedere! Dacă vreunul din ei 
este vinovat, deocamdată l-aş lăsa în pace şi nu l- 
aş reţine. Mai bine să-i supunem unei observaţii 
atente. Poate că aşa ne vor conduce la autorii 
principali ai jafului. 

— Bandiţii trebuie să aibă un complice pe terenul 
băncii, se încăpăţină locotenentul. De unde să ştie 
ei atit de bine amplasarea încăperilor? De unde să 
ştie că funcţionarii îşi încep lucrul la ora şapte, iar 
casele se deschid o oră mai tirziu? Şi, în cele din 
urmă, cheia de la portiţa din curte. Pe acolo au 
fugit bandiții. Această portiţă este doar mereu 
încuiată. 

Maiorul zimbi. 

— Dragul meu coleg, zise acesta, fac pariu că-ţi 
deschid broasca aia în două minute cu ajutorul 
unui cui obişnuit îndoit cum trebuie. lar oamenii 
care au pregătit o asemenea acţiune, cu siguranţă 
că au avut un şperaclu potrivit,. De asemenea, nu 
e deloc greu să cunoşti amplasarea încăperilor 
băncii. Era suficient să faci o singură vizită în 
această clădire pentru a te orienta perfect. În afara 
sălii de operaţiuni şi a garderobei, mai există acolo 
doar cinci încăperi. Obiceiurile care domnesc la 
bancă nu reprezintă un secret pentru nimeni. Orele 
de funcţionare ale caselor sînt anunţate pe uşa de 
la intrare. Se ştie doar că, dacă deschiderea casei 
are loc la opt, funcţionarii băncii trebuie să vină cu 
cel puţin o jumătate de oră mai devreme. In ceea 
ce priveşte banii, trebuie scoşi din tezaur şi duşi la 
ghişeele caselor înaintea venirii primilor clienţi. 
Sînt convins că bandiții au observat cu atenţie o 
bucată de vreme banca şi au adunat toate 
informaţiile necesare. Pentru a le obţine nu au tre- 
buit să-şi caute un complice în interior, deşi nu se 
poate exclude că îl au. 

— Întreruperea curentului şi a telefoanelor? se 
încăpăţină locotenentul Stolarczyk. 

— Da, recunoscu Potapowicz. Aici lucrurile sînt 
mai complicate. Omul care a făcut treaba asta are, 
fie o pregătire tehnică corespunzătoare, fie o 
practică îndelungată. Acest lucru este, dealtfel, 
pînă în prezent, singurul indiciu cu privire la datele 
personale ale unuia dintre bandiți. 

— Mai este „Fiatul” de culoare deschisă, mormăi 
colonelul. 

-— Cu siguranţă că este furat, replică maiorul. lar 
dacă nu-i furat, găsirea maşinii nu va fi deloc 
uşoară. In Polonia sînt cel puţin cîteva mii de 
maşini identice. Vom merge şi pe urma asta, dar 
mă îndoiesc că vom avea succes. 

— Dar dactiloscopia? 

— Vom avea rezultatele chiar în cursul zilei de 
miine. Tehnicienii au adunat mult material şi au 
luat, de asemenea, amprentele tuturor 
funcţionarilor băncii. Însă martorii care au stat în 
apropierea agresorilor afirmă că purtau mănuşi. 
Deci, nici aici, spuse maiorul, nu trebuie să ne 
aşteptăm la prea multe. 

— Cum stăm cu descrierea agresorilor? întrebă 
colonelul în continuare. 

— Au fost descrişi, destul de precis: toţi poartă 
barbă şi ochelari de culoare închisă. La unul, barba 
era roşcată, la ceilalţi doi neagră. Pe cap aveau fie 
şapcă, fie pălărie, înălţimea unuia peste medie. În 
jur de un metru optzeci sau ceva mai mult. Ceilalţi 
doi: înălţime medie. Atît am reuşit să stabilim. 

— Mai nimic. Barba este cel mai bun mijloc de 
mascare a feţei. Cu siguranţă că pînă acum nu a 
mai rămas nici urmă din favoriţii şi bărbile alea. lar 
ochelarii au fost aruncaţi. Deci — conchise şeful 
Comandamentului raional de miliţie — practic nu 
dispunem în momentul de faţă de nici un indiciu 
concret ce ne-ar putea facilita descoperirea 
făptaşilor jafului. 

— Din păcate, aşa este, confirmă maiorul. 

— Va prelua comandamentul voievodal ancheta? 

— Presupun că da. Bineînţeles însă cu ajutorul 
dumneavoastră activ. 

— Desigur. Ne vom strădui să efectuăm o 
anchetă locală cît mai amănunţită. Poate vom 
descoperi vreo urmă. Sînt însă convins că bandiții 
au venit din Varşovia. 

— Deocamdată ne jucăm de-a baba oarba, 
răspunse maiorul. Eu mă bizui cel mai mult pe 
faptul că bandiții vor comite, abia acum, o 
greşeală. 

— Cum se poate face acum o greşeală? întrebă 
mirat locotenentul. N-au lăsat doar nici o urmă. 
Banca nu a notat seria şi numerele bancnotelor. 

— Da, dar au fost jefuiţi peste patru milioane de 
zloți. Nu oricine poate sta liniştit în casă, să lucreze 
la fabrică sau la birou, cu un salariu de două sau 
trei mii de zloți pe lună, avînd în dulap o valiză cu o 
astfel de avere. Bandiţii nu-şi vor putea stăpini 
dorinţa de a cheltui banii capturați. Şi aceasta este 
şansa noastră cea mai mare. 

Capitolul Il 


Misterul din pădurea Bielany 


A doua zi nu mai ploua, dar era în continuare frig, 
iar norii grei de plumb atîrnau chiar deasupra 
pămîntului. Nu era o vreme de ieşit la plimbare. Cu 
toate acestea, în pădurea Bielany, pe o cărare de-a 
lungul malului înalt al Vistulei, se plimba un bărbat. 
Era clar că-şi dăduse întîlnire cu cineva, pentru că 
îşi tot privea ceasul cu nervozitate. Se apropia ora 
patru după-amiază. 

În cele din urmă, dinspre strada Dewajtis apăru 
silueta unui alt bărbat. Mergea cu atenţie, privind 
tot timpul în jur, ca şi cum s-ar fi temut că este 
urmărit. Se apropie de cel care aştepta. Se 
salutară. 

— Aştept de-aproape o jumătate de oră. 

— Eşti singur? spuse mirat noul venit. 

— Păi, excelenţele voastre nu vin niciodată 
punctual. Ne-am înţeles pentru ora trei şi jumătate, 
remarcă primul bărbat. 

— Am întîrziat pentru că a trebuit să schimb 
tramvaiul cu taxiul şi apoi să iau un autobuz. Mi s-a 
părut că mă urmăreşte cineva. 

Bărbatul înalt dădu din umeri. 

— Ce, ţi-a intrat frica în oase? Cine să te 
urmărească? Ai înnebunit?! 

— Se poate să mă fi înşelat, dar de ce te miri că, 
după toate cîte au fost, am nervii cam zdruncinaţi? 

Dacă ne descoperă? Ferească-mă Dumnezeu, pînă 
şi gindul mă sperie. 

— Nu te teme, nu ne descoperă. 

— Ai citit presa de azi? 

— Cred şi eu că am citit-o. Ce tam-tam au mai 
făcut. Dar nu-i nimic, cu atita se aleg, cu scrisul. 

— Unul din ziare a scris că „miliția este pe urma 
bandiţilor îndrăzneţi”, cită cel mai scund. 

— Nu fi fraier. Totdeauna scriu aşa. Asta-i regula, 
ca să placă şi miliției. Ce-ai vrea să scrie? Că 
„miliția n-a găsit nici o urmă şi nu ştie ce să facă 
mai departe”. Nu-i aşa? 

— Ai dreptate, înţeleg, dar, cu toate astea, mă 
tem. 

— N-o să ni se clintească nici un fir de păr din 
cap. Acum trebuie să ne băgăm undeva şi să stăm 
liniştiţi un timp, pînă ce se potolesc. 

Din spatele copacilor apăru şi al treilea bărbat. 

— Kazik încă n-a venit? se miră noul venit şi le 
dădu bineţe colegilor. Credeam că sînt ultimul pe 
care-l aşteptaţi. 

— Şi tu ai venit grozav de punctual! i se reproşă 
drept răspuns. Aşteptîndu-vă aici, riscam să mă 
îmbolnăvesc de lumbago. De peste o jumătate de 
oră stau lîngă apă. 

— Lasă frăţioare, că nu stai degeaba. Ultimul 
venit era bine dispus. Aţi citit presa, nu? Patru 
milioane o sută şaptezeci şi trei de mii de zloți. Cite 
un milion în lăbuţa fiecăruia. Ne ajunge pentru 
maşină, un apartament ca lumea şi distracţii în 
regulă. Zece minute de spaimă şi apoi — tihnă pînă 

la sfîrşitul vieţii. Kazik, trebuie să recunoaştem, a 
organizat perfect totul. 

— Dar ce se întîmplă cu el? De ce n-a venit? 
întrebă enervat cel mai speriat dintre ei. 

— Probabil numără banii şi-i face pachete. Cite un 
pachet pentru fiecare. Legat elegant cu un 
şnuruleţ, iar în interior cîte o mie de „etichete”. 
Mic, portabil, dar cît de scump! Oh, ce pacheţel 
drag. Mă şi văd cum îl car acasă. 

Undeva în depărtare trosni o creangă. Unul din 
bărbaţi  tresări. Ceilalţi doi, văzînd spaima 
tovarăşului lor, începură să rîdă. 

— Oo, Zygmunt, nervos mai eşti! 

— Ce să fac? Nu pot să mă stăpinesc. Toată 
noaptea n-am dormit. 

— Aa, uite-l şi pe Kazik! 

Kazik cel mult aşteptat se apropie, salutîindu-şi 
prietenii. 

— Ei, ce se aude, băieţi? Cum va simţiţi? Sînteţi 
raşi şi tunşi frumos. Nici urmă de mustăţi şi bărbi. 
Gigea! 

— Treaba asta n-a fost prea înţeleaptă, spuse 
Zygmunt. Presa a scris de trei bărboşi, iar acum 
prietenii mei se vor mira că aşa, dintr-o dată, mi- 
am ras barba şi mustăţile. Chiar a doua zi după 
jefuirea băncii. Poate să li se pară suspect. 

Kazik dădu din mînă. 

— De aia doar v-ara pus să vă luaţi concediu. 
Înainte aţi avut bărbile mai mici. Nimeni nu se va 
mira că vă întoarceţi fără ele. Nimeni nu va băga în 
seamă că v-aţi ras bărbile. 

— Zygmunt face în nădragi de frică, rise unul 
dintre cei patru. 

— N-are de ce. Totul este în cea mai perfectă 
ordine. Totul a fost organizat pînă la cel mai mic 
amănunt. N-am plănuit degeaba operaţiunea asta 
timp de doi ani. Am avut în vedere toate variantele 
posibile. Am măsurat precis cu cronometrul timpul 
fiecărei acţiuni. Cînd am mers cu maşina spre gară 
şi apoi aţi coborit, am ştiut cu o precizie de minut 
în cît timp ajungeţi în staţie şi cînd vă reîntoarceţi 
la Varşovia. Am planificat, de asemenea, cu ce 
viteză să mă întorc în oraş pentru ca să nu mă 
oprească vreo patrulă întîmplător pe drum şi să nu 
mi se uite în portbagaj. 

— Şi banii? 

— Am pregătit şi pentru ei o ascunzătoare. Toată 
miliția de s-ar da peste cap, poate să caute valiza 
asta pînă la sfîntul aşteaptă. Nici dracu n-o să dea 
de banii ăştia! Aşa de bine i-am ascuns. E ştiut 
doar ca, dacă vreunul din noi va fi suspectat de 
participare la treaba asta, atita timp cît nu vor da 
peste parale, nu se pot atinge de el. 

— Eu m-am hotărit, se amestecă Tadeusz, că 
dacă vor pune mîna pe mine, o să neg totul. Fără 
dovezi nu ne pot face nimic. În caz că vom fi prinşi, 
trebuie să negăm totul. 

— N-o să pună nimeni mîna pe noi. Nu vă mai 
gîndiţi la asta. Zygmunt, te enervezi de pomană. 
Banii sînt bine ascunşi, planul ne-a reuşit mai 
grozav decît credeam. 

— Cel mai bine este, completă Andrzej, să ne 
ducem viaţa în mod normal şi dacă cineva în 

prezenţa noastră va începe să vorbească despre 
jaf, să luăm şi noi parte la discuţie şi să ne 
exprimăm părerea că miliția va prinde şi va închide 
întreaga bandă în cel mai scurt timp. 

— Or să-l vadă pe dracu pînă ce vor pune mîna 
pe noi, rise Kazik. Zygmunt poate să fie liniştit. 
Nimeni nu-l urmăreşte. Astea sînt doar halucinaţii 
ale nervilor bolnavi. Trebuie să te stăpineşti, căci 
altfel poţi face într-adevăr prostii. Calm şi încă o 
dată calm. 

— Acelaşi lucru i-am spus şi eu netotului ăstuia. 

— Eu înţeleg, însă nu pot să mă stăpiînesc. 

— La întîlnire a venit cu tramvaiul şi taxiul că i s-a 
părut că-l urmăresc. 

— Vigilenţa nu strică niciodată, dar şi un exces 
poate sa trezească bănuieli. Dar tu, Tadek, spre 
deosebire de Zygmunt, eşti prea sigur de tine. 

— Ce poţi să-mi impuţi? 

— V-am spus doar că fiecare din voi trebuie să 
scape nu numai de mustăţi şi barbă, dar şi de 
haină şi şapcă, iar tu defilezi în ele de parcă n-ar fi 
fost nimic. 

— Eu le-am ars ieri, se lăudă Zygmunt. 

— Haine şi şepci din astea sînt în Varşovia cel 
puţin zece mii. 

— Poate şi douăzeci — Kazimierz nu era convins 
— dar a ta are o pată pe minecă. Dacă unul din 
funcţionari o fi observat acest mic amănunt, miliția 
caută deja o astfel de haină. N-aş vrea s-o 
găsească tocmai pe tine. 

— ldiotule, se indignară în cor ceilalţi participanţi 
la discuţie ai un milion şi ţi-e milă de o zdreanţă de 
o sută? 

— Nu mi-e milă, dar e rece, tot timpul plouă, şi cu 
ce era să vin pe mine? se scuză Tadeusz. Nu am 
altă haină. 

— Atunci cumpără-ţi, i-o tăie scurt Kazik. Să nu te 
mai văd în asta. 

— Bine, bine, nu mă mai pisălogi? lar tu, Andrzej, 
nu sări aşa. Vezi că eşti prea scund.. 

— Nu vă mai certati, îi linişti Zygmunt. 

— Ai adus banii? întrebă Tadeusz. 

— Cu ce? rise Kazik, Ce, era să car valiza după 
mine în pădure? Nu vă fie teamă. Fiecare îşi va 
primi partea sa. Însă nu prea devreme. 

— Cum aşa? se înfurie Andrzej. 

— Uite aşa. Vă cunosc eu prea bine. Dacă vă dau 
azi jumătatea voastră de milion, peste două zile 
miliția a şi pus mîna pe voi. Imediat aţi începe să 
aruncaţi cu banii în dreapta şi în stînga. Cîrciumi, 
maşini, fete. Trebuie să înţelegeţi odată că ei nu 
dispun de nici un fel de urme, de nici un punct de 
care să se agaţe. Doar propriile voastre greşeli vor 
putea să-i aducă pe urme. Acum trebuie să stăm. 
liniştiţi ca şoarecele în gaura lui. Fac pariu că 
agenţii miliției au şi început să adulmece prin 
fiecare restaurant, cine şi cu ce bani se distrează. 
Or să controleze, de asemenea, cine-şi va cumpăra 
în viitorul apropiat maşină sau apartament. Ţineţi 
minte jefuirea Băncii naţionale din Wolw? De- 
acolo au luat unsprezece milioane de zloți. Şi au 
fost prinşi numai şi numai pentru că nu au ştiut să 

stea liniştiţi. Soţia unuia dintre ei a vrut neapărat 
un covor sau o scoarță. Asta i-a pierdut. 

— Pentru că a plătit cu bancnote ale căror 
numere au fost notate de bancă. 

— Şi aşa o aveau la ochi în Wol6w, pentru că 
muierea într-o săptămînă a făcut cumpărături de 
peste zece mii de zloți, şi asta a sărit imediat în 
ochi. Siguranţa voastră depinde de noi înşine şi de 
felul în care vom fi în stare să stăm liniștiți. 

— Kazik are dreptate, aprobă Zygmunt. Trebuie 
să stăm liniştiţi. 

— N-am avut nici o intenţie să-mi cumpăr maşină, 
se apără Andrzej. 

— Nu mai departe de acum un sfert de oră ai 
spus, îi reaminti Zygmunt, că-ţi cumperi locuinţă, 
maşină şi că o să te distrezi grozav. 

— Dar nu am spus c-o să fac totul imediat, după 
ce voi primi banii în mînă. Înţeleg doar şi eu că 
trebuie să mai aşteptăm un pic. Atunci, cînd ne dai 
milionul? 

— Cum milionul? Ai înnebunit. 

— Dar cît?! strigătul acesta fu rostit de fiecare din 
cei trei. 

— Am luat în valiză, eu însumi am numărat, 
adăugă Zygmunt, cu mult peste patru milioane. 
Dealtfel, ziarele de azi au scris că e vorba de patru 
milioane o sută şaptezeci de mii de zloți. 

— Exact, aprobă în linişte Kazimierz. 

— Atunci fiecăruia dintre noi îi revine cîte un 
milion şi încă patruzeci şi trei de mii două sute 
cincizeci de zloți. Zygmunt împărţi rapid suma 
întreagă la patru. Aşa îmi face impresia. 

— Vi s-a părut numai şi v-aţi înşelat. 

— Ce spui? se irită Andrzej. 

— Dar voi ce credeţi, că mie mi-a căzut totul din 
cer? Kazimierz se străduia să-şi păstreze liniştea. 
Organizarea perfectă a întregii acţiuni a fost 
rezultatul unor pregătiri minuţioase iar pistoalele 
pe care vi le-am dat, n-au costat nimic? lar faptul 
că aţi intrat atit de uşor în bancă şi aţi ştiut unde şi 
ce se află, cine mi-a spus? Sfîntul Nicolae? De unde 
am luat cheia pentru transformator? Cine m-a 
învăţat cum se întrerupe curentul în clădirea 
băncii? Cine m-a învăţat, în general, ce sisteme de 
alarmă sînt instalate şi cum sînt scoase din 
funcţiune prin întreruperea curentului? Dar 
telefoanele?  „Staţia” de distribuire oare am 
deschis-o cu degetul? Uniforma, şapca şi tolba cu 
scule le-am găsit pe drum sau mi le-o fi 
împrumutai vreun unchi darnic? Pregătirile au 
costat, Am promis fiecăruia din cei care m-au 
ajutat partea lor. Spune şi tu, Andrzej a cui a fost 
toată ideea? Cine a organizat totul de la început 
pînă la capăt? Chiar şi biletele de tren din Varşovia 
la Łowicz dus şi întors le-aţi primit în mînă. Voi aţi 
lucrat doar cincisprezece minute. Eu am pregătit 
acţiunea asta peste un an şi jumătate. lar acum 
veniţi şi strigaţi „dă-ne milioanele”. 
Nerecunoscătorilor! 

— Totdeauna am spus, reaminti Tadeusz, că vom 
împărţi totul în părţi egale. 

— Nu-i adevărat. 

-— Tu singur ai spus doar, Zygmunt îl susţinu pe 
Tadeusz. 

— N-am spus niciodată asta. Am spus, în schimb, 
că fiecare va primi atiţia bani cîţi i se vor cuveni. 

— N-o întoarce! se răsti Andrzej. 

— Nu întorc nimic. Eu am organizat această 
acţiune. Eu am riscat cel mai mult. 

— N-ai riscat nimic. Ai răsucit şi tu acolo un 
comutator electric şi ai scos o fişă telefonică. Noi, 
cu arma în mînă, ne-am riscat pielea. 

— Am pregătit întreaga acţiune în aşa fel, încît să 
nu fie nici un risc, 

— Pentru tine. Pentru că ai stat în maşină cu 
motorul pornit. In caz de ceva, apăsai cu piciorul 
pe pedală şi valea! 

— Terminaţi cu vorbăria asta prostească. Fiecare 
din voi va primi de la mine cîte o jumătate de 
milion de zloți. De azi în trei luni. Nici o zi mai 
devreme şi nici un ban mai mult. 

— Asta-i o porcărie! se înfurie Zygmunt. 

— Ne dai cîte un milion în cap, spuse Andrzej. 
Restul acoperă cu suficienţă cheltuielile tale 
imaginare. 

— Ce, eu mint? se repezi. Kazimierz. 

— Sigur că minţi. Şi nu numai că minţi, dar vrei să 
ne mai şi furi. 

— Domnilor, potoliţi-vă | Tadeusz încercă să 
intervină. Spune, Kazik, cîţi bani ai cheltuit şi cît 
trebuie să dai fiecăruia. Mie îmi face impresia că îţi 
cam supraapreciezi ajutoarele. Dacă fiecare din ei 
va primi cîteva zeci de mii de zloți şi aşa va fi prea 
mult. 

— N-o să vă dau vouă socoteală, se împotrivi 
Kazimierz. Vreţi cîte o jumătate de milion, bine. Nu 
vreţi, iarăşi bine. 

— Ne dai cîte un milion în cap! Andrzej îşi pierdu 
stăpînirea de sine. Că altfel te... 

— Nu fi atît de ameninţător, că nu mă sperii. 

— Ne dai un milion, auzi! Andrzej se aruncă cu 
violenţă spre Kazik. Ridică mîna să lovească. 

Cel atacat pară lovitura şi se dădu un pas înapoi. 
Se opri chiar pe malul abrupt ce cobora spre 
Vistula. Plouase neîntrerupt trei zile, aşa că 
pămîntul era ud şi o bucată întreagă se surpă 
împreună cu omul care stătea deasupra, Kazimierz 
încercă în ultimul moment să sară în lături, dădu 
din mi:ini şi cu un țipăt de groază se prăbuşi în gol. 
Corpul făcu în aer o jumătate de voltă şi căzu greu 
pe malul de piatră al fluviului. 

— Oo, Doamne! se văietă Zygmunt. 

Omul aflat jos nu se mai mişcă. 

— E mort! se sperie Tadeusz. 

— N-are nimic. Se preface, ca de obicei, îşi linişti 
tovarăşul Andrzej, Nici nu l-am atins. 

Dar omul care zăcea pe malul fluviului nu făcea 
nici o mişcare. 

— Trebuie să-l salvăm, se enervă Zygmunt. 

— Rămineţi aici, hotărî Tadeusz. Am să cobor eu. 
Alergă pe cărarea ce ducea înspre nord. Acolo, 
cîţiva metri mai departe, malul abrupt se 
preschimba într-un taluz ce era înclinat lin spre 
apă, pe care puteai cobori fără nici o greutate la 
mal. Alergă pînă la cel care zăcea şi se aplecă 

deasupra lui. Încercă să-l readucă în simţiri. În 
zadar. 

— Cred totuşi că e mort, spuse îndreptîndu-se. S- 
a lovit de o piatră în moalele capului. 

După aceste cuvinte, bărbaţii care se aflau pe 
creasta malului coboriră şi ei imediat. Din păcate 
nici încercările lor de a-şi trezi colegul nu dădură 
nici un rezultat. 

— E mort, constată Zygmunt. 

— Ce ne facem? 

— În primul rînd, s-o ştergem. Dacă ne prinde 
cineva aici, atunci s-a zis cu noi. 

Zygmunt se uită nervos de jur-împrejur. Nu zări 
însă pe nimeni. 

— Să fugim! Tadeusz era la fel de înspăimîntat ea 
şi Zygmunt. 

— Staţi o clipă, îi opri Andrzej. Se aplecă asupra 
cadavrului şi scoase repede din buzunarul mortului 
tot ce avea înăuntru: portofelul, documentele, 
portmoneul, o legătură de chei pe un inel de metal, 
ţigările, chibriturile, batista. Apoi ascunse totul în 
buzunarul pardesiului său de culoare deschisă. 
După ce termină! le ordonă celorlalţi: Acum voi doi 
o luaţi prin pădure spre tramvai. Eu mă duc pînă la 
strada Dewajtis. Ne întîlnim peste o oră la mine 
acasă. 

Nici unul din ei nu protestă. Pe malul Vistulei 
rămase doar corpul omului, care cu cîteva minute 
înainte fusese posesorul a patru milioane o sută 
şaptezeci de mii de zloți. 

Murind, acesta luase cu el în mormiînt şi secretul 
unde se aflau banii. Cu puţin timp înainte, se 

lăudase că tezaurul preţios fusese atit de bine 
ascuns, încît „nici dracu nu-l va găsi”. Să fi fost 
oare doar o simplă lăudăroşenie a unui şef 
impertinent de bandă sau adevărul adevărat? 

În dimineaţa zilei următoare, doi pescari zăriră 
bărbatul care zăcea pe malul apei. Cînd se 
apropiară, constatară cu spaimă că au în faţa lor 
un cadavru. Alergară pînă la mănăstirea din 
apropiere, de unde alarmară miliția. Nu după mult 
timp apăru şi maşina acesteia împreună cu 
întreaga echipă de anchetă, cu medicul şi cu 
maşina salvării. A fost chemat şi procurorul. 

Au început procedurile obişnuite: fotografierea 
cadavrului, controlul hainelor celui decedat, 
anchetarea celor care l-au găsit primii. Căci nimeni 
nu se îndoia că era vorba de un accident nefericit. 
Era confirmat dealtfel şi de bucata mare de pămînt 
surpată din malul abrupt înalt al Vistulei. Medicul 
legist efectuă primul consult la fața locului. 

— E o problemă simplă, declară. Tipul a stat chiar 
pe malul apei. La un moment dat s-a surpat 
pămîntul de sub el. Alunecînd, pămîntul i-a 
imobilizat picioarele şi din această cauză corpul a 
făcut o voltă în aer. S-a lovit cu spatele de 
bolovanul ăsta rotund. A urmat fracturarea co- 
loanei vertebrale şi, probabil, ruperea măduvei 
spinării. Presupun că la nivelul vertebrelor gitului. 
Moarte instantanee. Cauza morţii se va stabili abia 
în urma autopsiei, dar nu cred că m-am înşelat. 

— Cînd a avut loc decesul? întrebă procurorul. 

— În urmă cu cel puţin douăsprezece ore, poate 
chiar ceva mai devreme. 

— Ciudat că l-au găsit abia acum. 

— leri a fost rece, înainte de lăsarea serii a 
început să plouă din nou. Vremea n-a fost deloc 
favorabilă plimbării. Şi chiar dacă cineva a mers pe 
sus, putea să nu zărească cadavrul care zăcea sub 
malul abrupt. Sus se vede clar că pămîntul se 
surpă, aşa că nimeni nu a riscat să meargă chiar 
pe marginea malului, explică unul din pescari. Cu 
noi e altă poveste, noi am mers chiar pe marginea 
Vistulei, aşa că era firesc să dăm peste el. 

— Cu toate acestea, domnule procuror, cineva l-a 
descoperit înaintea pescarilor, observă unul dintre 
membrii echipei de anchetă a miliției. De asta sînt 
absolut sigur. 

— De unde această siguranţă? 

— Nu am găsit nimic asupra acestui nenorocit. 
Nici batistă, nici măcar un bilet de tramvai folosit. 

— Poate a locuit în apropierea pădurii Bielany? 

— Şi cînd a ieşit la plimbare şi-a golit în mod 
intenţionat buzunarele? 

— Da, cam greu de crezut, a fost de acord 
procurorul. 

— De aceea afirm că cineva a descoperit 
cadavrul înaintea noastră şi l-a buzunărit. 

— Poate e vorba de o sinucidere? spuse unul din 
pescari. Am citit că sinucigaşii nu o dată se 
comportă aşa pentru a îngreuna identificarea lor. 

— E-adevărat, recunoscu locotenentul de miliţie 
care conducea întreaga echipă de anchetă. Numai 
că in cazul de faţă, sinuciderea este exclusă. 

— Bineînţeles, încuviinţă procurorul. 

— Atunci trebuie să presupunem, aşa cum a 
remarcat just Jóźwiak, că tipul a fost buzunărit. 
După moarte, desigur. 

— Ce miîrşăvie! se scutură unul din pescari. 

— Ciudat hoţ ăla care a golit complet buzunarele 
răposatului. 

Procurorul căzu pe gînduri. 

— Văd, spuse în cele din urmă, că lucrurile se 
complică. Iniţial am crezut că este vorba de un 
simplu accident nefericit, dar acum nu mai sînt 
convins de asta. 

— Mă tem, interveni agentul Jóźwiak, că o să 
avem încă multă bătaie de cap cu acest răposat. 

— Inainte de toate trebuie să-i stabilim 
identitatea. De asemenea, trebuie să-l căutăm pe 
acela sau pe acei care l-au jefuit, hotărî procurorul. 

— A doua parte nu va fi deloc simplă. Prin 
pădurea Bielany mişună destui huligani. 
Locotenentul. cunoştea bine acest cartier, terenul 
activităţii sale. 

— Ce facem, domnule procuror? întrebă medicul. 
Putem să-l luăm? 

— Bineînţeles. Aici nu mai avem nimic de făcut. 

In scurt timp salvarea plecă luînd cu ea cadavrul 
omului care cu o zi înainte credea că şi-a atins țelul 
şi că în anii lungi de viaţă ce vor urma — şi nu se 
îndoia cîtuşi de puţin de aceasta — va avea parte 
doar de lucruri plăcute. 

Echipa de anchetă s-a urcat şi ea în maşină, iar 
procurorul a plecat cu autoturismul de serviciu. Pe 
malul fluviului a rămas doar o moviliţă de nisip de 

culoare gălbui-maronie, parte din malul abrupt 
surpat. 

Capitolul IlI 


Unde oare se află valiza? 


Fix după o oră de la tragicul accident din pădurea 
Bielany doi bărbaţi sunară la uşa unui apartament 
de pe una din străzile cartierului Mokotów. Gazda, 
Andrzej Doberski, le deschise imediat. Îi invită pe 
musafiri înăuntru. 

— Faceţi-vă comozi, le spuse indicîndu-le masa 
din mijlocul camerei. Mi-am trimis soţia cu copiii la 
soacră. Sîntem singuri. Putem vorbi fără să ne 
temem. 

Pe masă se aflau o sticlă de votcă şi nişte gustări. 
Gazda turnă în cele trei pahare. 

— Ne face bine după atitea peripeții, spuse, 
ridicînd paharul. 

N-a trebuit să îmbie pe nimeni. Cînd sticla se goli 
complet, Andrzej Doberski începu: 

— Ce s-a întîmplat, s-a întîmplat, aşa că nu are 
nici un rost să mai revenim asupra lucrurilor. Kazik 
s-a dovedit a fi o puşlama fără pereche. De aceea 
Dumnezeu l-a pedepsit pe drept. A încercat să-şi 
înşele prietenii Şi-acuma mi se ridică sîngele la 
cap. Vă spun încă o dată că eu nu l-am atins nici cu 
un deget. 

— Dar ce facem mai departe? întrebă plingăreţ 
Zygmunt Lipie. 

— De-aia ne-am adunat. Trebuie să găsim valiza 
cu bani. 

— Ela spus că nici dracu n-o mai găseşte. 

— A dat şi el aşa din gură ca să ne sperie şi s-o 
lăsăm mai moale. Ca să-i acceptăm condiţiile. Cu 
siguranţă că banii se află în locuinţa lui sau în 
pivniţă. 

— Dar nici nu ştiu unde stă. Totdeauna îi 
telefonam la atelier. 

— Dar eu ştiu, pentru că i-am găsit adresa în 
buletin, le spuse triumfător Andrzej. Am avut fler 
cînd i-am golit buzunarele. Are o garsonieră în 
cartierul Solec. În blocurile de lîngă podul 
Poniatowski. 

— Şi ce-i cu asta? Zygmunt era pesimist. Doar n-o 
să mergem acolo ca să dăm peste miliția care o să 
ne la ca din oală. 

— Ba o să mergem, spuse Andrzej. 

— Mulţumesc, fără mine. 

— Asta înseamnă că renunţi la partea ta? 

— Să renunţ?! 

— În valiză sînt patru milioane o sută şaptezeci 
de mii. Acum fiecăruia din nou i se cuvine nu un 
milion, ci cu aproape patru sute de mii mai mult. 
Unul doar a ieşit din joc. Am rămas moştenitorii lui. 

— Şi ceilalţi complici ai lui, care l-au ajutat la 
bancă? 

— N-aveţi de ce vă teme, rise Andrzej. N-o să 
vină la noi şi nici nu ne vor da în judecată. Or să 
stea în banca lor. Dealtfel, nu ştiu nimic despre noi. 
L-au cunoscut doar pe Kazik. Dar mă îndoiesc şi de 
asta. E-adevărat că a fost o canalie, dar trebuie să 
recunoaştem c-a avut cap. Cu siguranţă că a 

aranjat în aşa fel încît să nu-i cunoască nici numele 
şi nici adresa. Era mult prea prudent. 

— Dar mai întîi trebuie să găsim valiza, se 
frămiînta Tadeusz. 

— Asta-i treaba mea, spuse Andrzej care nu-şi 
pierdu siguranţa de sine. Văd că va trebui să 
preiau comanda micului nostru grup. Mă 
cunoaşteţi, sînt om cinstit, aşa că nu vă voi trage 
pe sfoară. Vom căuta banii împreună sau separat. 
Indiferent care din noi, şi în ce împrejurări va găsi 
valiza, banii-i vom împărţi în mod egal toţi trei. 
Dacă vor apărea unele cheltuieli, ne vom consulta 
mai întîi. De acord? 

— De acord! aprobară Zygmunt şi Tadeusz. 

— Bineînţeles, continuă Andrzej Doberski, sîntem 
obligaţi să ne într-ajutorăm şi să acţionăm după 
voinţa şi cu asentimentul tuturor, 

— Se înţelege de la sine, acceptă Lipień. 

— Sînt convins că vom găsi banii. Poate chiar azi 

— Vrei într-adevăr să mergi la el acasă? E un risc 
ai dracului. Miliția poate să ne aştepte deja acolo. 

— Nu ne aşteaptă, nu ne aşteaptă. Şi mai termină 
odată cu frica asta dezgustătoare. De la accident 
au trecut doar două ore. Ploaia cade din nou, e 
întuneric. Cine se învirteşte pe o astfel de vreme 
prin pădurea Bielany sau pe malul Vistulei? În cel 
mai bun caz vor da de cadavru miine în zori. Pînă 
ce vine miliția, procurorul, pînă ce încep cercetările 
va trece încă multă vreme. lar ancheta se va 
împotmoli chiar de la început, deoarece nu vor găsi 
nimic asupra mortului. L-am percheziţionat atent şi 
i-am luat tot ce a avut prin buzunare. N-am lăsat 

nici cel mai mărunt flecuşteţ. Aşa că într-o astfel de 
situaţie va fi greu să-l identifice pe decedat. 

— ÎI vor identifica cu siguranţă. 

— Nici eu nu mă îndoiesc de asta. Dar va dura 
ceva. lar condiţia succesului nostru este cîştigarea 
cursei cu timpul. Atita timp cît miliția nu va stabili 
datele personale ale victimei, avem libertate de 
acţiune. 

— După aceea ne vor veni nouă de hac. 

Zygmunt era în continuare pesimist. 

— Nu mai cobi! Cînd îl vor identifica pe prietenul 
nostru, nimeni n-o să-l acuze doar că a luat parte la 
jefuirea băncii. Din ancheta la faţa locului, unde s-a 
produs decesul, şi din autopsia cadavrului va 
rezulta, dealtfel în conformitate cu adevărul, că a 
fost vorba de un accident nefericit. lar din astea se 
întîmplă la Varşovia în fiecare lună cîte unul. 
Ancheta va merge în direcţia asta. 

— Dacă vor percheziţiona locuinţa lui Strzelczyk, 
poate vor găsi unele dovezi ale participării lui la 
spargerea băncii. 

— Nu vor găsi pentru că noi vom fi primii, 

— Vrei într-adevăr să mergi acolo?. 

— Este absolut necesar. Atit pentru siguranţa 
noastră, cît şi pentru găsirea banilor. Vom merge 
cu toţii. Tadek şi cu mine vom intra în locuinţă. 
Zygmunt va rămîne de pază. 

— De acord, spuse Tadeusz Majewski. 

— E un pericol extraordinar, spuse Zygmunt 
încercînd să-şi oprească colegii. 

— Pentru tine e cel mai mic. Te vei plimba în 
linişte pe stradă şi vei fi atent. Dacă cumva apare 
miliția, ne dai de ştire. 

— Cum? 

— Asta vom stabili la faţa locului, în cartierul 
Solec. Nici nu ştiu măcar cum arată casa aia, la ce 
etaj se află garsoniera lui Kazik şi în ce parte dau 
ferestrele acestei locuinţe. Vom găsi însă un mod 
de-a comunica pentru ca miliția să nu ne la prin 
surprindere, deşi mă îndoiesc că se va ajunge la o 
astfel de eventualitate. 

— Cu siguranţă că nu se va ajunge. Tadek 
împărtăşea convingerea “şefului”. 

— Mă tem. 

—  Drumu-i liber, se înfurie Doberski. M-am 
săturat să aud întruna „mă tem”-ul ăsta al tău. 
Nimeni nu te opreşte să te retragi din afacere. E 
suficient; să ieşi din locuinţa mea şi să închizi uşa 
pe dinafară. N-o să fug după tine şi nici unul din noi 
nu va avea nici cea mai mică pretenţie faţă de tine. 
Dacă tu renunti, noi vom cîştiga cîte şapte sute de 
mii în plus. Aşa că alege, ori cal ori măgar. Mergi 
cu noi? 

Pe faţa lui Zygmunt Lipie se putea citi lupta 
disperată care se dădea în el între frică şi 
aviditate. Îl trecură sudorile. 

— Merg, se hotări. 

— Mă gindeam, spuse rîzînd Doberski, că ne vei 
face, ca bun coleg ce eşti, un cadou frumos de 
şapte sute de mii. Dar acum călătorului îi stă bine 
cu drumul. 

Casa din Solec se dovedi a fi un bloc maro, cu opt 
etaje. O simplă aruncătură de ochi pe tabelul cu 
numele locatarilor îi convinse pe cei trei căutători 
de comori că locuinţa lui Kazimierz Strzelczyk se 
află la etajul şase. Era greu însă să ghicească în ce 
parte dădeau ferestrele acesteia. În schimb, în 
casa scării se afla un perete mare din sticlă. Deci 
de acolo, de pe scări, se putea observa atit uşa de 
la intrare, cît şi o bună bucată de stradă. Era un loc 
ideal de observaţie. 

— Zygmunt, tu stai la fereastră şi priveşti cu 
atenţie strada, ordonă Doberski. Dacă zăreşti 
cumva maşina miliției, suni de trei ori la uşă 
locuinţei lui Kazik. 

— Pot doar să dau peste miliţie. Zygmunt nu 
avea nici un pic de curaj, 

-— Nu dai, pentru că nu o să urce pe jos pînă la 
etajul şase, ci cu liftul. lar tu vei cobori liniştit pe 
scări. Nouă să nu ne porţi de grijă. 

— Dar noi ce facem? se nelinişti Tadeusz. 

— Mai întîi ne vom asigura că nu e alarmă falsă. 
După cum îl cunosc eu pe Zygmunt, ăsta e-n stare 
să dea alarma la vederea unui miliţian care se 
plimbă cu o fată de braţ. 

— Dar dacă alarma este adevărată? 

— Vom avea suficient timp să ieşim din locuinţă, 
s-o încuiem şi, fie să coborim, fie să urcăm două 
etaje, să chemăm liftul şi să coborim cu el. Nu vor 
face doar o blocadă a casei. Dacă vor identifica în 
cele din urmă cadavrul, vor găsi şi adresa. De 
aceea vor căuta să pătrundă în garsoniera lui 
Kazik. Vor fi atît de preocupaţi de acest lucru şi le 

va răpi atita timp, încît vom putea să ne retragem. 
Clar? 

— Clar! aprobară cei doi complici. 

— Atunci, la drum! Andrzej scoase cheia şi 
deschise liftul. 

Urcară pînă la etajul şase. Garsoniera lui 
Strzelczyk se afla chiar în faţa casei scării. De o 
parte şi de alta se întindea un culoar lung, cu mai 
multe uşi. 

Andrzej scoase din buzunar legătura de chei. Se 
uită la broaştele din uşa garsonierei şi, privind apoi 
cheile, se strădui să ghicească care din ele se 
potriveşte la „yale” şi care la zăvorul din partea de 
jos a uşii. Cel mai repede a nimerit cheia pentru 
broasca de sub clanţă. Era rotundă, cu o terminaţie 
stelară. Asemenea  siguranţe se introduc în 
broaştele obişnuite pentru a îngreuna hoţului 
pătrunderea înăuntru. 

— Asta e prima, a doua e asta lungă, spuse 
Doberski. Zygmunt, tu fii atent, noi intrăm. 

Zăvorul se deschise imediat însă cea de-a doua 
cheie, cea pentru broasca „yale” nu se potrivi. 
Broasca cedă abia atunci cînd Andrzej introduse o 
altă cheie, plată, aflată şi ea pe inelul cu chei scos 
din buzunarul mortului. 

Garsoniera lui Kazimierz Strzelczyk se compunea 
dintr-o cameră destul de mare, o bucătărioară fără 
fereastră şi o baie la fel de mică. In antreu se afla 
un dulap în perete. În cameră era un birou, o 
canapea, două fotolii, o măsuţă joasă şi televizorul 
pe picioare înalte. Pe pereţi erau montate două 
rafturi pentru cărţi, în toată locuinţa domnea o 

ordine pedantă. În bucătărie se afla o măsuţă, un 
scaun şi un bufet pe care era aşezat un frigider nu 
prea mare. Sub chiuvetă era amenajat un loc 
pentru lucrurile necesare în bucătărie. Baia nu 
conţinea nici o mobilă în afara lucrurilor care intrau 
în înzestrarea acesteia. 

— Cu ce începem? întrebă Tadeusz. 

— Cu bucătăria, hotărî Andrzej. O să ne ia doar 
cîteva minute. 

În bucătărie nu găsiră nimic, cu toate că Doberski 
mută nu numai bufetul de lîngă perete, dar se uită 
chiar şi în motoraşul frigiderului, fără să mai 
vorbim de interiorul acestuia şi controlarea tuturor 
cratiţelor aflate pe raftul de sub chiuvetă, dacă sînt 
într-adevăr goale. 

— Aici nu-i nimic, constată Tadeusz. 

— Nici în baie, răspunse Andrzej, care controlase 
şi acolo. 

— Hai în cameră. 

În cameră însă nu găsiră nici valiza cu imensa 
sumă de bani, dai nici măcar o altă sumă oricît de 
mică. Cercetară cu atenţie biroul. Acolo, în afara 
diferitelor hirtii: scrisori, chitanţe şi alte 
documente, cu a căror citire nu-şi pierdură timpul, 
se afla în sertarele mai mici lenjeria decedatului, 
iar în cel mai mare, din mijlocul biroului, cîteva roşii 
coapte. 

Lada canapelei era plină cu aşternutul de pat şi 
cu o valiză. Dar nu cea pe care o căutau. ŞI 
conţinutul ei era cu totul altul. În locul milioanelor, 
nişte vechituri. Nu mai erau bune de purtat, însă 
nici de aruncat. 

În dulapul din peretele  antreului  atîrnau 
costumele şi paltonul mortului. În partea de jos, un 
rucsac, iar în el nişte bocanci de sport şi pantaloni 
bufanţi din cei care se poartă de obicei în excursiile 
în munţi. Mai era o cutie pentru lenjeria murdară, 
dealtfel aproape goală. 

Doberski se uită în interiorul televizorului şi 
controla cărţile de pe rafturi. Nici acolo nu găsi 
nimic. 

— Pustiu, constată Tadeusz. 

— Al dracului! Unde a putut-o ascunde? 

— În locuinţă nu este doar nici o ascunzătoare 
secretă. Am ciocănit chiar şi prin baie. 

— Poate în pivniţă? 

— Haidem jos, în pivniţă. 

— Nu e oare prea riscant? acum Tadeusz călca pe 
urmele lui Zygmunt. 

— Ce risc! bagateliză Doberski. Nu poate fi mai 
mare decit aici. 

— Oricînd poate veni cineva şi să ne prindă că 
forţăm o uşă străină. Nu uita că pivnițele au de 
obicei uşi prin care se vede, de cele mai multe ori 
din stinghii care le separă de culoar şi oricine, aflat 
pe-acolo, poate zări ce face vecinul în boxa sa. 
Kazik, mai mult ca sigur că nu şi-a lăsat valiza în 
pivniţă, la vedere, ci o fi ascuns-o bine. Poate a 
săpat o groapă, sau a zidit-o. 

— Te contrazici singur. Dacă ar fi săpat o groapă 
sau ar fi zidit ceva, atunci vecinii l-ar fi văzut şi-ar fi 
intrat la bănuieli. 

— El era proprietarul locuinţei. Avea cheie pentru 
pivniţă. Putea foarte bine să coboare acolo în 

timpul nopţii. Atunci riscul de a fi văzut de vecini 
era minim. 

— Atunci să venim şi noi noaptea. Acum să 
aruncăm doar o privire ca să vedem cum se 
prezintă situaţia acolo jos. 

leşiră din locuinţă. Doberski încuie cu grijă uşa cu 
cheile. Zygmunt nu-i întrebă despre rezultatul 
căutărilor. Vederea prietenilor care ieşiseră din 
garsonieră cu mîinile goale era o informaţie 
suficientă. 

Cînd Doberski încuie garsoniera, la etajul şase 
liftul se opri. Din el ieşi o femeie cu doi băieţei, 
probabil gemeni, înălţimea identică, 
îmbrăcămintea la fel, fără să mai vorbim. de 
trăsăturile feţei asemănătoare, toate vorbeau de la 
sine. Femeia nu acordă nici o atenţie celor trei 
bărbaţi aflaţi pe palier. Cînd a vrut însă să închidă 
uşa liftului Andrzej îi spuse: 

— Vă rog n-o închideţi. Coborim. 

— Nu-i bine că am întilnit-o, remarcă Zygmunt, 
din nou înspăimîntat. A văzut cînd încuiam locuinţa 
lui Strzelczyk. 

— Prostii, ripostă Doberski. Dealtfel nu a văzut 
acel moment, ci a putut doar să ne zărească stînd 
în faţa acelei uşi. Pur şi simplu nişte colegi au venit 
în vizită şi, negăsindu-l pe stăpînul casei, au 
coborit. 

Liftul se opri la parter. Dar scările nu se, 
isprăveau aici, ele duceau mai departe, în jos, spre 
pivnițe. În holul mic de la intrare nu era în acel 
moment nimeni. Doberski le spuse: 

— Tu, Zygmunt, aşteaptă aici, în caz de ceva, 
caută-ne jos. Mergem să controlăm pivniţa. 

Inainte ca Lipie să mai spună ceva, Andrzej cu 
Tadeusz o luară pe scări în jos. Uşa care ducea la 
încăperile din subsol era deschisă. Intrerupătorul 
electric era chiar lîngă ea. Cînd Doberski aprinse 
lumina, căutătorii de comori zăriră un coridor lung. 
Prima uşă de pe coridor ducea la o încăpere cu 
instalaţia electrică. Tăbliţa cu semnul “fulgerului” 
şi avertismentul privind pericolul care ameninţă la 
deschiderea acestei camere vorbeau de la sine. 
Uşile următoare dădeau într-o parte la instalaţia de 
încălzire centrală, iar în cealaltă la hidrofor, după 
cum informau inscripțiile. Mai departe — 
spălătoria. În continuare, coridorul era împărţit în 
boxe nu prea mari cu pereţi despărțitori din 
scînduri care formau un fel de grilaj. Pe fiecare 
boxă era scris cu vopsea numărul locuinţei. 
Numerele însă nu mergeau la rînd ci, probabil, în 
funcţie de ordinea în care se mutaseră locatarii 
acestei clădiri recent construite. Cine se mutase 
mai repede ocupase boxa cea mai apropiată de 
intrarea în pivniţă şi-şi scrisese numărul pe uşă. 

Majewski şi Doberski o luară pe coridor pînă la 
capăt. Căutară în zadar uşa cu numărul care să 
corespundă locuinței lui Kazimierz Strzelczyk. 
Controlară din nou. Fără nici un rezultat. 

— Să nu aibă oare boxă? _ 

— Se prea poate, răspunse Majewski. In blocul 
meu, garsonierele nu au pivnițe. In blocurile astea 
înalte sînt de obicei mai multe locuinţe decit 

numărul de boxe din subsol. La noi sînt tot timpul 
certuri pe chestia asta. 
— S-o ştergem! hotărî Andrzej. 

leşiră din subsol şi părăsiră blocul de pe strada 
Solec toţi trei. Nici unul nu scoase un cuvint. Dar 
Majewski şi Lipie se gîndeau că ar fi fost mai bine 
să primească cite o jumătate de milion de la 
Kazimierz Strzelczyk în viaţă decit să caute 
comoara celui decedat cu toate că găsirea valizei 
ar fi adus fiecăruia de trei ori mai mult. Ajunseră 
pînă la strada Tamka şi se îndreptară în mod au- 
tomat spre monumentul Sirenei varşoviene ce se 
zărea pe malul Vistulei. Cotiră pe strada Wybrzeze 
Kosciuszkowskie şi se aşezară pe una din bănci. 

— S-a dus totul! Zygmunt fu primul care rupse 
tăcerea. Nu vom găsi nici cînd banii ăia. În schimb 
miliția o să dea peste noi şi ne va invita la pîrnaie. 
Pentru cel puţin zece ani. 

— Tu eşti de vină, Andrzej, adăugă Majewski. 
Dacă nu începeai atunci scandalul, nu s-ar fi ajuns 
la accidentul lui Kazik. 

— lar voi v-aţi fi lăsat înşelaţi ca nişte mieluşei de 
canalia aia. Doberski era din nou gata să 
izbucnească. Nu i-a mers. Nu regret ciîtuşi de puţin 
cele petrecute. 

— Dar noi regretăm banii. 

— Banii îi găsim. 

— Dar unde şi cînd? 

— Unde a putut să-i ascundă trăsnitul ăla? 

— Poate la atelier? spuse într-o doară Zygmunt. 

— Nu cred că la atelier, căci l-ar fi putut vedea 
ceilalţi lucrători, fu de părere Tadeusz. Mai curînd 
la vreo rudă sau la prietena lui. 

— Kazik nu ar fi încredinţat nici unei femei sau 
vreunei rude patru milioane de zloți. Şi pe care-i 
avea de unde-i avea, îşi susţinu Zygmunt 
concepţia. 

— Cred că Zygmunt are dreptate, vorbi Doberski. 
Cu cîteva zile înainte de acţiune, Kazik a amintit că 
proprietarul atelierului a plecat în concediu în 
Bulgaria şi că el, îi ţine locul. Dealtfel, Kazik avea 
întotdeauna cheile atelierului. Ar fi putut să vină 
mai devreme, înaintea celorlalţi, şi să ascundă 
valiza în vreun ungher. Sau chiar s-o fi ascuns în 
locuinţa proprietarului. Jankowski locuieşte doar 
într-o casă construită lîngă atelierul de reparaţii 
auto. Cine ştie dacă, plecînd în străinătate, nu a 
lăsat omului lui de încredere şi cheile de la 
locuinţă? Am fost cîndva pe acolo şi ţin minte că 
biroul atelierului se află tocmai în casa alăturată. 
Din acest birou nişte uşi duceau la celelalte 
încăperi. 

Andrzej scoase din buzunar legătura de chei luate 
mortului şi le privi cu atenţie. 

— Cheile astea trei sînt de la garsonieră, explică, 
dar aici mai am una asemănătoare, plată, pentru o 
altă broască „yale”. Astea două sînt cu siguranţă 
pentru lacăte. lar astea trei lungi pentru zăvoare. 
Dar unde s-or afla zăvoarele astea. Asta bombată e 
tot pentru un lacăt, dar unul foarte mare. De genul 
celor folosite la închiderea obloanelor de la 

magazine. Cheiţele astea trei sînt cu siguranţă de 
la dulapuri. 

— Cînd am trecut odată pe la Kazik pe la atelier, 
am văzut cum deschidea un dulap din fier. In el îşi 
ţinea hainele de lucru. Tocmai cu una din cheiţele 
astea, explică Tadeusz. Acum îmi amintesc perfect. 

— Domnilor, Andrzej îşi recăpăta energia, azi ne 
aşteaptă o noapte grea. 

— Noapte? Azi! se nelinişti Zygmunt. 

— Trebuie să facem o vizită la atelierul auto al lui 

Jankowski şi sînt sigur că vom da acolo peste 
scumpa noastră valiză. Îmi şi imaginez unde este 
ascunsă. 

— Unde? 

— Fac pariu că este ascunsă în portbagajul 
vreunei maşini. 

— În maşină? 

— Chiar şi în cea pe care Kazik a folosit-o în 
timpul acţiunii. E o idee grozavă. Maşină străină 
adusă la reparat. Sau îşi aşteaptă rîndul sau este 
deja reparată, însă proprietarul nu a venit încă s-o 
ridice. lar în portbagaj, valiza plină cu bani. 
Nimănui nu i-ar trece prin cap s-o caute acolo. 

— Dar orice lucrător din atelier ar putea să se 
uite şi s-o găsească. Chiar şi dintr-o simplă 
întîmplare. De pildă are nevoie de o cheie oarecare 
şi în loc să şi-o la din atelier, ar deschide 
portbagajul celei mai apropiate maşini. 

— Ba uite că nu, deoarece Kazik, în calitate de 
locţiitor al proprietarului, are toate cheile. lar pe 
cele de la maşina respectivă nu le-ar fi dat 

nimănui! În plus, într-un astfel de atelier s-ar fi 
putut găsi şi o altă ascunzătoare bună. 

— Să găseşti o ascunzătoare e simplu, mult mai 
greu e să găseşti banii ascunşi în ea. 

— Mai încetează, Zygmunt, cu văicărelile. Mă 
doare capul de vorbăria ta. 

— Vrei să mergi chiar acum la atelierul ăla? îl 
întrebă la obiect Tadeusz. 

Andrzej se uită la ceas. Era aproape ora nouă 
seara. 

— E prea devreme. Mergem acolo după zece. 

— N-o să fie prea uşor. Tadeusz, deşi nu era 
fricos, întrevedea greutăţi. În jur e plin de case de- 
ale zarzavagiilor. În afară de asta, atelierul se află 
pe drumul principal de ieşire din Varşovia. Acolo, 
din oră în oră, trece maşina de control a miliției. 

— Cu atit mai bine. Doberski era cît se poate de 
liniştit. Ştiu deja cum o să facem ca să iasă bine. 

Zygmunt a vrut să mai spună ceva. Probabil 
obişnuita sa expresie „mi-e frică”. Deschise deja 
gura, dar în ultimul moment se abţinu să mai facă 
vreo observaţie. 

— Mie mi-e foame, constată Majewski. 

— Şi mie, se alătură Andrzej. Trebuie să intrăm 
undeva, pe drum, şi să mîncăm serios. Ne aşteaptă 
o noapte foarte activă. N-ar strica să ne luăm şi 
nişte sandvişuri cu noi. Totdeauna cînd am de lucru 
noaptea am şi poftă de mîncare. 

— Eu nu bag în gură nici o bucăţică. 

— N-ai decit, nimeni, nu te forţează. Noi mergem 
să luăm cite o porţie de fasole cu ciolan de porc şi 
cite o bere, iar tu o să mănînci în locul nostru frică. 

— Şi acum tot de pază o să fac? întrebă 
Zygmunt. _ 

— O să vedem la faţa locului. Dar cred că nu. In 
noaptea asta vei fi mecanic auto. 

— Eu nu mă pricep la aşa ceva. 

— Nu face nimic, i-o tăie Andrzej. Haidem, că 
timpul fuge. Şi aşa o să fie destul de greu să mai 
găsim ceva ca lumea de înfulecat la cîrciumă, 

— M-ai invitat la fasole cu ciolan. 

— Visătorul. Fasole cu ciolan la Varşovia, la ora 
nouă seara? Haidem. 

Capitolul IV 


Noaptea în atelierul auto 


Oricine a ieşit măcar o dată cu maşina din 
Varşovia, în direcţia Modlin şi Gdańsk, îşi aminteşte 
cu siguranţă că, mergind pe strada Marymofcka, în 
apropiere de cimitirul Włoski, trecea pe lîngă un 
anunţ mare, colorat, aflat chiar pe marginea 
drumului. Anunțul, scris cu litere de tipar, 
informează că acolo se află atelierul de reparaţii 
auto al lui Józef Jankowski. Specialitatea: 
tinichigerie şi revizie auto. În spatele unui gard 
înalt din plasă de sîrmă care împrejmuieşte toată 
proprietatea, destul de mare dealtfel, se zăreşte o 
casă albă, pentru o familie. Poarta largă ce se află 
în apropierea casei duce într-o curte, în fundul 
căreia se află construită o hală destul de mare — 
atelierul de tinichigerie. 

Trecuse de ora zece seara. Ploaia nu mai cădea, 
însă frigul era pătrunzător. Pe strada Marymoicka 
foarte rar trecea cite o maşină. Doar tramvaiul 
venea din cînd în cînd. În faţa porţii atelierului 
stăteau trei oameni. Observară timp de citeva 
secunde curtea şi strada. Nu văzură pe nimeni. 

— Perfect, constată Andrzej Doberski. Pustiu. 
Putem intra. 

— În interior poate fi un paznic. Zygmunt Lipie 
îşi exprima, ca de obicei, îndoielile. Cu siguranţă că 
doarme în atelier. 

— Atunci îl trezim. Andrzej apăsă pe butonul 
soneriei. Un sunet puternic se răspîndi, repetat 
apoi de două ori, deoarece Doberski sună de trei 
ori. La această alarmă nu apăru însă nimeni. 

— S-au dus temerile, remarcă Tadeusz Majewski. 
Mi-aduc aminte că mi-a spus Kazik cîndva că 
doarme la atelier deoarece proprietarul a plecat 
împreună cu familia în concediu în Bulgaria. Dacă 
ar fi avut paznic, Strzelczyk n-ar fi trebuit să 
locuiască aici. 

Andrzej cercetă cu atenţie poarta de la intrare. 
Era închisă cu un lanţ ale cărui capete erau prinse 
într-un lacăt solid. 

— Asta-i cheia. Doberski alese perfect cheia 
pentru lacăt şi deschise fără nici o greutate poarta. 
Toţi trei pătrunseră în interior. Andrzej nu se 
mulţumi doar cu întredeschiderea porţii, ci o 
desfăcu larg şi pentru a nu se închide la loc, fixă 
cîrligele în găurile corespunzătoare de pe stilpii 
laterali. 

— Ce faci? se înspăimîntă Zygmunt. 

— Între timp Doberski o luă spre hala atelierului. 
Găsi întrerupătorul pe perete şi îl răsuci. Toate 
lămpile de la uşile halei şi cea de pe stilpul care 
lumina curtea se aprinseră. 

— Stinge-le imediat! O să ne vadă cineva, se 
enervă Lipien. 

— Tocmai de aia le-am aprins, ca să ne vadă, 
Andrzej încerca în linişte cheile în uşa atelierului. 

— A înnebunit! Pe cuvîntul meu c-a înnebunit. 
Zygmunt era gata s-o la la fugă. 

Nici Majewski nu înțelegea comportarea 
colegului. Începu şi el să se teamă. Andrzej însă 
deschise atelierul, aprinzînd şi acolo lumina. În hala 
care avea cinci despărţituri mari se aflau opt 
maşini. Erau ciocnite în fel şi chip. Una fusese 
izbită în faţă, alta, după cum arăta portiera din 
partea dreaptă complet distrusă, se izbise probabil 
de-un copac. Un Ford mare fusese izbit din spate şi 
aşa cum se spune „îi făcuse garaj din portbagaj”. O 
„Volgă” mare, neagră, cu tăbliță de „CD” avea 
masca izbită în partea stingă. Aripa şi farurile erau 
şi ele distruse. 

Doberski se uită cu atenţie de jur-împrejur. Lîngă 
un perete se aflau dulapuri din metal. Unele erau 
încuiate cu  lacăte destul, de simple, însă 
majoritatea erau deschis., In ele atîrnau salopetele 
pe care le purtau muncitorii în timpul lucrului. 
Andrzej se apropie şi luă două dintre ele. 

— Băieți! Imbrăcaţi imediat boarfele astea şi 
apucaţi-vă să meşteriţi „Volga” aia. 

— De ce? de data asta şi Majewski era convins că 
tovarăşul lor s-a cam scrîntit. 

— Vouă trebuie să vă explice omul totul, ca la 
şcoală. Imbrăcaţi-vă cu salopetele astea şi învirtiţi- 
vă pe lîngă maşină. Între timp, eu voi controla în 
linişte toată proprietatea, inclusiv locuința 
particulară a lui Jankowski. 

— Dar poate să ne vadă cineva. 

— Şi ce? O să vadă că în atelier se lucrează şi 
noaptea pentru a se repara maşina unei 
ambasade. Comandă urgentă de la cetăţeni străini, 
aşa că trebuie realizată fără să se ţină seama de 

timp. Dacă ne-am învirti aici pe întuneric, cu 
lanterne sau aprinzind chibrituri, abia atunci am 
putea atrage atenţia asupra noastră şi-am găsi pe 
dracu. Pe-aici trece doar şoseaua internaţională. 
Este tot timpul controlată de maşinile miliției. 

— Nu-i rău deloc. Tadeusz înţelese planul 
„comandantului”. Ai minte, nu glumă! 

— Îmi pun şi eu o salopetă. Aşa va fi mai comod. 

— Zygmunt, trageţi şi tu odată hainele de lucru. 

Majewski îşi scoase repede hainele şi îşi puse o 
salopetă plină de pete de ulei. 

— Dar eu nu mă pricep la maşini. 

— Nu face nimic. Trebuie să te prefaci doar. Staţi 
sau aşezaţi-vă lîngă maşină şi înconjuraţi-vă cu 
scule. Dacă va apărea cineva, nu discutaţi cu el. 
Voi discuta eu, voi lucraţi. Ciocăniţi sau deşurubaţi 
ceva. S-a înţeles? 

— S-a înţeles! Lui Tadeusz îi plăcea foarte mult 
planul lui Doberski. 

— Şi dacă tu, tocmai atunci nu vei fi în atelier? 
întrebarea a fost pusă de Zygmunt Lipie, cel 
precaut. 

— Atunci spuneţi că maistrul s-a dus pînă la 
birou, şi mă strigaţi. 

— Dar în felul ăsta nu vom putea căuta valiza. 

— O caut eu. Nu te teme, n-am să vă fur precum 
Kazik. 

— Eu nu mă tem, încercă Zygmunt să dea înapoi 
în mod diplomatic. Numai că o să dureze mai mult. 
În trei ar fi fost mai repede. 

— N-avem ce face. Deşi s-ar putea şi altfel, ca în 
hala atelierului să căutaţi voi. Dar nu uitaţi să 

controlaţi toate maşinile. Într-unul din portbagaje s- 
ar putea să fie valiza. 

— Cu siguranţă, un astfel de portbagaj e încuiat. 

— O să-l descui. Kazik nu a avut la el nici un fel 
de chei de maşină. O să le găsesc la birou. 
Impreună cu actele de înregistrare ale maşinilor. 
Numai să nu vă înviîrtiţi amîndoi odată prin atelier. 
Unul trebuie să fie în permanenţă lingă „Volgă”. 
Dacă apare cineva, celălalt pune mina pe prima 
sculă care-i e la-ndemină şi se întoarce lingă 
maşină. Acum, la treabă. 

Doberski îşi puse şi el salopeta şi intră în despărţi 
tura alăturată, unde se afla vopsitoria. Lipie fu de 
părere că va risca cel mai puţin dacă va sta lîngă 
aripa maşinii cu un ciocan într-o mînă şi cu o cheie 
oarecare în cealaltă. Tadeusz începu să cerceteze 
în mod sistematic, metru cu metru, hala atelierului. 

— Zygmunt, dă drumul la radio, strigă Andrzej din 
vopsitorie. 

— Care radio? 

— Cum care, cel din „Volgă”. 

— Da nu ştiu cum. 

— Mare netot mai eşti! Andrzej ieşi din vopsitorie 
şi dădu drumul la aparat.. 

Muzica se revărsă în hală. 

— Acum, nu numai că toţi ne văd, dar ne măi şi 
aud. Lipie era deprimat. 

— Asia şi trebuie, să creăm aparențele lucrului 
normal în atelier. E firesc să deschidem aparatul şi 
să ascultăm muzică muncind. 

— Ai găsit? 

— Nu. În vopsitorie nu e nici o ascunzătoare. lar 
maşina care se află acolo e goală. 

Tadeusz Majewski se aşeză pe masa de lingă 
„Volgă”. 

— Am căutat cu atenţie în tot atelierul, le spuse. 
Toate maşinile au portbagajele descuiate. Am 
căutat în dulapurile pentru haine, pentru că am 
descuiat lacătele. M-am uitat în canal, peste tot. 
Valiza aia blestemată nu se află nicăieri. Unde o fi 
putut s-o ascundă? 

— Deasupra vopsitoriei e un mic pod, interveni 
Zygmunt. Am observat în curte seara. Poate acolo? 
— Şi eu l-am zărit. Trebuie să ne uităm şi-acolo. 

În clipa aceea în faţa atelierului se opri o maşina. 
În lumina felinarului din curte se puteau distinge 
literele “MO” de culoare bleumarin pe fundalul gri 
al caroseriei maşinii. 

— Miliția! şopti cu spaimă Zygmunt. 

— Lucraţi! le reaminti Andrzej Doberski, apucînd 
şi el o cheie mare franceză ce se afla pe jos. 

Din maşină coboriră doi milițieni şi o luară spre 
atelier. 

— A trecut de douăsprezece noaptea, iar la voi 
arde lumina. Ce treabă aveţi voi noaptea? 

— Domnule sergent, Doberski ieşi în faţă. Avem o 
„Volga” de la ambasadă. A fost buşită urit de tot. 
Trebuie să-i refacem toată aripa. lar miine trebuie 
să fie gata. Vrînd, nevrînd, trebuie să lucrăm la ea 
în noaptea asta. 

— Aveţi permis să lucraţi noaptea? 


56 


— Eu nu ştiu. Probabil domnul Jankowski are. Dar 
nu lucrăm mereu. Din cînd în cînd. Şi eu aş fi vrut 
acum să dorm. 

— Unde-i proprietarul? 

— Nu-i în Varşovia. A plecat în concediu în 
Bulgaria. 

— lar celălalt? 

— Aa, domnul Kazimierz Strzelczyk? Îi ţine locul. 
A plecat acasă să tragă un pui de somn. Vine la 
cinci înapoi cu vopsitorul. Pînă atunci noi reparăm 
ce trebuie. 

— Imi face impresia că Jankowski ăsta al vostru o 
să plătească o amendă pentru lucru în timpul 
nopţii. 

Doberski izbucni în ris. 

— In nici un caz n-o să fie în pierdere. Ambasada 
are nevoie urgent de maşină asta, aşa că va 
acoperi şi cheltuiala suplimentară. Ne-au promis şi 
nouă ceva, numai să terminăm pînă miine „Volga”. 

Sergentul scoase din porthartă un bloc-notes şi-şi 
însemnă ceva în el. 

— Bine, spuse. Lucraţi mai departe. La revedere. 

— La revedere, domnule sergent. 

Maşina plecă. 

— Vedeţi, triumfa Doberski. Dacă n-ar fi fost 
capul meu, eram acum cu toţii înhăţaţi. Dar aşa, 
lumina arde, radioul merge, mecanicii lucrează, 
totul e-n ordine. Cel mult Jankowski cînd se va 
întoarce din Bulgaria va plăti o amendă. Ce-o să se 
mai minuneze! Unde-i scara, Zygmunt? 

— In partea dreaptă a curţii. Lîngă gardul din 
plasă, unde-i grămada de fier vechi. 

— Bine; o găsesc eu şi mă uit prin pod. 

— lar eu am să caut prin curte. Poate Kazik a 
ascuns-o sub fierul vechi? Acolo sînt tot felul de 
bucăţi de tablă, caroserii stricate, capace de la 
portbagaje. Poate o fi băgat pe sub ele valiza. 

— Uită-te şi în tomberoanele de gunoi, adăugă 
Andrzej. 

— Bine, se face. 

Majewski se apucă de lucru în curte, Doberski 
scoase scara. şi dispăru în pod. Doar Zygmunt 
stătea pe masa de lîngă „Volga” şi se uita cu 
atenţie la fragmentul de stradă ce se vedea în 
depărtare şi pe care acum rareori mai trecea cite 
cineva. După o oră, Andrzej cu salopeta murdărită 
într-un hal fără de hal cobori din pod. Avea faţa ca 
un negru. Abia mai respira. 

— La dracu. M-am opintit şi m-am minjit tot. E o 
adunătură de tot felul de boarfe care nu mai 
folosesc la nimic. Bucăţi de tablă, fiare, cutii din 
lemn cu tot felul de unsori. Şi prăfuite! Cred că n-a 
mai dat nimeni pe acolo de ani de zile. E plin de 
praf, că nici nu poţi respira. 

— Dar valiza? 

— Am lăsat-o sus, ca să fie în siguranţă. Tu, 
Zygmunt, cred că te-ai ţicnit. Dacă aş fi găsit-o, n- 
aş fi zăcut în podul ăla blestemat atita. Unde mă 
pot spăla aici? 

— Habar n-am! 

— În spate, lîngă grămada aia de fier vechi este o 
toaletă şi un spălător, explică Tadeusz care tocmai 
îşi isprăvise „percheziţia” în curte. Nici sub fiare nu 

e nimic, în tomberoane la fel. Maşinile care stau 
însă în curte sînt încuiate. 

— Cheile sînt cu siguranţă în birou. Dealtfel, 
adăugă Andrzej, cu sculele care sînt aici se poate 
deschide orice casă de fier, deşi aş vrea să evit 
asta pentru a nu lăsa urme. 

— Vaaai! strigă speriat Zygmunt. Noi lucrăm fără 
mănuşi. 

— Şi ce-i cu asta? 

— Miliția poate să pună mîna pe amprentele 
noastre. 

— Eşti complet ţicnit. Mai întîi, cine o să ştie că 
tocmai noi am fost aici? 

— De pildă Jankowski, dacă o să primească 
mandatul pentru amendă. 

—  Intîi trebuie să-l primească. Chiar dacă se va 
întîmpla aşa, el va fi convins că cei care au lucrat 
noaptea au făcut-o din ordinul lui Kazik. 

— Poate să controleze. 

— N-o să afle nimic. Dealtminteri, nici n-o să-i 
treacă asta prin cap. Pînă atunci miliția va stabili 
identitatea cadavrului aflat acum în pădurea 
Bielany, pe malul Vistulei, iar Jankowski nu va mai 
avea pe cine să întrebe. În afară de asta, pe maşini 
şi scule sînt cel puţin sute, dacă nu mii de 
amprente diferite. Ale proprietarilor maşinilor şi ale 
muncitorilor. Nu există nici un prilej, nici cel mai 
mic, cu cineva să caute şi să identifice amprentele 
noastre aici. 

— Tu întotdeauna. subestimezi pericolul. lar cînd 
se întîmpla ceva, faci doar prostii. 

— Ce fel de prostii? 

— Dacă n-ai fi fost tu, Kazik ar fi trăit şi nu ar fi 
trebuit să ne batem acum capul cu banii. 

— Eu nu l-am omorit. 

— Nu spun asta. Dar dacă nu te-ai fi aruncat 
atunci asupra lui, nu s-ar fi ajuns la accident. 

— lar tu, cuminte ca un mieluşel, ai fi primit 
resturile pe care ţi le-ar fi aruncat domnia sa, 
Strzelczyk. 

— De cînd o jumătate de milion sînt resturi? 

— Am căzut de acord înainte de acţiune că vom 
împărţi prada în patru părţi egale. A fost aşa sau 
nu? Doberski se enerva din ce în ce mai mult. 

— Da, recunoscu Zygmunt, după aceea însă 
trebuia să fi vorbit liniştit cu Kazik, Cu siguranţă că 
l-am fi convins. 

— L-ai fi convins, pe dracu. De la început şi-a pus 
în gînd să ne tragă pe sfoară. De aceea a şi venit 
atunci fără bani. 

— Dar nici acum nu-i avem. Şi ce folos că ai 
socotit că vom primi acum cîte un milion şi patru 
sute de mii. Unde sînt? 

— li căutăm doar. Eu cu Tadeusz. Numai tu stai 
cocoţat pe masă şi nu mişti un deget ca să-i 
găseşti, 

— Aici nu-i nevoie de deget, ci de cap, 

— Atunci pune.-l la contribuţie. 

— Poate o să mi-l pun la timpul potrivit. 

— Aveţi de gînd să vă certaţi aşa toată noaptea? 
interveni Tadeusz. În loc să căutăm valiza? Timpul 
trece, iar miine nu vom putea să mai venim aici 
încă o dată. 

— Pentru că ăsta mă enervează întruna. 

— Îmi plac tipii care fac treabă de mîntuială şi pe 
urmă dau vina pe alţii. 

— Amîndoi siînteţi la fel, îşi judecă tovarăşii 
Majewski. Acum am să stau eu lîngă „Volgă”, iar 
voi doi veţi cerceta locuinţa lui Jankowski. Să nu 
uiţi, Andrzej, maşinile care stau în curte. 

— Bine, bine. 

În legătura de chei găsite asupra decedatului se 
afla şi una care se potrivea la uşa biroului situat în 
partea stingă a casei, venind dinspre poarta de 
intrare. În această cameră se afla un birou, iar pe 
el actele maşinilor aflate la reparat, aşezate în 
ordine. Pe fiecare document erau puse cheile 
maşinii respective. Pe peretele din spatele biroului 
se aflau rafturi pînă în tavan, pline cu cele mai 
diverse piese de schimb auto. Printre acestea erau 
şi cele mai des solicitate în timpul reparațiilor dar 
şi piese „rare”, greu de găsit în magazine. Se aflau 
chiar şi curele de transmisie pentru maşinile tip 
„Fiat”, o adevărată raritate, care în magazinele de 
specialitate „Motozbyt” nu mai apăruseră de cel 
puţin trei ani. 

Lîngă unul din pereţii acestei mici încăperi se 
afla un fotoliu-pat, întins şi aşternut. Aici dormea 
Strzelczyk, ţinînd locul atît proprietarului cît şi 
paznicului de noapte. 

Biroul nu era încuiat. În sertarele lui se aflau 
registrele financiare ale firmei, corespondenta 
acesteia şi alte hirtii. Cele mai multe erau chitante 
de cumpărare a diverselor piese de schimb. Nu 
găsiră însă nici aici banii căutaţi şi nici în fotoliul- 
pat, cercetat în amănunţime. 

Din această cameră, o uşă ducea spre celelalte 
încăperi ale casei. Era însă încuiată. Toate 
încercările de a potrivi o cheie din cele de pe inel 
dădură greş. Nici celelalte, uşi ale locuinţei 
proprietarului, care dădeau direct într-o mică 
verandă, nu putură fi descuiate. Erau asigurate 
faţă de musafirii nepoftiţi cu cîte două broaşte 
„Yale” şi cu un zăvor mare. 

— Uşile astea pot fi deschise numai cu forţa, 
aprecie Doberski. O să controlez mai întîi maşinile 
din curte, după aceea o să ne sfătuim ce avem de 
făcut. 

Nu găsiră valiza nici în maşini. În ele nu era 
dealtfel nimic. Le încuiaseră probabil ca să nu se 
demonteze ceva din ele. La urma urmei, nu era nici 
o problemă pentru un hoţ să sară peste gardul de 
plasă in timpul nopţii, după care să se apuce să 
demonteze maşinile lăsate sub cerul liber. De 
aceea, din prudenţă, au golit portbagajele şi tot ce 
fusese în ele au ascuns în atelier. Se vede că 
Jankowski mai trecuse prin asemenea experienţe, 
fiind obligat după aceea să plătească proprietarilor 
maşinilor costul diferitelor mărunţişuri dispărute. 

Cei trei complici ţinură un scurt sfat. 

— Uşa exterioară nu poate fi deschisă, comunică 
Doberski, dacă nu o forţăm. În schimb uşa care 
duce din birou spre locuinţă e încuiată cu o cheie 
obişnuită. Aici e simplu. 

— Nu cumva cheile sînt în birou? întrebă Tadeusz. 

— Nu. M-am uitat după ele în mod special. N-am 
găsit alte chei în afara celor care aparţin maşinilor. 
Nici în locuinţa lui Kazik nu erau. 

— Kazik n-o fi pătruns deloc în locuinţa lui 
Jankowski pe simplul motiv că acesta nu i-a lăsat 
cheile. Am fost cîndva în biroul ăsta, dar atunci nu 
am văzut fotoliul-pat. 

— Precis n-a fost, confirmă Zygmunt. 

— Cheia e un obiect foarte mic, începu să 
chibzuiască Tadeusz Majewski. Putem s-o căutăm 
mult şi bine în atelier, şi tot să n-o găsim pînă la 
urmă. E-adevărat că am căutat valiza şi nu cheia. 
Jankowski a fost nu numai patronul lui Strzelczyk, 
ci şi vechiul lui coleg de şcoală şi prieten. Avea o 
încredere oarbă în el. În cazul ăsta, nu-mi imaginez 
să nu-i fi lăsat cheia de la uşa ce duce din birou 
spre locuinţă. Lipsa cheii pe acest inel este o 
dovadă că valiza a fost ascunsă tocmai în locuinţa 
particulară a proprietarului atelierului. 

— Tadek are dreptate, confirmă Lipie. Dacă plec 
undeva pentru mai mult timp, iar în timpul ăsta 
acasă nu mai rămîne nimeni, atunci las cheia 
vecinilor, cu toate că nu-i prea cunosc. Şi ei fac la 
fel. Asta este regula în blocul nostru. Odată, un tip 
a plecat o lună de zile în concediu, n-a lăsat cheia 
şi nici adresa, iar între timp i s-a spart o ţeavă în 
apartament. Nu numai că i-a inundat locuinţa, dar 
administraţia a trebuit să întrerupă apa caldă la 
toate etajele pînă ce s-a reîntors omul. 

— In cazul ăsta, spuse Andrzej, meşteresc îndată 
un şperaclu şi o să încercăm să intrăm în locuinţa 
lui Jankowski. 

— Numai cu multă atenţie, îi preveni Zygmunt. 
Trebuie să umblăm în aşa fel încît proprietarul, 

după ce se va reîntoarce, să nu-şi dea seama că 
cineva i-a umblat prin casă. 

— Ce-s copil, crezi că nu pricep şi singur atita 
lucru? se răţoi Doberski. Tu, Zygmunt, totdeauna 
vrei să-i înveţi pe alţii. 

— Pentru că suport consecinţele comportării tale. 

—  Liniştiţi-vă! Tadeusz Majewski ridică vocea. 
Zygmunt, tu stai aici de pază, iar noi doi intrăm în 
casă. 

Doberski alese cîteva tije din metal de diferite 
grosimi care se aflau pe masa din atelier, le îndoi şi 
le turti pe fiecare la cîte un capăt cu ciocanul. În 
felul acesta îşi făcu citeva şperacluri. Cei doi hoţi 
se duseră cu sculele respective în birou şi, fără 
prea mare greutate, deschiseră uşa ce ducea spre 
locuinţa particulară a proprietarului atelierului. 

— Să nu aprindem lumina. 

— De ce? întrebă Andrzej. E aproape două şi 
jumătate noaptea. Miliția ştie: că în atelier se 
lucrează, iar ceilalţi n-au treabă cu aşa ceva. 
Dealtfel, nu va răzbate prea multă lumină afară 
prin transperantele astea. Aşa că eu zic că putem 
să aprindem veiozele fără nici o grijă. Doar lampa 
din tavan să n-o aprindem. Spunînd acestea, dibui 
lampa de pe măsuţă şi o aprinse. 

Locuinţa lui Jankowski se compunea din trei 
camere, o bucătărie mare şi baie. Fusese 
proiectată pentru a fi cît mai confortabilă. 
Proprietarul o construise pe spezele lui, fără să 
facă economie de bani. In fiecare cameră se aflau 
dulapuri în perete. O încăpere fără ferestre 
îndeplinea funcţia de garderobă. Bucătăria era 

toată înconjurată cu dulapuri şi arăta ca un 
laborator de chimie. 

De la prima vedere se putea observa că în 
locuinţă nu mai fusese nimeni de cîteva săptămîni. 
Pe mese şi pe duşumele se adunase mult praf. Cu 
toate că ferestrele erau închise, pulberea de afară 
se infiltrase în interior. 

Cei doi spărgători percheziţionară cameră cu 
cameră, repede şi eficace, păstrind însă o grijă 
deosebită. Au căutat în dulapuri, sertare, în lăzile 
canapelelor. Patru milioane, chiar în bancnote de o 
mie şi de cinci sute nu reprezintă un volum prea 
mic, aşa încît să poată fi ascuns undeva unde să nu 
fie zărit. Cu toate acestea, banii nu erau nici aici. 

Zygmunt Lipie, care stătea în continuare lîngă 
„Volga” lovită, nu-şi întrebă tovarăşii de suferinţă 
despre rezultatul căutărilor lor. Din birou, cei doi 
bărbaţi ieşiră cu nişte mine foarte amărite. 

— Unde-o fi putut să vire valiza aia? se frămiînta 
Majewski. 

— Las c-o găsim noi, încercă Andrzej să-şi 
consoleze colegii. 

— În pivniţa casei aţi controlat? întrebă Zygmunt. 

— Pivniţă? 

— Am văzut în verandă nişte scări care duceau în 
jos. lar ferestruicile astea ne spun că această casă 
are pivniţă. 

— La naiba! înjură Doberski. Am uitat cu totul de 
pivniţă. Haidem. 

După o jumătate de oră se întoarseră în atelier 
într-o stare de spirit la fel de proastă. 

— Nu e, anunţă scurt Tadeusz. 

— V-aţi uitat peste tot? 

— Peste tot pe unde am putut. Acolo se află 
cazanul pentru încălzire centrală, depozitul de 
cărbuni şi două pivnițe. In amîndouă tot felul de 
vechituri. În special caroserii de maşini. Am 
încercat să vedem dacă nu cumva valiza a fost 
îngropată în pămînt, dar duşumeaua din ciment 
era intactă. 

Se lăsă o tăcere de moarte. Zygmunt Lipiei fu cel 
care o întrerupse: 

— E şase fără douăzeci, observă. Dacă mai stăm 
mult aici, vin lucrătorii atelierului şi ne descoperă. 

— Trebuie s-o întindem. Şi aşa nu mai avem aici 
nimic de lucru, îl susţinu Tadeusz. 

Doberski stinse lumina, încuie atelierul şi biroul, 
apoi trase în urma lor poarta de la intrare şi puse 
lacătul la locul lui. Inainte de a pleca, mai aruncă o 
ultimă privire atentă asupra întregii proprietăţi. 

Cei trei bărbaţi se îndreptară fără nici un cuvînt 
spre cea mai apropiată staţie de tramvai. De-abia 
cînd erau în drum, Andrzej scoase inelul cu chei şi- 
| privi cu atenţie. Le numără şi. apoi le controlă pe 
fiecare în parte. 

— Am folosit toate cheile, spuse, în afară de 
astea două. 

Arătă colegilor două cheiţe plate. 

— Astea sînt pentru „yale”. 

— Nu, îl corectă Tadeusz. Sînt mai curînd pentru 
lacăte. 

— Nu s-au potrivit nicăieri. Le-am încercat şi ţin 
bine minte. 

— Sînt probabil de la încăperea cu banii, rise cu 
amărăciune Majewski. Dar cum s-o găsim? 

— Eu ştiu un lucru, spuse Zygmunt. Am jefuit o 
bancă, mă pasc pe puţin cincisprezece ani de 
pîrnaie, dar nu am pus mina nici măcar pe un 
bănuţ. Pentru asta trebuie să-ţi mulţumesc ţie, 
Andrzej. 

Înainte ca Doberski să fi avut timp să spună ceva, 
Lipie o luă la goană spre tramvaiul care tocmai 
pornea şi sări în ultimul vagon. Majewski, fără să-şi 
la nici el rămas-bun, o coti spre staţia de autobuz 
din apropiere. Doberski ajunse singur pînă în staţie 
şi aştepta tramvaiul următor. Era furios, dar 
totodată recunoştea că în cuvintele colegului se 
află mult adevăr. Era adevărat că-i păştea o 
pedeapsă severă, iar în schimb, rodul infracţiunii 
lor li se strecurase printre degete. Din cauza lui 
oare? Dacă şi-ar fi stăpinit mai mult nervii, 
Kazimierz Strzelczyk ar fi trăit în momentul de faţă. 
De la el, în viaţă, ar fi putut să-şi scoată pe calea 
convingerii, rugăminţilor sau chiar a amenințării 
partea care li se cuvenea, din banii jefuiţi. Cadavrul 
de pe malul Vistulei nu va mai trăda, cu siguranţă, 
secretul pe care l-a luat cu el în mormiînt. 

Veni tramvaiul. Andrzej se urcă, ocupă un loc 
lingă, fereastră şi se prefăcu că priveşte cu interes 
strada. Gîndurile lui însă reveneau cu persistenţă la 
aceeaşi întrebare: 

— La ce fel de broaşte s-or potrivi cele două 
cheiţe? 

Lui Doberski nici nu-i trecea prin cap că cei doi 
complici ai săi îşi băteau capul cu aceeaşi 

întrebare. Fiecare din ei formula diverse ipoteze, 
fiecare intenţiona să caute banii pe contul său. ŞI 
fiecare din ei hotărî că dacă va găsi comoara, îşi va 
opri totul pentru sine. Că nu va împărţi cu nimeni. 

Banda de infractori este întotdeauna solidară, 
cînd are succes. Această solidaritate dispare, ca un 
balon de săpun, în momentul in care apare 
insuccesul. 

Capitolul V 


Îndoielile locotenentului Falecki 


A doua zi după descoperirea de către miliţie a 
cadavrului omului care murise în pădurea Bielany 
ca urmare a surpării malului Vistulei, la Circa de 
miliţie din cartierul Warszawa-Nord se prezentă un 
bărbat care povesti ofițerului de serviciu o istorie 
banală: 

Lucrează în atelierul de reparaţii auto al lui Jozef 
Jankowski. Proprietarul se află în concediu în 
Bulgaria, iar în lipsa lui treburile sînt conduse de 
Kazimierz Strzelczyk, prietenul lui Jankowski. 
Strzelczyk, însă, de două zile n-a mai venit la 
atelier. În timpul absenței proprietarului, locţiitorul 
lui locuia chiar la atelier, în biroul de lîngă locuinţa 
lui Jankowski. Încercările de a lua legătura cu 
Strzelczyk în locuinţa lui proprie de pe strada Solec 
nu au dat nici un rezultat. 

— O fi plecat şi el undeva sau chiuleşte pur şi 
simplu, remarcă ofiţerul de miliţie după ce ascultă 
relatarea lui Jan Warciak. Abia au trecut două zile 
de cînd l-aţi văzut ultima dată. E om matur. E 
pretimpuriu să ne alarmăm. Atelierul e închis? 

— Nu. Eu am cheile de la atelier, aşa că lucrăm 
normal, dar şeful avea cheia de la magazia 
biroului. Asta ne dă bătaie de cap. Tot în birou se 
aflau cheile şi actele maşinilor aflate în reparaţie. 
Nu putem să livrăm maşinile clienţilor, deşi sînt 
gata. Şi fiecare se grăbeşte. Înţelegeţi şi 

dumneavoastră, domnule locotenent. De-aia am 
venit aici. Este exclus ca şeful să fi lăsat totul baltă 
şi să fi plecat undeva. Niciodată nu i s-a întîmplat 
asta. Şi mai ales atunci cînd lipseşte proprietarul? 
S-a întimplat ceva, cu siguranţă! 

Miliţianului îi veni o idee. 

— Cum arăta Strzelczyk ăsta? 

— Şaten, ochi albaştri, nas proeminent. 

— Ce înălţime? 

— Cam ca mine, eu am un metru şaptezeci şi 
cinci. 

— Cum era îmbrăcat? 

— Avea citeva costume. Cînd a ieşit ultima dată 
de la atelier, purta pantaloni gri şi o haina 
bleumarin. Pardesiu de culoare închisă. Asta a fost 
acum trei zile. Trecuse abia de ora trei. Şeful a zis 
că revine după două ore. Avem de lucru ceva mai 
mult, o treabă urgentă. O „Volgă” de la o 
ambasadă. Străinii ăştia merg foarte neatent. Nu e 
lună să nu ne vină la reparat cite o maşină de la 
ambasade. E un client permanent. Plăteşte la timp 
şi nu se tîrguie pentru cîteva sute. 

— Aşteaptă un moment! Ofiţerul întrerupse 
monologul mecanicului guraliv şi ieşi din birou. 

Se întoarse întovărăşit de un locotenent în haine 
civile. 

— Mergeţi împreună cu locotenentul Falecki. 

— Unde? Jan Warciak se sperie puţin. 

— In apropiere. După aceea o să vă ducem 
direct la atelier. Mai întîi vă arătăm pe cineva în 
care poate îl recunoaşteţi pe şeful vostru. 

— Ce, i s-a întîmplat vreo nenorocire? 

— O să vedeţi la faţa locului. Ofiţerul de miliţie nu 
voia să-i pomenească nimic lui Warciak despre 
cadavrul descoperit în pădurea Bielany, pentru a 
nu-l influenţa. Ştia din practică că oamenii, în astfel 
de situaţii, sînt foarte uşor influenţabili. Deseori 
familia recunoaşte în cadavrul care-i este prezentat 
pe cineva foarte apropiat, care după o anumită 
perioadă de timp apare acasă întreg şi sănătos. 

În sala de autopsie, pe mesele acoperite cu 
cearşafuri albe, se aflau peste zece cadavre. Din 
dispoziţia locotenentului, îngrijitorul descoperi faţa 
unuia dintre ei. 

— Îl recunoaşteţi? 

Jan Warciak era, pe bună dreptate, înspăimîntat 
şi uimit de locul în care se afla. Cu toate acestea 
arătă fără nici o clipă de ezitare spre una din mese. 

— El e! Kazimierz Strzelczyk! 

— Sînteţi absolut sigur? 

— Cum să nu. Doar am lucrat cu el şase ani. Zi de 
zi. Înfiorător. Ce s-a întîmplat? L-au omorît? 

— Nu. Locotenentul nu vedea nici un motiv să 
facă un secret din treaba asta. L-au găsit doi 
pescari în pădurea Bielany. Era chiar, pe malul 
Vistulei. A căzut de pe malul înalt. Mai mult ca 
sigur că s-a surpat pămîntul. Căzînd, s-a lovit de o 
piatră şi şi-a rupt coloana vertebrală. Mort pe loc. 

— În pădurea Bielany? Warciak nu-şi ascundea 
uimirea. Dar ce a putut el să caute acolo? De 
necrezut. 

— Poate şi-a dat vreo întîlnire? Cu vreo fată, de 
pildă? 

— Cînd a ieşit din atelier, era rece, înnourat, şi se 
anunţa din nou ploaie. El nu făcea parte dintre 
oamenii care se întilneau cu fetele undeva, prin 
pădure, pe malul Vistulei. 

— Poate nu cu o fată, ci cu altcineva? Poate avea 
vreo treabă de aranjat? 

— In pădure? Jan Warciak era nedumerit. 

— N-aţi remarcat dacă Strzelczyk avea atunci 
asupra sa documente, acte, sau dacă a luat din 
atelier vreun pachet? 

— Bani a avut cu siguranţă. Ca şef de atelier, 
încasa toate sumele de la clienţi. In ziua aceea 
cîţiva plătiseră tocmai vreo citeva mii de zloți 
pentru, repararea maşinilor. Strzelczyk avea 
obiceiul să poarte banii în buzunar, iar după 
închiderea atelierului, să depună o parte la Casa de 
economii, în contul proprietarului. Avea totdeauna 
cîteva mii de rezervă. Atelierul depune bani şi 
pentru cumpărarea materialelor şi a pieselor de 
schimb. Trebuia să mai aibă asupra sa buletinul şi 
carnetul de conducere. In fiecare zi făcea curse de 
control cu maşinile reparate. 

— Nu am găsit asupra lui nici bani şi nici 
documente. 

— Imposibil! Dar cheile? De la atelier, birou, 
magazie, dulapurile aflate în atelier şi cheile de la 
propria-i locuinţă? Le purta pe toate pe un inel 
mare de metal. Totdeauna mă întrebam cum poate 
să le deosebească şi să găsească dintr-o dată 
cheia corespunzătoare pentru broasca respectivă. 

— Asupra lui nu s-a găsit nimic. Nici măcar o 
cutie de chibrituri sau o batistă. 

— S-ar putea ca nişte huligani să-l fi atras în 
pădure, şi-acolo să-l fi omorit şi jefuit. Un om de 
treabă ca el, şi să moară în felul ăsta. 

— Crima este exclusă. Autopsia a constatat asta 
în mod cert. 

— L-or fi împins de pe mal în aşa fel, încît să 
moară. 

— Puțin probabil. Dacă nu s-ar fi lovit de piatra 
aceea la ceafă, nu i s-ar fi întîmplat nimic. Cel mult 
s-ar fi învineţit pe ici pe colo sau şi-ar fi rupt vreo 
mînă ori un picior. Se vede însă că cineva a găsit 
cadavrul înaintea pescarilor şi l-a jefuit. 

— Dar, domnule locotenent, insistă Warciak, ce a 
căutat el pe malul Vistulei? Doar nu s-a dus la 
pescuit! Ştia că la atelier avem o treabă urgentă şi 
ne-a şi spus că se întoarce repede. 

— Locul unde a fost găsit nici nu e atit de departe 
de atelierul vostru. Două staţii de tramvai şi cîteva 
sute de metri prin pădurea Bielany. 

— Nu mai înţeleg nimic. 

— Nici eu, încuviinţă locotenentul. E adevărat că 
v-am promis să vă duc imediat la atelier, dar în 
faţa noilor circumstanţe dezvăluite, trebuie mai 
întîi să mergem la circă. Trebuie să întocmim un 
proces-verbal oficial. 

După terminarea formalităţilor, ofiţerul de miliţie 
întrebă: 

— Nu ştiţi, Kazimierz Strzelczyk avea soţie, copii, 
rude? 

— De soţie a divorţat în urmă cu cîţiva ani. Copii 
n-au avut. A amintit de cîteva ori de un frate. E pe 
undeva director, dar nu ştiu unde. Locuia singur. 

— Avea ceva prietene, logodnică? 

— N-a amintit niciodată de-aşa ceva. E adevărat 
că nu era el uşă de biserică. L-am văzut de citeva 
ori prin oraş cu diferite femei, dar nu cunosc pe nici 
una. Dacă lucrezi la un particular, poţi cîştiga bine, 
dar, pentru lene nu se plăteşte. Nu se stă la 
taifas... Dar acum ce facem noi cu atelierul? Il 
închidem? Dar atitea maşini aşteaptă si fie 
reparate. lar cheile şi actele care se află în birou? 

Locotenentul chibzui cîteva momente, după care 
îl întrebă: 

— Aveţi adresa proprietarului? 

— Avem. Avem o scrisoare în birou. Dar biroul e 
încuiat. 

— Nu-i nimic. Aducem un specialist şi-l descuiem. 

— De ce să aduceţi? Ce, noi nu sîntem mecanici? 
Specialişti mai buni nu găsiţi. Dacă ne daţi voie, 
domnule locotenent, noi îl descuiem. 

— Mergem la atelier să facem o cercetare a 
locului După aceea trimiteţi o telegramă lui 
Jankowski să vină cît mai urgent, iar pînă la 
reîntoarcerea lui, o să conduci dumneata atelierul. 
Bineînţeles, preluînd toată răspunderea. Dacă 
proprietarul v-a dat cheile, se vede că a avut 
încredere. 

— Bineînţeles că a avut! se precipită Warciak. 
Lucrez la el de şase ani. De cînd am început să 
muncesc. 

Cercetarea biroului şi a încăperilor de la care 
avea chei doar Strzelczyk nu a adus nimic nou. Au 
găsit adresa lui Jankowski şi actele maşinilor aflate 
la reparat. Nici cheile, nici banii şi actele personale 

ale decedatului nu au fost găsite nicăieri. Miliția a 
notat pentru orice eventualitate numerele de 
înregistrare ale tuturor maşinilor aflate în lucru. 

— Maşinile reparate le putem livra clienţilor? 
întrebă Jan Warciak. 

— Pentru mine nu mai au importanţă, răspunse 
locotenentul. In ceea ce priveşte socotelile băneşti 
cu proprietarii lor, asta-i treaba dumitale. 

După revenirea la circă, locotenentul Adam 
Falegki raportă şefului tot ce făcuse. 

— Deci, constată maiorul Ochocki, am identificat 
cadavrul. Ne mai rămîne să descifrăm misterul în 
legătură cu deposedarea decedatului nu numai de 
bani, dar şi de acte şi chei. Sigilaţi imediat locuinţa 
de pe strada Solec şi luaţi legătura cu familia 
mortului. Aţi amintit ceva despre un frate de-al lui? 

— Da, dar nimeni de la atelier n-a ştiut să ne 
spună ceva mai precis despre el în afară de faptul 
că este pe undeva director general. O fi adevărat? 
Oamenilor le place să-şi prezinte membrii familiei 
drept persoane foarte importante. Nu o dată un 
simplu portar ajungea pe calea asta director. 

— Incercaţi să-l descoperiţi în cartea de telefon, 
le sugeră maiorul. Dacă este într-adevăr director, 
trebuie să aibă telefon acasă. Dacă nu rezolvaţi 
nimic, apelaţi la Biroul de evidenţă a populaţiei şi 
controlaţi acolo, la numele de Strzelczyk, cine s-a 
născut din aceiaşi părinţi ca şi decedatul nostru. 
După ce-l găsiţi pe frate, să vină să identifice şi el 
cadavrul. Dar înainte de toate, sigilaţi locuinţa. 
Hoţul are chei şi poate că a şi fost pe acolo. 

— Am înţeles, tovarăşe maior, raportă 
locotenentul. 

Echipa de miliţie nu descoperi nici o urmă de 
spargere la locuinţa lui Kazimierz Strzelczyk. 
Hainele atîrnau în dulap, în birou se găseau diverse 
acte, ceva bani, carnete speciale de la Casa de 
economii şi un carnet obişnuit cu o depunere 
destul de substanţială, peste douăzeci de mii. Totul 
denota că mortul fusese în timpul vieţii un om 
pedant, iar din punct de vedere material, îi 
mersese destul de bine. Miliția nu făcu o 
percheziţie amănunţită, pentru că nu avea nici un 
motiv. Se limitară doar la o cercetare superficială a 
întregii locuinţe. 

Locotenentul Falegki a avut noroc. Este adevărat 
că în cartea de telefon a Varşoviei erau cîteva zeci 
de nume Strzelczyk, dar la al treilea i se şi 
răspunse afirmativ la întrebarea dacă are un frate 
Kazimierz. 

— De cînd nu v-aţi văzut fratele? întrebă Falegki. 

— De vreo trei ani, replică Wojciech Strzelczyk. În 
general nu sînt în relaţii apropiate cu fratele meu. 
Nici nu ştiu precis unde locuieşte acum. Undeva în 
cartierul Powisle. Dar de ce? S-a întîmplat ceva? 

— Mă tem că da, îi răspunse prudent ofiţerul. 
Trebuie să vă rugăm să vă deplasaţi pînă la circă. 

— Am să vin într-o jumătate de oră cel mai tîrziu, 
promise Wojciech Strzelczyk. 

Fratele mortului se dovedi a fi un bărbat în vîrstă 
de vreo cincizeci de ani. Puțin mai înalt decit cel 
decedat, dar cu o înfăţişare foarte asemănătoare. 
Părul încărunţit, faţa prelungă. Îmbrăcat elegant, 

într-un costum bine croit, Pînă la clădirea miliției 
veni cu „Wartburg”-ul personal. Ascultă cu atenţie 
relatarea locotenentului Faleçki, fără să dea 
dovadă de nici un fel de emoție. Era, într-adevăr, 
director general la fabrica de instalaţii 
electrotehnice. 

— Da, spuse. Păcat că a avut parte de un astfel 
de sfîrşit Kazimierz. A murit ca un cline pe malul 
Vistulei. Dar ce să faci, fiecare îşi făureşte propria 
soartă, Sincer să fiu, nu m-aş mira dacă aş afla 
despre el lucruri şi mai rele. 

— Ce poate fi mai rău decit moartea? pe 
locotenent îi miră oarecum această atitudine 
indiferentă faţă de moartea unei persoane atit de 
apropiate. 

— Kazik, fratele meu mai tînăr, a fost un copil 
dificil. N-a vrut să înveţe. A trecut cu greu prin 
şcoala generală, iar apoi prin cea profesională de 
mecanici auto. Faptul i-a necăjit mult pe părinţii 
noştri. La asta s-au adăugat tot felul de purtări 
huliganice. După aceea a lucrat la Fabrica de 
autoturisme. Acolo s-a băgat într-o afacere cu 
furtul unor piese de schimb. A scăpat de proces, 
dar l-au dat afară din serviciu. S-a căsătorit cu o 
fată de treabă. Căsnicia n-a durat însă nici trei ani. 
De-atunci l-am pierdut din vedere. Ultimele noastre 
contacte au fost mai curînd întimplătoare. De cele 
mai multe ori la cimitirul Powazki, cu ocazia 
vreunui deces în familie sau de ziua morţilor. Am 
crezut că s-a potolit în cele din urmă. La ultima 
noastră întîlnire, asta era la o cafenea, mi s-a 
lăudat că e şeful unui atelier de reparaţii auto şi 

cîştigă bine. Dealtfel se vedea după el. Era îngrijit, 
îmbrăcat corect. Cine să-l fi omorit? Aveţi vreo 
idee, vreo bănuială în această privinţă? 

— Crima este exclusă. Medicii afirmă că moartea 
a survenit ca urmare a căderii de pe malul înalt de 
cîţiva metri şi lovirea de o piatră. Urmele indică în 
locul acela o surpare a pămîntului spălat de 
ultimele ploi. Domnule director, trebuie să mai 
facem o formalitate neplăcută, să mergem la 
institutul medico-legal pentru a identifica cadavrul, 
deşi asemănarea dintre dumneavoastră şi el este 
evidentă şi ne lasă să presupunem că nu poate fi 
vorba aici de nici o eroare. Mai rămîne, în plus, 
problema înmormiîntării. 

— Ca unicul lui frate, mă ocup eu de asta. Nu mai 
avem nici un fel de rude mai apropiate. Am fost 
numai noi doi. Este datoria mea, indiferent de 
relaţiile care au existat între noi. 

— Sînteţi, totodată, ofiţerul de miliţie zimbi uşor, 
unicul moştenitor al decedatului. 

Directorul Strzelczyk se strimbă. 

— Nici n-avem despre ce vorbi. 

— Vă înşelaţi, tovarăşe director. Moştenirea este 
destul de substanţiala. Locuinţă într-un bloc cu 
apartamente proprietate personală şi citeva zeci 
de mii de zloți nu-s chiar de lepădat. La asta se mai 
adaugă mobilele, am văzut pe pereţi două tablouri 
de valoare. Dulapul cu haine e plin. Toate la un loc 
fac o sumă frumuşică. Bineînţeles, trebuie făcute 
toate formalităţile de succesiune. 

Wojciech Strzelczyk nu se miră auzind aceste 
cuvinte, sau cei puţin nu lăsă să i se vadă uimirea. 

Spuse doar că nu are timp pentru toate 
formalităţile astea şi că va încredința totul unui 
avocat. Plecară la institutul medico-legal, unde 
directorul confirmă cele spuse de Jan Warciak. 
Mortul era Kazimierz Strzelczyk. 

Procurorul suprimă ancheta şi îşi exprimă acordul 
ca familia să primească cadavrul. Peste două zile, 
la cimitirul Bródno, a avut loc oficierea 
înmormiîntării: modestă şi liniştită. A participat şi 
locotenentul Falegki. Nu în interes de serviciu, căci 
chestiunea fusese încheiată, ci doar din curiozitate 
şi poate din compătimire pentru acel om care a 
murit în urma unui accident neobişnuit şi pentru 
care pînă şi fratele dovedea o antipatie vizibilă. 

În urma sicriului mergea directorul Wojciech 
Strzelczyk şi o femeie bine, care însă nu purta 
doliu. Probabil era fosta soţie a mortului. Amintise 
despre ea Jan Warciak, în discuţia cu locotenentul. 
Acesta din urmă, împreună cu doi lucrători de la 
atelier, încheiau micul cortegiu. Pe mormint fură 
depuse două coroane: „din partea familiei” şi “din 
partea colegilor”. 

Despre moartea lui Kazimierz Strzelczyk şi 
înmormiîntarea lui nu anunţase nici un necrolog. 
Nici chiar ziarul „Zycie Warszawy”, „organul 
răposaţilor”, nu publicase nici un anunţ în această 
direcţie. Ofiţerul de miliție,  uitindu-se la 
solemnitatea funerară modestă, se gîndi că 
directorul Wojciech Strzelczyk este un om 
cumpătat, care n-are de gind să risipească banii ce 
i-au revenit din această moştenire neaşteptată. 

Locotenentului Falecki ii rămase acum să-i 
găsească doar pe făptaşii necunoscuţi care-l 
jefuiseră pe mort. Ofiţerul era însă pesimist. Cum 
poţi descoperi asemenea infractori, daca n-au lăsat 
nici o urmii şi nici nu i-a văzut cineva. Hoţii care 
proveneau, aşa credea miliția, din acei pierde-vară 
din cartier care se învirteau toată ziua prin pădurea 
Bielany, or fi băut de mult banii găsiţi asupra 
cadavrului, iar documentele şi celelalte lucruri le-or 
fi aruncat in Vistula. În această situaţie, ancheta 
devenea imposibilă. Numai dacă nu cumva vreunul 
din huligani nu se va lăuda la beţie sau dacă nu va 
fi pîrît de vreunul din tovarăşi cu care nu se are 
bine. 

Adam Falegki era uimit de felul cum procedaseră 
bandiții. Scoseseră din buzunarele mortului totul, 
fără să lase nici un gologan. În schimb, nu s-au 
atins deloc de pardesiul aproape nou şi de hainele 
foarte bune. Nu i-au scos din picioare pantofii. Dar 
cel mai surprinzător lucru şi de neînțeles era că nu- 
i luaseră ceasul preţios. 

Ofiţerul de miliţie vru să-şi împărtăşească aceste 
îndoieli şefului său, maiorului Ochocki. În cursul 
următoarelor zile insă, „bătrinul” n-a putut fi găsit, 
A avut întîi o şedinţă la Inspectoratul municipal de 
miliţie, apoi de rezolvat alte probleme curente, mai 
importante. Falecki voia să aibă această discuţie în 
condiţii mult mai favorabile, cu atît mai mult cu cît 
acest detaliu nu putea cu nimic să accelereze sau 
să ajute la rezolvarea enigmei din pădurea Bielany. 

Între timp însă, au fost descoperite noi amănunte 
Acestea au Schimbat complet direcţia anchetei şi 

pînă şi echipa, care s-a ocupat iniţial de problemă. 
Cei care au preluat cazul din mîinile tînărului ofiţer 
nu mai căutau nişte pungaşi mărunți care jefuiau 
cadavre. Acum mergeau pe urmele unor infractori 
mult mai înrăiţi şi mai periculoşi. Ei ştiau prea bine 
cine a scos din buzunarele mortului toate obiectele 
şi nu s-a lăcomi la haine, pantofi şi ceas. 

Capitolul VI 


Cotitură neaşteptată în anchetă 


Secretara, drăguță şi foarte iubită de către toţi 
lucrătorii Inspectoratului municipal, domnişoara 
Krysia, observă imediat că şeful secţiei „bandiţi”, 
colonelul Adam Niemiroch, reveni de la conferinţa 
care avusese loc la Inspectoratul general de miliţie 
surescitat, dar bine dispus. Nici nu-şi scoase haina, 
că şi dădu o dispoziţie: 

— Să vină la mine maiorul Kaczanowski. Dar 
rapid. 

— Nu ştiu dacă este aici. Abia ieri i-aţi repartizat 
cazul acela cu bărbatul înjunghiat în Parcul culturii. 
Maiorul a spus că trebuie să se ducă, să cerceteze 
locul crimei. 

— Cum se întoarce, să lase totul şi să vină la 
mine. 

In ciuda temerilor domnişoarei Krysia, Janusz 
Kaczanowski era în biroul său şi după dispoziţia 
telefonică se prezentă la şef, în cabinetul acestuia. 

— la loc, Januszek, colonelul îi arătă unul din cele 
două fotolii comode, el însuşi aşezîndu-se vizavi. 
Vrei o ţigară, cafea sau ceai?. 

Maiorul îşi cunoştea prea bine prietenul pentru a 
nu-şi da seama că o astfel de introducere nu 
prevesteşte nimic bun. Între timp, Niemiroch 
continuă: 

— Ai o mină atit de plictisită, încît numai uitîndu- 
te la tine îţi vine să caşti. Ai un efect mai bun decit 
phanodorium. Încă puţin şi aţipesc. 

— În cazul ăsta nu vreau să te deranjez, şi Janusz 
făcu un gest, ca şi cum ar fi vrut să se ridice. Am 
să-i propun Krysiei să nu te deranjeze cîteva ore. 

— Stai, stai. Nu e chiar atit de grav. O să-mi 
înving eu somnul ăsta. Dar mă mir de tine. Omul se 
plictiseşte dacă nu are nimic de lucru. 

— N-ai frică de dumnezeu, Adam! se irită maiorul. 
Nu mai departe decit ieri mi-ai încredinţat 
anchetarea cazului cu individul înjunghiat. 

— Ce, aia-i anchetă? colonelul făcu un gest 
depreciativ. E prea uşoară chiar şi pentru un 
caporal începător, dar ce să mai. vorbim despre 
„asul serviciului nostru de anchetă”. Aia e o treabă 
făcută de nişte neciopliţi. Cîţiva cuţitari, care după 
cîteva sticle de şliboviţă sau bere şi-au înjunghiat 
prietenul. Ştii doar că ai aici un prieten. Ti-am 
pregătit o problemă, o bomboană. Un deliciu. Te şi 
invidiez pentru ea. 

— Nu-mi plac dulciurile. Mănîncă-ţi singur 
bomboana. 

— Dacă aş putea! Din păcate, am toată secţia pe 
cap. Cu tine e altceva. N ai nimic de lucru, nici o 
răspundere. 

— Hai. dă-i drumul odată, ce vrei să-mi dai de 
lucru. 

— O, să-mi fii recunoscător cît vei trăi. Cunoşti 
problema  jefuirii Băncii cooperaţiei săteşti din 
Łowicz? 

Janusz Kaczanowski nici nu încercă măcar să-şi 
ascundă uimirea. Răspunse: 

— Ştiu doar atit cît au scris ziarele. Trei bandiți au 
terorizat personalul băncii. Au jefuit patru milioane 
de zloți, şi au fugit. Dar asta a fost la Łowicz. 
Ancheta o face cu siguranţă Inspectoratul raional 
cu ajutorul celui voievodal. 

Colonelul Niemiroch îşi frecă miinile. 

— Te înşeli, dragul meu, spuse cu o voce dulce. 
Noi facem ancheta. Şi mai exact, nu noi, ci maiorul 
Janusz Kaczanowski. Din acest moment. Nu te 
bucuri? 

— Nemaipomenit! 

— Ştiam eu cum să-ţi fac pe plac. 

— Hai, termină, nu mai face pe caraghiosul. 
Kaczanowski se înfurie de-a binelea. De ce trebuie 
să facem noi ancheta, nemaivorbind de faptul că 
totdeauna mă bagi în cele mai nesuferite treburi. 

Colonelul luă în mînă un dosar voluminos care se 
afla pe birou. 

— După cum ştii, începu, am aici tot materialul de 
anchetă, pe care ţi-l ofer. La towicz au acţionat cel 
puţin patru bandiți. Trei au operat în interiorul 
băncii, al patrulea, îmbrăcat în uniforma unui 
electrician, a întrerupt lumina şi telefoanele. 

— Au plecat cu un „Fiat” de culoare deschisă, îl 
întrerupse Kaczanowski. De ce îmi povesteşti toate 
astea? M-au informat ziarele. 

— De-aia, replică Niemiroch. Poate tot în ziare ai 
citit ştirea că pe malul Vistulei, în pădurea Bielany, 
a fost găsit cadavrul unui bărbat oarecare. 

— A căzut de pe malul înalt şi şi-a frînt gitul. Am 
avut raportul de la circa din cartier. 

— Atunci ştii că individul a fost identificat drept 
Kazimierz Strzelczyk, şeful unui atelier particular 
de reparaţii auto din cartierul Marymont. Nu mai 
departe decit ieri, la Inspectoratul general s-a 
prezentat un inginer, Czeslaw Paszkowski, şi a 
povestit o istorioară interesantă: 

„In august — colonelul citi din procesul-verbal 
scos din dosar — mi-am dat maşina, un „Fiat” de 
culoare deschisă, la reparat la atelierul lui Jozef 
Jankowski, în urma unui accident. Am stabilit cu 
Jankowski, pe care dealtfel îl cunosc de mult, că îmi 
voi scoate maşina de la reparat abia în septembrie, 
după ce mă voi reîntoarce din concediu în 
Varşovia. Am considerat că aşa va fi mai bine, 
deoarece nu am garaj şi maşina stă tot timpul în 
faţa casei, Mi-am scos maşina acum două zile. Tot 
atunci am aflai despre moartea tragică a lui 
Kazimierz Strzelczyk, pe care îl cunoşteam de 
asemenea. Am citit, totodată, anunţurile în presă 
despre atacul asupra Băncii din towicz. Maşina era 
în stare bună şi sînt mulţumit de reparația 
efectuată. Cînd însă soţia mea a încercat să se 
aşeze la volan, nu a reuşit să tragă scaunul. Am 
încercat s-o ajut. Scaunul mobil se trage de obicei 
foarte uşor, dar de această dată, cu toate că am 
ridicat pîrghia, opunea rezistenţă. Am încercat să 
controlez de ce s-a blocat mecanismul şi cînd am 
băgat mîna sub fotoliu, am dibuit ceva ca un fel de 
boccea. Am reuşit s-o scot cu greu de-acolo. Era un 
pardesiu bleumarin, o şapcă de aceeaşi culoare cu 

însemnele fulgerului şi o tolbă din piele, cum 
poartă electricienii. În tolbă erau diverse scule. Nu 
m-am atins de ele. Obiectele pe care le-am găsit în 
maşina mea le-am asociat imediat cu descrierea 
făcută în presă a unuia dintre bandiții care a 
întrerupt lumina şi telefoanele la towicz. Maşina 
mea este de culoare deschisă. Am hotărît să anunţ 
imediat miliția şi pentru că nu ştiam cine se ocupă 
de problemă, m-am adresat Inspectoratului general 
de miliţie.“ 

Niemiroch lăsă pe masă foaia de hirtie cu 
procesul-verbal. 

— Abil tip, îl lăudă maiorul. N-am nimic de spus, 
s-a comportat excepţional. 

— Tocmai m-am reîntors de la Inspectoratul 
general. La şedinţă au participat reprezentanţii 
Inspectoratului voievodal şi cei din towicz. S-a 
hotărit ca ancheta s-o preluăm noi pentru că nu 
mai este nici o îndoială că făptaşii trebuie căutaţi 
în Varşovia. Inspectoratul general a cercetat deja 
sculele aflate in tolbă. Pe ele au fost găsite 
amprentele lui Kazimierz Strzelczyk. Acum sîntem 
siguri că a luat parte la jaf. Lucrătorii atelierului au 
confirmat că în ziua aceea, în zori. a plecat cu 
„Fiatul” inginerului Paszkowski într-o cursă de rodaj 
din care s-a întors abia după două ore. 

— Şi Inspectoratul general n-a putut să se ocupe 
pînă la capăt, de treaba asta? 

— l-am convins, zimbi colonelul triumfător, că cel 
mai bun om din Polonia pentru dezlegarea acestei 
enigme eşti tu, Janusz. 

— Mă tem că nu mai ajungi la adînci bătrineţe. 
Orice tribunal mă va achita. 

— Ai aici tot cazul. Niemiroch întinse prietenului 
dosarul gros. Studiază-l cu atenţie şi apucă-te cu 
elan de lucru.. Pe cuţitarii ăia pasează-i cui vrei. 
Avem asigurat ajutorul Inspectoratului general şi 
bineînţeles pe cel al celor de la voievodat. 

— Ciţi oameni îmi dai? 

— Presupun că nu vei avea nevoie de cineva în 
permanenţă. Singur vei face faţă foarte bine. Ştii 
doar că avem dificultăţi cu cadrele. Cînd vei avea 
nevoie de ceva oameni pentru vreo acţiune, o să-ţi 
aranjez eu ceva. li urez noroc. 

— M-ai aranjat, n-am ce spune! 

— Nu te mai preface, nu te mai preface, Janusz. 
Te cunosc prea bine. In sufletul tău te bucuri. Dacă 
aş fi dat, de pildă, dosarul lui Litwinowicz, abia 
atunci mi-ai fi luat-o în nume. de rău. 

Janusz Kaczanowski se întoarse în biroul său, fără 
să-i spună un cuvinţel domnişoarei Krysia, curioasă 
ca de obicei de ce „bătrînul” a făcut atita zarvă în 
legătură cu persoana lui. Se aşeză la birou şi 
începu să citească în mod sistematic, filă după filă, 
toate documentele aflate în dosar. Ofiţerul de 
miliţie îl aproba în adîncul sufletului pe amicul său. 
E adevărat că a făcut nazuri, dar cu siguranţă că n- 
ar fi cedat cu uşurinţă această anchetă. După 
cîteva ore se afla din nou în cabinetul superiorului. 

— Ei, ce-i? Ai studiat documentele? Care-s 
concluziile? întrebă colonelul Niemiroch. 

— Nici eu nu mă îndoiesc că Kazimierz Strzelczyk 
a făcut parte din bandă. Mai mult ca sigur că a fost 

chiar şeful ei. Mărturie stă faptul că a îndeplinit 
cele mai importante misiuni: a neutralizat 
semnalizarea de alarmă, iar apoi a organizat fuga 
rapidă de la locul infracţiunii. În ceea ce priveşte 
moartea acestuia, deşi medicina exclude crima, 
consider, că între complici s-a produs o încăierare, 
în timpul căreia malul s-a surpat şi s-a ajuns la acel 
accident nefericit. E adevărat că avem un membru 
al bandei, însă mort, şi el nu ne va mai spune 
nimic. Trebuie să-i căutăm pe ceilalţi trei şi banii. 

— Presupui? 

— Da. Cred că bandiții s-au certat pentru 
împărţirea prăzii. În timpul fugii, infractorii au 
coborit pe drum, iar banii i-a luat cu el şoferul 
„Fiatului”. Valiza mare, uzată, însă deosebit de 
grea, bancnotele au doar greutatea lor, ar fi sărit 
prea uşor în ochi pentru a risca să fie dusă în mină. 
Nu uita că acolo erau patru milioane de zloți. O 
tentaţie imensă pentru Strzelczyk de a-şi însuşi 
întreaga, sumă sau cel mult o mare parte din ea. 

— Deci, ce concluzii tragi? 

— Inainte de toate, voi căuta banii. Strzelczyk a 
trebuit să-i ascundă undeva bine. Chiar dacă mă 
înşel, şi complicii şi-au împărţit cinstit prada, 
şefului atelierului i-a revenit peste un milion de 
zloți. Aşa că cel puţin suma asta a ascuns-o, şi asta 
mai mult ca sigur că nu în locuinţă lui. Era prea 
isteţ pentru aşa ceva. Numai dacă nu are acolo 
vreo ascunzătoare bine mascată. Trebuie făcută o 
percheziţie amănunţită la atelierul lui Jankowski şi 
din nou vizitată garsoniera dragului nostru Kazik. 
Trebuie din nou anchetați lucrătorii atelierului. 

Poate printre ei se ascunde vreun complice de-al 
banditului, deşi mi se pare puţin probabil. 

— Cînd vrei să treci la acţiune? 

— Cel mai bine ar fi fost ieri. Însă dacă-i vorba de 
ziua de azi, atunci imediat. Mă tem că şi aşa este 
prea tîrziu. 

— De ce? 

— Nu ştiu dacă şi dumneavoastră, tovarăşe 
colonel, aţi studiat la fel de serios ca mine dosarul. 
Acolo se menţionează că au dispărut cheile pe care 
Strzelczyk le-a avut întotdeauna asupra sa. Asupra 
mortului nu s-a găsit, în general, nimic. Asta este 
cea mai bună dovadă că colegii s-au pregătit să 
caute banii. Se află înaintea noastră cu cîteva zile. 
Să sperăm că nu au găsit nimic, Vreau să mă bizui 
pe agerimea şefului bandei. 

— Procesul-verbal încheiat cu ocazia descinderii 
la locuinţa de pe strada Solec constată evident că 
aceasta era intactă, spuse colonelul, demonstrînd 
că şi el cunoaşte actele dosarului. 

— Dar cine şi în ce împrejurări a făcut această 
constatare? Un locotenent şi doi agenţi din cartier 
care, necunoscînd adevăratul rol al lui Strzelczyk, 
s-au mulţumit cu găsirea hainelor decedatului în 
dulap şi a cîtorva carnete de la Casa de economii 
în birou. Cine căuta milioane ştia prea bine că 
trebuie să fie precaut şi că nu-i este permis să se 
ocupe de mărunţişuri. S-a străduit, aşadar, să nu 
lase nici o urmă după sine. 

De data aceasta percheziţia locuinței lui 
Kazimierz Strzelczyk a fost efectuată de cei mai 
buni specialişti ai Inspectoratului municipal. Nici cel 

mai mic amănunt nu a scăpat atenţiei lor. 
Tehnicienii de la  dactiloscopie au adunat 
nenumărate amprente. Erau însă urmele degetelor 
răposatului şi după mărime amprentele degetelor 
unei femei. Alţi bărbaţi nu fuseseră pe aici, iar dacă 
cei pe care îi căuta maiorul au fost, atunci au 
operat cu mănuşi. Au fost cercetate cu atenţie 
toate scrisorile şi documentele, cît şi notițele şi 
însemnările mortului, găsite în birou şi în 
buzunarele hainelor. Kaczanowski nu a găsit în 
aceste hirtii nici cel mai mic indiciu care să-l fi 
putut asocia cu evenimentele din Łowicz. 
Bineînţeles că nu au găsit nici valiza cu bani şi nici 
alte sume în afara celor pe care le găsise miliția în 
timpul primei percheziţii destul de superficiale, a 
garsonierei. 

Au fost găsite, în schimb, cîteva chei. Cheile de 
rezervă ale locuinţei atîrnau pe un cui în dulapul 
din perete aflat în vestibul. Pe fundul unuia din 
sertarele biroului se afla o cutiuţă mică din metal 
cu inscripţia colorată a unei mărci cunoscute de 
ceai. In această ascunzătoare, Strzelczyk ţinea 
diferite mărunţişuri. Un stilou vechi, insignele unor 
cluburi şi organizaţii sportive, nişte portchei uzate 
pentru cheile de maşini, diverse şuruburi, cuie, 
pioneze, într-un cuvînt, tot felul de lucruri „folosi- 
toare”. Din grămada asta de mărunţişuri, agentul 
care percheziţiona biroul a scos două cheiţe plate 
legate cu o bucată de sîrmă. 

— La ce s-or potrivi astea? întrebă. 

Un alt miliţian privi şi el „comoară” descoperită. 

— Nu sînt de la broaşte cu zăvor, spuse. Sînt de 
la lacăte. 

— In locuinţă nu am găsit nici un lacăt. 

— Cu siguranţă că e de la lacătul de la pivniţă. 
Acolo încă nu am fost. 

— In blocul nostru garsonierele nu au pivnițe. Nu 
ar ajunge pentru toţi locatarii. Cine a luat o 
locuinţă mică trebuia să semneze că e de acord să 
nu aibă boxă în pivniţă, explică administratorul 
care asista la percheziţie în calitate de martor. 

— Reţinem cheiţele astea ca dovadă materială, 
hotărî maiorul Kaczanowski. Se pot potrivi la vreo 
ascunzătoare de la atelier. Acolo nu vor lipsi cu 
siguranţă lacătele. Vom controla. 

Cele două cheiţe plate au fost singurele obiecte 
suspecte luate în timpul cercetării locuinţei din 
strada Solec. 

De aici echipa de anchetă plecă pe strada 
Marymont, la atelierul de reparaţii auto al lui Jozef 
Jankowski. Aici sarcina a fost cu mult mai grea. 
Dimensiunea acestei încăperi, multitudinea de 
ascunzători, în cele din urmă curtea întregii 
proprietăţi, toate erau mai prielnice celui care ar fi 
încercat să ascundă ceva decit celui care ar fi vrut 
să caute. 

In timp ce echipa cerceta, maiorul Kaczanowski 
se instală în birou şi-i chemă pe rînd la discuţie pe 
proprietar şi pe lucrătorii staţiei service. 

— Pe Kazimierz Strzelczyk, lămuri Jankowski, îl 
cunosc din şcoala elementară. Am lucrat pe urmă 
amindoi la fabrica de autoturisme. Eu am absolvit 
cursurile serale ale şcolii tehnice auto, iar Kazik s-a 

mulţumit cu şcoala profesională. Mi-aduc foarte 
bine aminte că nu a vrut niciodată să. înveţe. Dar 
era un mecanic auto foarte bun. Avea parcă un 
simţ, înnăscut pentru asta. Era destul să se uite la 
un motor şi să-l asculte ca să-şi dea seama ce are 
fără să-l mai demonteze. 

— La fabrica de autoturisme a fost în vremea 
aceea o anchetă mare în legătură cu scoaterea din 
fabrică a unor piese de schimb. Aţi auzit despre 
asta? îl întrebă ofiţerul de miliţie. Strzelczyk a fost 
şi el amestecat în treaba asta? 

— Nu atît amestecat cît la curent, pentru că 
furturile respective aveau loc chiar în secţia lui. 
Maistrul lui Kazik a primit atunci la proces vreo 
zece ani. Şi pe Strzelczyk l-au arestat. Colegii au 
încercat să-i pună lui în cîrcă o parte din vină, dar 
pînă la urmă procurorul a sistat ancheta în legătură 
cu persoana lui. Totul s-a încheiat cu darea afară 
de la fabrică. 

— Mai tîrziu şi dumneata ai luat legătura eu el? 
Ce făcea? 

— Ciţiva ani a lucrat la fabrica de pompe. Pe 
urmă la o staţie de benzină, iar apoi la atelierele de 
reparaţii auto de pe strada Omulewska. Perioada 
asta nu o prea cunosc deoarece ne-am întîlnit mai 
curînd întîmplător. Eu am rămas la fabrica de 
autoturisme, am absolvit şcoala tehnică. Ştiu că s-a 
însurat, dar s-a despărţit apoi de soţia lui, pe care 
nu am cunoscut-o. Cînd am deschis atelierul meu, 
la care financiar m-a ajutai şi familia iar restul de 
bani i-am împrumutat, l-am căutat pe Kazik şi i-am 
propus să lucreze la mine. 

— Ca şef de atelier? 

Jankowski zimbi. 

— E pretenţios să numim astfel funcţia. Pe atunci, 
aici era doar un gard din lemn şi o baracă mică. 
Lucram numai noi doi. Kazik, iniţial, venea doar 
temporar să mă ajute pentru că nu voia să rişte să- 
şi piardă postul bun pe care îl avea la atelierul 
acela de pe Omulewska. Primul angajat pe care l- 
am avut a fost Jan Warciak. Lucrează la mine pînă 
astăzi. Strzelczyk a venit la mine oficial la vreo doi 
ani după aceea, cînd atelierul deja se extinsese, iar 
în forma actuală există abia de un an. Mi-am băgat 
ultimul ban în lărgirea atelierului. Astăzi am mai 
multe datorii decît atunci cînd am început. Dar ce-a 
fost mai rău a trecut. 

— De greutăţile dumitale financiare se va ocupa 
mai curînd Secţia financiară, nu noi, îl întrerupse 
ofiţerul de miliţie. Eu mă ocup cu anchetarea 
atacului banditesc de la bancă. Strzelczyk a fost, 
după cum ştiţi, unul din făptaşi. 

— Nici nu-mi pot imagina aşa ceva. A fost un om 
cinstit pînă în măduva oaselor. l-am încredinţat 
doar toată averea mea. Îmi dădea întotdeauna 
socoteală pînă la ultimul bănuţ, şi chiar la sume pe 
care nu le puteam verifica. El discuta cu clienţii şi 
încasa de la ei banii. Niciodată nu am controlat cit. 
Cumpăra piesele de schimb. Le comanda in diverse 
ateliere mecanice particulare, pentru că în 
comerţul de stat nu poţi găsi totul întotdeauna. lar 
cîteodată, pentru maşinile străine, trebuia să le 
facă singur. Am avut în el o încredere neţărmurită 
şi niciodată nu am fost în pierdere. 

— Se vede că nu aţi avut milioane. lar la towicz 
au fost peste patru milioane. 

— Dacă nu aş fi citit în presă, niciodată nu aş fi 
crezut că a fost Kazik. 

— Cit cîştiga la dumneata? 

— Cinci mii pe lună în mînă. În afară de asta, mai 
primea direct şi de la clienţi cu asentimentul meu, 
de la cei care se grăbeau şi voiau să aibă maşina 
mai repede gata decit le-o puteam da eu. Atunci 
băieţii lucrau şi seara, iar cîteodată chiar noaptea. 

— L-aţi cunoscut îndeaproape. Ce fel de om era? 
întrebă maiorul. 

— Nu pot spune despre el nimic rău. Era un foarte 
bun specialist. Bun organizator. Trebuie să 
recunosc că el a organizat munca în atelier în aşa 
fel încît îi întrecem pe toţi concurenţii noştri în ceea 
ce priveşte rapiditatea reparațiilor. Era un om mai 
curînd închis. Nu vorbea despre el niciodată. Nu 
ştiu dacă mă credeţi, domnule maior, dar cu toate 
că ne cunoşteam de atiţia ani, niciodată nu am fost 
la el acasă, deşi Kazik era aproape în fiecare zi mu- 
safirul nostru. 

— Pentru că dumneata locuieşti lîngă atelier. 

— Abia de un an, domnule maior, înainte locuiam 
pe strada Grochâwska şi cu toate acestea nu era 
săptămînă sa nu ne fi vizitat Kazik. Trebuie să vă 
mai spun că era un om foarte ambițios. Nu o dată l- 
am bănuit că mă invidiază. Era convins că pe lume 
există o singură putere. 

— A banului? 

— Aţi ghicit, domnule maior. Dacă Strzelczyk a 
comis într-adevăr infracţiunea respectivă, a făcut-o 

nu pentru a cheltui mai tîrziu banii jefuiţi, ci pentru 
a-i avea, în general. 

— A avut maşină? 

— Cînd lucra încă pe strada Omulewska, îşi 
cumpărase pe o sumă de nimic o rablă de maşină 
buşită în urma unui accident, şi singur şi-a reparat- 
o. Şi-a dat însă în curînd seama că una e să-ți 
cumperi maşină şi alta să ai mijloacele necesare 
pentru a merge cu ea. Nu-i ajungeau pur şi simplu 
pentru asta banii pe care-i cîştiga şi nu voia să fie 
„şofer de duminică”, care se plimba o dată pe 
săptămînă douăzeci de kilometri. De aceea şi-a 
vîndut destul de repede maşina. Lucrînd la mine, 
nu avea nevoie de maşină proprie. Cu ştirea 
proprietarilor, putea să se folosească întotdeauna 
de maşinile lăsate la reparat. Clienţii noştri 
permanenţi ştiau prea bine că maşinile lor au doar 
de cîştigat din asta, deoarece Kazik le descoperea 
şi cel mai mic defect. 

— Dar „Fiatul” acela de culoare deschisă? 

— A stat peste o lună în curtea atelierului. 
Inginerul Paszkowski ne-a spus de la început că 
putem merge cu el. Eu nu m-am folosit de 
permisiunea asta pentru că am maşina mea. 
dealtfel în timpul ăsta am fost în Bulgaria. 

— Ştim, aveţi un alibi inatacabil, zîmbi ofiţerul de 
miliţie. Mulţumesc pentru informaţiile date şi vă 
rog să-i poftiţi acum. pe lan Warciak. 

— Ce ştiţi în această problemă? îl întrebă ofiţerul 
pe maistrul în vîrstă. 

— Numai ceea ce s-a scris în ziare, că domnul 
Strzelczyk a luat parte la jaf. 

— Ai discutat despre aceasta cu inginerul 
Paszkowski? 

— Nu. Inginerul şi-a luat maşina şi nu l-am mai 
văzut. Am citit abia în „Express” ce a găsit 
inginerul sub banchetă. 

— l-aţi dat maşina fără s-o controlaţi? 

— Inginerul şi-a lovit maşina. Noi i-am schimbat 
doar uşa dreaptă din spate şi i-am bătut aripa. 
Nimeni nu s-a atins însă de banchete, pentru că n- 
am avut de ce. Maşina a fost gata dealtfel la 
jumătatea lunii august. După aceea a stat în curte 
şi a ocupat degeaba locul 

— Aţi mers cu maşina asta? 

— Nu, eu nu merg cu maşini străine. O am pe-a 
mea. 

— Mă refer la o cursă de control. 

— Ce fel de cursă de control! l-am pus portiera, 
i-am bătut aripa, le-am vopsit, am controlat dacă 
uşa se închide, dacă e bine aleasă culoarea şi cu 
asta basta. Motorul a fost bun. Nici nu i-am ridicat 
măcar masca, 

— Strzelczyk a mers cu maşina asta? 

— O fi mers. Eu am treburile mele..., maistrul îşi 
alegea cuvintele cu grijă. 

— Domnule Warciak, îl avertiză ofiţerul de 
miliţie» dacă nu vrei să fii amestecat în problema 
asta, de jefuire a unei bănci, te sfătuiesc să 
vorbeşti deschis. Pe cine vrei să acoperi, pe 
răposat? 

Mecanicul se tulbură, înroşindu-se uşor. 

— Vă rog să mă iertaţi, domnule maior. Ştiţi, îmi 
este peste mînă să vorbesc despre cineva cu care 

am lucrat atiţia ani sub acelaşi acoperiş. Chiar dacă 
omul nu mai trăieşte. 

— V-am întrebat, deci, dacă Strzelczyk a mers cu 
maşina aceea? 

— A folosit-o ca pe a sa. O lua deseori după 
terminarea lucrului şi se întorcea a doua zi 
dimineaţa. Dar avea foarte mare grijă de maşină, 
nu pot să spun ceva rău în această privinţă, eu 
însumi l-am văzut cum lucra la motor... Asta pe 
gratis, pentru că clientul nu i-o ceruse. 

— Mai curind ca o recompensă în schimbul 
folosirii maşinii? 

— Poate să fie şi aşa, căzu de acord maistrul, 

— Pleca şi în timpul dimineţii? 

Warciak căzu pe gînduri. 

— Da, recunoscu. Mai ales în ultimul timp, 
aproape zi de zi. Strzelczyk lua maşina şi pleca în 
oraş. Spunea că are diverse treburi de rezolvat. Se 
întorcea de obicei după trei ore. 

— Nu v-a mirat? 

— De ce? Jankowski era doar absent. Tot atelierul 
rămăsese pe capul lui Strzelczyk. Aşa că avea cu 
siguranţă destule treburi nu numai aici, dar şi în 
oraş. 

— Dar în ziua cînd a fost jefuită banca? 

__— Şi în ziua aceea domnul Strzelczyk a plecat. 
Inainte de ora şapte chiar. S-a mirat că am venit 
atit de devreme la lucru, pentru că noi începem la 
şapte fix, dar i-am explicat ce s-a întîmplat. 
Promisesem unui client să-i repar maşina cu o zi 
mai devreme decit se stabilise iniţial, Am schimbat 
cîteva cuvinte doar, pentru că Kazimierz se afla 

deja în maşină. Mi-a mai spus că revine peste două 
ore. 

— Cum era îmbrăcat? 

— Nu mai ţin minte. În orice caz, nu în salopetă. 

— Cînd s-a întors? 

— După mai mult de două ore. Ţin minte lucrul 
acesta pentru că un client se enervase că trebuie 
să aştepte atit. 

— Cînd s-a întors Strzelczyk, n-aţi observat nimic 
deosebit? 

— Ce era să observ? se miră Warciak. 

— Poate că era enervat, agitat? 

— Nu. Era ca de obicei. S-a plins doar că nu poate 
să facă rost de garniturile pentru un „Volvo” pe 
care îl aveam atunci la reparat în atelier. 

— Despre jefuirea băncii n-aţi vorbit? 

— Atunci n-am ştiut încă nimic despre asta. Dacă 
Kazimierz era amestecat, ştia, dar nu s-a lăudat. 

— Aveţi dreptate. Dar a doua zi după atac, toată 
presa a scris. S-a comunicat şi la radio şi le 
televiziune. Nici atunci n-aţi discutat? 

— A doua zi e altceva, bineînţeles că toţi numai 
despre asta au vorbit. Nu în fiecare zi se întîmplă 
cîte o astfel de lovitură. Peste patru milioane. Eu 
am spus, vă rog să mă scuzaţi, domnule maior, că 
miliția n-o să-i prindă, Ca şi pe cei de la Banca 
Naţională de pe strada Jasna. Ţineţi minte? 

Maiorul se strimbă de parcă ar fi înghiţit lămîie. 
Lovitura de la Banca Naţională, nerezolvată, a 
rămas pînă astăzi o pată pe onoarea miliției. 

— Kazimierz a spus că jafurile banditeşti au loc 
numai pentru că sentinţele sînt prea uşoare. Dacă 

pentru banditism ar fi fost spînzuraţi de la început 
toţi infractorii, atunci nu s-ar mai fi întîmplat aşa 
ceva. A vrut chiar să facă pariu că nu va trece nici 
o săptămînă şi bandiții vor fi la zdup. Presupunea 
că lovitura au dat-o huliganii din localitate sau 
chiar funcţionarii băncii. 

— Interesant! 

— Nici acum nu-mi vine să cred că Strzelczyk a 
fost amestecat în treaba asta. 

— Din păcate, acesta-i adevărul. Analizele 
efectuate au constatat — Janusz Kaczanowski 
considera întotdeauna că cerînd sinceritate din 
partea celui interogat, e bine să-i dezvăluie şi el 
unele fapte incontestabile — că sculele descoperite 
în maşina inginerului Paszkowski au servit la 
întreruperea curentului în towicz. lar pe aceste 
scule sînt amprentele lui Strzelczyk. În plus şi 
„Fiatul” de culoare deschisă se potriveşte cu cel pe 
care l-au zărit martorii loviturii. 

— Dacă a făcut-o el, n-a făcut-o pentru bani. La 
ce-i trebuiau? Cîştiga destul de bine, cheltuia puţin. 
Era foarte econom, aş spune chiar zgircit. E 
adevărat că-i plăcea să comande. Poate s-a gîndit 
că dacă va avea mai mulţi bani. atunci va dobiîndi 
şi o putere mare? Şi a dobîndit-o. Pe nisipul de pe 
malul Vistulei. 

Maiorul înţelegea perfect că nu va mai scoate 
nimic de la meşterul în vîrstă. Aşa că i-a pus ultima 
întrebare: 

— După lovitură, n-aţi avut pe la atelier nişte 
oaspeţi nepoftiţi? În timpul nopţii? 

Warciak îl privi pe ofiţerul de miliţie ca pe un 
clarvăzător. 

— De unde ştiţi, domnule maior? 

— Se mai întîmplă să mai ştie şi miliția cîte ceva. 
Spuneţi, cum a fost? 

— Nu am spus nimănui pentru că ar fi ris de mine 
că sînt bătrin. Mai tirziu, cînd am aflat despre 
moartea lui Kazimierz, am înţeles că el a venit 
după moarte la atelier şi mi-a dat un semn. 

— Pe ce bază afirmaţi lucrurile astea? 

— Lucram atunci la „Volga” aia de la ambasadă. 
Pînă seara tîrziu. Cînd m-am pregătit să plec acasă, 
mi-am scos salopeta şi am aruncat-o pe capota 
maşinii. Aş putea să şi jur. Dar a doua zi cînd să mă 
apuc de lucru, salopeta era atîrnată frumos în 
dulap. Seara nu închisesem nici un dulap, iar a 
doua zi toate uşile erau închise. 

— Nu a dispărut nimic? 

— Nu! Nici cel mai mic şurub. El a fost aici. Cînd 
am aflat despre toate astea, am hotărît să plătesc 
o slujbă la biserică pentru sufletul lui. Cu siguranţă 
că asta a vrut şi răposatul. 

Janusz Kaczanowski, deşi nu credea în plimbările 
morţilor pe pămînt, nu i-a risipit bătrînului maistru 
iluziile, însă declaraţiile lui Warciak au fost foarte 
importante pentru anchetă. L-au convins pe ofiţerul 
de miliţie că nu numai el caută milioanele. Că are 
concurenţi. Presupunerile maiorului se dovediră 
juste. 

Ceilalţi oare or fi găsit banii? Caută oare valiza cu 
toate cele patru milioane de zloți sau le pare rău 

doar după acel milion care revenise lui Strzelczyk? 
Unde a putut ascunde şeful bandei prada sa? 

La nici una din aceste întrebări Kaczanowski nu 
putea răspunde. Nu se îndoia însă că în viitorul 
apropiat va putea da deoparte această perdea de 
mister. Era, de asemenea, aproape sigur că 
Strzelczyk şi-a ascuns atit de bine banii, încît pînă 
în prezent nimeni nu i-a descoperit. Ancheta, a 
cărei sarcină iniţială era de a descoperi banda, s-a 
transformat acum într-un joc; cine va fi primul 
care va dezlega secretul milioanelor ascunse: 
miliția sau infractorii? 

Maiorul îşi reaminti de cele două cheiţe 
descoperite în locuinţa de pe strada Solec. Chemă 
agentul căruia îi dăduse aceste cheiţe. 

— la spune, îl întrebă, aţi potrivit cheiţele la 
lacătele corespunzătoare? 

— Nu. Sînt aici o grămadă de lacăte, dar la nici 
unul din ele nu se potrivesc. Am încercat peste tot. 

Percheziţia a durat cîteva ore. Nu s-a limitat doar 
la atelier. La cererea lui Jozef Jankowski, agenţii se 
uitară şi prin locuinţa acestuia, deşi ordinul semnat 
de procuror le permitea să caute doar în atelierul 
de reparaţii auto. Proprietarul atelierului declară 
însă ofițerului de miliţie că locţiitorul lui a avut 
acces şi în apartamentul său. Aşa că voia să scape 
dintr-o dată de eventualele bănuieli şi de o nouă 
vizită a reprezentanţilor puterii. 

Dar nici aici nu au fost găsiţi banii şi nici cea mai 
mică urmă care ar fi putut fi utilă miliției în 
acţiunea ei pe mai departe. 

Maiorului Janusz Kaczanowski îi rămăseseră doar 
cele două cheiţe. Poate una din ele deschidea 
lacătul în spatele căruia se afla suma enormă de 
bani. Dar cum să găseşti acest lacăt şi pe ce uşă 
atirnă el? 

După reîntoarcerea la Palatul Mostowski! la mult 
timp după terminarea orelor de serviciu, ofiţerul de 
miliţie a aflat că un bărbat îl aşteaptă de peste trei 
ore. Că cere să discute cu el, indiferent de oră. 

— Numele şi în ce problemă? 

— In problema  jefuirii băncii pe care 
dumneavoastră, tovarăşe maior, o anchetați. 
Persoana care vă aşteaptă a întrebat de ofiţerul 
care se ocupă cu această problemă. Numele lui: 
Wojciech Strzelczyk. 

— Bine, hotărî Kaczanowski. Să vină sus. 

— Vă rog să mă scuzaţi, domnule maior, începu 
directorul general, că am îndrăznit să vă deranjez 
atit de tîrziu, clar eu sînt fratele lui Kazimierz. 

— Ştiu. Aţi fost anchetat de miliția din cartier, 

— Sînt zguduit de ştirile pe care le-am citit ieri în 
presă. O asemenea ruşine, o asemenea dezonoare! 
Toată viaţa am fost un om cinstit, aproape că nu 
aveam legături cu fratele meu, iar astăzi lumea mă 
arată cu degetul de parcă aş fi un criminal. Mi-am 
depus imediat demisia din funcţia mea. Este 
adevărat că organele superioare n-au primit-o, dar 
şi aşa voi avea o situaţie grea. Cînd apar pe terenul 


1 Sediul Miliției din Varşovia, în cartierul Muranow. 

fabricii, imediat aud în spatele meu şoapte şi 
chicoteli. 

— Vă înţeleg; din păcate, miliția nu vă poate 
ajuta cu nimic. Să sperăm că oamenii vor birfi o 
vreme şi apoi se vor potoli. Aşa cum se întîmplă de 
obicei... 

— Ştiu că nimeni nu mă poate ajuta în nefericirea 
şi ruşinea mea. Cînd am aflat despre moartea 
fratelui şi despre faptul că de pe urma lui a rămas 
o mică avere, despre care miliția m-a informat, am 
încredinţat avocatului toate demersurile în legătură 
cu procedura de succesiune. Acum însă nu mai 
vreau un ban din toată moştenirea asta. Să treacă 
toată în posesiunea statului, cel puţin ca o mică 
părticică de despăgubire pentru jefuirea banilor de 
la Łowicz. Am anunţat şi avocatul despre hotărîrea 
mea. 

— E un gest foarte frumos din partea 
dumneavoastră. Obosit de corvoada din timpul 
zilei, Kaczanowski visa ca musafirul lui să plece cit 
mai repede. Cred însă că despre aceasta va hotărî 
procurorul şi tribunalul. 

— Cu toate acestea, nu mă voi atinge nici măcar 
de un bănuţ din moştenire. Eventual voi dona ce 
mi se cuvine pentru vreun scop de binefacere. De 
pildă, pentru reconstruirea Palatului regal. 

— Beţi o cafea? întrebă maiorul, pierzind orice 
speranţă de a scăpa cu una, cu două de intrus şi 
voind să sa mai învioreze cu o cafeluţă. 

— Mulţumesc. Inima nu-mi permite. Dealtfel, 
niciodată nu am fost un băutor de cafea. Dar, vă 
rog să nu vă jenaţi din cauza mea, domnule maior. 

Vă înţeleg, sînteţi obosit. Atîta bătaie de cap din 
cauza unor nelegiuiţi. 

— Dacă nu sînt ei, sînt alţii. Aşa e la miliţie. 

— Cînd am aflat despre participarea lui Kazik la 
jaf, imediat m-am gindit că banditul ăsta, Doamne 
iartă-mă că trebuie să vorbesc aşa de propriul meu 
frate, şi-a ascuns undeva bine prada. E adevărat că 
dumneavoastră susţineţi că a murit în urma unui 
accident, dar îmi dau capul că şi colegii lui au fost 
de faţă. Nu-i aşa că am dreptate? 

— Sîntem abia la începutul anchetei. Nu ştim încă 
nimic. Căutăm şi banii. 

— Inţeleg. Secret de serviciu. Dar mie mi se pare 
că ştiu unde se află banii. 

— Unde? toată oboseala lui Kaczanowski i se 
spulberă brusc. 

— În pivniţa mea, declară liniştit Wojciech 
Strzelczyk. 

— Unde? repetă maiorul, neputind să-şi creadă 
urechilor, 

— Locuiesc într-o vilişoară în cartierul Ochota. 
Rezultatul anilor îndelungaţi de muncă şi al 
economiilor întregii mele familii. Am acolo un garaj 
sub terasă, iar sub clădire se află încăperile pentru 
încălzire centrală şi o pivniţă imensă. În urmă cu 
cinci ani am fost racordaţi la termoficarea centrală. 
Pe atunci încă aveam cu Kazimierz legături mai 
apropiate, deşi niciodată nu a fost vorba de prea 
multă cordialitate între noi. Fratele meu mi-a 
propus un cumpărător pentru cazanul de încălzire 
centrală, care atunci nu-mi mai era necesar. 
Amatorul era cineva din afara Varşoviei. Am căzut 

de acord asupra preţului, dar cazanul trebuia 
demontat şi transportat pînă în localitatea Otwock. 
Atunci Kazik s-a oferit să mă ajute. El se va ocupa 
de toată treaba, dar eu trebuia să-i pun in schimb 
la dispoziţie încăperile pentru încălzire centrală, 
pentru că divorța de soţie şi trebuia să-şi ducă 
undeva boarfele. Şi aşa am şi făcut. 

— În ultimul timp, după lovitură, Kazimierz 
Strzelczyk a fost pe la dumneavoastră? 

— Pe la mine n-a fost de ani de zile. După cum 
am declarat, ultima dată l-am văzut în urmă cu doi 
sau trei ani. Dealtfel şi atunci ne-am întîlnit 
întîmplător. Dar el avea cheile atit de la încăperile 
pentru fosta încălzire centrală, cît şi de la tot 
subsolul. În pivniţă se poate intra ocolind locuinţa. 
Uşa se află lîngă garaj, Ştiu că nu o dată Kazik s-a 
folosit de această posibilitate. Cînd am aflat despre 
infracţiune, am coborit în pivniţă şi am cercetat-o 
cu atenţie. Pe lacăt nu se află un firicel de praf. Se 
vede că a fost de curînd descuiat. 

— Cum arată lacătul? 

— Obişnuit, cu gaură pentru cheie în partea de 
jos. 

— Se deschide cu astfel de cheie? Kaczanowski 
arătă cheiţele găsite în locuinţa de pe strada Solec. 

— Identice. Eu am cumpărat, demult lacătul ăsta, 
iar după aceea am dat amîndouă rîndurile de chei 
lui Kazimierz. Poate că sînt aceleaşi? 

— Mergem la dumneata acasă, spuse maiorul. 

— Tocmai asta voiam să vă rog şi eu. Aş fi foarte 
fericit dacă aş putea măcar în felul acesta să mă 
reabilitez parţial de pe urma fratelui bandit. 

Echipă de miliţie porni într-o nouă acţiune. Nici 
una din cheiţe însă nu se potrivi la lacătul de la 
subsolul lui Wojciech Strzelczyk. Specialistul miliției 
însă îl descuie fără prea mare dificultate. Înăuntru, 
acoperite cu un strat gros de praf, se aflau nişte 
pachete. Miliția controlă conţinutul lor. Erau însă 
numai cărţi. O mulţime de cărţi adunate şi 
împachetate în dezordine. Printre ele mai erau şi 
numere vechi ale unor reviste ilustrate. Toate erau 
vechi de peste şase ani. Se mai găsea o canistră 
pentru benzină şi trei cauciucuri stricate. Miliția 
căută să vadă dacă nu a fost ceva îngropat în 
pămînt. Dar nu a găsit nimic. 

Janusz Kaczanowski suferi o nouă înfrîngere. 

Capitolul VII 


Al doilea iese din joc 


Zilele se scurseră pentru Zygmunt Lipie ca într- 
un coşmar. Din momentul în care presa comunică 
despre demascarea rolului pe care l-a jucat şeful 
liniştit al atelierului de reparaţii auto, Kazimierz 
Strzelczyk, la lovitura dată la Banca din towicz, 
tovarăşul său fricos n-a mai dormit liniştit nici o 
noapte. Murea de spaimă la fiecare oprire a liftului 
la etajul la care locuia. 

Cînd întîlnea pe stradă un miliţian venind din sens 
contrar, i se înmuiau picioarele de la genunchi în 
jos şi numai printr-o voinţă nemaipomenită reuşea 
să nu intre pe poarta cea mai apropiată sau s-o 
apuce pur şi simplu în panică la fugă. Mai rău era 
cînd se întilnea cu maşina miliției care mergea 
încet, chiar pe lîngă trotuar. 

Cele mai groaznice clipe le trăia însă Lipie la 
serviciu. Lovitura îndrăzneață şi moartea tragică a 
unuia din  făptaşi reprezentau subiectele 
permanente de discuţii ale colegilor lui. Nefericitul 
participant la jaf nu putea să evite aceste discuţii. 
În jurul lui auzea detalii adevărate sau imaginate 
ale acţiunii şi tot felul de supoziţii în legătură cu 
locul unde s-ar fi putut ascunde ceilalţi trei banditi. 
Lui Zygmunt i se părea că tovarăşii lui de serviciu 
încep în mod intenţionat aceste discuţii în prezenţa 
lui şi-i urmăresc cu atenţie reacţiile la cuvintele 
spuse de ei. S-a ajuns pînă acolo încît acestui 

bărbat, încă tînăr, începură să-i tremure mîinile. În 
decursul unei singure săptămîni slăbise citeva 
kilograme şi începură să-i atîrne obrajii. 

— Ce se întîmplă cu tine, Zygmunt? se îngrijoră o 
colegă care avea biroul alături. Te-ai văzut cum 
arăţi? Eşti bolnav? 

— Nu. Sînt surmenat. 

— Asta-i bună! Abia de două săptămîni te-ai 
întors din concediu. 

— Concediul ăsta nu mi-a priit. Schimbarea de 
climă... Sau mai ştii? Mă doare întruna capul. Lipie 
minţea pe rupte. Am avut nişte amețeli. Odată era 
să leşin. 

— Du-te la doctor. Neapărat. Nu te juca cu 
sănătatea, îl sfătui femeia binevoitoare, apoi, 
schimbînd subiectul, îl întrebă: Te-ai uitat prin 
ziarele de azi? Au mai scris ceva despre bandiții din 
Łowicz? Poate i-au prins pe ceilalţi? 

Era de nesuportat. Lipieh apucă nişte hirtii la 
întîmplare de pe birou şi ieşi cu ele pe culoar, sub 
pretextul că trebuie să rezolve ceva în biroul vecin. 
Dar nici subterfugiul acesta nu îl ajută prea mult. Şi 
acolo se afla cineva care îi puse imediat 
întrebarea: 

— Domnule Zygmunt, dumneata eşti întotdeauna 
aşa de bine informat, mai sînt ceva noutăţi? 

Răspunsul pe care-l dădu nu-l ajută: 

— Chiar ieri m-am întîlnit cu un coleg de la 
Ministerul Afacerilor Externe. E gata să facă pariu 
că cel mai tîrziu în toamna anului viitor Conferinţa 
europeană pentru securitate îşi va începe lucrările. 
Nu degeaba preşedintele Nixon a discutat atit de 

mult şi atît de cordial la Washington cu ministrul 
Gromiîko. Dealtfel şi Anglia şi-a exprimat acordul 
pentru această conferinţă. 

Cei prezenţi izbucniră în ris, iar unul din ei spusei 

— Mare şmecher mai este. Se face că nu înţelege 
la ce ne-am referit. l-au prins pe bandiții ăia din 
Łowicz? 

Cită stăpînire de sine i-a trebuit pentru a 
răspunde liniştit: 

— Incă nu, dar se pare că sînt pe urmele lor. Pun 
mîna pe ei cît se poate de curînd. 

După aceea trebui să asculte în linişte: 

— Eu i-aş spînzura în piaţa din Łowicz drept 
exemplu. 

Pe măsură ce zilele treceau, oamenii vorbeau din 
ce în ce mai puţin despre lovitura îndrăzneață de la 
bancă. Presa încetă să mai scrie despre asta chiar 
şi pe ultimele pagini ale ziarelor. Lumea era 
preocupată de alte evenimente. Zygmunt îşi 
redobiîndi încet echilibrul. Teama se retrase treptat, 
pas cu pas. Îi reveni şi somnul liniştit. 

Totodată însă reveni şi întrebarea: unde se află 
cele patru milioane de zloți? Lipie nu se îndoia 
cîtuşi de puţin că aceeaşi întrebare şi-o pun şi 
ceilalţi doi participanţi la lovitură. Or fi căutînd în 
continuare banii? lar dacă-i găsesc, te pomeneşti 
că n-or mai vrea să-i împartă cu el? 

E adevărat că toţi s-au angajat, chiar după 
moartea lui Strzelczyk, că vor împărţi în părţi egale 
comoara; dar asta a fost atunci cînd cei trei aveau 
încă speranţa să descopere rapid ascunzătoarea cu 
valiza prețioasă. După aceea s-au despărţit 

mînioşi, avînd pretenţii faţă de Andrzej Doberski. 
Dacă ceilalţi doi ar fi găsit milioanele ascunse, 
Lipieh era sigur că nu-i vor spune niciodată nimic. 
Doar nu o să-i dea în judecată şi nici n-o să depună 
plingere la miliţie împotriva lor. 

Dealtfel, în adîncul sufletului, nici Zygmunt nu era 
convins că în situaţia în care el va fi cel care va 
dezlega taina mortului va fi atît de mărinimos încît 
să invite la masa ospăţului pe ceilalţi doi 
participanţi la lovitură şi că va înmina fiecăruia un 
pacheţel elegant cu un milion şi aproape patru sute 
de mii de zloți. 

— Dacă stai şi te gindeşti bine, îşi zicea Lipief. 
ce înseamnă patru milioane? Nici nu e o sumă atît 
de mare. O vilă la Zakopane ar costa cel puţin un 
milion jumătate de zloți. Bineînţeles o vilă cum 
trebuie, nu o căsuţă acolo făcută cu economie. In 
plus, o maşină elegantă. Nu neapărat un 
„Mercedes”. E suficient un „Volvo” sau un 
„Taunus”. Mobilă pentru locuinţă. Toate la un loc 
peste două milioane. Restul sumei va trebui 
împărţit în două. O parte — depusă la Casa de 
economii, sau de cumpărat ceva aur şi dolari, iar 
cealaltă investită în vreo afacere. Cel mai bine într- 
o spălătorie chimică. Asta nu sare în ochi, aduce un 
venit permanent, sigur, şi-mi va permite, chiar 
dacă vecinii îşi vor băga nasul, să cheltuiesc mai 
mult decît cîştig. Da, cu siguranţă cea mai bună 
investiţie este spălătoria, specializată în curăţarea 
cojoacelor albe. Vor fi încă mult timp la modă. 

Dar pentru a realiza aceste visuri, trebuia mai 
întîi de toate găsită valiza cu prada de la towicz. 

Trebuia acţionat precaut, dar repede. Cu siguranţă 
că o caută şi Doberski şi Majewski, ba chiar şi 
miliția pe care Lipie nu o subestima deloc. Trebuia 
deci să învingă în cursa aceasta şi totodată să nu 
se lase prins. 

„Unde aş fi ascuns eu valiza? „ se întreba 
Zygmunt Lipie, încercînd să se transpună în 
situaţia lui Kazimierz Strzelczyk. „Mă reîntorc cu 
maşina la Varşovia. Valiza se află în portbagaj. Nu 
am prea mult timp la dispoziţie pentru că trebuie 
să revin la atelier. Mă duc deci direct la locul de 
muncă. Nu mă ating de comoara mea. Las-o să 
stea liniştită în portbagajul «Fiatului».“ 

Zygmunt era convins că şeful bandei procedase 
în felul acesta. 

Dar ce-a făcut pe urmă? La atelier se lucrează 
pînă seara tirziu. Trebuie aşteptat pînă ce vor pleca 
cu toţii acasă. În sfîrşit, rămîne singur. Miliția ştie 
deja despre „Fiatul” de culoare deschisă. E 
adevărat că astfel de maşini sînt foarte multe la 
Varşovia, dar patrule mobile ale miliției pot circula 
prin oraş şi pot opri maşinile de această culoare, 
pot legitima şoferii şi controla portbagajele. In 
această situație, folosirea  „Fiatului” pentru 
transportarea valizei de la atelier este periculoasă. 
Pentru treaba asta trebuie folosită o altă maşină, 
Zygmunt îşi reaminti că în noaptea în care 
percheziţionaseră atelierul, în curtea acestuia se 
aflau şapte sau opt maşini. Unele cu urme vizibile 
de accidente, altele în aparenţă întregi. Poate că 
printre ele se afla şi o maşină cu care se putea 
circula? Sau chiar „Volga” aceea cu număr CD? 

Buşită, dar se putea merge cu ea. lar miliția nu 
opreşte fără un motiv serios o asemenea maşină, 
Cu atît mai mult. cu cît pentru ea cele mai 
suspecte sînt maşinile „Fiat” de culoare deschisă. 
Da, cu siguranţă aş fi luat „Volga”. 

Unde să mă duc pentru a-mi ascunde comoara? 

M-aş fi dus la locul pe care mi l-am pregătit din 
timp — Zygmunt se străduia să raţioneze în 
continuare şi să se comporte precum Kazimierz 
Strzelczyk. Pregătind acţiunea, mi-aş fi planificat, 
de asemenea, pînă în cele mai mici amănunte şi 
paşii mei ulteriori. Deci ascunzătoarea pentru 
valiză trebuia să fie pregătită din timp. Bineînţeles 
că nu în propria-mi locuinţă. Aşa că dacă Andrzej 
şi-a imaginat într-adevăr că va găsi milioanele pe 
strada Solec, e un mare fraier şi nu va dezlega 
niciodată enigma. N-aş fi ascuns banii nici undeva 
într-un colţ singuratic, căci în ciuda aparenţelor, 
tocmai acolo omul sare mai mult în ochi. Mai ales 
un om care coboară, dintr-o „Volgă”. buşită şi care 
tirăşte după el o valiză grea. Despre greutatea ei, 
Zygmunt ştia cel mai bine, căci el a fost cel care a 
purtat-o la towicz pînă la maşină... 

Şi Lipie trage unica concluzie justă. Comoara a 
fost ascunsă undeva în centrul oraşului. Şi nu 
undeva într-o casă mică. Căci acolo locatarii ştiu 
totul unul despre altul. 

Ulterior, cînd presa a dat amănunte în legătură cu 
lovitura de la bancă, ar fi putut să facă unele 
asociaţii. 

O, astfel de valiză nu putea fi lăsată totodată în 
grija unor cunoştinţe sau prieteni. Şi-ar fi dat 

seama de la început ce se află în ea. Şi rareori o 
prietenie poate rezista greutăţii a patru milioane 
de zloți, avînd în faţă perspectiva unei sentinţe 
aspre pentru complicitate la infracţiune. Cel mai 
bine ar fi fost să ascundă valiza la cineva care nici 
nu şi-ar da seama ce comoară se află la îndemiînă 
şi care chiar şi întimplător nu ar putea s-o 
descopere, 

O ascunzătoare ideală pentru valiză ar fi fost, de 
pildă, locuinţa lui Jankowski. E plecat în străinătate, 
iar cheile le-a lăsat prietenului. Despre asta nu ştie 
nimeni în afară de el. Valiza poate sta acolo 
liniştită. şi toate poliţiile din lume n-o vor descoperi 
niciodată. Dar Kazimierz nu se putea folosi de 
locuinţa lui Jankowski. Era prea aproape de locul de 
muncă al şefului bandei. Se ştie că dacă vor pica, 
miliția va căuta bagajul preţios mai întîi în trei 
locuri: în locuinţa de pe strada Solec, la atelier şi în 
locuinţa proprietarului atelierului, absent, care 
avea atita încredere în locţiitorul său. Dealtfel, în 
timpul absenței lui Jankowski, Strzelczyk dormea 
chiar în una din camerele acelei locuinţe. Biroul era 
doar parte integrantă a ei. Aşa că nici acest loc nu 
putea intra la socoteală. 

În timpul acestui raţionament, Lipie ajunse la 
concluzia că toată acţiunea din timpul nopţii a 
celorlalţi trei participanţi la lovitură a fost greşită şi 
mai ales complet inutilă. În felul acesta nu se putea 
descoperi ascunzătoarea banilor. Bineînţeles că 
Lipieh nu cunoştea măsurile miliției, dar era 
convins că şi ea a mers pe un drum greşit. Deci nici 
ea n-a găsit comoara ascunsă. Ea poate fi dobîn- 

dită doar punîndu-ţi capul la contribuţie. Toate 
acţiunile făcute la repezeală sînt de la început 
sortite eşecului. 

Trecură alte cîteva zile. Nimeni nu mai amintea 
acum despre lovitură. Numai Zygmunt îşi bătea 
capul cu dezlegarea enigmei. Elabora cele mai 
diverse ipoteze pentru a renunţa la ele în cele din 
urmă. Nici măcar nu le verifică pe teren. Considera 
că va descifra secretul mortului doar stînd la masă, 
după care îi va fi suficientă o incursiune de cel mult 
o oră şi se va reîntoarce în aceeaşi cameră ca 
fericit posesor al averii. Liniştea conştiinţei lui nu 
era cîtuşi de puţin tulburată de faptul că această 
avere fusese dobiîndită prin încălcarea flagrantă a 
codului penal. Îi era doar teamă să nu fie prins. 

Brusc, în timpul acestor speculaţii, Zygmunt îşi 
reaminti un fapt petrecut cu cîţiva ani în urmă. 
Totul îi devenise acum limpede. Totul se potrivea 
cu principiile după care trebuia să se conducă şeful 
acţiunii. Ascunzătoare perfectă, acces uşor şi 
simplu. Care să nu trezească suspiciuni deosebite. 
Această valiză plină de bancnote nu se poate afla 
în altă parte decit acolo. Trebuie numai să te duci 
şi s-o iei. E adevărat că pentru a evita complet 
orice fel de risc, mai trebuia iniţiată încă o 
persoană şi plătită pentru asta în mod 
corespunzător, dar la urma urmei avea de unde. 
Însă nu juma-juma. Asta ar fi o exagerare. 

Lipieh aşteptă pînă seara, se machie puţin şi-şi 
ascunse ochii după nişte ochelari fumurii. Plănuind 
lovitura de la bancă, Kazimierz Strzelczyk decisese 
iniţial ca participanţii să se machieze. În acest scop 

făcuseră diverse exerciții şi-şi  procuraseră 
cosmetice teatrale. Ulterior au renunţat la ideea 
asta, deoarece au stabilit ca acţiunea să aibă loc 
pe timp ploios. De aceea îşi lăsaseră să crească 
mustăţi. şi bărbi. Spre deosebire de farduri, ele nu 
se temeau de apă. Acum însă ideea iniţială îi servi 
lui Zygmunt. Se privi în oglindă. Era mulţumit. 
Chiar dacă nu cade la învoială, nu are de ce se 
teme că va fi recunoscut mai tîrziu. 

Privi cu atenţie casa de pe strada Wilcza. 
Controlă lista locatarilor şi constată că fereastra 
acelei locuinţe este luminată. 

Sună. Îi deschise o femeie tînără, destul de bine. 
Era mirată de această vizită neaşteptată. Zygmunt 
aruncă o privire prin uşa întredeschisă spre camera 
luminată. Nu era nimeni acolo. Femeia se vede că 
era singură în casă. 

Despre asta vorbea şi întunericul din cea de-a 
doua cameră a apartamentului. 

— Pe cine căutaţi? întrebă stăpîna casei? 

— Pe dumneavoastră. Sînt un coleg şi prieten al 
lui Strzelczyk, fostul dumneavoastră soţ, îmi 
permiteţi să intru? 

— Vă rog. 

Lipie îşi scoase pardesiul şi şi-l atîrnă în cuier, 
Amîndoi intrară în cameră. Femeia îi indică un 
fotoliu, iar ea se aşeză în celălalt. 

— Sînteţi de la miliţie? 

— Nu. După cum v-am spus, am fost prietenul lui 
Kazik. 

— Noi am divorţat. N-am mai avut nici o legătură 
cu fostul meu soţ, 

— Dar aţi fost totuşi la înmormiîntare. 

— A fost mai degrabă o dovadă de bună-cuviinţă 
decit expresia vreunui sentiment, zimbi tînăra 
femeie. 

— Aţi citit presa şi ştiţi cu siguranţă că... 

— Da. A participat la jefuirea Băncii din towicz. 
Recunosc că nici nu m-a uimit. La setea lui de 
putere şi de bani putea ajunge şi aici. Dar nu 
înţeleg deloc scopul vizitei dumneavoastră? 

— Kazik, înainte de moarte, a ascuns undeva toţi 
banii dobîndiţi la Łowicz. 

— Ce-mi pasă mie de asta? 

— Sînt peste patru milioane de zloți. Cine găseşte 
suma asta va fi bogat pînă la sfîrşitul vieţii. vă 
imaginaţi? Nici un fel de greutăţi, călătorii 
interesante, rochii frumoase. Haină de blană pe 
care azi nu puteţi decit s-o admiraţi în vitrina 
consignaţiei... 

Femeia izbucni în ris. 

— De ce-mi spuneţi mie toate astea? 

— Aş vrea să căutăm împreună banii aceştia. 

— Împreună? De ce? 

— Pentru că numai noi doi putem intra în posesia 
acestei comori. Eu ştiu unde e ascunsă, dumneata 
poţi avea acces la ea. 

Femeia căzu un timp pe ginduri. 

— Dumneata ai fost unul dintre ei? întrebă. 

— N-are nici o importanţă. Importante sînt cele 
patru milioane. 

— Dar dacă anunţ miliția? 

De această dată fu rîndul lui Zygmunt Lipień să 
ridă cu poftă, de parcă cineva i-ar fi spus un banc 
grozav. 

— N-o să faceţi prostia asta. Să daţi cu piciorul 
printr-un singur gest la o asemenea avere? în afară 
de asta. cred că vă daţi seama şi dumneavoastră 
că, venind aici, mi-am luat şi eu mijloacele mele de 
siguranţă. La lovitură, după cum aţi citit, au 
participat patru persoane. Una, din păcate, a murit, 
dar au mai rămas trei... Am venit singur, dar... 

— Mă ameninţaţi? 

— Da de unde, dragă doamnă! Discutăm şi noi 
aşa, ca să treacă timpul. Nu mi-am pierdut nici o 
clipă speranţa că vom cădea la învoială. 

— Deci? 

— Deci de la bancă au fost jefuite patru milioane 
de zloți. Cite unul pentru fiecare membru al. 
acţiunii. Kazik a murit întîmplător. O bucată din 
malul Vistulei, spălat de ploi, s-a surpat. Nu-i 
adevărat ce a vrut să insinueze unul dintre ziariştii 
ăia, că a fost victima unei încăierări în timpul 
împărţirii prăzii. Pot să jur că nimeni nu l-a atins. 
Un accident stupid, dar tragic. Dumitale ţi se 
cuvine partea lui Kazik. Un milion de zloți. O mie de 
bancnote a cîte o mie de zloți. Un pacheţel, dar ce 
posibilităţi uriaşe va deschide în faţa posesorului! 

— Nu mai sînt soţia lui Kazik. lar banii care provin 
din jaf nu pot constitui o moştenire. 

— Doamnă Jadwiga, noi nu sîntem chiţibuşari şi 
nu ne luăm după toate prostiile prevăzute în codul 
civil. Considerăm că aveţi drepturi depline la acest 
milion. Chiar şi ca recompensă. L-am cunoscut bine 

pe Kazik şi ştiu că n-a fost uşor să ai un asemenea 
soţ. Şi aşa aţi îndurat destul, 

— Asta-i adevărat, recunoscu Jadwiga. 

— Şi asta înseamnă? întrebă din nou Lipień. 

— Vreti într-adevăr să-mi daţi mie milionul acela 
pentru nimic? Drept partea lui Kazik? 

Tonul vocii vorbitoarei se schimbă aproape 
imperceptibil. Dispăru din el duşmănia care vibrase 
în frazele anterioare. Zygmunt ştia că a cîştigat. 

— La drept vorbind, pentru nimic. Sîntem de 
părere că aceşti bani vă aparţin. În schimb, vă 
rugăm să ne daţi o mînă de ajutor. Dacă ne 
refuzati, ne putem descurca Şi fără 
dumneavoastră. Însă, atunci, colegii mei cu 
siguranţă că n-or să mai fie de acord să vă aibă în 
vedere la împărţire. Pot să vă asigur că în ceea ce 
vă propun nu există nici cel mai mic risc. Eu însumi 
sînt prudent pînă la exces şi nu m-aş expune 
niciodată pericolului. 

— Doriţi o cafea? Stăpîna casei dorea în mod 
vădit să cîştige timp. 

— Cu multă plăcere, îi răspunse Lipie. Vă ajut. 
dacă doriţi. 

— O, nu, mulţumesc. Mă descurc şi singură. 

Jadwiga se sculă şi se duse în bucătărie. Zygmunt 
abia în acest moment aprecie cite calităţi au 
aceste bucătării fără ferestre, construite pînă nu 
demult de arhitecţi „geniali”. Nu era nici un pericol 
ca femeia să poată da vreo alarmă. Aşa că se 
aşeză cît mai comod în fotoliu şi-şi aprinse în linişte 
o ţigară. 

La scurt timp după aceea, doamna Jadwiga 
aduse, din bucătărie o tavă cu două ceşcuţe de 
cafea şi două păhărele. 

— Am puţin coniac. Beţi un păhărel, nu-i aşa? 

— Cu dumneavoastră, oricînd. 

Femeia se duse pînă la un bufet mic din care 
scoase o sticlă plină pe jumătate. Umplu apoi 
păhărelele. 

— Pentru acel milion fericit! Zygmunt ridică 
paharul. 

Ciocniră. Băură. 

— Zău, nici eu nu ştiu... Jadwiga reveni la discuţia 
întreruptă. 

— Vai, dar se poate! Lipie, fără nici o împotrivire 
din partea stăpiînei casei, îi sărută mîna. Nu mai 
aveţi de ce să ezitaţi. Sint doar banii nimănui. 
Banca nu a pierdut nimic, pentru că este asigurată. 
Dealtfel, zimbi, după ce vom face milioanele 
următoare, o să i-l restituim pe acesta dintii. 

— Se pare că primul e cel mai greu. Aşa spun şi 
milionarii americani. 

— lar dumneata îl vei avea peste o jumătate de 
oră cel mai tîrziu. 

— Peste o jumătate de oră? 

— Poate chiar şi mai devreme. Peste zece 
minute. 

— Îmi face impresia că vă bateţi joc de mine. 
Toată discuţia asta e probabil vreo glumă proastă 
sau vreun pariu stupid. Aţi aflat cine ştie prin ce 
minune că am fost soţia lui Strzelczyk şi aţi venit 
să vă distraţi pe socoteala mea. 

— Cituşi de puţin. Jur că spun adevărul. Ca 
dovadă vă declar că în seara în care a avut loc 
lovitura, Kazik a fost aici. A venit, cu o „Volgă” 
neagră cu număr de CD. A urcat pînă la dumneata, 
pentru un moment, sub un pretext oarecare. N-a 
fost aşa? 

— L-am întîlnit cînd ieşeam din casă. E adevărat, 
era cu o maşină neagră. L-am poftit sus, dar mi-a 
spus că nu are timp. Mi-a zis că are nevoie de 
hotărîrea judecătorească de la procesul nostru de 
divorţ pentru că şi-ar fi pierdut exemplarul lui. L- 
am întrebat dacă se recăsătoreşte. A negat. Urma 
să vină peste citeva zile din nou. Am căutat hirtia 
cerută şi i-am dat-o. 

— Vedeţi, deci, că nu mint... 

— Nici eu nu ştiu ce să fac. 

— Atunci sînteţi de acord? Lipien întinse mîna, iar 
femeia i-o dădu pe-a sa. 

Acum bărbatul umplu păhărelele, 

— Să bem pentru colaborarea noastră fericită. 

Jadwiga nu refuză.. 

— Acum, pentru că am ajuns la înţelegere, voi fi 
absolut sincer cu dumneavoastră. Pe Kazik l-am 
cunoscut de mult timp. Am ştiut multe despre 
căsnicia voastră şi despre încheierea ei. Cînd. Kazik 
s-a mutat de aici, l-am ajutat. Dumneavoastră nu 
eraţi atunci acasă. 

— N-am vrut să fiu prezentă. S-ar fi putut să 
ajungem din nou la unele neînţelegeri. La urma 
urmei, nu-mi păsa chiar atit de nişte boarfe. 
Dealtfel şi el le-a luat de aici numai din miînie. 

— Astea sînt poveşti vechi. Să nu ne mai 
reîntoarcem la ele. Împărţind lucrurile şi lăsîndu-vă 
dumneavoastră locuinţa, Kazik a cerut însă ca 
pivniţa să rămînă la dispoziţia lui. Acolo am dus 
dealtfel şi mobila pe care a luat-o de aici, într- 
adevăr numai din mînie. După aceea locuinţa asta 
nu a avut decit de cîştigat. 

— Fostul meu soţ nu mi-a făcut nici o favoare cu 
locuinţa asta. Era a mea, de la părinţi. In plus, a 
trebuit să-i mai plătesc şi o sumă de bani. Destul 
de mare. Pentru că a binevoit să părăsească 
locuinţa mea. 

— Asta nu mai contează, Zygmunt dădu din mînă. 
Ce înseamnă asta faţă de un milion care peste o 
clipă va sta aici, pe masa aceasta! 

— Peste o clipă? Jadwiga primi cu neîncredere 
cuvintele musafirului ciudat. 

— Da, peste o clipă. Kazimierz dispunea de 
această pivniţă, probabil, tot ca să vă facă în 
necaz. Mai tîrziu a început s-o folosească pentru a- 
şi păstra lucrurile despre care nu voia să ştie 
nimeni, mai ales vecinii lui din casa de pe strada 
Solec. De aceea şi relaţiile dintre dumneavoastră s- 
au îmbunătăţit ulterior. Kazik vă făcea vizite pentru 
că voia ca oamenii să se obişnuiască cu prezenţa 
lui şi să-l considere drept unul de-al casei. Asta îi 
permitea să intre în linişte în pivniţă, fără a mai fi 
nevoie să dea vreo socoteală altor locatari, 

— Credeţi cumva? femeia începu să înţeleagă 
sensul acestor cuvinte. 

— Bineînțeles, îi confirmă Lipie. Pivniţa 
dumneavoastră este o ascunzătoare perfectă 

pentru acele milioane. Nimeni nu le va căuta aici. 
Nimeni în afară de noi doi nu ştie că în această 
casă Kazik a avut o pivniţă. 

— Asta e adevărat. 

— De ce Strzelczyk a venit aici în ziua loviturii? 
De ce tocmai în acea zi i-a trebuit sentinţa 
judecătorească? Şase ani de zile nu a avut nevoie 
de ea. Asta a fost doar un pretext în cazul în care 
s-ar fi întîlnit cu dumneavoastră. A venit cu maşina, 
a scos valiza din portbagaj, a coborit în pivniţă, a 
deschis boxa, a vîrît valiza sub lucrurile care se află 
şi acum acolo şi, eliberat de balast, s-a întors la 
atelier. Foarte bine gîndit totul. 

— Cînd am coborit odată întîmplător în pivniţă şi 
m-am uitat uimită prin uşă, pentru că sînt nişte 
crăpături mari între scînduri, am văzut toată 
mobila pentru care s-a certat atît că zace acolo 
într-o stare de plins. Aşa cum aţi spus şi 
dumneavoastră, o grămadă de vechituri. Văd că 
aveţi darul convingerii. Încep să cred că valiza aia 
cu bani se află acolo jos. 

— Coborîm îndată şi credinţa se va schimba în 
certitudine. 

— Dar ce am eu de făcut în pivniţă? 

— Nimic. Este suficientă doar prezența 
dumneavoastră. Nimeni nu se va mira, chiar dacă 
vom  întîlni pe cineva acolo, că proprietarul 
apartamentului vrea să intre în pivniţă. Eu, în 
schimb, sînt străin. Prezenţa mea la subsol ar 
putea da de bănuit. Cine e? Ce caută? Cineva mai 
prevăzător ar putea să închidă uşa ce duce spre 

pivniţă şi să cheme miliția. Aş vrea să evit totul, din 
considerente lesne de înţeles. 

— Aveţi dreptate; Jadwiga zîmbi. Dar nu am cheia 
de la pivniţă. 

— N-are nici o importanţă. Sînt pregătit pentru 
această eventualitate. Cheile le-a avut Kazik, dar 
nu ştiu ce-a făcut cu ele. Cu siguranţă că se află 
undeva în locuinţa de pe Solec, dar acolo nu ne 
ducem. Am să răsucesc lacătul sau am să-l pilesc. 
Puteaţi foarte bine să vă pierdeţi cheile de la 
propria pivniţă şi să chemaţi un lăcătuş ca să 
deschidă uşa. Am pregătit şi un al doilea lacăt cu 
care vom încuia apoi boxa, după ce vom scoate 
însă din ea valijoara prețioasă. 

— Aşa de simplu pare tot ce spuneţi. 

— Pentru că aşa e, într-adevăr. Siguranţă 
absolută, nici cel mai mic risc, acesta e principiul 
meu. 

— La Bancă aţi riscat însă. 

— Cîtuşi de puţin. Am plănuit totul pînă la cel mai 
mic amănunt. Fiecare pas a fost calculat cu 
cronometrul în mînă. 

— Dar probabil că v-aţi temut? Trebuie să 
recunoaşteţi. 

— Da de unde! Am fost liniştiţi şi reci ca gheaţa. 
Numai Kazik. care a avut dealtfel un rol auxiliar, s- 
a enervat aşteptîindu-ne în maşină. De n-aş fi fost 
eu, n-o mai porneam, din loc, căci uitase să tragă 
frina de mînă. Din fericire, am stat lîngă el şi am 
observat totul la timp. Mai departe lucrurile s-au 
desfăşurat conform planului. 

— Dar moartea fostului meu soţ? 

— Ne-am dat întîlnire în pădurea Bielany, pentru 
a cerceta în linişte acţiunile noastre viitoare. Avînd 
o asemenea sumă în mînă, nu puteam să cheltuim 
nici un bănuţ o bucată de vreme. O îmbogăţire 
bruscă poate trezi suspiciunea vecinilor. Aşa că am 
hotărît ca, deocamdată, timp de citeva luni, banii 
să rămînă la Kazik. Am avut şi avem o încredere 
totală unul în celălalt. Am ales pentru acţiunea asta 
oameni de care eram sigur ca de mine însumi. Cînd 
însă să ne despărţim, Kazik a vrut să vadă de pe 
malul Vistulei dacă nivelul apei a crescut. A făcut 
doi paşi, pămîntul s-a surpat, şi cu asta basta. Am 
alergat imediat jos, am vrut să-l salvez, dar 
ghinionul a făcut să se lovească de o piatră aflată 
chiar lîngă apă şi să moară pa loc. Am fost foarte 
zguduiţi. Dar cel mai groaznic a fost că a trebuit să 
ne lăsăm prietenul mort pe malul Vistulei, Nu 
puteam doar să chemăm miliția, iar salvarea, din 
păcate, n-ar mai fi avut nimic de făcut. Cu inima 
frintă, am spus băieţilor să plece în linişte. Aveam 
autoritate asupra lor, însă atunci a trebuit să le 
explic mult timp că nu avem altă ieşire din această 
situaţie grea. 

— Groaznic! 

Zygmunt luă din nou sticla şi turnă în pahare ce 
sa mai afla în ea. 

— Dragă doamnă Jaga să bem ultimul păhărel, şi 
la treabă. 

— Mă tem. 

— Dar n-aveţi de ce să vă temeţi, scumpă 
doamnă. Nu v-aş expune eu la nici un pericol. 

Spunînd acestea, Zygmunt sărută din nou mîna 
frumoasei doamne. 

— Siînteţi atît de îndrăzneţ, atît de curajos, iar eu 
nu sînt decit o femeie slabă... 

— Să mergem! Lipie se ridică din fotoliu. Peste 
cinci minute vom fi înapoi. Nu aveţi de ce vă teme 
în prezenţa mea. Luaţi-vă numai ceva gros pe 
umeri. În pivniţă poate fi rece. Bărbatul îşi îmbrăcă 
şi el pardesiul de culoare închisă. 

— Cred că ajunge un pulovăr, aprecie doamna 
Jadwiga. 

Coborîră cu liftul pînă la parter. Apoi, pe scări, 
pînă în subsol. Uşa ce ducea spre pivnițe era 
deschisă. Imediat lîngă uşă se afla comutatorul. 
După ce-l răsuciră, pe coridor se aprinse un singur 
bec slab. 

— O să fie cam întuneric, constată Jadwiga. 

— Nu face nimic. Am o lanternă. M-am pregătit 
pentru diverse eventualităţi. Care e uşa de la 
boxă? Am uitat. 

— Mai în fund. A treia de la capăt, pe partea 
stingă, explică femeia. 

Ajunseră la uşa închisă cu lacătul. Zygmunt îl 
cercetă cu atenţie. Putea fi deschis cu o cheiţă 
plată. Cu siguranţa cu una din cele două rămase 
neidentificate pe inelul scos de Doberski din 
buzunarul mortului, 

— Îi veniră noi îndată de hac, o linişti Lipie pe 
doamna Jadwiga care nu-şi ascundea deloc 
neliniştea. 

Scoase din buzunar lanterna şi îndreptă fascicolul 
de lumină în interiorul boxei. Acolo, între cele patru 

picioare ale mesei aşezate cu tăblia pe podea, 
zăcea un bărbat, cu umerii spre uşă. Miinile erau 
larg desfăcute. Capul îi atîrna de pe tăblia mesei, 
sprijinindu-se cu fruntea de pămînt. Faţa nu i se 
vedea, dar Zygmunt Lipie nici nu mai avea nevoie 
s-o vadă — ştia prea bine cine este acel om. Un 
firicel de sînge negru, închegat se prelinsese pe 
spatele hainei şi dispăruse undeva într-unui din 
sertarele mesei. 

— O, Doamne! strigă însoţitoarea lui Lipie. 

—  Linişte,  şuieră bărbatul, astupind gura 
Jadwigăi. Linişte! Să fugim! 

Nu o mai aşteptă, pe Jadwiga. Stinse lanterna şi o 
luă la goană spre ieşire. Cînd femeia ajunse la 
parter, îngrozită, aproape moartă de spaimă, nu se 
mai afla acolo nici picior de musafir. 

leşi în fugă după el în stradă, dar îi zări doar 
silueta, în haină închisă, dispărind după colţ, 
Urmărirea nu mai avea nici un rost. Se întoarse 
acasă. Urcă cu liftul. Aşteptă toată noaptea zorii ca 
pe o miîntuire. Nu închise un ochi, răsucindu-se de 
pe o parte pe alta. _ 

Se sculă înainte de şase şi se îmbrăcă. Işi privi 
ceasul. Era încă prea devreme. Incercă să mănînce 
ceva, dar nu putu înghiţi nimic. Pentru a-şi omori 
timpul, strînse de pe masă cele două păhărele, 
ceşcuţele de cafea şi sticla goală de coniac care se 
mai aflau acolo. Spălă vasele, sticla o aruncă la 
COŞ. 

Minutele se scurgeau de parcă ar fi fost o 
veşnicie. În cele din urmă indicatoarele ceasului 
arătau ora şapte şi jumătate. Se îmbrăcă, ieşi din 

casă şi o porni spre strada Nowotki. În faţa 
palatului Mostowski se uită din nou la ceas. Era opt 
fără zece. În timpul acestor zece minute se plimbă 
pe stradă fără a putea însă să-şi stăpînească ener- 
varea, cu toate că ziua risipise vedeniile nopţii. 

La ora opt fix intră în clădire. 

— AŞ dori să vorbesc cu ofiţerul care conduce 
ancheta in cazul jafului efectuat la Banca din 
Łowicz. Vreau să fac o declaraţie foarte 
importantă. 

Subofiţerul de gardă nu mai puse nici un fel de 
întrebări suplimentare Imaginea acestei femei 
palide,  tremurîinde, îi era suficientă. Ridică 
receptorul şi formă un număr de interior. 

Capitolul VIII 


Declaraţiile milionarei ratate 


—  Tovarăşe maior, raportă subofiţerul, s-a 
prezentat o cetăţeană care declara că are 
informaţii importante in legătură cu lovitura de la 
Bancă. 

— Numele? întrebă Janusz Kaczanowski, care nu 
apucase încă să-şi dezbrace pardesiul cînd sună 
telefonul. 

— Jadwiga Rodziiska, îl informă subofiţerul de 
gardă şi adăugă de la sine: Este foarte surescitată, 
mi-e teamă să nu leşine aici. 

— Bine. Vezi să nu leşine pe drum; să o conducă 
cineva pînă la mine, ordonă maiorul. 

Peste cîteva minute, un caporal de miliţie 
introduse în biroul lui Kaczanowski o femeie palidă. 
Într-adevăr, abia se mai ţinea pe picioare. Maiorul ii 
arătă un scaun în faţa sa şi-l rugă pe miliţian să-i 
„organizeze” două cafele. 

— Siînteţi Jadwiga Rodzihska, nu-i aşa? începu 
ofiţerul de miliţie. Ce v-a adus la noi? 

— Cadavrul. Un om mort se află în pivnita mea, E 
groaznic. Toată noaptea n-am dormit. N-am ştiut 
ce să fac. In cele din urmă am venit la 
dumneavoastră. 

— Aţi făcut foarte bine, spuse maiorul, deşi 
deocamdată nu înţelegea nimic. Eu conduc 
ancheta în cazul cu jefuirea băncii. Dumneata ai 

declarat la poartă că vii tocmai în această 
problemă. Ce legătură există între asta şi cadavru. 

— E unul din ei. Unul din bandiții aceia. 

A fost adusă cafeaua. Maiorul puse o ceaşcă în 
faţa musafirei sale. Îi oferi zahăr. 

— Vă rog, luaţi. Asta vă va linişti puţin. După 
aceea o să-mi povestiţi toată istoria. De la început. 

Femeia îi urmă sfatul. Cu toate că era fierbinte, 
bău cafeaua cu înghiţituri lacome. După aceea 
puse ceaşca deoparte. Işi scoase o batistă din 
geantă şi se şterse la gură. Se uită chiar în oglinda 
din geantă. Era dovada cea mai grăitoare că îşi 
revenise. 

— Şi acum, vă rog să-mi povestiţi totul în linişte. 

— Mă numesc Jadwiga Rodziiska, dar acesta este 
numele meu de domnişoară. Mi l-am reluat după 
divorţ. Trei ani de zile am fost soţia lui Kazimierz 
Strzelczyk. Acum şase ani am divorţat. 

— Inţeleg, aprobă Kaczanowski. De aceea nu am 
putut iniţial să-mi dau seama ce legătură puteţi 
avea cu jaful. Continuaţi, vă rog. 

— Cum se întîmplă deseori, ne-am despărţit 
supăraţi unul pe celălalt şi cu o mulţime de 
reproşuri reciproce. Locuinţa în care am stat am 
avut-o de la părinţi. Ei s-au mutat la ţară, unde au 
o căsuţă cu grădină, iar mie mi-au lăsat 
apartamentul, compus din două camere, mobilat. 
Cu toate acestea, soţul meu, mutindu-se, a pretins 
jumătate din mobilier şi să-i plătesc o sumă de bani 
în valoare de cincizeci de mii de zloți. Susţinea că 
atit ar reprezenta un aconto pentru garsoniera 
proprietate personală, pe care Kazik a primit-o într- 

un bloc. Părinţii m-au ajutat cu cît au putut, restul 
am împrumutat şi am scăpat în felul acesta de 
Strzelczyk din casă. Dar nu complet. Mi-a cerut să-i 
dau pivniţa, pentru că, deocamdată, nu avea unde 
să-şi ducă mobila pe care, a trebuit s-o împart cu 
el. Pînă acum nu mi-a restituit pivniţa, iar mobila 
nici măcar nu şi-a scos-o de acolo. A aruncat-o în 
pivniţă claie peste grămadă, unde s-a degradat 
complet. şi acum nu mai are nici o valoare. Practic, 
n-a avut ciîtuşi de puţin nevoie de mobilă, dar a 
vrut să-mi facă în ciudă. _ 

Ofiţerul de miliţie o asculta cu atenţie. Intreaga 
discuţie era înregistrată pe bandă, magnetofonul 
aflîindu-se într-unul din sertarele biroului şi care 
fusese pornit pe neobservate, imediat după ce 
Rodzihska se prezentase ca fostă soţie a lui 
Strzelczyk, 

— Cu timpul, supărarea a trecut, şi ne întîlneam 
la cunoştinţele noastre comune ca doi vechi 
prieteni. Ştiu că se folosea de pivnita mea şi 
deseori aducea sau mai lua cîte ceva de acolo. 
Obişnuia de fiecare dată să urce pînă la mine. 

— Poate încerca să reînvie căsnicia? 

— Nu. Îşi dădea perfect de bine seama că asta nu 
mai este posibil. Dealtfel, cred că a ajuns la 
convingerea că nici o femeie nu-l va suporta prea 
mult timp. 

— De ce? 

—  Cunoaşteţi zicala: „Te iubeşte de te- 
nnebuneşte!” Aşa era soţul meu. In aparenţă, mă 
iubea, dar cu condiţia să fac numai ceea ce îi 
plăcea lui şi nu ceea ce voiam eu. Chiar şi ceaiul 

trebuia să-l beau atunci cînd mi-l făcea sau îmi 
permitea să mi-l fac. Un astfel de trai nu-l poţi 
suporta la infinit. Era normal să ajung ori la divorţ, 
ori la spitalul de boii nervoase. Am ales divorţul. 

— Cînd v-aţi căsătorit, Strzelczyk lucra la fabrica 
de autoturisme? 

— Nu. Era deja la staţia de benzină. Apoi la 
atelierul de pe strada Omulewska. 

— Nu ştiţi cumva ce lucruri ţinea el în pivniţă? 

— Am văzut o dată, întîmplător, că a adus părţi 
dintr-un motor auto. Nu mă pricep, nu ştiu ce era, 
dar doi oameni l-au ajutat. Probabil cîntărea destul 
de greu. Cindva au adus nişte pachete cu 
camionul... 

— Pe urmă s-a mai repetat sau a încetat să mai 
vină? 

— Aş spune mai curînd că a mai rărit-o. 

— Cînd l-aţi văzut ultima oară pe Strzelczyk? 

— In ziua spargerii. Am fost la cinematograf. 
Chiar lîngă mine, la „Polonia”. Filmul s-a terminat, 
cred, pe la nouă şi un sfert. Mă întorceam acasă, în 
faţa blocului stătea o maşină mare neagră. Acum 
ştiu că era o „Volgă”. Pe uşă tocmai ieşea Kazik, 

— Aţi vorbit? 

— Desigur. Mi-a spus că a trecut pe la mine 
pentru că avea nevoie de hotărîrea de divorţ. Îşi 
rătăcise pe undeva exemplarul lui şi voia să i-l 
împrumut pe al meu ca să-şi facă o copie la 
notariat. L-am întrebat dacă se recăsătoreşte. A 
negat. l-am propus să urce pînă sus ca să caut 
actul. A refuzat, spunîndu-mi că nu are timp. Urma 
să treacă peste cîteva zile din nou. 

— De unde ştiţi că era o „Volgă”? 

— Mi-a spus şeful bandei. 

— Cine?! 

— Şeful bandei. Rodzihska se enervă un pic. Doar 
va spun totul de la început, aşa cum mi-a ţi cerut. 
lar dumneavoastră, domnule maior, mă tot 
întrerupeţi. 

— Scuzaţi-mă, am tăcut. 

— Despre moartea lui Kazik am aflat din presă. L- 
am sunat pe fratele lui. Mi-a spus cînd o să aibă loc 
înmormiîntarea. Am fost la cimitir. După aceea am 
citit în ziar că Strzelczyk a participat la jefuirea 
băncii. Nici nu m-a mirat. Asta era în stilul lui. 
Totdeauna a visat să fie cineva. Spunea că numai 
banii dau în ziua de azi autoritate... Pot să-mi 
aprind o ţigară? femeia îşi întrerupse povestirea. 

— Bineînţeles. Vă rog. Kaczanowski îi întinse 
interlocutoarei pachetul de ţigări şi un chibrit 
aprins. 

Rodzihska trase un fum adînc şi reveni la episodul 
întrerupt. 

— leri seară, eram singură acasă, cînd a sunat 
cineva. Am deschis. In prag se afla un bărbat. 
Îmbrăcat elegant, de înălţime potrivită, cu ochelari 
de culoare închisă. Faţa îi era foarte bronzată, de 
parcă acum s-ar fi întors din Bulgaria sau 
lugoslavia. Mi-a solicitat o întrevedere de cîteva 
minute. L-am poftit în cameră. Bărbatul respectiv 
mi s-a prezentat drept şeful bandei care a jefuit 
banca. Kazik cică în acţiunea respectivă ar fi 
îndeplinit doar un rol secundar, a transportat banii 
din towicz. Domnul respectiv mi-a spus că ştie 

unde sînt ascunşi banii. Că pot fi găsiţi cu ajutorul 
meu. Mi-a propus un milion de zloți pentru acest 
ajutor. Adică partea care i s-ar fi cuvenit lui Kazik. 
L-am ameninţat că anunţ miliția. Atunci a rîs ş! mi- 
a spus că ceilalţi doi colegi ai lui se află pe palierul 
din faţa uşii mele. In caz de ceva, vor avea grijă de 
mine, iar pe bani oricum vor pune mîna. 

— Interesant... mormăi ofiţerul de miliţie. 

— Vrînd să cîştig timp, l-am tratat pe domnul 
respectiv cu cafea şi coniac. Am ajuns la concluzia 
că dacă vreau să rămîn în viaţă, trebuie să accept 
propunerea bandiţilor. De aceea, în aparenţă am 
fost de acord, hotărîndu-mă ca a doua zi, cînd voi fi 
liberă, să anunţ miliția şi să restitui milionul jefuit. 

Janusz Kaczanowski zîmbi. Povestirea acestei 
femei era interesantă şi aducea detalii noi, 
esenţiale, la dosar. Dar afirmaţia ei că a fost de 
acord, datorită presiunii făcute, să primească un 
milion de zloți, urmînd ca a doua zi să-i restituie 
miliției era simplă născocire. Maiorul nu credea 
nici, un cuvînt din aceste asigurări. 

— Vă jur, domnule maior, că aşa aş fi făcut; 
femeia zărise zimbetul ironic al ofițerului de miliţie 
şi se simţi jignită. 

— Dar vă cred întru totul! Vă rog să continuaţi. 

— Ameninţindu-mă în permanenţă cu moartea 
sau promiţindu-mi bani, bărbatul respectiv mi-a 
spus să mă îmbrac şi să cobor cu el în pivniţă, 
unde Kazik ar fi ascuns valiza cu cele patru 
milioane de zloți. Pe palier şi la parter nu am întîlnit 
pe nimeni. Era trecut de ora nouă seara, îşi ţinea 


133 


mîna dreaptă în buzunar şi spunea că are revol- 
verul la el. 

— Pe ceilalţi doi i-aţi văzut? 

— Nu m-am uitat în jur. Eram aproape paralizată 
de frică. Puneţi-vă şi dumneavoastră în situaţia 
mea. Eram terorizată de nemernicul acela. Intr-o 
astfel de situaţie puteam vedea oare ceva? Arma 
putea să se descarce chiar şi din întîmplare. 

— Continuaţi, vă rog, povestirea. 

— Banditul a chemat liftul sus, l-a deschis şi mi-a 
spus să intru în el. Am coborit împreună pînă la 
parter. A ieşit primul, s-a uitat de jur împrejur dacă 
nu-l ameninţă vreun pericol, pentru ca abia după 
aceea să-mi facă semn să ies din cabină. Trebuia 
să merg înaintea lui. Am coborit în subsol. Acolo a 
trebuit să-i arăt care e pivnita ce ţine de 
apartamentul meu. 

— Nu v-a spus de unde ştia că Strzelczyk are 
această pivniţă la dispoziţie? Cînd v-a promis acel 
milion de zloți pentru ajutor în găsirea valizei, 
atunci nu v-a ameninţat cu revolverul ci, mai 
curînd, v-a spus ceva interesant, nu-i aşa? 

— După ce a băut trei păhărele cu coniac, a 
devenit foarte vorbăreţ. A amintit că l-a ajutat pe 
Kazik să-şi mute mobilele în pivniţă. S-a lăudat cît 
de bine a organizat toată lovitura si cît de liniştit a 
fost în timpul acţiunii. Dacă n-ar fi fost el nu ar fi 
reuşit să fugă, deoarece Kazik, de enervat ce era, 
nu a putut porni maşina din loc. 

— V-a povestit şi despre moartea lui Strzelczyk? 

— A spus că a fost vorba de un accident nefericit. 
Kazik s-a dus pînă la marginea malului ca să vadă 

dacă apa Vistulei a crescut. Atunci s-a surpat 
pămîntul. Banditul acela a sărit în ajutor, însă Kazik 
murise pe loc. 

— Dar ce au făcut în pădurea Bielany? 

— Se sfătuiau. Hotăriseră ca toţi banii să fie 
ascunşi de Kazik şi ca deocamdată să nu se atingă 
de ei. Aveau încredere în el că nu-i va trage pe 
sfoară. 

— Ce s-a întîmplat în subsol? 

— Cînd ne-am oprit în faţa uşii de la pivniţa mea, 
banditul a scos din buzunar o bucată de fier. De 
teamă, nici n-am văzut ce a fost. Cu siguranţă 
vreun şperaclu pentru că s-a lăudat că o va 
deschide într-un minut. Avea şi o lanternă cu care 
a luminat interiorul boxei. În uşă sînt crăpături mari 
pentru ventilaţie, aşa că se putea vedea perfect... 
Femeia îşi întrerupse povestirea şi păli din nou. 

-— Vă rog, nu vă enervaţi, o linişti ofiţerul de 
miliţie. Acum nu mai aveţi nici un motiv. 

— Da, dar a fost îngrozitor! Priveliştea, aia n-o voi 
uita cît voi trăi. Pe masă zăcea un bărbat cu o rană 
îngrozitoare în spate. 

— Cum pe masă? Acolo este vreo masă? 

— Acolo sînt depozitate mobilele pe care a trebuit 
să i le dau fostului meu soţ. Au aruncat masa în 
pivniţă, cu tăblia pe podea. O masă foarte 
frumoasă, de mahon. Cu picioare curbate şi două 
sertare. O adevărată operă de artă. Acum nu mai 
prezintă nici o valoare, după atiţia ani de putrezit 
în pivniţă... 

— Şi bărbatul? Pe maior îl interesa mai mult 
persoana ucisă decit văicărelile ei în legătură cu 
mobila pierdută. 

— Zace acolo cu mîinile larg desfăcute. Capul îi 
atirnă de pe tăblia mesei. O privelişte înfiorătoare. 
Şi eu mă mir cum de n-am murit pe loc de frică. 

— Ce aţi făcut mai departe? 

— Eram înspăimîntată. Am vrut să strig, dar 
banditul a sărit la mine şi mi-a astupat gura cu 
palma. După aceea a scos revolverul şi mi-a 
poruncit: „Întoarce-te sus şi dacă ţii la viaţă, nici un 
cuvînt nimănui despre ce-ai văzut aici şi ce-ai 
auzit. Înţelegi?” Stăteam ca paralizată. Mi-am re- 
venit abia la vorbele lui: „Hai, du-te!” Am luat-o la 
fugă. Eram atit de speriată, că nici n-am urcat cu 
liftul, ci am alergat pe jos pînă la etajul şase. Tot 
timpul mi se părea că mă urmăreşte. 

— Dar banditul ce-a făcut? 

— Nu ştiu. L-am lăsat în pivniţă. Odată ajunsă 
sus, m-am încuiat cu toate zăvoarele şi aşa am stat 
pînă dimineaţa. Abia am mai putut aştepta pînă la 
ora opt. Am intrat în inspectorat şi am rugat să 
vorbesc cu. persoana care conduce interogatoriul 
în legătură cu lovitura de la bancă. 

— Ancheta de miliţie, o corectă maiorul. 
Interogatoriul îl face judecătorul. Vă mulţumesc 
pentru aceste declaraţii. Vom pleca imediat pe 
strada Wilcza. O să ne  arătaţi  pivniţa 
dumneavoastră. 

— Nu mai cobor pentru nimic în lume. Acolo este 
doar omul acela. 

— Vă asigur că morţii nu sînt periculoși. Cei vii 
sînt mult mai răi. Ofiţerul ridică receptorul şi dădu 
dispoziţia ca echipa de anchetă să se pregătească 
imediat de deplasare în strada Wilcza, iar o a doua 
maşină să fie de asemenea pregătită pentru drum. 

— Mergem. Maiorul se întoarse spre Jadwiga 
Rodzihska. 

După oarecare rezistenţă şi lămuriri îndelungate 
ale ofițerului de miliţie, proprietara pivniţei fu de 
acord să coboare în subsol. Merse pe culoar pînă la 
un anumit loc şi se opri. 

— Mai departe nu mai merg, declară. Prima uşă 
la stînga dă în boxa mea. 

Unul din milițieni îndreptă lumina lanternei sale în 
interiorul încăperii. 

— Se vede un om întins pe jos, între picioarele 
unei mese răsturnate, explică. 

— Nu atingeţi uşa şi lacătul. Poate sînt amprente 
pe ele. 

Tehnicianul de dactiloscopie verifică. 

— Nu sînt, spuse. Lacătul e şters de străluceşte. 
Cel care a făcut-o e mare şmecher! 

Maiorul scoase din buzunar două cheiţe legate cu 
un capăt de sîrmă. Le întinse tehnicianului. 

— la vezi dacă se potrivesc. 

Prima cheiţă descuie lacătul. Pivniţa era într- 
adevăr la dispoziţia lui Kazimierz Strzelczyk. Acest 
fragment al povestirii Jadwigăi Rodzihska se dovedi 
a fi adevărat. 

Echipa de anchetă trecu la îndeletnicirile ei 
normale. Fotografiară, iar medicul îl cercetă pe cel 
ucis. Glonţul nimerise probabil inima. Moartea a 

avut loc subit. Totul s-a petrecut cu cel puţin 
treizeci şi şase de ore în urmă. 

— Aici a fost tîrît ceva greu pe pămînt. A fost scos 
de sub grămada asta de scînduri: unul din oamenii 
miliției indică maiorului o urmă evidentă pe 
pămînt. A 

Au controlat apoi buzunarele mortului. In unul din 
ele găsiră un portofel. În el erau trei bancnote de 
cîte o sută de zloți, două de douăzeci, citeva bilete 
de tramvai şi autobuz şi buletinul pe numele de 
Andrzej Doberski. În plus, în buzunarele 
decedatului se mai găseau diverse mărunţişuri, o 
batistă, chibrituri, două pachete de ţigări etc. Au 
pus totul într-un plic mare de culoare cafenie. 

Medicul întoarse decedatul cu faţa în sus. Maiorul 
se apropie de femeia care stătea sprijinită de un 
perete. 

— Îmi pare foarte rău, se adresă el Jadwigăi, dar 
trebuie să vă uitaţi la cadavru. II cunoaşteţi? O 
singură privire... 

— Nu, nu! protestă ea. 

Ofiţerul de miliţie o apucă delicat de mînă, dar 
foarte hotărît. Făcu cîţiva paşi. Miliţianul lumină cu 
lanterna faţa mortului. Rodzihska o privi o secundă. 

— Nu, spuse categoric. Nu-l cunosc. Nu l-am 
văzut niciodată. 

—  Kalisiak, maiorul se adresă subalternului, 
condu-o pe doamna sus în apartament şi stai acolo 
cu dînsa. Vin şi eu îndată. 

Scoaseră cadavrul. Miliția trecu la 
percheziţionarea detaliată a pivniței. In afara 
mobilelor vechi, mai găsiră două bujii pentru 

„Warszawa” şi un aparat electrotehnic ruginit. La 
ce servea oare? Nici maiorul şi nici unul din mi- 
liţieni nu ştia. In orice caz, nu era o piesă de 
maşină. Obiectul zăcuse mult timp acolo în pivniţă. 
Peste el fusese aruncat ceva greu, încît nu mai 
rămăsese din tot aparatul decît un ghemotoc de 
cabluri şi tablă îndoită. Se mai putea distinge ceva 
în genul unui cadran cu cifre şi un indicator rupt. 

— Poate că era un ceas electric? îşi dădu cu 
presupusul unul din agenţi. 

— Asta nu e ceas, îl contrazise un al doilea. A fost 
un aparat de măsurat. 

— Luăm cu noi fierul ăsta vechi, hotărî 
Kaczanowski. Lasă-i pe specialiştii de la Institutul 
de criminalistică să-şi bată capul cu asta. Restul 
poate rămîne aici. Aţi controlat dacă în sertare nu 
se află ceva? 

_— Am controlat. Sînt goale. 

Inchiseră pivniţa cu acelaşi lacăt şi o sigilară. 

— Ciudat! se gindea maiorul. Asupra lui Doberski, 
ca şi în cazul lui Strzelczyk, nu s-au găsit nici un fel 
de chei. Nici măcar cheiţa pe care trebuia s-o aibă 
pentru a intra în pivniţă. Ucigaşul şi-a buzunărit 
victima. Nici nu s-a atins de bani şi de buletin, însă 
cheile au avut pentru el o valoare mare. În caz 
contrar, nu le-ar fi luat. Putea să încuie pivniţa 
foarte bine cu cheia găsită asupra mortului, iar 
apoi s-o arunce în interiorul boxei. Sau să nu 
închidă deloc pivniţa. Faptul că a lăsat buletinul 
celui împuşcat denotă că ucigaşul nu are nici un 
interes să ţină în secret această crimă şi să 
îngreuneze miliției identificarea răposatului. 


139 


Echipa de miliţie se întoarse la Palatul Mostowski, 
iar Janusz Kaczanowski urcă la etajul al şaselea şi 
sună la uşa pe care se afla tăbliţa cu numele 
„Jadwiga Rodzińska”. Cînd stăpina casei îi 
deschise, zări pe masa din cameră două ceşcuţe 
goale de cafea. La masă se afla miliţianul Kaliski. 
Se ridică imediat în picioare şi raportă reglementar 
că „în localul păzit de el totul este în ordine”. 

— Minunat, zimbi ofiţerul de miliţie. Termină-ţi 
cafeaua şi eşti liber. Eu am să stau de vorbă cu 
cetăţeana Rodziiska. Spune-i şoferului să nu mă 
aştepte. Mă întorc cu tramvaiul. 

Doamna Jadwiga se simţea în locuinţa ei mult mai 
în siguranţă. Incercă chiar să cocheteze cu ofiţerul 
de miliţie. Îi arătă tot apartamentul, explicîndu-i 
amănunţit pe ce fotoliu a stat banditul şi pe care 
ea, pe ce cuier şi-a agăţat haina. In ceea ce 
priveşte înfăţişarea acestuia, ştia doar atît că era 
foarte bronzat, că avea părul negru şi o 
mustăcioară. 

— Dar ochii? 

— Ochii erau căprui. Purta ochelari fumurii, dar şi 
i-a scos pentru un moment. Atunci om observat. 

In afara observaţiei că era de statură mijlocie, 
aceasta era singura indicație prețioasă. Ochii nu se 
pot colora şi nici nu se pot lipi ca mustaţa. In ceea 
ce priveşte însă faţa foarte bronzată, maiorul nu se 
îndoia cîtuşi de puţin că era vorba de un simplu 
machiaj. 

— Mai aveţi păhărelele sau ceşcuţele din care aţi 
băut ieri cafea? 

— Sînt aceleaşi, Rodziâska indică ceştile aflate pe 
masă. 

— Dar bineînţeles că le-aţi spălat înainte? 

— Desigur, se revoltă Rodzihska. Doar n-am să 
servesc cafeaua în ceşti murdare. Orice, dar asta 
nu. 

— Aţi spălat şi paharele? 

— Sigur. Totdeauna spăl imediat toate vasele. 

— Sticla de la coniac o mai aveţi? 

— Era goală, aşa că am aruncat-o la gunoi. 

În felul acesta toate speranţele maiorului 
Kaczanowski de a obţine amprentele banditului se 
risipiră. 

— Ce v-a mai spus ieri musafirul? Gîndiţi-vă bine. 

— Mi-a povestit că sînt foarte bine organizaţi. Că 
toţi membrii grupului îl ascultă şi că au o mare 
încredere în el. El a fost organizatorul întregii 
acţiuni. S-a lăudat, în general, foarte mult. 

— Poate a amintit că a lucrat împreună cu 
Strzelczyk. 

— Nu. Despre asta nu mi-a spus nimic. Numai că 
l-a ajutat atunci cînd s-a mutat. Dar eu n-am fost 
de faţă atunci. Nu l-am văzut niciodată pînă acum. 
Sînt cît se poate de sigură de asta. 

Dîndu-şi seama că discuţia cu Rodzinska nu va 
mai aduce nimic nou, maiorul se ridică din fotoliu şi 
se pregăti să plece. Femeia părea că-i gata-gata să 
izbucnească în plins. 

— Nu mă lăsaţi singură! Mă tem! Banditul acela 
doar m-a ameninţat cu moartea dacă voi spune 
cuiva ceva. Poate să revină aici. Am să mor de 

spaimă. Mai ales în timpul nopţii. Vă rog foarte 
mult. Femeia îşi împreună miinile a implorare. 

— Nu vă temeti, o linişti Kaczanowski, prefăcîndu- 
se că nu înţelege propunerea. Era convins că 
Jadwiga nu se teme de împlinirea amenințării, de a 
cărei posibilitate se îndoia, dar se temea pur şi 
simplu să nu fie arestată. De-aici toată atitudinea 
ei amabilă, aşa-zisa spaimă şi rugămintea de a fi 
păzită în timpul nopţii. 

Rodzihska nu era urită, iar ofiţerul de miliţie nu 
era de piatră. Poate că Janusz Kaczanowski s-ar fi 
folosit de ocazia ce i se oferea, dacă această 
femeie n-ar fi fost suspectată de complicitate cu 
bandiții. Nu se ştia cît adevăr se ascunde în 
declaraţiile ei şi cîtă minciună. Cu siguranţă însă că 
mare parte era minciună. Poate mai multă decit 
adevăr? Dar cum să verifici asta acum? 

— Mă tem atit de mult, încercă femeia să 
trezească din nou mila ofițerului de miliţie. 

— Înţeleg că situaţia prin care aţi trecut v-a 
zguduit nervii. Poate că n-ar fi rău dacă v-aţi muta 
măcar pentru citeva zile la familie sau la nişte 
prieteni? 

— Nu am pe nimeni aici, Părinţii mei sînt la ţară. 
În alt voievodat. 

— Invitaţi o prietenă să doarmă la 
dumneavoastră. 

— Nu ştiu dacă după cele întîmplate în blocul 
nostru ar mai fi vreuna de acord. Şi ele s-ar teme, 
ca şi mine. 

— Poate găsiţi una mai curajoasă? 

— Mă îndoiesc. 

— Aş vrea să vă ajut. Dacă nu veţi găsi pînă la 
urmă pe nimeni, sunaţi-mă deseară la numărul 
ăsta — maiorul scrise pe o filă ruptă din carnetul 
său citeva cifre şi o puse pe masă. Vă voi trimite 
imediat pe una din salariatele noastre. Vă puteţi 
bizui pe fata respectivă şi să dormiţi în linişte. Vă 
avea dealtfel şi armă. 

— Vă mulţumesc din toată inima. Tonul cu care 
Rodzihska spuse aceste cuvinte contrasta cu 
conţinutul lor. Cu siguranţă că mă voi folosi de 
amabilitatea dumneavoastră. 

Maiorul intenţiona să se mai ducă pe la locuinţa 
lui Andrzej Doberski şi să o percheziţioneze. 
Colonelul Adam  Niemiroch însă hotărî altfel: 
percheziţia o va efectua locotenentul Madej, iar 
Kaczanowski va raporta superiorului său toate 
evenimentele din timpul zilei. 

—  Percheziţia nu este atit de importantă, 
constată Niemiroch cînd Kaczanowski se prezentă 
în cabinetul său. Cu siguranţă că banii nu sînt 
acolo. Dacă Doberski i-ar fi avut, nu şi-ar fi căutat 
moartea într-o pivniţă străină. Dealtfel, Madej este 
un bun specialist. O să se descurce şi fără tine, 
Janusz. 

Maiorul îi prezentă în amănunţime raportul cu 
privire la vizita efectuată pe strada Wilcza, fără să 
uite a aminti despre propunerea cu dublu înţeles 
pe care i-o făcuse fosta soţie a lui Strzelczyk. 

— Totdeauna ai avut baftă la femei, rise 
colonelul. Dar ce ţi-a povestit ea despre sine, 
despre fostul ei soţ şi despre tipul care a vizitat-o? 

Drept răspuns, Kaczanowski dădu drumul 
magnetofonului pe care-l adusese cu sine. 
Niemiroch ascultă cu atenţie relatările tinerei 
femei. 

— AŞ fi reţinut-o cu plăcere, remarcă maiorul. 
Presupun că a minţit cît a putut. 

— Este şi puţin adevăr în vorbele ei. Dealtfel, 
răposatul din pivniţa ei a confirmat indirect acest 
lucru. 

— Cu siguranţă că fără să ezite prea mult, a fost 
de acord să coboare în pivniţă, văzindu-se deja 
milionară. De n-ar fi fost cadavrul, niciodată n-am. 
fi văzut-o la Palatul Mostowski. Fac pariu pe ce 
vrei. Şi tocmai de aceea nu ştiu dacă n-ar fi trebuit 
s-o închidem. 

— Totuşi, e mai bine că nu ai făcut-o. Procurorul 
nu ti-ar fi permis. N-ai în fond nici o dovadă că 
femeia asta minte. Faptul că a vrut să se culce cu 
tine, ăsta nu-i un motiv. 

— Asta se datoreşte farmecului meu personal. 

— Nu-ţi face iluzii, Janusz. Şi ea bănuia c-ai fi vrut 
s-o închizi. 

— Sînt tare curios dacă va telefona să-i trimitem 
o fată de-a noastră. 

— Vrei să pariem? colonelului îi plăceau pariurile. 
Pe un pachet de ţigări „Carmen”? 

— Prefer să ţi-l cumpăr fără pariu. Oricum l-ai 
cîştiga. 

— Un lucru e cert. Niemiroch reveni la tonul 
serios. Banda nu ştie unde sînt ascunşi banii şi 
luptă pentru ei fără să mai ţină cont de nimic. La 
început au fost patru, acum doi s-au dus. 

— La cimitir, preciză Kaczanowski. 

— Au rămas deci doi. Doberski a murit de mîna 
unuia dintre ei. Aici nu mai este vorba de un 
accident, cum s-a, întîmplat în cazul lui Strzelczyk. 
Eu personal nu cred în povestea, aia cum că omul 
voia să admire Vistula şi de aceea ar fi căzut de pe 
malul înalt. 

— Nici eu. Este greu, de asemenea, să dăm 
crezare relatării că ceilalţi trei complici l-ar fi rugat 
să ascundă banii. 

— Au rămas doar doi, repetă colonelul şi îşi 
continuă supoziţiile. Acum se vor încăiera. Mai mult 
ca sigur că unul din ei are banii, iar cel de-al doilea 
o ştie. Situaţia celui cu banii nu e bună. La 
infracţiunea comisă prin jefuirea băncii se adaugă 
acum crima. Îl aşteaptă cel puţin douăzeci şi cinci 
de ani sau chiar închisoare pe viaţă. 

— Cel de al doilea ştie acest lucru şi-l va forţa 
prin şantaj să împartă banii. Să admitem că cel de- 
al doilea este tipul care a fost ieri la Rodzińska. 

— Şantajul nu e chiar atit de simplu. Şi pe cel de- 
al doilea îl pasc cel puţin zece ani. 

— În fond, tovarăşe colonel, cînd discuta 
probleme de serviciu, Kaczanowski se adresa 
prietenului în mod oficial, ca de la subaltern la şef, 
noi nu avem nici o dovadă că omul descoperit în 
pivniţă este un membru al bandei. Putea fi cineva 
care s-a informat despre situaţia creată şi a 
început să caute pe cont propriu. Rodzihska a 
declarat că Strzelczyk aducea deseori în pivniţă 
diverse piese de maşină. Poate că erau furate de 
la atelierul de pe strada Omulewska? Poate că se 

ocupa cu vînzarea acestor piese, care lipseau de 
pe piaţă? In orice caz, nu venea totdeauna singur 
pe strada Wilcza. Aşa că după moartea lui cineva 
care cunoştea această pivniţă o fi venit să caute 
acolo nişte comori, fără să ştie nimic despre valiza 
prețioasă. 

— Cel care l-a ucis pe Doberski nu a venit după 
piese de schimb. 

— Totuşi — Kaczanowski îşi dădea seama ce 
sarcină grea i se încredinţase — ancheta noastră 
nu are încă un punct de care să se agaţe şi care 
ne-ar permite să ajungem la ceilalţi membri ai 
bandei şi la bani. 

— Mă tem însă, observă colonelul, că pe 
următorul bandit îl vom primi în aceeaşi stare ca şi 
pe ceilalţi doi precedenţi. 

— l-aş prefera pe amindoi în viaţă. 

Miine dimineață oamenii mei vor stringe 
informaţii la locul de muncă al lui Doberski cît şi 
acasă, la el, apoi vor discuta cu locatarii blocului de 
pe strada Wilcza. Mă bizui pe faptul că cineva o fi 
zărit ceva. 

— Unde lucra Doberski? 

— La o cooperativă de aparatură medicală din 
Grochów. Era economist de profesie şi deţinea 
acolo funcţia de contabil-şef. 

— Deci cei doi: Strzelczyk şi Doberski proveneau 
din medii diferite şi nu-i lega aparent nimic. Mă 
tem că şi ceilalţi doi complici au fost atraşi în 
bandă pe acelaşi principiu. Aşa că o verificare la 
locul de muncă nu ne va oferi prea mult. 

— S-ar putea să aveţi dreptate, tovarăşe colonel, 
eu însă nu pot să neglijez nimic. 

— Te înţeleg perfect, Janusz. Şi eu în locul tău aş 
proceda întocmai. Trebuie să recunosc că eşti 
foarte operativ. Ai cules repede informaţii despre 
Doberski. 

— Şi ce-am obţinut? Aş prefera să am informaţii 
despre cei doi rămaşi în viaţă. 

— O să ajungi şi acolo. 

— Sper. 

Se anunţă locotenentul Madej. Percheziţia 
avusese rezultate bune. Într-o ascunzătoare foarte 
bine mascată din locuinţa celui ucis găsiră un 
pistol. Un „FN” vechi, încă dinainte de război. Din el 
lipseau două gloanţe. 

— Te rog trimite imediat arma la Institutul de 
criminalistică, ordonă maiorul. Să-l confrunte cu 
gloanţele şi cartuşele de la Banca din Łowicz. 

— Asta-i o simplă formalitate, zimbi Niemiroch. 
Fac pariu că vor fi identice. Doberski este cel care 
a tras la towicz. Facem pariu pe un pachet de 
cafea? 

— Ei, Adam, am impresia că vrei să te 
îmbogăţeşti prea repede. Ca cei din Łowicz. Fii 
atent. 

— Pe ziua de azi ajunge, conchise colonelul 
închizînd discuţia. Să vedem ce ne va aduce ziua 
de miine. 

Maiorul Kaczanowski se întoarse de la slujbă 
direct acasă. Vrind să se destindă şi să uite de 
problemele care-l frămîntau, se apucă să citească 
un roman poliţist nou apărut. Îi plăcea foarte mult 

acest gen de cărţi. Îl amuza că autorii inventează 
„cazuri” nemaipomenit de complicate. Deci se 
cufundă cu totul în lectură. Cînd ajunse la locul cel 
mai interesant din carte, sună telefonul. 

— Tovarăşe maior, îl informă ofiţerul de serviciu 
de la Inspectoratul municipal, am primit chiar acum 
ştirea că Jadwiga Rodzihska a fost ucisă pe palierul 
de lîngă propria-i locuinţă. La ora nouă seara. 

Capitolul IX 


Cel de-al cincilea membru ai 
bandei? 


Cînd maiorul Janusz Kaczanowski se prezentă la 
ora obişnuită în cabinetul colonelului Niemiroch, 
şeful îl primi cu cuvintele: 

— Arăţi rău, Janusz. Eşti bolnav? 

— Nu. Am lucrat pînă noaptea tirziu. După aceea 
n-am putut să mai adorm. Mă doare puţin capul. M- 
a enervat foarte mult istoria asta. 

— Cum a fost cu Jadwiga Rodzihska? 

— Imediat după primirea înştiinţării că a fost 
omorită am trecut la verificări. Nu a sunat la 
inspectorat şi nu a cerut pază. Seara, vecinii au 
auzit gălăgie pe scări. Cînd au deschis uşa, pe 
palier era întuneric, iar lîngă lift zăcea cineva. Era 
Rodzihska. A fost omorită printr-o lovitură eu un 
obiect greu în ceafă. Martorii susţin că liftul 
mergea. Presupun că criminalul a răsucit becul pe 
scări şi şi-a aşteptat victima lîngă lift. Cînd femeia 
a deschis uşa şi a ieşit din lift, criminalul la pîndă a 
atacat-o din spate, după care s-a urcat în liftul 
deschis. A coborit în linişte şi fără să fie oprit de 
cineva, a ieşit în stradă. Am interogat pe rînd pînă 
noaptea tirziu pe toţi locatarii blocului. Nimeni nu a 
observat nimic. Doar un băiat şi-a amintit că în 
urmă cu două zile, cînd se întorcea acasă de la un 
coleg, era după ora opt seara, s-a întîlnit la intrarea 

blocului cu un bărbat care căra o valiză grea. Băia- 
tului i-a făcut impresia că omul respectiv ieşise din 
subsol. Tînărul nostru martor nu l-a privit prea 
atent pe omul cu valiza şi de aceea nu a fost în 
stare să-i descrie înfăţişarea şi nici îmbrăcămintea. 
In geanta Jadwigăi Rodzihska a fost găsit un bilet 
folosit de cinematograf. Se vede că tocmai se 
întorcea de-acolo. 

— Ciudat se mai potrivesc în timp ambele morţi, 
ale lui Andrzej Doberski şi Rodzihska. Omul cu 
valiza a fost văzut, după cum spui, în acelaşi timp 
în care, după părerea medicului, a fost omorit 
Doberski. 

— Da, dar asta nu explică deloc motivul morţii 
Rodzihskăi. Mă simt foarte prost, spuse maiorul. 
Dacă aş fi luat în serios temerile acelei femei, 
poate că n-ar fi murit. Trebuia totuşi să mă fi dus la 
ea. Sau chiar fără permisiunea ei să i-o fi trimis pe 
Janeczka. Mă simt cumva vinovat de moartea ei. 

— Te înşeli. Dacă Rodzińska ar fi murit în propria-i 
locuinţă, obiecţiunile tale ar fi avut anumite 
justificări. Dar a fost omorită pe scări. Chiar dacă 
atunci ai fi fost în locuinţa ei, n-ai fi putut 
preîntimpina crima şi fuga infractorului. Această 
crimă îmi întăreşte convingerea că declaraţiile 
femeii au fost false. Bărbatul care a venit la ea şi ar 
fi ameninţat-o cU moartea în caz de denunţ la 
miliţie s-a comportat altfel decît ne-a declarat fosta 
soţie a lui Strzelczyk. A căutat comoara împreună 
cu el. Cineva însă le-a luat-o înainte. 

— Ucigaşul lui Doberski? 

— După părerea mea, aa. Mai afirm în plus că 
Rodzihska nu se temea cituşi de puţin de ucigaşul 
lui Doberski. A luat banii, deci trebuia să-şi la 
rămas-bun de la comoară. De aceea a venit la noi. 
A preferat să ne anunţe ea despre răposatul din 
pivniţă decit să aştepte pînă ce îi va lua înainte 
vreunul din vecini. Atunci putea să se aştepte la 
neplăceri mai mari. 

— Poate că aveţi dreptate, tovarăşe colonel, 
chibzui Kaczanowski. 

— Fii sigur că nu mă înşel. Nu neg că Rodzihska s- 
a speriat foarte mult de cadavrul din boxă. E un 
lucru normal. Dar mai tîrziu, cînd discuta cu tine în 
locuinţa ei, a jucat teatru. Se temea în primul rînd 
să nu fie arestată. Pentru a rămîne în libertate, era 
gata să se culce cu un anumit ofiţer de miliţie. 

— Adam, te rog... 

— Bine, bine! Şi cum s-a comportat mai departe 
această femeie aşa-zis speriată de moarte? Alta în 
locul ei ar fi fugit cît o ţineau picioarele. La urma 
urmei, părinţii ei nu locuiesc pe lună, ci la o 
distanţă de două ore cu trenul. Şi nici nu pot să 
cred că într-o astfel de situaţie nu şi-ar fi găsit 
adăpost la cunoştinţe sau prieteni. În cel mai rău 
caz s-ar fi baricadat în casă şi n-ar fi ieşit din 
locuinţă şi nici n-ar fi deschis nimănui. Dar ea a 
plecat cît se poate de liniştită la cinematograf, iar 
de acolo, fără nici o teamă. şi fără a păstra nici un 
fel de precauţie, s-a întors acasă. Se considera în 
perfectă siguranţă. Nu s-a folosit, de asemenea, de 
numărul de telefon pe care i l-ai lăsat. 

— Tot ce spuneţi, tovarăşe colonel, este foarte 
logic. Un singur fapt nu se potriveşte. lar acesta dă 
peste cap tot raţionamentul. 

— Ce fapt? 

— Acela că Rodzihska a fost omorită. Acum 
niciodată nu vom afla dacă s-a temut într-adevăr 
sau s-a prefăcut doar. Alt fapt este acela că a 
vorbit despre temerile ei, că a cerut pază, că nu a 
primit-o şi a murit cîteva ore mai tîrziu. Asta nu mai 
poate fi schimbat. 

— Rodzihska a murit nu pentru că s-a temut, 

— Dar de ce? 

— Pentru că cel care l-a împuşcat pe Doberski se 
temea de această femeie. 

— Pe ce motiv? 

— Nu ştiu. Presupun doar că atunci cînd a făcut 
declaraţiile în biroul tău a ascuns, în mod 
intenţionat sau neintenţionat, unele fapte pe care 
le cunoştea. Ucigaşul lui Doberski nu s-a temut că 
va fi descoperită crima lui. Din contra, faptul că a 
lăsat în buzunarul mortului buletinul acestuia a fost 
un act de bunăvoință faţă de noi. Mai tîrziu însă, 
infractorul a ajuns la concluzia că fosta soţie a lui 
Strzelczyk poate fi periculoasă pentru el. De aceea 
a înlăturat-o imediat. Faptul că şi-a asumat un risc 
atit de mare şi a omorit femeia pe scări, fără să 
mai aştepte o ocazie mai bună sau neîncercînd 
măcar să o creeze, denotă că criminalul s-a temut 
foarte mult de această femeie. Presupun că 
Rodzihska îl cunoştea bine şi putea să-şi dea 
seama cine a luat banii, lăsîndu-i în pivniţă un 
cadou atît de buclucaş. 

— Ucigaşul este cel de-al patrulea membru al 
bandei. Asta e cert. Doi au murit. Unul a vrut să 
pună mîna pe bani cu ajutorul lui Rodziâska, deci 
nu el l-a împuşcat pe Doberski. Totodată nu cred 
că el s-o fi omorit-o pe Rodzihska, deoarece, ea nu 
l-a cunoscut şi nu putea să-l trădeze. Rămine deci 
cel de-al patrulea. 

— Sau al cincilea, spuse liniştit colonelul, 

— Care al cincilea? Au fost doar patru! 

— Despre patru ştim că au participat la lovitura 
de la towicz. Dar dacă a existat şi un al cincilea? 
Cel care a fost „creierul” întregii acţiuni? Cu 
siguranţă că Rodzihska ştia mult mai multe despre 
fostul ei soţ decit ţi-a spus ţie. Putea să bănuiască, 
de asemenea, cine este „creierul”, ba chiar să-l 
cunoască. Şi el ştia acest lucru şi şi-a dat seama că 
poate fi demascat oricînd. De aceea a hotărît să 
scape de ea cît mai repede, fără să mai ţină seama 
de riscul uriaş. 

Pe Janusz Kaczanowski îl surprinse raţionamentul 
şefului său. Se gindi timp de cîteva secunde, după 
care spuse: 

— Teoria dumneavoastră, tovarăşe colonel, 
despre acel „creier” este foarte interesantă. Nu 
poate fi neglijată, dar un număr destul de mare de 
fapte stabilite pînă acum de anchetă contrazic 
această ipoteză, 

— Ce fapte? Niemiroch nu era prea încîntat cînd 
cineva i se opunea. 

— Inainte de toate, membrii bandei nu ştiau 
nimic despre existenţa acestui „creier”. 

— Puteau să-l cunoască, dar nu era obligatoriu. 
Acesta este principiul suprem al conspirației. 

— De acord. Nu-l cunoşteau personal. Dar 
trebuiau sa ştie de existenţa lui. In schimb însă, 
musafirul misterios care a vizitat-o pe Rodzihska 
nu numai că s-a prezentat drept şeful bandei, 
putem admite, că a minţit-o, dar a vorbit foarte 
precis că prada dobindită urma să fie împărţită în 
patru părţi. Cîte un milion fiecăruia. Dacă „creierul” 
ar fi existat cu adevărat, banii jefuiţi, ar fi fost 
împărţiţi în cinci părţi, fără să mai vorbim de faptul 
că partea leului şi-ar fi oprit-o „creierul”. 

— Acorzi prea mare atenţie declaraţiilor făcute de 
Rodzihska. 

— Amănuntul că i s-ar fi oferit un milion de zloți, 
partea lui Strzelczyk, este cu certitudine adevărat, 
se încăpăţină Kaczanowski. Nu ar fi inventat aşa 
ceva. Ar fi putut foarte bine să treacă sub tăcere 
acest lucru şi să susţină cu tărie că nu i s-a promis 
nimic, ci doar că a fost terorizată şi forţată să 
coboare în pivniţă. Dacă „creierul” ar fi existat, 
membrii bandei s-ar fi temut de acest om. Dar 
după moartea lui Strzelczyk, fiecare a început să 
lucreze pe cont propriu. Şeful, indiferent de 
accidentul de pe malul Vistulei, şi-ar fi menţinut în 
continuare poziţia. 

— Poate că Strzelczyk a fost singura legătură 
între el şi restul participanţilor la acţiune? 

— Chiar şi aşa „creierul” ar fi cunoscut datele 
personale ale membrilor bandei şi ar fi ştiut cum 
să-i facă să-l asculte în mod necondiţionat. 

— În ce fel? 

— l-ar fi ameninţat pur şi simplu că-i denunţă 
miliției. Ei, în schimb, nu ar fi putut să-l toarne, 
neştiind cine este. 

— Da, colonelul prinse să-şi dea seama că teoria 
lui frumoasă începe să se prăbuşească ca un castel 
făcut din cărţi de joc, dar îi părea rău în continuare 
să renunţe la ea. In cele ce spui este puţin temei. E 
o problemă a naibii de încurcată. 

— Spun chiar mai mult, „creierul”, dacă într- 
adevăr ar fi existat, ar fi organizat toată acţiunea 
de aşa manieră încît banii ar fi ajuns direct în 
posesia sa şi nu în ascunzătoarea lui Strzelczyk. 

— Poate că Strzelczyk a jucat va banque şi a 
hotărit să-şi însuşească toată suma, încercînd să-i 
tragă pe sfoară atit pe cei trei participanţi la 
acţiune, cît şi pe „creier”. 

— Este prea puţin probabil. Atunci viaţa lui n-ar 
mai fi valorat nici cît o ceapă degerată. 

— Totuşi e mort. 

— Da, dar după cum au afirmat experţii, nu a fost 
ucis. Accident. 

— Un accident foarte ciudat. 

— Nu neg. Fără îndoială că acolo a fost o 
neînțelegere între complici, însă nu s-a ajuns pînă 
la încăierare. 

— Eu însă, spuse colonelul, cu cît mă gîndesc mai 
mult, cu atît cred mai puţin că pe Doberski l-a 
împuşcat unul din ceilalţi doi participanţi la jefuirea 
băncii, care sînt în viaţă. De la jaf, chiar cu arma în 
mînă, şi pînă la crimă este un drum destul de lung. 
Ce să mai vorbim cînd cel omorit a fost un prieten. 
Pe bandiții ăştia trebuie să-i fi legat nişte relaţii mai 

strînse. Nu erau doar nişte oameni adunaţi de pe 
stradă. Îmi şi imaginez o astfel de scenă: fiecare 
din bandiți caută pe cont propriu banii. Dacă-i gă- 
seşte, nu îi va împărţi cu colegii. lată însă că unul 
din ei scoate de sub grămada de vechituri din 
pivniţa ce-i aparţinea Rodzihskăi valiza prețioasă. 
Tot în acelaşi scop venise în pivniţă şi cel de-al 
doilea bandit. Trebuia oare să tragă acolo, la faţa 
locului? Putea să ceară pe loc, acolo în subsol, 
jumătate din pradă. Două milioane sînt o sumă 
foarte mare. 

— Dar patru înseamnă dublu. 

— Ai dreptate, comiţind însă o crimă, nimereşti lă 
alt paragraf, mult mai sever, al codului penal. Şi tot 
va trebui să împarţi banii. E adevărat că nu cu 
răposatul din pivniţă, ci cu cel de al treilea 
participant la lovitură. Acum acesta îl va avea pe 
asasin la mînă şi va şti că banii au fost găsiţi. 

— Da, dar nu va veni la miliţie să se denunte pe 
sine însuşi. 

— Dacă nu-şi va primi partea, este gata s-o 
facă. Recunosc că ar fi un act disperat, dar în 
această situaţie el însuşi va risca doar cîţiva ani de 
închisoare. Tribunalul va trebui să la în considerare 
prezentarea de bunăvoie, demascarea criminalului 
şi ajutorul în redobîndirea banilor. Procurorul, 
mulţumit de o astfel de întorsătură a lucrurilor, nu 
ar cere cu prea multă insistenţă aplicarea celei mai 
înalte pedepse. lar în felul acesta eroul nostru şi-ar 
trimite complicele necinstit fie la spînzurătoare, fie 
la închisoare pentru douăzeci şi cinci de ani. Aşa că 
e mai bine pentru bandiți să-şi împartă banii. Cu 

siguranţă că ei ştiu să-şi calculeze mai bine 
şansele proprii şi să cîntărească riscul. 

— In concluzie, tovarăşe colonel, persistaţi în 
ipoteza existenţei „creierului”? 

— Nu pe de-a-ntregul. Recunosc, Janusz, că ai 
făcut în teoria mea cam multe fisuri, atentînd deci 
la integritatea ei. Totuşi, s-ar putea să existe şi un 
al cincilea... Cineva, care nu a participat deloc la 
lovitură, în schimb a cules, într-un mod necunoscut 
nouă, multe informaţii despre bandă şi despre 
faptul că Strzelczyk a ascuns banii într-un loc 
cunoscut doar de el. fără să le spună şi celorlalţi 
participanţi la lovitură. Acest „al cincilea”, căci aşa 
îl voi numi deocamdată, a hotărit să intre în 
acţiune şi să caute banii. A făcut totul pe cont 
propriu, nefiind legat în nici un fel de ceilalţi 
membri ai bandei. Poate că nici nu-i cunoaşte? A 
lucrat însă la marele fix. A ştiut că Strzelczyk şi-a 
păstrat pivniţa din casa de pe strada Wilcza şi a 
decis să caute acolo valiza prețioasă. Deci, vine şi 
găseşte un bărbat care tocmai scoate de sub 
grămada de scînduri valiza cu cele patru milioane 
de zloți. Ce-i mai uşor decit să scoţi pistolul din 
buzunar şi să-l împuşti pe omul întors cu spatele 
spre uşă? 

— Trebuie însă să ai pistol, zise Kaczanowski, 
primind cu scepticism noua teorie a colonelului 
Niemiroch. 

— Acest „al cincilea”, începîndu-şi acţiunea, ştia 
perfect de bine că va avea împotriva sa trei 
oameni hotăriţi la orice şi înarmaţi. Dovediseră la 
Łowicz că sînt pregătiţi pentru orice şi că au arme. 

— Dar de unde are armă cel de-”al cincilea”? 

— Dacă toţi cei trei bandiți care au operat în 
interiorul băncii din towicz au avut pistoale, atunci 
şi acest „al cincilea” ar putea avea. Nu uita că 
după trecerea frontului şi după insurecție era 
foarte uşor să dobindeşti o armă. Carabinele 
zăceau prin pădure şi prin şanţurile de lîngă drum. 
Nu era nici o problemă să-ţi procuri, de asemenea, 
şi pistol. La apelul autorităţilor, doar oamenii 
cinstiţi au predat armele. Toate lepădăturile şi 
pleava societăţii le-au păstrat „pentru orice 
eventualitate”. 

— Da, dar de atunci au trecut douăzeci şi şapte 
de ani. Pleava de care vorbiţi a îmbătrinit şi a ieşit 
la pensie. 

— lar arma şi-o fi schimbat. proprietarul. Circulă 
în continuare în lumea interlopă. Tot timpul ne 
ciocnim de ea. Ai dealtfel cea mai bună dovadă: 
percheziţia de la Andrzej Doberski a descoperit un 
astfel de pistol vechi, dinainte de război. Şi cu 
toate acestea funcţionează încă perfect. Gaura din 
tavanul Băncii din towicz e o dovadă grăitoare. 

— Aveţi fără îndoială dreptate, tovarăşe colonel, 
multă dreptate... 

— Reflectează asupra ipotezei mele. Ea îţi explică 
multe, inclusiv moartea Rodzihskăi. 

— Nu chiar... 

— Rodzihska ştia că fostul ei soţ nu numai că a 
depozitat mobila în pivniţă, dar că o foloseşte şi în 
scopuri nu prea curate. Aducerea şi scoaterea din 
pivniţă a diverselor piese de schimb auto ne 
permite să presupunem că aici era o ascunzătoare. 

Căci nu văd alt motiv pentru care un lucrător într- 
un atelier de reparaţii auto de stat să adune în 
pivniţă, aceste piese de schimb pentru maşini? În 
mod oficial nu făcea comerţ cu ele. Dacă, în 
schimb, în timpul orelor de lucru, avea nevoie, le 
lua din magazie. După cum vezi şi particularul 
Jankowski are şi el diverse accesorii auto în 
depozitul lui. Aşa că Strzelczyk lucra pe cont pro- 
priu. E greu de dovedit că acestea proveneau din 
furt însă fără îndoială că din comerţ nelegal. 

— Cu asta sînt de acord. 

— Pentru comerţ e nevoie de cel puţin două 
persoane: vînzător şi cumpărător. Citeodată mai 
există încă un lanţ întreg de furnizori şi 
intermediari. Acest „al cincilea” ar putea fi tocmai 
un astfel de cumpărător sau intermediar. A avut 
de-a face deseori cu Strzelczyk, îi cunoştea 
ascunzătoarea din casa de pe strada Wilcza şi o 
cunoştea şi pe soţia lui Strzelczyk. Putea 
presupune că ea îşi va da seama cine mai este la 
curent cu ceea ce se petrecea în pivniţă. În mod 
oficial, ea era proprietara locuinţei, dar practic de 
pivniţă dispunea fostul ei soţ. S-a temut deci că cel 
care va ancheta cazul va începe s-o întrebe pe 
Jadwiga despre aceste lucruri şi de aceea a trebuit 
s-o lichideze înainte ca prin declaraţiile ei să pună 
miliția pe urmele asasinului. 

— S-ar putea să fie chiar aşa. Poate că aveţi 
dreptate, tovarăşe colonel. Îmi este greu însă să 
mă împac cu ideea existenţei acestui om atit de 
hotărit şi de intransigent. Care păşeşte peste 
cadavre spre ţel. 

— Sînt oameni care calculează totul în bani. Din 
această categorie face parte şi acest „al cincilea”. 
E clar că pentru el, dincolo de patru milioane de 
zloți nu mai există nici un fel de morală, de 
conştiinţă sau de sentimente umane. Există doar 
banii pe care trebuie să-i dobîndeşti fără să ţii cont 
de nimeni şi de nimic. 

— E înfiorător. 

— Şi cu toate acestea, Janusz, nu o dată te-ai 
întîlnit cu astfel de oameni. 

— M-am întîlnit. Dar niciodată nu le-am putut 
înţelege mentalitatea şi motivele acţiunii. 

— În anul 1929, în Statele Unite, a avut loc un 
mare crah la bursă. În decurs de cîteva zile, 
acţiunile care avuseseră pînă atunci o valoare de 
cîteva milioane de dolari, au devenit nişte simple 
hîrtii fără nici un preţ. În aceste zile peste două 
sute de oameni de finanţe şi jucători la bursă s-au 
sinucis, deşi nu aveau pe conştiinţă nici o crimă. 
Nu erau bolnavi. Dar pur şi simplu iubeau mai mult 
banii decît viaţa. Din această categorie face parte 
şi acest „al cincilea” al meu. Cu singura deosebire 
că el iubeşte mai mult banii decît viaţa a/tora. 

— Teoria dumneavoastră, tovarăşe colonel, 
începe să mă pasioneze din ce în ce mai mult. E 
adevărat că nu mă încîntă din punctul de vedere al 
omului care conduce ancheta, deoarece pînă acum 
căutam doi bandiți şi acum mi-a căzut pe cap şi un 
al treilea. 

— Nu se ştie dacă nu vei scăpa de ei aşa cum ai 
scăpat de Doberski... 

— Credeţi cumva că... 

— E în joc o miză mare. De o sută şaizeci de ori 
mai mare decit cea pentru care se concurează la 
televiziune. La televiziune se cîştigă douăzeci şi 
cinci de mii de zloți. Cei trei joacă pentru patru 
milioane. Dacă „al cincilea” le-a suflat celorlalţi doi 
bandiți în viaţă această sumă, acum aceştia îl vor 
căuta. 

— Nu cred că-l vor găsi. 

— Au însă mai multe atuuri în mînă decit noi. 

— Nu sînt chiar atît de sigur. 

— L-au cunoscut pe Strzelczyk şi diversele lui 
legături. În aceste cercuri îl vor căuta pe „al 
cincilea”. 

— Dar îl vor găsi? 

— Sper, zimbi colonelul, că le-o va lua înainte 
Janusz Kaczanowski. Asta îi doresc lui şi mie. Ei, ce 
părere ai? 

— Voi încerca să caut şi eu în cercul de 
cunoştinţe şi prieteni ai Jadwigăi Rodzinska. Văd 
chiar un candidat eventual pentru rolul acestui „al 
cincilea”. 

— Pe cine? 

— Femeie tînără, destul de bine, cu locuinţă 
proprie. Divorţată de şase ani. Doar nu o fi trăit tot 
timpul în starea asta de celibat? 

— Dacă ar fi avut vreun „logodnic”, nu era nevoie 
s-o omoare. Ar fi coborit cu ea în pivniţă după 
comoara lui Strzelczyk. Dacă el l-ar fi împuşcat pe 
Doberski, s-ar fi debarasat împreună de cadavru. 
Chiar prin îngroparea acestuia în pivniţă. Rodzinska 
nu s-ar fi prezentat niciodată la miliţie. 

— E adevărat, dar nu m-am gindit la iubitul ei 
actual, ci mai curînd la bărbatul oare nu mai joacă 
în prezent nici un rol în viaţa ei, iar în trecut, prin 
ea, fusese pus la curent cu tainele lui Strzelczyk. 
Un astfel de tip ar fi putut să se teamă că 
Rodzihska, îşi va da seama cine l-a omorît pe 
Doberski şi a luat banii. 

— Ar putea fi o, pistă bună. Sau cineva din 
cunoştinţele fostului soţ al Rodzihskăi care se 
ocupă cu comerţul. Trebuie căutat peste tot. 
Verificate toate posibilităţile. 

— Ancheta nu se urneşte din loc, iar treabă e din 
ce în ce mai multă, observă cu amărăciune 
maiorul. Doar cadavrele se înmulţesc: Strzelczyk. 
Doberski, Rodzihska. Deja sînt trei. Şi mă tem că 
nu se vor opri aici. 

— Şi eu mă tem că ăsta e de-abia începutul. De- 
aş fi un proroc fals. 

Capitolul X 


„Trebuie să-i găsim pe tipul ăsta” 


Zygmunt Lipie era cît pe-aci să-şi piardă minţile 
de spaimă. Cînd, după două zile, citi în ziar despre 
omorirea enigmatică a Jadwigăi Rodzihska, se 
îmbolnăvi de-a binelea şi trei zile nu se mai arătă 
pe la serviciu. În cea de-a patra zi, cînd avu curaj 
să iasă pe stradă şi să se ducă la: birou, colegii 
constatară cu toţii că arăta foarte rău şi că ar 
trebui să-şi prelungească concediul medical. 

Lipie se temea însă să meargă şi la doctor. 

leşind de la birou, îl zări deodată pe Tadeusz 
Majewski care stătea chiar lîngă intrare. Se scutură 
de parcă ar fi zărit o fantomă. Era însă prea tirziu 
pentru a se mai retrage. Tadeusz se apropie de el. 

— E a treia zi de cînd te aştept, îi spuse, 
întinzîndu-i mîna. 

— Am fost bolnav. M-am speriat atit de rău de 
uciderea lui Doberski şi a fostei soţii a lui 
Strzelczyk, încît am zăcut la pat. Am crezut c-o să 
fac infarct. 

— Frica nu te-a împiedicat însă ca să-i omori. 
Trebuie să recunosc că ai făcut o treabă bună. Mai 
ales cu Rodzihska. E adevărat că nu prea înţeleg 
de ce ai lichidat-o şi pe ea. Cu Andrzej ai procedat 
însă just. S-a dovedit a fi la fel de porc ca şi 
Strzelczyk. Poate chiar mai mare, pentru că chiar şi 
alea citeva mii de zloți pe care le-a scos din 
buzunarele lui Kazik, acolo, în pădurea Bielany, nu 

a considerat să le împartă cu colegii. Cum l-ai 
descoperit însă în pivniţa aia de pe strada Wilcza? 
Sper că ai pregătit banii pentru mine? Acum am 
rămas doar noi doi şi ni se cuvin cîte două milioane 
şaptezeci de mii de zloți. Cred că nu a dispărut 
nimic din valiză între timp? 

Lipie se făcu alb ca peretele, după care începu 
să ridă cu voce tare, atrăgînd în felul acesta atenţia 
oamenilor care ieşeau de la birou. 

— Nu mai face pe măscăriciul, şuieră Majewski. 

Zygmunt se stăpini. O luară pe stradă înspre 
Aleea Jerozolimskie. 

— La mijloc este o neînțelegere. Tu i-ai omorît. 

— Totdeauna ai fost un ipocrit, dar nu mi-a trecut 
niciodată prin cap că poţi fi atit de ticălos. Nu-i 
destul că ai omorît doi oameni şi ai luat banii, mai 
vrei încă să mă amesteci şi pe mine în crima asta. 

— Nu eu am făcut-o. |ţi jur! 

— Nu tipa aşa. Se uită oamenii la tine. 

— Lasă-i să se uite. M-am săturat. Să ştii că mă 
sinucid. 

— Mai încet, îi porunci Majewski. Hai în parcul din 
spatele Muzeului militar. Acolo putem sta de vorbă 
în linişte. 

— Să mor ca Strzelczyk? Ori ca Doberski? 

— ldiotule! Acolo nu e nici un mal. Nici pivniţă în 
care te-ai comportat atît de viteaz. 

Merseră î n tăcere un timp pe Aleea 3 Mai şi apoi 
coboriră pe scări. Se aşezară pe o bancă pe una 
din aleile parcului. Prin apropiere nu era nimeni. 

— Dă-i drumul. Îi ordonă Majewski. 

— Ce să-ţi spun? l-ai omorît pe cei doi, iar acum 
faci pe prostul! 

— Dacă i-aş fi omorît, nu aş fi venit la tine la 
birou. De trei zile stau aici ca un caraghios. 

— Nici eu nu i-am omorît. 

— Ascultă, spuse Majewski, nu te juca cu mine 
de- a baba-oarba şi nu mă scoate din răbdări. Pe 
Doberski nu l-a putut împuşca decit unul din noi 
doi. Pentru că eu nu m-am atins de el, ai rămas tu. 
Cred că e destul de clar. 

— Devreme ce eu nu l-am omorit nici pe Andrzej 
şi nici pe Rodzihska, înseamnă că asasinul este 
Majewski. 

— Omule! Tadeusz se ridică de pe bancă. 

Zygmunt se sculă şi el. Se măsurară din ochi timp 
de o clipă. In cele din urmă, Majewski se stăpiîni. 

— Să ne aşezăm, spuse, şi să discutăm în linişte. 
Spune tot ce ştii. După aceea îţi spun eu. 

— Bine, încuviinţă Zygmunt. Dar cu o sinceritate 
deplină. 

— Incearcă numai să mă tragi pe sfoară! 

— Sau tu pe mine! 

_— lar ne certăm. La dracu cu toată istoria asta! 
Incep eu, hotărî Majewski. Altfel nu ajungem la nici 
un rezultat. Cînd ne-am despărţit, atunci dimineaţa 
în cartierul Bielany, după noaptea petrecută în 
atelierul lui Jankowski, m-am gîndit la început că 
totul s-a dus de rîpă. Mai tîrziu însă am hotărît să 
nu mă dau bătut. M-am tot gîndit unde ar fi putut 
să ascundă valiza şmecherul ăla? Mi-a venit în 
minte fratele lui Strzelczyk. Poate la el? l-am 
telefonat lui Andrzej, ne-am întîlnit, şi atunci i-am 

vorbit de ideea mea. Mi-a promis că va cerceta şi 
că mă va ţine la curent. l-am reamintit lui Andrzej 
că trebuie să te încunoştinţeze şi pe tine. Doberski 
a apreciat că este inutil să facă asta în prima fază a 
acestor noi cercetări. A afirmat că deocamdată 
vrea să meargă în recunoaştere singur. După 
părerea lui, tu erai prea nervos pentru o astfel de 
acţiune, iar eu sînt prea înalt şi aş fi bătut imediat 
la ochi. Bineînţeles că l-am prevenit în mod ferm 
că, indiferent de desfăşurarea ulterioară a 
lucrurilor, banii trebuie să fie împărţiţi conform 
înţelegerii, în trei părţi egale. 

— Desigur, mormăi Zygmunt, care nu era deloc 
convins de acesta asigurări. 

— Pe Andrzej l-am mai întîlnit o dată. Mi-a spus 
că a cercetat vila în care locuieşte fratele lui 
Strzelczyk şi că a cules unele informaţii despre 
persoana lui. Mi-a spus că e imposibil ca să fi 
ascuns banii la Wojciech. Miliția ar fi cercetat 
înainte de toate această locuinţă. Andrzej a tras de 
limbă un băiat ce locuieşte în vecini. Acesta ştia că 
Strzelczyk este fratele „banditului”, căci aşa se 
numesc amîndoi. Într-o bună zi, în faţa casei lui 
Strzelczyk au oprit două maşini ale miliției. Din ele 
au coborit nişte tipi în civil cu valijoare în miini. li 
întovărăşea proprietarul vilei. Şoferii celor două 
maşini erau în uniforme. 

— Echipa pentru percheziţionarea casei, preciză 
Zygmunt Lipie. 

— E clar. Vizita asta a fost comentată pe larg de 
toţi vecinii. Doberski a mai adăugat că a discutat şi 
cu vînzătoarea de la chioşcul de ziare de la colţul 

străzii. Şi ea ştia despre percheziţia din casa lui 
Wojciech Strzelczyk. 

— Au găsit ceva? 

— Cred că nimic, căci Strzelczyk e doar în 
libertate. Andrzej a verificat. Wojciech e directorul 
unei fabrici mari din cartierul Praga. Este un om 
apreciat atît de oamenii din întreprinderea lui, cît şi 
de superiori. Trebuie să recunosc că Andrzej a 
făcut o treabă serioasă. In decurs de citeva zile a 
făcut tot felul de investigaţii şi a cules atitea date 
despre persoana lui Strzelczyk cîte ar fi obţinut şi 
miliția. 

— Andrzej nu a pomenit nimic despre alte 
planuri în legătură cu căutarea banilor? 

— Nu. A spus că e complet dezamăgit şi că, după 
părerea lui, trebuie să punem cruce la tot, pentru 
că dacă vom începe să căutăm pe orbecăite, vom 
comite cu siguranţă unele greşeli şi vom ajunge ca 
miliția să ne la ea din oală. 

— Bănuiesc că de atunci începuse el să pună 
ceva la cale, îi scăpă lui Zygmunt. 

— Fără-ndoială. l-am reamintit că şi nouă ni se 
cuvin bani din cei luaţi de la Kazik, acolo, pe malul 
Vistulei, cînd l-a buzunărit. Andrzej m-a convins că 
a fost vorba doar de două sute de zloți şi ceva 
mărunţiş, adăugind că n-are nici un sens să 
împărţim cîte şaptezeci de zloți. Cel mult, o să 
mergem la o cîrciumă şi o să bem în sănătatea 
celui care ne cinsteşte. 

— Azi putem să bem în sănătatea... a doi 
răposaţi! Andrzej  minţea. Strzelczyk avea 
întotdeauna asupra lui cel puţin trei mii de zloți, iar 

atunci a avut cu siguranţă mult mai mult. Ţin minte 
cînd Andrzej i-a scos portofelul din buzunar. Era 
burduşit de bancnote. De cite o sută şi de cinci 
sute. Aşa, la prima vedere, peste cinci mii. Nici nu-i 
de mirare. Era după-amiază. Kazik conducea atunci 
tot atelierul. Incasase de la clienţi banii pentru 
reparaţii. Chiar el mi-a spus cîndva că depune in 
fiecare zi la Casa de economii peste zece mii în 
contul proprietarului. 

— Ne-a înşelat atunci, şi acum la fel a vrut să ne 
tragă pe sfoară, constată Majewski. Ce-a căutat el 
pe strada Wilcza? îmi bat capul să aflu cum şi de ce 
s-a dus acolo? 

— E simplu. Căuta valiza. 

— În locuinţa Rodziskăi? 

— În pivniţa ei. 

— Kazik parcă divorțase de mult şi doar nu mai 
întreținea relaţii cu fosta lui soţie? Ţin minte, de 
cîteva ori s-a exprimat în termeni nu prea politicoşi 
la adresa ei. 

— E o poveste întreagă. Acum am să-ţi spun cum 
a fost cu mine. 

— Ascultă, Zygmunt, numai să n-o scalzi. Nu mă 
face să-mi pierd răbdările. 

— Da de unde. Am să-ţi spun şi eu tot adevărul. 
Sinceritate pentru sinceritate. Nimic mai mult. 

— Hai, dă-i drumul. 

— Şi eu m-am gîndit mult unde ar fi putut Kazik 
să ascundă valiza. Mi-am adus aminte de un 
amănunt. Il cunoşteam pe Strzelczyk de mai mult 
timp decit tine. 

— Nu-i adevărat. Ne cunoaştem de cînd eram 
puşti. 

— În orice caz, l-am cunoscut de mai mult timp 
decit pe tine şi pe Andrzej. E adevărat că nu am 
fost la el acasă, clar am auzit multe despre Jadwiga 
ca despre o soţie nesuferită. Nu se ocupa de casă. 
Oriciţi bani i-ai fi dat, i-ar fi cheltuit pe toţi pe tot 
felul de boarfe şi mai era şi una din alea care nu se 
dădea în lături de la aventuri amoroase. Strzelczyk 
mi-a spus cîndva că şi-a pierdut răbdarea şi că a 
intentat acţiune de divorţ. A vrut să mă cheme 
drept martor. L-am convins că n-o să pot spune 
altceva decit să repet plingerile lui. Pentru tribunal, 
asta nu reprezenta nici un fel de dovadă. Procesul 
a durat însă puţin, pentru că Jadwiga era încurcată 
cu altul şi voia cît mai repede să se căsătorească 
cu respectivul. Kazik mi-a spus atunci că a încheiat 
cu soţia lui următoarea înţelegere: cincizeci de mii 
de zloți bani gheaţă şi jumătate din mobilier, iar el 
îi redă libertatea. Şi s-a mutat din locuinţă. 

— Totdeauna s-a priceput să stoarcă bani. A 
cîştigat chiar şi de pe urma propriului divorţ. 

— Aşa s-a şi terminat, dar Strzelczyk nu avea 
locuinţă şi nu ştia unde să ducă toate lucrurile alea. 
Şi atunci a obţinut în plus, de la fosta lui soţie, 
pivniţa din casa de pe Strada Wilcza. M-a rugat să-l 
ajut să-şi depoziteze mobila. Am fost de acord. 

— L-ai ajutat să-şi care mobila aia în pivniţă? 

— Nu numai eu. Am fost patru. Kazik şi-a chemat 
nişte colegi de la serviciu. A făcut rost şi de un 
camion. Ţin minte că am coborit mobila în pivniţă, 
iar cărţile le-am împachetat în nişte cutii. Urmau să 

fie transportate la fratele lui. Acolo locuia Kazik 
pînă ce şi-a închiriat o cameră în cartierul Bielany. 
Atunci şi-a schimbat şi locul de muncă şi a trecut la 
Jankowski. Mai tîrziu şi-a făcut garsoniera de pe 
strada Solec. 

— Dar ce legătură au toate astea? 

— Au, şi încă una mare. După cîțiva ani, Kazik mi- 
a vorbit iar despre soţia lui. L-am întrebat dacă 
femeia s-a recăsătorit. Mi-a spus că nu, căci cine ar 
vrea să-şi la pe cap o poamă ca ea. l-am amintit de 
mobilele cărate în pivniţă, printre care se afla şi o 
masă frumoasă. Imi plăcuse foarte mult. l-am zis 
că de-atunci jinduiesc după ea. Kazik a ris şi mi-a 
explicat că lucrurile alea zac şi acum în pivniţă. 
Doar n-o să bage în locuinţă nouă nişte vechituri. 
In ce priveşte masa, mi-a zis că e deja ruptă, fără 
picioare şi sertare. Nici nu mai poate fi reparată. 
Mai mult n-am mai discutat pe tema asta. 

— Tot nu înţeleg. 

— După moartea lui Kazik, mi-am adus aminte de 
această discuţie. Mi-a venit ideea că poate 
Strzelczyk a ascuns valiza în această pivniţă. Era 
un ascunziş ideal, în mod oficial, boxa aparţine 
fostei lui soţii. Divorţată de şase ani şi care şi-a 
reluat numele de domnişoară, Rodziâska. Nimeni 
nu ştie că cheia de la, această pivniţă o avea Kazik. 
Accesul în ea era uşor, căci blocul era mare şi uşa 
spre subsol se afla totdeauna deschisă. Am hotărît 
să încerc. 

— Singur? îl întrebă ironic Majewski. 

— Bineînţeles că nu. Cînd trebuie neapărat să 
risc, ştii prea bine că nu-mi lipseşte curajul. Dar 

acolo, unde nu este nevoie, nu văd de ce să mă 
expun. _ 

Majewski zimbi cu indulgență. Işi cunoştea prea 
bine colegul şi aşa-zisa lui bravură. 

— În plus — Zygmunt nu luă în seamă ironia 
prietenului — simţul elementar al cinstei nu-mi 
permitea să acţionez de unul singur. l-am făcut o 
vizită doamnei Rodzihska şi i-am povestit totul în 
mod cinstit. 

— lar mulierea a dat fuga imediat la miliţie. Ai şi 
tu nişte idei! Naiba să te ia... Mă mir că n-au pus 
încă mîna pe tine. Dar poate că te urmăresc ca să 
pună mîna şi pe mine? 

Lipie se uită nervos în jur, dar în parc, prin apro- 
piere, nu era nimeni. Doar pe o bancă ceva mai 
depărtată stăteau nişte mame care Îşi 
supravegheau copiii la joacă. 

— E adevărat că s-a dus mai tirziu la miliţie, 
recunoscu Zygmunt. Dar chiar eu am sfătuit-o şi 
am învăţat-o ce să spună. Dar asta a fost mai 
tîrziu. La început am ajuns la o înţelegere deplină 
cu doamna Rodzihska. Ea urma să-mi faciliteze 
accesul în pivniţă, nici măcar nu mai ţineam minte 
ce număr avea boxa, primind în schimb partea lui 
Kazik. | se cuvenea pe drept, ca fosta lui soţie. 

— Ce darnic eşti! îţi place să faci cadouri. Mai 
ales cu banii altora. Cu ce drept ai dispus de banii 
noştri? Am stabilit doar că după moartea lui 
Strzelczyk împărţim totul pe din trei. 

— Mai bine să ai ce să împărţi în patru părţi decit 
nimic în trei. E clar, nu? 

— Bine, bine. Spune mai departe. 

— l-am promis un milion. Restul am fi împărţit în 
trei. Am aşteptat un timp, pînă ce circulaţia de pe 
scări a încetat, după care am coborit în subsol. 
Boxa era încuiată cu un lacăt şi sînt sigur că una 
din cele două cheiţe de care a amintit Andrzej se 
potrivea la acest lacăt. Eram gata să deschid 
lacătul. Luasem cu mine o pilă de tăiat metal şi o 
cheie mare franceză. Am vrut să răsucesc lacătul 
sau să-l pilesc. 

— Te-ai gîndit tu chiar aşa, la toate? în glasul lui 
Majewski sună pentru prima dată o notă de 
admiraţie. 

— Mă cunoşti doar. Citeva zile bune mi-am bătut 
capul cum să rezolv problema fără să dau greş. Din 
păcate însă, nu mi-a ajutat la nimic. 

— Spune! Ce-a fost mai departe? 

— Înainte de-a mă apuca să descui lacătul, m-am 
gindit să arunc o privire prin pivniţă. Uşa de la 
boxă, ca toate uşile de acest fel, e făcută din 
scînduri între care se află crăpături destul de mari. 
Printr-o astfel de crăpătură am luminat interiorul cu 
o lanternă. Îţi spun că am avut o privelişte 
înfricoşătoare. Pe masa aia de mahon care-mi 
plăcuse atita şi care acuma zăcea aruncată cu 
picioarele în sus, zăcea Andrzej Doberski. Capul pe 
podea, împuşcat în spate. Rodzihska era cît pe ce 
să-mi leşine acolo sau să facă un tărăboi ce-ar fi 
ridicat tot blocul în picioare. Din fericire, am fost 
alături de ea şi nu mi-am pierdut sîngele rece. Am 
şters cu grijă lacătul cu batista, pentru că îl luasem 
în mînă, după aceea am scos femeia din pivniţă şi 
am dus-o sus. l-am dat o cafea şi două pahare de 

coniac. l-au făcut bine şi-au mai liniştit-o. Trebuie 
să recunosc că am tras şi eu un păhărel. Şi eu 
eram destul de zguduit. E adevărat că nu văzusem 
faţa lui Doberski, dar nu m-am îndoit cîtuşi de puţin 
că era el. L-am cunoscut după haină. Şi-o 
cumpărase după moartea lui Kazik. 

— Cu banii scoşi din buzunarul acestuia şi furaţi 
nouă, mormăi Tadeusz. 

— După ce-am liniştit-o pe Rodzihska. a trebuit să 
hotărăsc ce facem cu cadavrul. Nu puteam să-l 
lăsăm acolo. Am convins-o deci pe proprietara 
pivniţei ca a doua zi, dis-de-dimineaţă, să se ducă 
la Inspectoratul municipal de miliţie şi să le spună 
o poveste cu un bărbat care a terorizat-o şi i-a 
ordonat să coboare în pivniţa pentru a-i arăta boxa 
ocupată de Kazik. Am învăţat-o pe Rodzihska ce şi 
cum să declare. Că bărbatul respectiv, la vederea 
celui ucis, a fugit şi a lăsat-o singură pe culoar. 
Trebuia să spună, de asemenea, că de spaimă nu a 
remarcat cum arăta bărbatul respectiv. În felul 
acesta pe mine nu mă mai ameninţa nimic, iar pe 
ea am scăpat-o de mari neplăceri. Am hotărit 
împreună cu doamna Jadwiga că ne vom revedea 
peste cîteva zile. Trebuia să mă sune de la un 
telefon public, după ce s-ar fi convins că nu este 
urmărită. Voiam să aflu ce a spus şi ce au întrebat- 
O. 

— La naiba, nu-mi pot da seama dacă vorbeşti 
adevărat sau nu, îl întrerupse Majewski. Cînd te 
ascult, totul pare foarte logic înlănţuit. Dar cum îmi 
reamintesc de moartea lui Andrzej, îmi face 

impresia că toată istoria a avut o altfel de 
desfăşurare. 

— Cum adică? 

— Simplu. Fiecare din voi a hotărît să găsească 
banii şi nu avea cituşi de puţin de gînd să-i împartă 
cu colegii. Amîndurora v-a venit ideea cu pivniţa şi 
v-aţi întîlnit în ea întîmplător. Andrzej a fost primul, 
a găsit valiza, iar tu l-ai surprins şi l-ai împuşcat pe 
la spate. După aceea ai luat banii, iar acum mă 
minţi în faţă. 

— Cum poate măcar să-ţi treacă aşa ceva prin 
minte? Eu să-mi înşel colegii de care mă leagă 
atiţia ani de bine şi de rău? Nu ne-am pus noi 
împreună capul în joc acolo, la towicz? Şi eu să- 
mpuşc pe unul din noi pe la spate? 

— Uite că tocmai împuşcătura asta mă pune pe 
gînduri. Cred că eşti prea fricos pentru aşa ceva. 
Nu cred să fi avut atita curaj. In ceea ce priveşte 
banii, însă, nu mă îndoiesc cîtuşi de puţin. Dacă i-ai 
fi găsit singur, nu am fi văzut nici un chior. 

— Tadeusz, cum poţi să mă bănuieşti de aşa 
ceva? 

— Îţi spun, Zygmunt, şi ţine minte. Dacă m-ai 
înşelat şi ai pus mîna pe bani, cît vei trăi tu nu vei 
cheltui nici un zlot din ei. Bineînţeles că nu mă voi 
duce la miliţie, nici la tribunal, dar dacă constat că, 
brusc, un mic funcţionar de minister s-a 
preschimbat într-un milionar, nu am să-i dau 
crezare la nici un fel de ciîştiguri la loterie. Nici la 
moşteniri picate din America. O să ai în spate o 
gaură identică cu a lui Doberski. Iţi jur că aşa voi 
face. Chiar dacă pe-urmă mă voi legăna în ştreang. 

— Şi eu pot judeca la fel, că Doberski a murit 
pentru că v-aţi întîlnit voi doi acolo în pivniţă. Ai 
luat banii, şi pentru a nu-i împărţi cu nimeni, 
încerci acuma să mă tragi pe sfoară. M-ai făcut 
fricos. Poate că sînt, pentru tine. Dar nu atit de 
fricos încît să-ţi iert însuşirea banilor dobindiţi de 
noi toţi. Asta nu ţi-o voi ierta nicicînd. Nu uita că şi 
eu am armă şi c-o să ştiu să mă folosesc de ea, 
dacă mă voi convinge că m-ai înşelat. 

— Bine, bine, se îmbuna Majewski. Facem un 
legămînt — acela care-l va înşela pe celălalt, va 
muri. 

— Da, va muri! Dacă nu te voi putea împuşca, te 
voi sugruma cu propriile-mi miini ca pe un cîine. 

— Şi eu pe tine. Acceptind însă că amîndoi 
spunem adevărul, zi şi tu — cine l-a omorit pe 
Doberski? 

— Dacă aş şti! M-am gîndit că tu şi nu mi-a mai 
trecut prin minte altă alternativă. 

— Atunci gîndeşte-te acum. 

— Poate cineva de la miliţie? 

— improbabil. 

— De ce? L-a urmărit pe Doberski. L-a bănuit de a 
fi participat la jaf. L-a descoperit în momentul în 
care Andrzej scotea valiza din pivniţă. In ea erau 
patru milioane. In faţa unei asemenea sume şi un 
miliţian şi-ar fi. putut pierde minţile. 

— Eşti un prost. 

— Dar tu ce crezi, că la miliţie lucrează numai 
sfinţi? 

— Şi acolo sînt tot oameni. Dar aşa ceva este 
exclus. O asemenea anchetă nu este făcută de un 

miliţian oarecare. Şi nici de un singur ofiţer. 
Lucrează un întreg colectiv. Dacă l-ar fi bănuit pe 
Doberski şi l-ar fi pus sub urmărire, se ştia cine era 
însărcinat cu urmărirea şi ar fi pus imediat mîna pe 
tip. În afară de asta, toate armele de care dispune 
miliția sînt înregistrate. Glonţul scos din spatele lui 
Doberski a ajuns de mult la Institutul de 
criminalistică. Dacă ar fi provenit din pistolul 
vreunui miliţian din Polonia, organele ar fi aflat de 
mult timp. Mă pricep puţin la treburile astea pentru 
că m-au interesat. În armată am fost ajutor de 
armurier. Am aflat lucruri deosebit de interesante. 

— Atunci cine? 

— Poate este cineva care ştie că Strzelczyk a 
ascuns valiza şi a hotărît să ne-o ia înainte? 

— De unde să fi aflat despre asta? Nici măcar 
miliția nu ştia. 

— Presupun că miliția ştie. Cu siguranţă că ne 
caută atit pe noi cit şi banii. In afară de asta, tipul 
respectiv poate nu ştie tot adevărul, că Strzelczyk 
a ascuns toate cele patru milioane, şi caută doar 
unul. Partea lui Kazik. Strzelczyk a murit, iar banii 
nu au fost găsiţi nici asupra lui şi nici în casă. 
Despre asta ştiam doar, căci i-am căutat înainte de 
a ajunge miliția acolo, milionul respectiv trebuie să 
fie undeva bine ascuns. La concluzia asta poate 
ajunge fiecare. Cineva a hotărit să găsească acest 
milion. 

— Şi, căutiîndu-l, a dat peste Doberski? 

— Fără nici o îndoială. Cum şi faptul că l-a omorit 
pe Andrzej şi a luat valiza. 

— Dar de ce a murit Rodzińska? 

— Poate că i-a fost complice? 

— Exclus. Nu ştia nimic despre cadavrul din 
pivniţă, A fost înspăimîntată cînd l-a descoperit. Nu 
se putea preface în aşa măsură. 

Majewski căzu pe gînduri. 

— Ascultă, cine erau ăia doi? 

— Care? 

— Ăia care l-au ajutat pe Kazik, împreună cu tine 
să se mute. 

— Colegii lui Strzelczyk de la serviciu. Unul din ei 
a venit cu un camion. 

— De pe strada Omulewska? 

— Nu. De la Fabrica de autoturisme din Zerań. Ţin 
minte, pe camion era inscripţia „Fabrica de 
autoturisme” 

— Îi cunoşteai? 

— Puțin. Se tot învirteau în jurul lui Kazik. Făceau 
fel de fel de afaceri cu el. l-am auzit de cîteva ori 
cum discutau despre piese de schimb. Deseori 
beau împreună. 

— Le ţii minte numele? 

— Pe unul îl chema Dobrawoda. Foarte caraghios, 
de aia am reţinut. Pe celalalt mi se pare că 
Edmund Kowalski. Kazik i se adresa mereu „Eda”. 

— l-ai mai întîlnit după aceea? 

— Niciodată. În general relaţiile mele cu Kazik au 
mai slăbit după aceea. Am început să lucrez la 
minister. El s-a mutat cu serviciul pe Omulewska şi 
cu casa în Bielany. Abia după cîțiva ani am reînnoit 
prietenia. Cîndva, Strzelczyk a amintit că Edmund 
Kowalski ar fi stat la închisoare. Se pare că vreo 
patru ani. Sau chiar mai mult. 


177 


— Înseamnă că acum ar fi în libertate. 

— Probabil. 

— Sîntem pe urme bune. Kowalski a ştiut de 
pivniţa aia. Poate o folosea împreună cu Kazik în 
diversele lor combinaţii. Şi-a adus aminte şi a venit 
să cerceteze dacă nu sînt acolo banii. 

— Şi aşa, de la început, cu pistolul în buzunar? 

— În închisoare o fi legat diverse prietenii 
corespunzătoare. Un tip de felul lui nu are nici un 
fel de problemă cu găsirea unei arme. Ştia că nu se 
va duce la o întîlnire prietenească şi că mai poate 
exista cineva care să caute banii. Doberski a avut 
ghinion că a ajuns în pivniţă primul. De n-ar fi fost 
aşa, cu siguranţă că acum ar fi fost celălalt mort. 
Cu o gaură identică în spate. 

— Bine, bine, dar toate astea nu se potrivesc cu 
Rodzihska. 

— Dacă stăm şi ne gindim bine, se impune 
concluzia că Rodzińska a fost legată într-un fel de 
tipul respectiv. Poate a avut vreo combinaţie cu el 
înainte, sau poate au discutat împreună despre 
căutarea banilor? 

— Nu a discutat şi nu a avut nici un fel de 
combinaţie. Mi-ar fi spus doar. La început a uimit-o 
foarte mult părerea mea conform căreia Kazik ar fi 
ascuns valiza în pivniţa ei. A trebuit s-o conving 
mult timp pînă ce a fost de acord să colaboreze cu 
mine. 

— Sînt convins că l-a cunoscut bine pe Kowalski 
ăla sau pe Dobrawoda. N-a înlăturat-o ăla aşa fără 
nici un motiv. Dealtfel, nu mai are nici o 

importanţă. Trebuie să-l găsim pe tip şi să-i luăm 
banii. 

— N-o să ni-i dea de bună voie. A dovedit-o doar 
că nu umblă cu jumătăţi de măsură. 

— Dacă va fi cazul, şi noi vom proceda la fel. N- 
am nici un chef să fac cuiva un cadou de două 
milioane. 

— Nici eu, îl asigură cu emfază Zygmunt Lipief. 

— Am unele cunoştinţe la fabrică, adăugă 
Tadeusz. Am să caut să aflu ceva despre ăştia doi. 
Dobrawoda este un nume care se reţine. lar pe 
celălalt, dacă a făcut cîţiva ani de pîrnaie, cu atit 
mai mult. În felul acesta voi ajunge la ei. Pe urmă, 
vedem noi ce şi cum. 

— Fii atent. Nu uita de soarta lui Doberski. 

— El nu bănuia nimic, de aceea s-a lăsat luat prin 
surprindere. Noi ne aflăm într-o situaţie mai bună. 
Pe noi nu ne va lua nimeni pe nepusă masă. Ne 
despărţim. Cel care va afla primul ceva nou, îl va 
anunţa pe celălalt. Nu ne putem permite să 
acţionăm de unul singur. Andrzej s-a convins de 
asta pe. pielea lui. 

Se ridicară de pe bancă. Unul o luă spre strada 
Ksiazeca, celălalt spre pod. Despărţindu-se unul de 
celălalt, fiecare gîndea: 

— Oare canalia asta m-a tras pe sfoară sau mi-a 
spus adevărul. 

Nici unul nu era sigur de celălalt. 

Capitolul XI 


Bleumarin sau maro? 


Maiorului Janusz Kaczanowski, cu toate că nu se 
putea lăuda cu cine ştie ce rezultate în ancheta pe 
care o făcea în legătură cu jefuirea Băncii din 
Łowicz, nimeni nu i-ar fi putut reproşa lipsă de 
energie, chiar şi oamenii lipsiţi de bunăvoință (şi 
unde nu sînt din ăştia?). Acum, cînd ancheta se 
concentra în jurul evenimentelor tragice de pe 
strada Wilcza, miliția cerceta sute de persoane. Atit 
pe locuitorii blocului, pe cei din casele învecinate, 
cît şi pe cunoştinţele apropiate şi mai îndepărtate 
ale lui Andrzej Doberski şi Jadwiga Rodzihska. 

În ceea ce priveşte bărbatul descoperit în pivniţă, 
cu un glonţ în spate, în aparenţă nimic nu 
demonstra că victima ar fi avut ceva comun cu 
jefuirea băncii. Era un contabil-şef serios, iubit de 
colegi şi respectat de direcţia cooperativei la care 
lucra. În registre s-a constatat o ordine ideală. Un 
om de societate, fără să fie zgircit, dar nici risipitor. 
Căsătorit, doi copii. Soţia medic. Cercetind cercul 
de cunoştinţe ale acestui bărbat, maiorul nu s-a 
lovit deloc de vreo legătură cu Strzelczyk. Nici soţia 
şi nici prietenii lui Doberski nu-l cunoşteau pe 
mecanicul de la atelierul auto şi nici nu auziseră 
vreodată de el pînă ce acest nume nu a apărut în 
presă. 

Doar pistolul constituia o incontestabilă verigă ce- 
I| lega pe „omul din pivniţă” de banda care jefuise 

banca. Colonelul Adam Niemiroch avea dreptate. 
Expertiza a confirmat că din această armă se 
trăseseră două focuri, ale căror gloanţe se 
înfipseseră în plafonul băncii din towicz. Aceste 
rezultate negative ale anchetei denotau că banda 
fusese organizată după toate regulile conspirației. 
Prinderea sau moartea unuia din membrii grupului 
infractor nu-i scotea la iveală pe ceilalţi. 

În ceea ce o privea pe Rodziâska, ancheta aduse 
rezultate şi mai sărace. Această femeie lucra la 
centrala „Spotem” ca dactilografă. Viaţa ei se 
compunea din sosirea punctuală la birou şi din ziua 
de muncă de opt ore. Apoi casă, deseori un film, 
cîteodată un spectacol de teatru sau vizite făcute 
într-un anumit cerc de colegi şi colege de serviciu. 
O dată pe an — un concediu de două săptămîni 
undeva la odihnă. Celelalte două săptămîni din 
concediu şi le petrecea la părinţi. Citeodată, în 
timpul, concediului, avea cîte o aventură amoroasă 
pe care o continua sau o întrerupea după revenirea 
la Varşovia. Cite o cunoştinţă întîmplătoare făcută 
la cinematograf, la birou, sau pe stradă. Legăturile 
acestea nu durau însă mai mult de citeva 
săptămîni, rareori se continuau în decursul a cîteva 
luni.  Rodziiska nu încercase niciodată să 
preschimbe aceste cunoştinţe trecătoare în ceva 
durabil, fără să mai vorbim de o nouă căsătorie. 
Ascultînd văicărelile colegelor despre greutăţile lor 
din căsnicie, totdeauna sublinia că s-a învăţat 
minte şi avînd experienţa primei căsnicii, nu vrea 
să mai renunţe la libertate. 

„Logodnicii” provizorii reprezentau cele mai 
diverse medii. Cercetarea discretă, deşi foarte 
atentă, a biografiilor acestor bărbaţi nu a scos la 
iveală cunoştinţa acestora cu fostul soţ al Jadwigăi, 
nici întreţinerea vreunor legături comerciale cu 
acesta, care să constea în vizitarea pivniţei de pe 
strada Wilcza şi depunerea sau ridicarea de acolo a 
diverselor mărfuri. 

Chiar şi colonelul Niemiroch, cel în permanenţă 
nerăbdător, zorit dealtfel de superiorii săi, nu i-a 
spus nici un cuvînt de reproş lui Janusz 
Kaczanowski. Nu-l grăbea şi nu-i amintea despre 
accelerarea anchetei. Ştia doar că ofiţerul de 
miliţie îşi dubla şi îşi tripla munca, însă dovezile 
erau în continuare prea puţine pentru ca ancheta 
să înainteze cu adevărat. Omul care murise în 
pădurea Bielany, iar mai înainte plănuise şi 
realizase jefuirea băncii, fusese în felul lui un 
geniu. Prevăzuse totul, în afara faptului că ploaia 
care căzuse timp de trei zile va şubrezi malul înalt 
al fluviului. Cum se întîmplă deseori în viaţă, o 
întîmplare stupidă a dejucat planul idea] construit. 

Janusz Kaczanowski se uita pentru a nu ştiu cita 
oară prin diversele documente ale dosarului şi 
dădu peste o scurtă adnotare a unuia din agenţi. 
Miliţianul discutase cu unul din locatarii casei de pe 
strada Wilcza, Jan Paprocki, elev în clasa a zecea a 
liceului din apropiere. În ziua de nouăsprezece 
septembrie, la ora nouă seara, băiatul se întorcea 
acasă şi se întîlnise cu un bărbat cu o valiză maro 
care tocmai ieşea din bloc. Nu putea însă să spună 
nimic în legătură cu acest bărbat. Nu reţinuse cum 

era îmbrăcat. Miliţianul îi pusese băiatului diverse 
întrebări, dar nu putuse să scoată nimic de la 
martor. Deoarece această întîlnire  coincidea 
aproximativ cu ora decesului lui Andrzej Doberski, 
stabilită de medicul legist, declaraţiile lui Paprocki 
ar fi putut avea anumită însemnătate pentru 
anchetă, dacă nu ar fi fost lipsite de detalii atit de 
importante. Băiatul a fost interogat încă o dată, dar 
din nou fară prea mare succes. Nu ştia să precizeze 
nici dacă bărbatul pe care-l întilnise ieşea din curte 
sau din uşa principală a clădirii, pe unde se 
ajungea în subsol. 

Maiorul hotări să stea de vorbă personal cu elevul 
de liceu. De la evenimentele amintite trecuse o 
săptămînă. Memoria tînără are această calitate, că 
poate reconstitui cu timpul detaliile şterse iniţial. 
Pentru a nu trezi senzaţie inutilă atit la şcoală cit şi 
acasă, miliţianul îl opri pe băiat pe stradă, îi explică 
despre ce este vorba şi-l invită la inspectoratul 
municipal de miliţie, în biroul lui Kaczanowski. O 
maşină fără însemnele miliției aştepta la colţul 
străzii. 

— Eu, într-adevăr, nu ştiu prea multe, spuse 
Janek. Stăteam în faţa casei şi-mi luam rămas-bun 
de la Jola, cînd pe uşa blocului a ieşit un bărbat cu 
o valiză. A trecut pe lîngă noi, iar eu am intrat în 
casă. 

— Jola e o colegă? întrebă ofiţerul de miliţie. 

— Da, de clasă. 

— Aţi fost la cinematograf sau la plimbare? 


183 


— Nu, la Ewa Widecka. Tot din clasa noastră. Ne- 
am pregătit împreună pentru extemporalul la 
trigonometrie. 

— Şi cum v-a mers? 

— Pentru mine, matematica e o joacă. Sînt unul 
din cel mai buni din clasă. Eu le-am ajutat pe ele. 
Ele m-au ajutat în schimb la polonă şi istorie. 

— E foarte bun un astfel de ajutor reciproc, îl 
lăudă Kaczanowski. Cînd studiam sociologia la 
Universitatea din Varşovia, făceam şi eu la fel cu 
colegii. Se întîmpla chiar să luăm cu rîndul notițe la 
cursuri. Dar de ce dumneata — maiorul hotărî să-l 
trateze pe băiat ca pe un om matur — nu ţi-ai 
condus colega acasă, era doar destul de tirziu? 
Trecut de ora nouă seara. 

— Nu, îl corectă Paprocki. Încă nu era nouă. Asta 
ştiu cu siguranţă. Cînd am intrat în casă. am 
auzit la radio semnalul orei exacte. Pe Jola n-am 
condus-o pentru că locuieşte în blocul alăturat. 
Ewa stă de asemenea pe Wilcza, cîteva case mai 
departe. 

— In casa aceea cu trei etaje? 

— Nu, în următoarea. Dar, oricum, nu sînt mai 
mult de patruzeci de metri. Casa mea era mai 
aproape, de aceea ne-am oprit un moment în faţa 
intrării şi ne-am luat rămas-bun. Exact în momentul 
acela a ieşit domnul respectiv cu valiza. 

— În ce parte a luat-o? În cea din care aţi venit? 

— Nu. În partea opusă. 

— Asta înseamnă că domnişoara Joia, mergînd 
spre casă, a trebuit s-o ia în aceeaşi direcţie. Ori în 
faţa bărbatului, ori în urma lui. 


184 


— Cred că în urma lui, spuse băiatul. Da, cu 
siguranţă că în urma lui, pentru că îmi aduc aminte 
că ne-am dat deoparte pentru a-i face loc. 

— Ai discutat cu domnişoara Jola după aceea 
despre acest bărbat cu valiză? 

— Nu. 

— N-aţi mai revenit la acest subiect după ce ai 
fost interogat la miliţie? se miră Kaczanowski. 

— Nu am discutat. N-am considerat necesar. 
Fetele ar fi umplut toată şcoala cu poveşti. Şi aşa 
s-a vorbit prea mult despre cele două cadavre din 
blocul nostru. Chiar şi profesorii m-au întrebat cum 
a fost. 

— Aş vrea să discut cu domnişoara Jola. Care este 
numele ei? 

— Jolanta Chramiec. 

— Aş vrea s-o invit aici miine. 

— Bine, am să-i spun să vină la dumneavoastră. 


— Sau... Mai bine nu — ofiţerul îşi schimbă 
intenţia. Invăţaţi la şcoala aia nouă de pe Sadowa? 
— Da. 


— La ce oră terminaţi cursurile? 

— Miine, la ora unu. 

— Bine. Miine la unu am să vă aştept la 
încrucişarea străzii Sadowa cu Marszałkowska. O să 
mergem la cafenea la o coca-cola şi o să stăm de 
vorbă. Te rog foarte mult însă. să ieşi de la şcoală 
împreună cu domnişoara Jola. Dar să nu-i spui 
nimic despre întîlnirea noastră şi nici despre 
discuţia pe care am avut-o astăzi. N-aş vrea s-o 
influenţezi cu nimic. 

— Înţeleg. Bineînţeles c-o să tac, îl asigură Janusz 
Paprocki. 

Aceeaşi maşină îl conduse pe băiat pînă acasă. 

A doua zi, cu zece minute înainte de ora fixată, 
Janusz Kaczanowski se plimba pe strada Sadowa. 
Bine că venise puţin mai devreme, pentru că elevii 
şi începuseră să iasă din şcoală. Nu după mult 
timp, ofiţerul de miliţie îl zări pe Paprocki care 
mergea alături de o fată înaltă, drăguță. 

— Bună ziua, domnule Janek! Kaczanowski se 
apropie de perechea care venea spre el. 

Se opriră. Paprocki îl salută pe ofiţerul de miliţie. 

— Îmi permiteţi să mă prezint. Ofiţerul se înclină 
în faţa fetei. Maiorul Kaczanowski de la 
Inspectoratul municipal. 

Fata, puţin uimită, îi întinse mîna. 

— Aş dori să discut puţin cu dumneata şi cu 
domnul Paprocki. Aveţi puţin timp liber? Poate 
intrăm la o cafenea? 

Paprocki, fără să mai aştepte aprobarea colegei, 
răspunse: 

— Perfect, este una aici în colţ cu Marszałkowska. 

Se vedea că fata era intrigată de această întîlnire. 
Nu putea să-şi ascundă curiozitatea. După ce se 
aşezară la o măsuţă, întrebă imediat: 

— Aţi vrut să discutaţi cu mine? Despre ce? 

— Vă previn, zimbi ofiţerul, că nu este vorba de 
nici un interogatoriu oficial. Aş vrea, pur şi simplu, 
să vă reamintiţi de o mică întîmplare. Pe data de 
nouăsprezece septembrie, era într-o marţi, aţi 
învăţat pînă seara la matematicii la o colegă. 

— La Ewa Widecka, completă Paprocki. 

— După aceea, continuă maiorul, aţi ieşit 
împreună cu domnul Jan pe stradă. Vă întorceaţi 
acasă. În faţa blocului domnului Paprocki, v-aţi 
oprit timp de cîteva clipe. Era aproape do ora nouă. 
Vă reamintiţi? 

— Da. Îmi reamintesc. A doua zi aveam 
extemporal. 

— Da, v-aţi pregătit tocmai pentru acest 
extemporal. Pe mine însă nu mă interesează 
matematica, ci momentul în care aţi stat în faţa 
intrării blocului domnului Jan. Ce s-a întîmplat 
atunci, vă reamintiţi? 

Fata căzu, un timp pe gînduri. 

— Nimic. Ne-am luat rămas-bun. Janek a intrat pe 
uşă. Eu am mers mai departe, spre casă. 

— Încerc să vă suflu — maiorul voia să ajute 
memoria fetei. N-a ieşit nimeni atunci din bloc? 

Jola zimbi. 

— Ştiu! Din casă a ieşit atunci un bărbat cu o 
valiză foarte grea. Abia o ducea. M-am dat 
deoparte ca să-i fac loc. 

— Cum arăta bărbatul respectiv? 

— Era un domn în vîrstă. Cam de virsta tatălui 
meu. Tata are cincizeci de ani, adăugă fata. 
Domnul respectiv purta ochelari de culoare închisă. 
Probabil că suferea de ochi. Avea un pardesiu 
bleumarin, elegant. Cu gulerul ridicat. Pe cap o 
pălărie de culoare închisă, cu borul tras pe ochi. 
Am observat totuşi că avea favoriţi uşor încărunţiţi. 

— Aveţi un foarte bun spirit de observaţie, o 
lăudă Kaczanowski pe fată. Ce-aţi mai observat? 

— Valiza era destul de veche şi de uzată. 
Contrasta cu îmbrăcămintea elegantă a acelui 
domn. Era legată cu o sfoară, ţin minte. Se vedea 
că era foarte grea. Am mers spre casă exact în 
aceeaşi direcţie, în spatele domnului, şi am 
observat cum şi-a mutat-o de citeva ori dintr-o 
mînă în alta. Avea culoarea bleumarin. Cu colţare 
mai deschise. Parcă aurii. 

— Minunat! Domnişoară Jola sînteţi o comoară. 
Cu un asemenea spirit de observaţie, dacă vreţi 
după bacalaureat, să lucraţi la miliţie, o să faceţi 
cu siguranţă carieră. 

— Aş putea ajunge maior? se îmbujoră fata, 
încîntată de laude. 

— Cel puţin colonel, şi încă foarte rapid. Ar trebui 
sa iau poziţie de drepţi în faţa dumitale, rise 
maiorul Kaczanowski. Şi ce-aţi mai reuşit să 
observați? 

— A, da! In faţă mergea încet un taxi. Acest domn 
a lăsat valiza pe trotuar şi a alergat pe stradă 
pentru a opri maşina. S-a urcat în maşină şi a 
plecat. 

— Cum arăta taxiul? 

— O „Warszawă” obişnuită, de culoare deschisă. 
Pe uşi nu avea desenată sirena. Şoferul cred că era 
un bărbat în vîrstă. 

— Valiza a fost sigur de culoare bleumarin? 

— Cu siguranţă. Tin minte perfect că avea 
aceeaşi culoare, poate puţin mai deschisă, cu 
pardesiul domnului respectiv. Pardesie în genul 
respectiv se vind acum la magazinul „Gallux”. 
Chiar şi aici, la noi în cartier. 

— Dumneata, domnule Jan, ca vechi locatar al 
blocului, cred că-i cunoşti măcar din vedere pe toţi 
vecinii. Nu cumva omul cu valiza a fost unul dintre 
ei? 

— Nu-i ţin minte înfăţişarea, eu nu sînt atit de 
perspicace precum Jola, dar cu siguranţă că nu a 
fost nimeni din blocul nostru. Un locatar de-al casei 
nu mi-ar fi sărit în ochi. Pe acesta însă l-am 
remarcat că era străin şi că ducea o valiză grea. 

— Dar înainte sau mai tîrziu, l-aţi mai văzut? 

Amîndoi au negat. 

— Domnul cu valiza este asasinul? întrebă fata. 
Dumneavoastră, domnule maior, conduceţi 
ancheta în această problemă? 

— Da, eu o conduc. Mi-e greu să vă spun ceva 
despre omul acesta. Ar putea foarte bine să fie un 
simplu trecător, dar şi asasinul. Deoarece voi l-aţi 
văzut şi nimeni din tot blocul n-a declarat că ar fi 
ieşit în ziua aceea cu un bagaj greu, de aceea am 
apelat la ajutorul vostru. 

— Dacă îl voi mai vedea o dată, am să caut să-l 
urmăresc ca să văd unde locuieşte şi am să vă dau 
de ştire, domnule maior. 

— Dacă este într-adevăr asasinul celor două 
persoane, nu se va mai face văzut pe aici, constată 
maiorul. Vă mulţumesc pentru intenţia de a mă 
ajuta, dar mai curînd v-aş ruga să-mi daţi de ştire 
şi nu să-l urmăriţi pe omul acela. Ar putea fi 
periculos. Vă rog însă să-l priviţi cu atenţie. 

— Asasinul revine întotdeauna la locul crimei, 
spuse cu seriozitate Joia. 

Ofiţerul da miliţie zimbi. 

— Asta ne-ar uşura, foarte mult treaba, din 
păcate însă zicala nu prea corespunde cu 
realitatea. Din păcate. 

Kaczanowski chemă chelneriţa, plăti şi-şi luă 
rămas-bun de la tinerii săi prieteni. După ce reveni 
la Palatul Mostowski, îi raportă ultimele sale 
„Succese” colonelului Niemiroch. 

— Trebuie căutat taxiul „Warszawa” de culoare 
deschisă, decise şeful. 

— Trebuie să urmărim firul ăsta pînă la capăt. 

— Sau pînă în momentul în care se va rupe. De 
cînd se ocupa de jefuirea Băncii din towicz, 
maiorului îi era greu să mai fie optimist. 

— Redactează un comunicat pentru presă. În 
Varşovia sînt peste o mie cinci sute de taxiuri 
„Warszawa” de culoare deschisă. Interogarea 
fiecărui şofer ne-ar lua mult timp şi ne-ar absorbi o 
grămadă de oameni. Poate anunţul va da rezultat. 

A doua zi, în toate ziarele din capitală, la radio şi 
televiziune apăru următorul comunicat: 


„Şoferul de taxi din Varşovia pe o maşină 
„Warszawa” de culoare deschisă, care în ziua de 
19 septembrie a. c. a luat în maşină un pasager cu 
o valiză mare, grea, de culoare bleumarin, în jurul 
orei nouă seara, pe strada Wilcza, între 
Marszatkowska şi Krucza, este rugat să la legătura 
cu Inspectoratul municipal de miliţie, camera 117, 
sau cu cel mai apropiat punct de miliţie. ,„ 

Anunţul a fost repetat timp de două zile. A doua 
zi se şi prezentă la maiorul Kaczanowski cetăţeanul 
Stawomir Lesniewski, 

— Eu l-am luat pe tipul acela, declară el ofițerului 
de miliţie. Totul corespunde. Valiza era atit de 
grea, ca abia a urcat-o în maşină. Nu mi-a dat nici 
o adresă, cum fac de obicei pasagerii, mi-a spus 
doar să-l duc pe strada Marszatkowska, După 
aceea mi-a spus s-o iau pe Aleea Jerozolimskie 
înspre Vistula. Am trecut peste podul Poniatowski. 
Cînd am ajuns la rond mi-a spus să opresc. l-am 
spus că oprirea este interzisă acolo şi că pot opri 
abia pe strada Francuska. Acolo a şi coborit, mi-a 
dat cinsprezece zloți şi nu a vrut rest. Am avut 
imediat o cursă în sens invers spre Gara centrală. 
Cînd am plecat, tipul stătea încă pe trotuar, ca şi 
cum ar fi chibzuit ce să facă mai departe. După ce 
am făcut sensul giratoriu, l-am zărit că se îndrepta 
spre staţia de tramvai. 

— În ce direcţie? 

— Spre centru. 

— Cum arăta? 

— Destul de înalţi într-un pardesiu de culoare 
închisă. Avea ochelari. Tot de culoare închisă. A 
stat în spate lîngă valiza lui. L-am văzut prea puţin. 
L-am ţinut minte datorită valizei grele, de culoare 
bleumarin. Am acasă una identică. 

Declaraţiile taximetristului convinseseră miliția că 
omul cu valiză, chiar dacă nu era asasinul lui 
Andrzej Doberski, s-a comportat ciudat de suspect. 
Cine merge cu taxiul pînă în cartierul Saska Kepa 
pentru ca apoi să revină în centru cu tramvaiul? 

Bărbatul acesta a vrut pur şi simplu să-şi şteargă 
urmele şi a reuşit. Unde să-l cauţi acum? 

În timp ce maiorul Janusz Kaczanowski se amăra 
atit datorită acestui nou eşec, subofiţerul de 
serviciu intră în birou şi-i întinse o telefonogramă 
urgentă. Sunaseră cei din towicz: 

Inspectoratul raional de miliţie anunţa că valiza 
furată de la Banca cooperaţiei săteşti împreună cu 
banii era de culoare maro. S-a verificat din nou. 
Stop. Trimitem declaraţiile funcţionarilor băncii 
care stabilesc aceste fapte. Stop. Semnează: 
Mikolaj Stolarczyk, locotenent. 

Un ghinion nu vine niciodată singur, după cum a 
dovedit-o iarăşi practica. 

Capitolul XII 


Urme noi? 


Cîinele miliției, un lup cu multă experienţă care a 
băgat după gratii destui bandiți, aleargă după o 
urmă, lătrînd tare şi, dînd vesel din coadă. Cînd 
urma dispare brusc, cîinele lup se opreşte, iar 
coada îi rămîne nemişcată. Cîinele ridică botul şi 
încearcă să prindă „din vînt”. Cînd nici asta nu are 
nici un efect patrupedul înţelept începe să meargă 
în cercuri concentrice din ce în ce mai mari, eu 
nasul aproape lipit de pămînt, pînă ce descoperă 
din nou, undeva departe, urma pierdută. Dacă 
totuşi nu poate da peste ea, lupul revine la locul 
iniţial şi reîncepe să meargă în cerc, numai că în 
direcţie contrară. În cele din urmă, o găseşte! Latră 
vesel si o porneşte în goană după urmă, iarăşi cu 
coada în vînt. 

Ciîteodată însă, din, păcate, cîinele nu mai 
regăseşte urma pierdută. Atunci se dă bătut, se 
aşază pe labele din spate, lasă botul în jos şi, 
îndreptindu-şi ochii spre însoţitorul său, pare c-ar 
vrea să-i explice: 

— Nu e vina mea, am făcut tot ce-am putut. 

Ofiţerul care efectuează ancheta însă nu se poate 
da bătut. Trebuie să caute în permanenţă urma 
pierdută. Cînd firul anchetei se rupe, trebuie să 
găsească urgent un altul. Unul din ele se va dovedi 
a fi pînă la urmă cel adevărat şi-l va conduce pînă 
la infractor. 

Tot aşa a procedat şi maiorul Janusz 
Kaczanowski, Urma asasinului de pe strada Wilcza 
s-a rupt undeva la rondul din cartierul Saska Kepa. 
Trebuia să-l caute din nou. Dacă nu pe el, atunci pe 
un alt bandit care a participat la jefuirea băncii din 
Lowicz. 

Ofiţerul de miliţie ascultă încă o dată cu atenţie 
banda pe care eraţi înregistrate declarațiile 
Jadwigăi Rodzihska. Se opri la fragmentul în care 
fosta soţie a lui Kazimierz Strzelczyk relata cum 
şeful bandei, după ce băuse cîteva coniacuri, se 
lăuda că ştia despre pivniţă, căci îi ajutase cîndva 
soţului ei să-şi ducă acolo mobila. 

Totodată şi fratele lui Kazimierz, directorul 
Wojciech Strzelczyk amintise că în pivniţa din casa 
lui au fost aduse cu camionul nişte pachete în 
urma mutării de pe strada Wilcza. 

Mutatul ăsta nu a fost făcut doar de doi oameni: 
Strzelczyk şi prietenul lui care se lăudase a fi şeful 
bandei. Cine mai ajutase oare? Poate printre 
aceştia se aflau ceilalţi participanţi la lovitura de la 
Łowicz sau „omul cu valiza”, asasinul lui Doberski 
şi al Rodzinskăi? Oamenii aceştia trebuie căutaţi; 

In perioada cînd la Tribunal se desfăşura procesul 
de divorţ al lui Kazimierz Strzelczyk, el lucra la 
staţia „Service” de pe strada Omulewska din 
cartierul Grochów. Acolo îşi trimise maiorul 
Kaczanowski oamenii pentru a se informa şi a-i 
găsi pe cei care-l mai ţineau minte pe fostul coleg, 
care a avut un sfîrşit atît de nefericit. 

Maiorul merse şi el pe strada Omulewska. 
Oamenii lui discutau cu mecanicii, iar ofiţerul de 
miliţie îi făcu o vizită şefului serviciului personal. 

— Dragă domnule maior, se scuză şeful, la noi 
este, din păcate, o mare fluctuaţie de cadre. 
Maiştrii în vîrstă sînt legaţi într-adevăr de atelier. 
Tineretul însă vine aici mai curînd ca să înveţe 
meserie. Stă doi, trei ani, deprinde meseria şi, 
atras de un cîştig mai mare, se duce la atelierele 
particulare, cu toate că la noi are şi asigurări 
sociale şi condiţii mai bune de protecţie a muncii. 
Acolo trebuie să tragă de dimineaţă pînă seara, în 
zile de lucru sau sărbători, pe ger şi ploaie. Eu nu 
mi-l amintesc pe Strzelczyk ăsta. Doar din ziare am 
aflat ce poamă a fost. 

— Eu mi-l amintesc, se amestecă în discuţie un 
funcţionar, un bărbat în vîrstă, care lucra la biroul 
alăturat. Chiar eu i-am scris caracterizarea cînd a 
plecat de la noi. 

— Ce puteţi să ne spuneţi despre el, domnule...? 

— Wladyslaw Barecki, se prezentă cel întrebat. 
Acum mă ocup cu aprovizionarea. Atunci lucram la 
serviciul personal. Strzelczyk a venit la noi de la 
fabrica de autoturisme. Cu o caracterizare nu prea 
grozavă. Cînd lucra la noi, ştiu că a fost chemat de 
cîteva ori la procuratură. Dar a scăpat cumva de 
încurcături. Era însă un bun meseriaş. Nu am avut 
nici o plîngere. Îi plăceau omului banii. Am auzit că 
făcea comerţ cu diverse piese de schimb. În special 
pentru maşini străine. 

— Furate? 

— Ştiu şi eu? Avem aici un paznic în vîrstă. 
Edmund Cielecki. Acesta pusese ochii în mod 
deosebit pe Strzelczyk. Cielecki voia cu tot 
dinadinsul să-l prindă cu ocaua mică. Pur şi simplu 
îşi ieşise din fire. Oamenii ăştia doi s-au urit de la 
prima vedere, deşi, să fim drepţi, nu aveau nici un 
motiv. 

— Se mai întîmplă antipatii din astea 
nejustificate. 

—  Cielecki îi tot întindea diverse capcane lui 
Strzelczyk. Îl percheziţiona aproape la fiecare 
ieşire, dar niciodată nu a descoperit nimic. Tot 
atelierul se amuza pe chestia asta. Se făcuseră 
chiar pariuri. 

— Strzelczyk era iubit aici? Avea prieteni? 

—  Cunoştinţele mele nu merg chiar atit de 
departe. Cred însă că n-a avut. Îi plăcea să cîştige 
peste salariu. Acest lucru se răsfringea de obicei 
asupra altora, aşa că nu-l vedeau cu ochi buni. Din 
cîte îmi amintesc eu, avea mai curînd prieteni din 
vechii colegi de la fabrică. 

— Se întîmplă un lucru frecvent, spuse maiorul,. 
ca un angajat al unei instituţii să ceară, în caz că 
se mută într-o altă locuinţă, camionul instituţiei şi 
ajutorul colegilor. Ştim că tocmai în perioada cit a 
lucrat aici, Strzelczyk a divorţat şi şi-a schimbat 
locuinţa. l-aţi dat cumva un camion? 

— Totdeauna ne ajutăm oamenii, confirmă şeful 
secţiei „personal”. Salariatul face o cerere către 
direcţie şi după obţinerea aprobării primeşte 
camionul şi şoferul. Dacă a cerut maşina, atunci în 

dosarul lui Strzelczyk trebuie să se găsească o 
astfel de hirtie. 

Găsiră dosarul, dar în el nu se afla nici o cerere. 
Se vede că se folosise de o altă maşină. 

— Paznicul care s-a războit atita cu Strzelczyk 
mai lucrează aici? 

— Lucrează. Particularii îi atrag numai pe 
mecanici. Edmund Cielecki va ieşi de aici la pensie, 
probabil. Aţi dori să discutaţi cu el, domnule maior? 
Mă interesez imediat dacă-i în tura asta. 

Era, şi apăru după un timp în camera şefului 
serviciului „personal”. Acesta îi explică lui Cielecki 
motivul chemării: ofiţerul de miliţie de faţă ar dori 
să discute cu el. 

— Vă interesează cu siguranţă, domnule maior, 
banditul de Strzelczyk. L-am mirosit dintr-o dată. 
Toţi au ris de mine. Odată chiar directorul mi-a 
spus: „Cielecki, ce te tot ţii de capul omului 
cinstit?” La dracu cinstit. Eu am simţul banditului. 

— Nu l-ai prins însă cu nimic, se amestecă 
Wladyslaw Barecki. 

— Nu l-am prins, recunoscu paznicul. Dar i-am 
făcut atitea zile fripte, că a plecat de la noi. E bine 
şi aşa. Acum am fi avut frumoasă bătaie de cap cu 
tilharul ăla. Ruşinea ar fi căzut pe tot atelierul. Dar 
trebuie să recunosc că era un mare şmecher. Cînd 
a plecat de aici mi-a ris în faţă. Ţin minte că mi-a 
spus: „Dac-aş fi vrut, ţi-aş fi luat Cielecki, carabina 
şi aş fi scos-o cu tine cu tot din atelier. Dar ce să 
fac eu cu vechiturile astea! Am scos de aici, sub 
ochii tăi, lucruri mult mai de preţ. Eşti un mare 
prost, Cielecki.” Aşa mi-a spus. Dar nu-i adevărat. 

Nu a furat nimic, cît am fost eu. lar ajutoarele alea 
ale lui, diavoli nu alta, nu l-au ajutat cu nimic. 

— Care ajutoare, domnule Cielecki? 

— Doi bandiți, dar cu mult mai proşti decît el. 
Ziceau că lucrează la fabrica de autoturisme, dar 
nu era zi să nu se fi învirtit cîte unul pe lîngă 
atelierul nostru. Aveau tot felul de combinaţii cu 
Strzelczyk. El îi dirija. 

— Ce combinaţii puteau să aibă? rise şeful 
serviciului „personal”. Doar nu aveau acces în 
atelier. 

—  Şefule, pe atunci era altfel şi chiar şi 
întreprinderea noastră arăta altfel. Nu erau 
maşinile de azi. Piese de schimb, la fel, erau foarte 
puţine. O ţeava pentru „Warszawa” sau o bujie 
erau o adevărată raritate. Se vindeau pe sub mînă. 
Strzelczyk, cînd repara maşina cuiva. şi-l simţea că 
e fraier, îi şoptea doar: „leşiţi în stradă şi opriţi-vă 
un moment. Am să vă trimit un specialist bun care 
o să vă facă tot ce n-au putut face aici. Vă procură 
şi piese originale. Direct de la Moscova.” Nu era 
săptămînă să nu umfle bani grei de la diverse 
persoane. 

— Trebuiau să aibă însă piese de schimb. 

— Aveau. E adevărat. Dar la ce preţ? De trei sau 
patru ori mai scumpe decit oficial. Pe urmă însă, pe 
măsură ce s-a îmbunătăţit aprovizionarea, afacerile 
au început să se isprăvească. Nu l-am lăsat să fure 
aici, atunci şi-a făcut bagajul. Nici nu m-am mirat 
cînd i-am citit numele în ziar. Un cîine ca el, 
adăugă cu îndirjire Cielecki, nu putea avea alt 
sfîrşit. Aşa-i trebuie. 

— Dar ajutoarele alea ale lui, ţineţi minte cumva 
cum se numeau? 

— Pe unul îl chema Kozlowski sau Kowalski. Şi ăla 
a sfirşit-o mizerabil. L-a luat în grija sa procurorul. 
Mi se pare că i-au dat vreo şase ani. Am citit cu 
plăcere despre asta în ziar. Al doilea nu era mai 
breaz, dar pînă acum nu l-au prins. Se numea 
foarte caraghios: Cieptawoda. Sau ceva în genul 
ăsta. În orice caz la urmă era sigur „woda”. Fiecare 
îl striga altfel. 

— De atunci i-ai mai întîlnit vreodată pe oamenii 
ăia a ai lui Strzelczyk? 

— Nu! paznicul se scutură ca dracul de aghiazmă. 

Maiorul se întoarse la Palatul Mostowski mulţumit 
de rezultatele proprii şi de informaţiile aduse de 
oamenii săi. Aceştia obţinuseră confirmarea celor 
povestite de Edmund Cielecki, cu toate că 
interlocutorii lor nu vorbiseră de fostul lor coleg cu 
atita ură înverşunată ca bătrînul paznic. Strzelczyk 
îşi aranjase, într-adevăr, folosindu-se de lipsurile 
existente pe atunci în aprovizionare, o afacere 
particulară foarte prosperă cu piese de schimb, 
chiar sub gardul atelierului de stat de pe strada 
Omulewska. Cînd la atelier dădeau neputincioşi din 
miîini sau fixau un termen de două săptămîni, în 
faţa atelierului se procurau piesele lipsă fie pe loc, 
fie peste o oră, fie cel mai tirziu a doua zi, şi asta 
încă direct la locuinţa proprietarului maşinii, însă 
mai scump, mult mai scump. Dar cel care era 
ameninţat cu imobilizarea maşinii pe termen lung, 
nu se mai scumpea şi plătea. Şi alţii mai făceau 
combinaţii de felul acesta, dar nu erau atit de 

şmecheri ca Strzelczyk care ştia să organizeze 
totul şi încă pe scară largă. 

Asta a durat cîțiva ani. De unde proveneau 
piesele cu care făcea comerţ? Părerile erau 
împărţite la atelierul de pe Omulewska dar, în 
general, toţi erau de acord că nu de la ei. Un hoţ 
isteţ nu fură în ograda lui, spune o zicală care are 
ceva adevăr în ea. Lui Strzelczyk nu-i lipsea 
prudenta. 

În schimb, era adevărat că viitorul organizator al 
jefuirii băncii în perioada cît a lucrat pe Omulewska 
nu s-a împrietenit cu colegii şi nu era iubit de ei. La 
mijloc era însă mai mult invidie decit altceva. 
Oamenii nu-i agrează în general pe cei mai 
descurcăreţi decit ei. De aceea îşi luară rămas-bun 
de la Strzelczyk fără părere de rău şi-l uitară 
repede. Abia ştirile senzaţionale din presă aduseră 
la lumină figura lui. În afară de Cielecki, nimeni nu 
ştia nimic despre tovarăşii lui. 

În orice caz, ancheta o porni din nou din punctul 
mort. Nici maiorul şi nici şeful său, colonelul 
Niemiroch, nu aveau siguranţa c-au apucat-o pe 
calea cea bună, Hotărîiră însă să meargă mai 
departe pe această urmă. 

— Trebuie, tovarăşe maior, să-l găseşti neapărat 
pe acel Kozlowski şi Zimnawoda?, hotărî colonelul, 
şi asta cît mai repede. Cel puţin unul din ei l-a 
ajutat pe Strzelczyk la mutat. Poate aflăm astfel 
care din ei a fost acolo, în pivniţa lui Rodzihska. 


2 Apă rece. 

—  Cieptawoda*, nu Zimnawoda, îl corectă 
Kaczanowski, 

— Indiferent, Janusz, cum îi zice, numai să-l 
găseşti. 

— Miine mă duc la Fabrica de autoturisme. 
Trebuie să fi reţinut oamenii de acolo un nume atit 
de puţin comun. 

De data aceasta, norocul nu-l mai părăsi pe 
ofiţerul de miliţie. S-a ţinut după el ca un cîine 
credincios. Este adevărat că la Fabrica de 
autoturisme din cartierul Zerân lucrează peste 
cincisprezece mii de persoane, însă în momentul în 
care Kaczanowski a întrebat la serviciul personal 
despre un salariat cu numele „Cieptawoda”, 
funcţionara zîmbi şi îl corectă: 

— Poate îl căutaţi pe Antoni Dobrawodaf, 
domnule maior, căci deocamdată apă caldă nu 
avem. Dealtfel, nici apă bună nu mai avem, căci 
Antoni Dobrawoda nu mai lucrează la noi de trei 
ani. Dar un nume de felul acesta nu se uită uşor. 
Am făcut, aşa, din curiozitate, o listă cu numele şi 
prenumele mai aparte ale oamenilor noştri. Dobra- 
woda se află în capul acestei liste. De aceea a fost 
cunoscut “în toată fabrica. Totdeauna îi poceau 
numele, de cele mai multe ori îl numeau 
„Dobrawâdka”5. Nu se supăra dealtfel pentru asta. 
Unul din colegi i-a propus odată să-şi schimbe 
numele. Nu a fost de acord. Le-a explicat cu mîn- 
drie că este un nume vechi de nobil polonez, mult 


3 Apă caldă. 


t Apă bună 
5 Votcă bună 

mai onorabil decît oricare altul... Se pare că 
undeva, prin regiunea Mazowsze, se află un sat 
întreg cu numele acesta. 

— Probabil, fu de acord maiorul. Vreun sat vechi, 
locuit cîndva de mici nobili scăpătaţi. Şi eu m-am 
întîlnit cu reprezentanţii acestei pături care purtau 
un nume la fel de original: „Frate-Mare”f. Scris 
separat. Am avut un coleg la şcoală pe care îl 
chema aşa. După aceea se pare însă că şi-a 
schimbat numele în „Starzyâski”. 

— Primul era mai frumos, remarcă funcţionara. 

— Antoni Dobrawoda a plecat de aici pe motiv de 
abuzuri? Scoaterea frauduloasă a pieselor de 
schimb pentru maşinile „Fiat”? 

— Din cite ştiu, nu. Trebuie însă să controlez 
dosarul lui. Dacă nu mă înşel, din alt motiv. Şi-a 
construit o căsuţă, undeva departe, în cartierul 
Sluzewiec. Dincolo de hipodrom. Făcea pînă la 
fabrică o oră şi jumătate. Pierdea mult timp faţă de 
cei care locuiau, de pildă, în Otwock sau Wotomin, 
în jurul Varşoviei. De aceea şi-a căutat de lucru mai 
aproape de casă. Putem căuta în arhivă dosarul cu 
actele lui Antoni Dobrawoda şi să vi le trimitem. 
Dar trebuie să ni le restituiţi. Astăzi nu putem, dar 
în cîteva zile o să-l găsim. 

— Vă mulţumesc, dacă voi avea nevoie de el, am 
să mă adresez dumneavoastră în această privinţă. 
Presupun însă că deocamdată îmi ajunge ceea ce 
am aflat. 

Janusz Kaczanowski avea dreptate. A fost 
suficient un telefon la Biroul de evidenţă a 


ë Stary Brat 

populaţiei, şi adresa celui căutat s-a şi aflat pe 
biroul ofițerului de miliţie. Era vorba într-adevăr de 
cartierul Sluzewiec, cel mai departe de centru. 
Agentul trimis acolo imediat a stabilit că la locul 
indicat se află o mică proprietate. O grădiniţă cu 
pomi fructiferi, o seră micuță şi o căsuţă ridicată, 
se vede, cu forţe proprii. Mai întîi făcuseră o 
cameră cu bucătărie. După aceea adăugaseră încă 
două camere şi o anexă cu dependinţe. Antoni 
Dobrawoda locuia acolo cu soţia şi trei copii. Fata 
cea mai mare se căsătorise de curînd şi se mutase 
şi soţul ei în casa părinţilor. Ceilalţi copii mergeau 
încă la şcoală. Antoni lucra ca mecanic auto la una 
din întreprinderile din cartierul Sluzewiec. Soţia se 
ocupa cu gospodăria şi grădinăritul, care aducea 
familiei mici venituri suplimentare. Ginerele era 
şofer la aceeaşi fabrică cu socrul. Fata absolvise 
şcoala tehnică comercială şi avansase în funcţia de 
responsabilă adjunctă la complexul comercial din 
cartier. 

Sectoristul considera această familie drept una 
dintre cele mai liniştite din sectorul lui. Bărbaţii nu- 
şi băteau soțiile, copiii nu spărgeau felinarele cu 
pietre şi nu comiteau nici alte fapte huliganice. 
Dacă li se atrăgea atenţia, măturau în timpul iernii 
chiar şi zăpada de pe trotuar. Era un lucru normal 
ca bătrînul să mai bea din cînd în cînd, ori ginerele, 
în urma cîtorva pahare, să se întoarcă puţin mai 
vesel acasă. Sectoristul şi-ar fi dorit să aibă de-a 
face numai cu oameni de felul acesta. 

Maiorul se hotărî de data aceasta să acţioneze. 
prin surprindere, Terenul era greu de cercetat, iar 

pentru o valiză cu patru milioane de zloți, nu era 
deloc greu să găseşti o ascunzătoare bună. Echipa 
de miliţie numeroasă, înarmată cu aparatura 
necesară, apăru dis-de-dimineaţă în faţa căsuţei 
respective, cînd toţi ai casei mai erau încă prezenţi. 
Este adevărat că procurorul a avut unele obiecţii, 
dar în cele din urmă semnă ordinul de percheziţie. 

Aceasta a durat aproape şase ore. Folosiră 
aparate foarte sensibile care depistau şi cele mai 
mărunte obiecte din metal pînă la o adincime de 
cîţiva metri în pămînt. Răscoliră casa de-a lungul şi 
de-a latul. Nici nu era de mirare că femeile cînd au 
văzut ce dezordine face miliția, nu au putut să se 
abţină şi să nu blesteme. Bătrinul Dobrawoda 
repeta întruna: 

— Pentru ce, domnule căpitan, pentru ce? 

— Nu te preface că nu ştii, îi răspundea căpitanul 
Wiecek, care conducea percheziţia. 

In cele din urmă, milițienii, cei mai buni specialişti 
în domeniul respectiv de care dispunea 
Inspectoratul municipal, ştergîndu-şi sudoarea de 
pe frunte, se dădură bătuţi. Nu descoperiseră 
absolut nimic. 

— Antoni  Dobrawoda,  îmbracă-te! ordonă 
căpitanul Wiecek. Vii cu noi! 

Maria Dobrawoda auzind aceste cuvinte, izbucni 
în hohot de plins. Copiii îi ţinură isonul. 

— Pentru ce mă arestaţi? 

— Of, oameni buni, v-aţi prostit cu toţii? Nimeni 
nu vă arestează. Te iau doar, domnule Antoni, pînă 
la Palatul Mostowski pentru ca să-ţi punem unele 
întrebări. După aceea te aduc înapoi. 

— Prefer să mă întorc singur, zise mecanicul 
îmbrăcîndu-şi pardesiul. 

Soţia îi pregătea în grabă ceva de mîncare, fata 
scotea din dulap un prosop şi schimburi groase. 

— Potoliţi-vă, ce faceţi? ofiţerul de miliţie încerca 
să le liniştească pe cele două femei. Peste două 
ore domnul Antoni se întoarce acasă. 

— Ah! exclamă doamna Maria. Vă cunosc eu pe 
voi. 

Spunînd aceste cuvinte, aruncă spre ofiţerul de 
miliţie o privire în care nu era nici urmă de 
admiraţie sau de dragoste pe care s-ar fi cuvenit s- 
o nutrească fiecare cetăţean al Poloniei populare 
faţă de străjerul ordinei publice. 

In cele din urmă, Antoni Dobrawoda, cu un 
pachet serios sub braţ, se urcă în maşina miliției. 
Aceasta o porni în direcţia Palatului Mostowski, 
unde maiorul Kaczanowski îl aştepta pe mecanic. 

De la prima aruncătură de ochi, ofiţerul de miliţie, 
se convinse că Antoni Dobrawoda nu este „domnul 
cu valiza” pe care îl descrisese eleva aceea 
drăguță de liceu, Jola Chramiec. Celălalt, conform 
descrierii fetei, era un bărbat destul de înalt, 
elegant, cu timplele grizonante, îmbrăcat într-un 
pardesiu bleumarin. Proprietarul casei din cartierul 
Sluzewiec era în schimb un bărbat scund, gras, cu 
o burtă destul de proeminentă, deşi făcea o 
meserie grea. In schimb era complet chel şi cu faţa 
rasă. Deosebiri esenţiale. Domnişoara Jolanta, 
ageră şi cu un simţ. de observaţie foarte dezvoltat, 
nu s-ar fi putut înşela chiar atît de mult. Maiorul 

renunţă la confruntarea eventuală pe care o 
plănuise. 

— Luaţi loc, domnule Antoni. Kaczanowski îi 
indică un scaun, apoi îi oferi ţigări. Aş vrea să 
discut cu dumneavoastră. Doriţi o cafea? 

— Pentru ce, domnule maior? 

— Nu înţeleg. 

— Pentru ce mă arestaţi? Dobrawoda aşeză lîngă 
el pachetul pe care-l ţinea în miini şi se aşeză pe 
scaunul indicat. Ţigară nu luă însă. 

— Dar, domnule Antoni, nu este vorba de nici o 
arestare. V-am invitat aici doar pentru o mică 
discuţie. Vrem să ne ajutaţi. 

— Frumoasă invitaţie! se indignă mecanicul. Daţi 
buzna în casa omului dis de dimineaţă, vreo zece 
bărbaţi, întoarceţi casa cu fundul în sus. Ca o 
hoardă de tătari. 

— Pentru asta vă cerem scuze. Cînd vă veţi da 
seama care a fost motivul vizitei noastre, sper că 
ne veţi ierta această percheziţie. A fost o treabă 
neplăcută, dar necesară. 

— N-aţi găsit nimic, mormăi Antoni. 

— Vă rog să mă credeţi că-mi pare foarte bine. 

— Ei, o spuneţi doar aşa, domnule maior. 

— Nu vreau să mă joc cu dumneavoastră de-a 
baba oarba şi nici nu vreau să ocolesc lucrurile. 
Percheziţia a fost în legătură cu cunoştinţa 
dumneavoastră Kazimierz Strzelczyk. El a luat 
parte la jefuirea Băncii din towicz, de unde s-au 
furat peste patru milioane de zloți. 

— Ela murit doar. 

— Da, dar banii jefuiţi la Łowicz se află undeva. 

— Şi ce, trebuiau să fie la mine? 

— Avem toate motivele să afirmăm că Strzelczyk 
şi-a ascuns comoara în pivniţa casei de pe strada 
Wilcza. 

— Acolo unde a locuit soţia lui? 

— Da, acolo unde a locuit soţia lui, pe care cineva 
a omorit-o după ce, în prealabil, împuşcase în 
aceeaşi pivniţă pe cel de-al doilea din bandiți, 
Andrzej Doberski. 

Antoni Dobrawoda păli. 

— Aţi crezut, domnule maior, că eu? 

— Ucigaşul ştia prea bine că Strzelczyk dispunea 
de pivniţa de pe strada Wilcza. Şi dumneavoastră 
aţi ştiut despre asta. Doar aţi cărat în ea, împreună 
cu Kazimierz, mobila de la etajul şase. lar mai tîrziu 
aţi ascuns acolo diverse piese de schimb pentru 
autoturisme. Pe vremea cînd făceaţi învirteli pe 
strada Omulewska. 

— Da, am ştiut, recunoscu Antoni. 

— Aşa că acum nu vă miraţi că a trebuit să vă 
tratăm ca pe o persoană suspectă. 

— Aşa s-ar zice. 

— De aceea a trebuit să facem percheziţia. 
Oamenii mei v-au făcut deranj. Încă o dată, vă cer 
scuze. 

— Nu e cazul, domnule maior, înţeleg şi eu acum. 

— Presupunem, avem chiar unele dovezi, că 
atunci, la mutarea şi transportarea mobilelor în 
pivniţă, a mai participat un bărbat, care mai tirziu a 
luat parte şi la jefuirea băncii. De aceea v-am 
invitat aici ca să discutăm şi sper că ne veţi spune 
cinstit cum a fost cu coboritul mobilelor în pivniţă. 

Cred că nu-i veţi acoperi pe nişte bandiți şi ucigaşi. 
Dealtfel, după cum ştiţi, tăinuirea persoanelor 
urmărite de miliţie este pasibilă de pedeapsă. 

— Înţeleg, vă spun totul ca la sfinta spovedanie, îl 
asigură Dobrawoda. Ce ştiu şi ce-mi aduc aminte. 

— Vă ascult. 

— Am lucrat împreună cu Kazimierz la Fabrica de 
autoturisme. Pe atunci era încă un băieţandru, abia 
terminase şcoala. Primii paşi acolo i-a făcut. Era 
prostuţ, de asta l-au şi îmbrobodit. In jur se umbla 
cu furtişaguri şi au încercat să-i pună lui totul în 
cîrcă. Dar de pe atunci Strzelczyk se anunţa a fi un 
specialist de miîna-ntii. A reuşit să scape de 
încurcătură pentru că într-adevăr era nevinovat. 
După aceea, timp de trei ani a lucrat la o staţie de 
benzină, iar apoi pe  Omulewska. A avut 
întotdeauna nas pentru învirteli, iar pentru cîțiva 
gologani era gata să-şi vîndă sufletul diavolului. S-a 
întovărăşit cu mine şi cu încă doi de la fabrică. Noi 
terminam lucrul la ora două, el mai tîrziu. A aranjat 
lucrurile ca noi să venim pe strada Omulewska şi 
să ne învirtim în faţa atelierului, iar el ne plasa, 
clienţii. Din cei pe care staţia de service nu putea 
să-i ajute pentru că nu avea piese. 

— Voi aveaţi? De unde? 

— Făceam diverse combinaţii, domnule maior. 

— La fabrică? 

— Ferească Dumnezeu! bătrînul mecanic 
protestă. Nu m-au prins niciodată cu nimic. Nici cu 
cel mai mic şurub. Se ştia ce piese lipsesc şi le 
căutam prin provincie, le făceam in atelierele 
particulare, iar cine mergea în străinătate, aducea 

la comandă. Întotdeauna am avut piesele care 
erau deficitare. Strzelczyk ne găsea clientul care 
nu se tîrguia pentru că avea neapărată nevoie de 
una sau de alta. lar noi îi aranjam maşina de 
mergea ceas. 

— Existau doar pe atunci şi atelierele particulare. 

— Ele făceau acelaşi lucru. Combinau cum 
puteau. De aceea maşinile, pe vremurile acelea, 
mergeau. Dar noi eram pe loc, în faţa porţii staţiei 
de pe Omulewska. 

— lar în interior aveaţi omul vostru. 

— Exact, aprobă Antoni. Mai tirziu, totul s-a 
terminat, dar la început se putea ciştiga un ban 
frumos. Nu ca acum cînd, dacă omul lucrează bine, 
poate cîştiga la fel de bine. Atunci, vorba ceea, să 
treacă ziua, 

— Ştiu, ştiu. Dar cum a fost cu mutatul? 

— Kazik ni s-a plins nu o dată că are o soţie rea, 
nerecunoscătoare, Că n-o mai poate suporta mult 
timp. Că a înaintat actele de divorţ. Într-o zi ne-a 
spus că se mută şi ne-a rugat să-l ajutăm. Se ştie 
că nu poţi să refuzi unui prieten un astfel de ajutor. 
Ne-am învoit de la lucru, Unul din colegi a aranjat 
un drum fictiv cu camionul pe care-l conducea şi l- 
am transportat pe Kazik în cartierul Ochota. O 
parte din boarfe i le-am cărat în pivniţă, 

— Cine a mai participat? 

— În afară de mine şi de Kazik, au mai fost încă 
doi de la fabrică — Kowalski şi Nawrot. Asta era cu 
camionul, 

— Unde lucrează? 

— Nawrot nu mai trăieşte. A murit acum doi ani. 
De inimă, după o gripă, Kowalski a încercat după 
aceea să facă diverse combinaţii pe cont propriu. 
Dar n-a avut cap. Au vrut să scoată o maşină 
întreagă din fabrică şi au fost prinşi. A căpătat cinci 
ani. l-or fi dat drumul, dar nu ştiu ce se mai 
întîmplă cu el. 

— Cum arată? 

— Mic, uscat ca o scîndură. La mîna dreaptă îi 
lipsesc două degete, i le-a tăiat maşina. 

— Mai tînăr decît dumneavoastră? 

— Mai tînăr şi decît Strzelczyk. Cu vreo patru ani. 

— Altcineva n-a mai fost? 

Antoni căzu pe ginduri. 

— A mai fost unul. L-am văzut de citeva ori cu 
Kazik. Nu ştiu ce făcea, dar în nici un caz nu era din 
branşa noastră. 

— Cum arăta? 

— Acum nu l-aş recunoaşte. De înălţimea lui 
Kazik. Parcă blond. Cam de aceeaşi vîrstă cu el. Se 
cunoşteau ori de la şcoală ori de pe aceeaşi stradă. 

— Nu reţineţi cum îl chema? 

— Kazik îl striga „Zygmunt”. l-am ştiut şi numele, 
dar nu-l mai rețin. Au trecut mai bine de şase ani 
de atunci, domnule maior. După mutat nu l-am mai 
văzut niciodată pe tipul acela. Am rupt legăturile şi 
cu Strzelczyk pentru că şi afacerile se terminaseră. 
El şi-a schimbat serviciul. Eu am rămas la fabrică, 
mi-am cumpărat locul acela şi, încet-încet, am 
început să-mi ridic căsuţa. Am făcut totul doar eu 
cu soţia mea. Nu mai aveam timp pentru întîlniri şi 
nici bani pentru băutură. 

— Poate vă amintiţi totuşi numele acela? 

— Ştiu doar că era ceva legat de lemn parcă, sau 
de un copac... 

— Drzewiecki, Lipski, Lipiński, începu maiorul să 
enumere. Róźańskii, Jaworek, Jaworowski, Jaworski, 
Sosnowski, Choinski, Modrzewski, Gruszecki, 
Śliwiński... 

— Nu, Dobrawoda clătină din cap. 

— Poate Dębski, Dąbek Debal, maiorul îi enumera 
dintr-o răsuflare toată flora. Grabowski, Grabiec, 
Wiśniewski, Jesionek, Jesionowski, Leszczyński, 
Klonowski,  Maliniak, Orzechowski, Orzeszko, 
Świerczyński? 

Domnul Antoni, dădea negativ din cap, 

— Poate Okoń? 

— Pe-aproape. Dar nu era nume de peşte, ci de 
copac. Cum Îmi voi aminti, am să vă anunț imediat. 

— Pe cuvînt? 

— Pe cuvîntul meu de strungar bătrîn. 

După ce uşa se închise în urma lui Antoni 
Dobrawoda, maiorul nu era deloc vesel. Cum să-l 
găsească pe cel de-al patrulea care a ajutat la 
mutat? Ofiţerul de miliţie se îndoia că mecanicul îşi 
va mai reaminti numele individului. Şi chiar dacă 
şi-l va reaminti, îl va spune oare miliției? Poate vor 
reuşi să-l găsească pe Kowalski. Poate va şti el 
ceva. Din descrierea făcută de Dobrawoda, rezulta 
că „domnul cu valiza” nu putea fi Kowalski. Valiza, 
dealtfel, era bleumarin, aşa că nu conţinea banii. 
Oare „domnul cu valiza” este într-adevăr asasinul? 

Semnele de întrebare erau din ce în ce mai 
multe. 

Capitolul XIII 


lar radioul cînta tot mai tare... 


Agentul de miliţie care făcuse primele cercetări 
din ordinul maiorului Janusz Kaczanowski în 
cartierul Sluźewiec, acolo unde locuia Antoni 
Dobrawoda, deşi isteţ şi cu experiență în 
specialitatea sa, nu observase însă că avea un 
„concurent”. N-a băgat de seamă că în apropierea 
casei în care locuia mecanicul auto şi familia sa se 
învîrtea un bărbat. Inalt, cu o faţă prelungă, 
îmbrăcat într-un pardesiu jerpelit de culoare 
închisă, cu şapcă şi ochelari fumurii. Bărbatul 
respectiv observa de citeva zile cu atenţie tot ceea 
ce se întîmpla în casa respectivă şi în grădina care 
o împrejmuia. 

Observatorul necunoscut nu se sperie de cele 
două maşini ale miliției pe care le găsi în faţa casei 
lui Dobrawoda într-o dimineaţă. Se apropie de 
maşini, înconjură mica grădină şi-şi căută pe 
partea cealaltă un punct bun de observaţie. Vedea 
ce se petrece, fără ca prezenţa lui să sară în ochi 
cuiva. Cînd slujbaşii miliției începură să cerceteze 
bucăţică cu bucăţică toată grădina cu ajutorul 
aparatelor detectoare, observatorul solitar ştia bine 
ce se căuta în mica grădină. A ştiut, de asemenea, 
că nu s-a găsit nimic. A văzut apoi cum milițienii au 
părăsit locuinţa, întovărăşiţi fiind de proprietarul 
casei ce ducea în mînă un pachet. Spera însă să nu 
fie acela pachetul pentru a cărui soartă tremura. 

După ce maşinile porniră, în faţa porţii rămaseră 
două femei care blestemau în gura mare. Imediat 
fură înconjurate de un grup de vecine şi vecini. 
Necunoscutul se apropie şi el. 

— Ce-au vrut? întrebă. 

— Naiba-i ştie! Au întors toată casa cu fundul în 
sus, răspunse cea mai tînără dintre femei. Cînd 
tata i-a întrebat ce caută, i-au răspuns „ştii prea 
bine”. 

— Au găsit ceva? intră în vorbă una din vecine 

— Ce-ar fi avut de găsit? se revoltă soţia 
proprietarului casei. 

— Atunci de ce l-au luat pe domnul Antoni? 

Ca răspuns se auziră din nou blesteme la adresa 
miliției. 

— Pe fratele meu, remarcă bărbatul înalt, l-au 
luat tot aşa, odată. l-au spus că îl iau pentru o 
discuţie. Şi s-a întors abia după două săptămîni, 
atit de mult au discutat cu el. Bine măcar că soţia i- 
a dat o legăturică, cu schimburi calde, pentru că l- 
au ţinut într-o pivniţă  neîncălzită, minţi în 
continuare bărbatul. Pentru tot timpul ăsta nu i-au 
plătit nimic la serviciu, iar miliția a ris: „Zi mul- 
tumesc că ai scăpat”, i-au spus cînd a venit să 
ceară să i se restituie reținerea din salariu. Nici 
pînă acum nu ştie pentru ce l-au ţinut. Pentru ei, a 
închide pe cineva e ca şi cum mi-aş aprinde eu o 
ţigară. Trebuia să-i fi dat soţului ceva de mîncare şi 
schimburi calde. 

— Sigur că i-am dat. N-a vrut să ia, dar l-am 
forţat. 

— Nici fratele meu n-a vrut, dar mai tirziu n-a 
ştiut cum să-i mulţumească soţiei. 

Necunoscutul se retrase în mod discret de lîngă 
mulţimea care devenea tot mai numeroasă. Aflase 
ceea ce voia să afle. Nu găsiseră aici valiza. Dar o 
fi fost oare? Tadeusz Majewski începu să se 
îndoiască. Se reîntoarse în oraş şi-i telefonă lui 
Zygmunt Lipie. 

— Trebuie să ne întîlnim, îi spuse. 

— Chiar acum? 

— Nu. Aş prefera miine. După slujbă. 

— Te rog numai să nu fie ca ultima dată. 

— Bine, unde? Poate la mine? 

— Nu, răspunse Zygmunt. Mai bine vino tu la 
mine. Dar e într-adevăr atît de necesar? 

— O să vezi şi tu singur, Cînd ai să auzi ce-am 
să-ţi spun. Vin la cinci. 

Incheiară discuţia. 

In aceeaşi zi, Tadeusz Majewski observă cîteva 
ore casa în care locuia Zygmunt Lipie. Nu se 
întîmplă însă nimic acolo. Nici în faţa casei şi nici 
prin apropiere nu se opri nici o maşină a miliției. 
Seara, în locuinţa prietenului se aprinse lumina. 
Tadeusz îi zări de cîteva ori silueta apropiindu-se şi 
îndepărtîndu-se de fereastră. 

A doua zi, Majewski îl sună din nou pe Lipien la 
minister. Îi auzi vocea în receptor. Prietenul era la 
birou. Deci pînă în prezent totul era în ordine. Dar 
pentru cît timp oare? 

De data aceasta, miliția depistase o urmă bună. 
De acum încolo n-o va abandona şi, în cele din 
urmă, va ajunge la Zygmunt Lipief, iar mai tîrziu la 

el, Tadeusz Majewski. Era sigur că Lipie odată 
arestat, va recunoaşte totul şi fără cea mai mică 
ezitare, îl va denunța şi pe ultimul participant la 
jefuirea băncii, aflat în libertate. Trebuie să se 
salveze! 

Cu orice preţ! 

Înainte de ora patru după-amiază, Tadeusz dădu 
un ocol blocului în care locuia Lipie. Ştia că 
Zygmunt este singur în locuinţă. De fapt, locuia 
împreună cu fratele lui, funcţionar la una din 
centralele de comerţ exterior, dar acesta împreună 
cu soţia şi copiii plecaseră pentru doi ani în Cuba. 

În faţa casei totul era în ordine. Majewski intră în 
bloc şi urcă cu liftul pînă la ultimul etaj. Cobori apoi 
pe scări. Se opri în faţa uşii locuinţei lui Zygmunt 
Lipie şi ascultă cu atenţie. În interior era o linişte 
desăvirşită. Militia deci nu organizase aici nici o 
„capcană”. Liniştit, Tadeusz cobori în stradă şi 
observă de la distanţă blocul. 

Cu puţin înainte de ora patru şi jumătate sosi şi 
Lipie. Majewski se ascunse după uşă, aşa că 
prietenul nu-l zări. Zygmunt mergea liniştit, nimeni 
nu-l urmărea, în afară de Tadeusz. Citeva clipe mai 
tirziu, în locuință se deschise o fereastră. 
Proprietarul locuinţei era cel care făcu aceasta. 

Tadeusz mai observă strada încă vreo patruzeci 
de minute. În cele din urmă, la ora cinci şi zece, 
sună la uşa colegului. Zygmunt îi deschise imediat. 

— Nu te-a văzut nimeni? întrebă. 

— Drept cine mă iei? Un mucos? Am aşteptat 
special momentul în care să nu mai fie nimeni pe 
palier. 

Intrară în locuinţă. 

— Ce rece-i aici. Majewski se scutură de frig. 
Zygmunt, te rog, închide fereastra. 

Gazda îi îndeplini rugămintea. După aceea scoase 
din bufet două pahare şi o sticlă. 

— Bei? 

— Cu plăcere, 

Lipieh turnă, băură, ronţăiră cîteva stixuri aflate 
pe masă, 

— Ştii, Zygmunt vorbea cu vioiciune, secătura aia 
care l-a împuşcat pe Andrzej Doberski şi pe biata 
femeie nu a dat peste banii noştri. Miliția a stabilit 
că el a scos din pivniţă o valiză grea bleumarin. Au 
dat un comunicat în presă şi la radio. Valiza 
noastră a fost însă maro şi nu exagerat de grea. E 
adevărat că ea cîntărea destul de mult, dar, cînd 
am cărat-o, ştiu că nu m-am îndoit sub greutatea 
ei. Cineva care ar fi mers lîngă mine, ar fi putut să 
creadă că-i o valiză goală. De aici rezultă că, în 
pivniţă a fost într-adevăr o valiză, dar nu cea cu 
bani, ci cu altceva. Probabil unele piese de maşină. 

— Se prea poate, aprobă Tadeusz. 

— Asta este foarte important. Nu am pierdut 
totul. Trebuie să ne punem puţin capul la bătaie şi 
să stabilim unde ar fi putut ascunde Kazimierz 
Strzelczyk banii respectivi. Nimeni nu i-a găsit pînă 
acum. Miliția nu-i are, căci s-ar fi lăudat cu asta. ŞI 
ucigaşul lui Doberski e decepţionat că a omorît în 
zadar doi oameni. Aşa că mai avem şanse. Cheiţa 
aia! 

— Care cheiţă? Majewski asculta distrat tot 
raţionamentul prietenului. 

— Cheiţa de pe inelul lui Kazik. Nu ţii minte, 
Doberski stabilise că două cheiţe nu se potriveau 
nicăieri. Una din ele era cu siguranţă cea de la 
pivnita de pe Wilcza. A doua este cea de la 
ascunzătoarea în care se află valiza. Cea 
adevărată. Maro, cu patru milioane în ea. Cu banii 
noştri. 

— Mă tem că acum nu mai are nici o importanţă. 

— Cum asta, Tadek, ce se petrece cu tine? Eşti 
neobişnuit de nervos. Ce s-a întîmplat? 

— Mai toarnă cite unul. 

Gazda umplu din nou paharele. Băură. 

— Am veşti proaste. Dar nu ştiu dacă să ţi le 
spun. 

— Ce s-a întîmplat? se sperie. 

— Mă tem că miliția va veni aici, dacă nu dintr-un 
moment într-altul, atunci dintr-o zi într-alta. 

— Unde? 

— Aici. La tine. Sau, mai bine zis, după tine. 

— Ce tot spui? Lipieh se sperie de-a binelea. N-ai 
spus tu că sîntem în deplină siguranţă? Ai afirmat 
asta la ultima noastră întîlnire. 

— De-atunci s-au schimbat multe. 

— Dar ce anume? 

— Mai toarnă. Nu sînt în apele mele. Îmi va fi mai 
uşor după cîteva pahare de votcă. 

Băură din nou. 

— Ce s-a întîmplat? Zygmunt repetă întrebarea; 

— Am să-ţi povestesc totul de la început. ii 
minte, în timpul ultimei noastre întîlniri. ne-am 
sfătuit că. trebuie să-i descoperim pe cei doi 

prieteni ai lui Kazik, care împreună cu tine l-au 
ajutat la mutat, şi au cărat mobilele în pivniţă. 

— Da. Kowalski şi Dobrawoda. Trebuia să te ocupi 
tu de asta. 

— Şi m-am ocupat. Dar nu numai eu. 

— Nu înţeleg! 

— Am avut concurenţi. Din fericire, am fost 
prudent şi numai printr-o minune am scăpat. Am 
aflat unde locuieşte Dobrawoda şi am hotărit să-i 
observ casa. Undeva, departe, în cartierul 
Sluzewiec. O casă făcută cu mintea şi cu miinile lui. 
Cînd exploram locul şi mă întrebam dacă nu cumva 
valiza e ascunsă pe acolo pe undeva, deoarece 
încă nu ştiam că nu era vorba de valiza noastră, au 
apărut, pe neaşteptate, două maşini ale miliției. 
Din ele au coborit vreo zece băieţi. O parte au 
înconjurat casa şi grădina, iar ceilalţi au intrat în 
casă. Nu ştiu cum au procedat în casă, dar prin 
grădină au umblat cu nişte aparate speciale, care 
seamănă cu cele folosite de genişti pentru 
descoperirea minelor. Numai că ei, cu siguranţă, 
nu căutau mine, ci valiza. 

— Şi au găsit-o? 

— Nu ştiu. Doar nu m-am dus să-i întreb. Am 
văzut numai că l-au luat cu ei pe Dobrawoda ăla. A 
ieşit din casă între doi milițieni, l-au băgat în 
maşină şi au pornit-o imediat. Nici măcar nu l-au 
lăsat să-şi la rămas-bun de la soţia si copiii care 
plingeau. 

— Şi ce-i cu asta? Ştim că nu au găsit banii, 
pentru că ei căutau o valiză bleumarin. 


218 


— E adevărat că nu au găsit banii, dar îl au în 
mînă pe Dobrawoda. 

— N-au decit să-l ţină sănătoşi! Zygmunt se linişti 
complet, neînţelegînd deloc spaima colegului. 

— Dobrawoda are motive serioase ca să nu spună 
miliției cu cine l-a ajutat pe Kazik să se mute... 

— Ce spui? păli de data asta Lipien. 

— Spun că o să-l răsucească atita pe tip pînă ce 
le va spune despre Kazik tot ce ştie, fără să 
ascundă cu cine era prieten. Rodzihska le-a zis şi 
ea cîte ceva. Singur ai trimis-o la Palatul Mostowski 
şi ai instruit-o ce să spună. 

— ingrozitor! N-am ascuns faţă de ea că l-am 
ajutat pe Kazik cînd s-a mutat şi că de aceea mi-a 
venit ideea că Strzelczyk ar fi putut ascunde banii 
în pivniţa respectivă. 

— Deci doi plus doi fac patru. Şi miliția ştie asta, 
căci a învăţat să socotească. Dacă la ceea ce ştiu 
adaugă declarațiile lui Dobrawoda şi ale 
Rodzihskăi, le iese negru pe alb că domnul 
Zygmunt Lipiei, funcţionarul liniştit şi paşnic de la 
unul din ministere, este una şi aceeaşi persoană cu 
banditul periculos căutat pentru jefuirea băncii din 
towicz. Mă şi mir că nu au venit încă aici. 

— Ce să fac? Zygmunt făcea feţe-feţe. Inţelesese, 
în sfîrşit, pericolul. 

— Mai întîi mai toarnă cîte un pahar. 

— Băură. 

— Sînt pierdut! se văită Lipien. 

— Cred că da, aprobă Majewski. 

— Ce-i de făcut? 

— De aceea am venit la tine ca să găsim 
împreună o ieşire din situaţie. 

— Dar cum? 

— Trebuie să dispari imediat. Nu mai ai un minut 
de pierdut. 

— Cum să dispar? 

— Simplu. Pleci de acasă şi nu te mai întorci. 

— Or să mă caute. 

— Bineînţeles. Dar trebuie să te ascunzi în aşa fel 
încît să nu te poată găsi. 

— Unde găsesc eu o astfel de ascunzătoare? N-o 
să fug doar peste graniţă. 

— Nici asta nu te-ar ajuta. Pentru jefuirea unei 
bănci te-ar aduce înapoi chiar şi din Occident. Nici 
acolo nu le plac astfel de „glume” şi nu vor să 
adăpostească specialişti de genul ăsta. 

— Cu atit mai mult mă vor găsi în ţară. 

— S-ar putea să simulezi o sinucidere. De pildă, 
să-ţi găsească hainele şi o scrisoare pe malul apei. 
Asta ar fi o ieşire. Ai putea scrie în scrisoarea 
respectivă că-ţi iei viaţa pentru că ai mustrări de 
conştiinţă că te-ai făcut bandit. Asta ar suna 
frumos. Te-ar da drept exemplu. Aşează-te şi scrie 
o astfel de scrisoare. lţi dictez eu. lar seara, arun- 
căm pardesiul cu scrisoarea pe malul Vistulei. 
Poate chiar în acelaşi loc în care a murit Kazik. Asta 
ar face o impresie şi mai dramatică. Nimeni nu s-ar 
mira în mod deosebit că apa nu a aruncat cadavrul 
la mal. Hai, dă hirtie şi stilou. Să scriem. 

— Dar ce fac eu fără acte şi bani? Unde mă duc, 
unde găsesc eu de lucru şi locuinţă? 

— De asta o să ne ocupăm mai tîrziu. Cîteva zile 
ai să stai la mine. Analizăm in linişte situaţia şi 
născocim noi ceva. In ceea ce priveşte banii, e de 
la sine înţeles că atit cît voi putea, te voi ajuta. Tu, 
înainte de sinucidere, poţi să te duci la Casa de 
economii să-ţi ridici economiile, dacă ai ceva. 
Principalul e să dispari cît mai repede. Mai tirziu 
vom căuta valiza cu banii. Şi cu două milioane în 
mînă, nu mai mori tu de foame. Cu atiţia bani poţi 
nu numai să-ţi schimbi numele, dar să şi capeţi 
paşaport pentru străinătate. Dar mă îndoiesc că vei 
mai avea nevoie. Te aranjez eu într-un fel. 

— Nu, nu! răcni Zygmunt Lipie. 

— Atunci, ce faci? Vrei să aştepţi aici pînă ce vor 
veni şi te vor duce ca pe un vițel la tăiere? 

— Nu pot, nu sînt în stare să mă mut dintr-un loc 
în altul ca un cîine vagabond. Să las tot, cu ce m- 
am obişnuit? Să nu mai pot ani de-a rîndul, ori 
poate chiar pînă la sfîrșitul vieţii să mă plimb liniştit 
pe strada Marszatkowska sau să intru la o cafenea? 
Să nu-mi mai văd niciodată cunoştinţele şi 
prietenii? De neînchipuit. 

— Şi cu toate acestea e necesar. Pentru siguranţa 
ta. Dacă pun mîna pe tine, şi aşa n-o să-ţi mai vezi 
prietenii ani mulţi de-a rîndul. Dealtfel şi ei, cum te 
arestează, te şi scot din rîndul prietenilor. 

— Nu pot; nu pot. Zygmunt se lăsă să cadă pe 
fotoliul de lîngă perete şi-şi lăsă capul în jos. 

— A fost un risc pe care fiecare din noi şi l-a 
asumat păşind atunci în clădirea băncii. 

— Mai bine mă omor de-a binelea. 

— Nu vorbi prostii. Pentru asta ţi-ar lipsi curajul. 

— Ai dreptate. Ce fac eu acum? 

— Zygmunt, nu-ţi pierde cumpătul, trebuie să 
înscenăm sinuciderea ta. Nu avem altă soluţie. 

— Mă tem! Nu voi rezista eu la toate astea. 

In acel moment, la acelaşi etaj se opri liftul. 
Cineva ieşi pe palier. Lipie, tremurind din tot 
corpul, ascultă. Paşii o luară însă în altă direcţie. 

— De data aceasta n-au fost ei încă, spuse 
Majewski. Dar n-ai grijă. Vor veni în curînd. Vor 
urca cu liftul, vor suna la uşă, iar dacă nu deschizi, 
o vor forţa. Lor le este permis. Maşina va aştepta 
jos. Te vor duce între ei. cum l-au dus ieri pe Antoni 
Dobrawoda. Aşteaptă-i aici liniştit. 

— Nu-i voi aştepta. Mă duc singur la ei. 

— Ai înnebunit? 

— Ascultă. Tadek. Asta e cea mai bună ieşire din 
situaţia noastră. 

— Ce vorbeşti! 

— Gîndeşte-te, Lipie îşi redobîndi dintr-o dată 
liniştea, bani nu avem, şi aproape nici o speranţă 
să-i mai găsim. Şi ce perspective? Să trăieşti ani 
de-a rîndul cu spaima în suflet că dintr-un moment 
în altul îţi pot da de urmă şi că te vor duce în faţa 
tribunalului? Să trăieşti cu sabia asta a lui 
Damocles deasupra capului pînă la moarte? E de 
neconceput! îngrozitor! Aşa că, vezi şi tu, nu-i mai 
bine să terminăm dintr-o dată cu totul? 

— Cum aşa? 

— Să mergem la miliţie. Să recunoaştem cinstit 
totul. Bineînţeles că vom declara că şeful a fost 
Kazimierz Strzelczyk şi că el ne-a atras în toată 
afacerea. Vom ajuta miliția în căutarea banilor. Ei 

au mai multe posibilităţi decît noi, dar şi indicaţiile 
noastre sînt preţioase. 

Tadeusz Majewski se apropie de măsuţa pe care 
se afla aparatul de radio şi apăsă pe clapă. 

— De ce ai deschis aparatul? 

— La ora şase se dau ştirile. Poate vor spune 
ceva şi de chestiunea noastră. Miliției îi place să se 
laude. Vor da amploare arestării lui Antoni 
Dobrawoda de parcă ar fi pus mina pe noi toţi, pe 
valiză şi pe ucigaşul celor doi. Dar vorbeşte mai 
departe... 

— Voiam chiar să amintesc despre chestia asta. 
Cel care conduc ancheta presupun cu siguranţă că 
noi i-am omorît pe Andrzej Doberski şi pe Jadwiga 
Rodzihska. Dacă ne vor prinde, ne vor pune 
crimele astea în spinare. Nu avem nici un fel de 
contra-argumente. Nici un alibi. Dar dacă ne 
predăm de bună voie, ne vor crede... Dealtfel, aju- 
torul nostru şi aici le poate fi foarte preţios. 

— Nu ştiu de ce ar trebui să ne creadă dacă ne 
predăm singuri şi să nu ne creadă dacă pun ei 
mîna pe noi? 

— E foarte simplu. Un ucigaş nu se prezintă de 
bună voie la miliţie. Altceva e cu omul care a fost 
atras cu perfidie în acţiunea de jefuire a băncii şi 
care n-a avut nici măcar o armă în mînă. 

— Cum aşa n-a avut? 

— Declarăm, pur şi simplu, că numai Doberski a 
avut un pistol adevărat. Kazik n-a avut încredere în 
noi şi ne-a dat doar nişte imitații. O să le şi 
predăm, să se convingă. Şi pentru că toate faptele 
trebuie explicate în favoarea acuzatului, atunci şi 

aceasta va constitui pentru noi o circumstanţă 
atenuantă. Miliția şi procurorul, fericiţi că au în- 
cheiat cu succes acest caz, ne vor fi recunoscători 
pentru ajutorul dat în prinderea ucigaşului şi 
descoperirea banilor, şi nu vor insista pentru o 
sentinţă prea severă. Poate că. procurorul va fi de 
acord cu o atenuare în mod excepţional a 
pedepsei. În felul acesta, vom scăpa cu o 
condamnare de cîţiva ani şi atît. Şi, în general, nu 
cred să ne dea mai mult de „cinci”. lar pentru 
comportare bună, ne vor ierta un sfert. 

— Nu ştiu în care din vorbele tale să cred. 

— Ce vrei să spui? 

— Nu uita că au declaraţiile date de Rodzihska. 
Singur ai învăţat-o ce să spună. Nu le-a spus ea că 
omul care se dădea drept şeful bandei şi 
organizator al jafului a terorizat-o cu pistolul? Şi ăla 
a fost imitație? 

— O să spunem că Rodziâska a inventat şi că în 
realitate a luat legătura cu mine pentru că a 
considerat că i se cuvine milionul care era al lui 
Kazik. 

— Vorbeşti prostii. 

— Sînt ferm hotărît să fac ceea ce am spus. 
Pentru feline, asta e cea mai bună ieşire. Hai să 
mergem chiar azi. 

— Aşa, pe nepregătite? 

— Ai dreptate. Trebuie să facem rost de imitaţiile 
alea de pistoale. Să ascundem armele adevărate. 
Trebuie să-i scriu o scrisoare şi lui frate-meu şi să-i 
explic totul. Mergem miine, de acord? 

— Nu! 

— De ce?! 

— Ideea o fi bună pentru tine. Un funcţionăraş la 
minister. Dar nu pentru mine, cu poziţia mea 
socială. În plus, tu eşti singur. Nu trebuie să ai grijă 
de nimeni. Dar eu am familie. Cine îi va da de 
mîncare familiei mele în aceşti cinci ani, cum ai 
calculat tu în mod optimist? Cum va trăi această 
familie cu stigmatul unui tată şi soţ hoţ? 

— Păcat, zimbi ironic Zygmunt, că nu te-ai gîndit 
mai demult la asta. Acum e puţin cam tirziu. 

— Poate că nu e prea tirziu! Stînd în continuare 
lîngă aparatul de radio, Tadeusz întoarse butonul. 
Din difuzor răbufni muzica. 

— E prea tare, îi atrase Lipieh atenţia. Fă-l mai 
încet! 

— Amîndoi ţipăm atit de tare, încît vecinii ar 
putea să ne audă. Mai bine să audă muzica. 

— Dacă crezi că nu poţi merge cu mine, mă duc 
singur. Poate ai dreptate. Doar eu mă aflu în 
pericol imediat. Pe tine, deocamdată nu te 
ameninţă nimic. N-am să suflu o vorbă despre tine. 
Voi declara că Kazik a organizat grupul în aşa fel 
încît nu ne cunoşteam între noi şi cu ne-am întîlnit 
pentru prima şi ultima dată in viaţă, acolo, la 
Lowicz. 

— Crezi că te vor crede? 

— Sigur că da. Vor fi fericiţi că m-am predat de 
bună voie. Nu se vor putea îndoi de cuvintele mele. 
Sînt convins ide asta. 

Majewski mai răsuci puţin butonul de reglare a 
sunetului. Muzica răsună şi mai tare. 

— Fă-l puţin mai încet, te rog, că îmi plesneşte 
timpanul, îl, rugă Zygmunt. 

— Uită-te pe fereastră. 

Lipie se întoarse spre geam. 

— Unde? Nu văd nimic. La ce te-ai referit? 

— La nimic, răspunse Tadeusz cu o voce ciudată. 

Zygmunt se întoarse cu spatele la fereastră şi 

abia 
atunci zări pistolul în mîna prietenului. 

— Tadek... bîigui. Tadek... Te implor... Nu... Nu! 

Se auzi o împuşcătură. Apoi a doua şi a treia. 
Zygmunt Lipieh alunecă pe podea. 

lar radioul cînta tot mai tare. 

Capitolul XIV 
Un alt pistol 


Tadeusz Majewski ascunse arma în buzunar. Se 
aplecă asupra celui care zăcea pe podea, dar nu-l 
atinse. Nu mai era nici o îndoială, Zygmunt Lipie 
murise. Asasinul se apropie de masă şi mai bău 
două pahare de votcă. Apoi reveni în antreu, îşi 
puse pardesiul şi mănuşile. Scoase din buzunar o 
batistă curată. Se apropie de aparatul de radio şi 
şterse cu grijă toate butoanele şi clapele. Chiar şi 
pe cele pe care nu pusese mina. Nu-şi mai pierdu 
timpul cu ştersul paharelor şi a sticlei. Le băgă pur 
şi simplu în buzunarul hainei. 

După aceea şterse clanţa uşii ce dădea din 
antreu în camera în care se afla cadavrul. După ce 
şterse cu grijă broasca uşii de la intrare, Tadeusz 
Majewski era gata de plecare. Ascultă cu atenţie, 
dar pe scări era o linişte deplina. O mişcare rapidă 
şi fără zgomot a uşii, şi ucigaşul prietenului se văzu 
pe palier. Mai şterse încă o dată clanţa si o luă la 
fugă încet, aproape în virful picioarelor, pînă la 
etajul superior. Aici apăsă în linişte pe butonul 
liftului. Cobori şi ieşi în stradă. 

Era absolut sigur că nimeni nu-l văzuse nici cînd 
intrase în locuinţa lui Zygmunt Lipie şi nici cînd 
ieşise de acolo. 

Infractorul încerca un sentiment neplăcut. Pentru 
prima dată omorise un om, ba mai mult, un prieten 
de demult. 

Totuşi, nu-şi făcea nici un fel de reproşuri. Era 
singura soluţie înţeleaptă pentru a ieşi din această 
situaţie grea. Arestarea lui Lipieh putea avea loc 
peste citeva ore, iar el cu siguranţă ar fi spus totul. 
E adevărat că planul cu sinuciderea ar fi fost mai 
bun şi mai sigur, însă Zygmunt nu fusese de acord. 
Ca şi cum ar fi presimţit ceva. A trebuit să-şi ducă 
la îndeplinire planul, fără să mai aştepte o clipă, la 
faţa locului. E neplăcut, dar bine că a trecut. Chiar 
şi Codul penal recunoaşte situaţia „stării de gravă 
necesitate”, cît şi „acţiunea de legitimă apărare”... 

Asta a fost într-adevăr legitimă apărare. Asasinul 
îşi liniştea propria conştiinţă care, dealtfel, nu-l 
rodea prea mult. 

Se întoarse acasă, se schimbă şi îşi controlă cu 
grijă toată îmbrăcămintea. Nu găsi nicăieri nici cea 
mai mică pată de sînge sau urme de pulbere. 
Miliția are în lupta cu infractorii care se folosesc de 
arme de foc un atu foarte important. Este aşa- 
numita probă cu parafină. Pe miinile şi pe faţa 
omului care trage cu pistolul rănim urme de 
pulbere invizibile pentru ochiul liber. Ele pot fi însă 
descoperite în parafină. Aşa că pentru orice 
eventualitate Tadeusz Majewski făcu imediat baie, 
frecîndu-şi mult tot corpul. Hotări să se spele de 
două ori pe zi. După citeva zile proba cu parafină 
nu va mai da nici un rezultat. 

Şi aşa vor trece cîteva zile pînă cînd cineva se va. 
interesa de ce lipseşte Zygmunt Lipie de la birou. 
Pînă ce vor anunţa miliția, pînă ce miliția se va 
hotărî să deschidă uşa locuinţei acestuia, iarăşi va 
cîştiga timp. Poate că va reuşi în cele cîteva zile de 

răgaz să găsească şi valiza? Majewski avea o idee 
a lui unde s-o caute. 

Tadeusz nu-şi dăduse seama însă că a comis o 
greşeală fundamentală. In surescitarea lui, nu 
realizase că radioul cînta în continuare la 
maximum. E adevărat că ştersese toate clapele şi 
butoanele, dar nu închisese aparatul. Pereţii în 
blocurile noi au o acustică bună. În zadar vecinii 
bătură în tavan ori în podea, sau în ţevile de la 
calorifer. N-a ajutat la nimic. Cu cit ora devenea 
mai avansată, cu atit radioul se făcea mai auzit de 
vecini. 

După ce-şi petrecu toată noaptea fără să doarmă, 
unul din vecini anunţă miliția. Controlară mai întîi 
dacă nu răspunde cineva la ciocănituri la uşă şi 
totodată se interesară dacă salariatul ministerului, 
Zygmunt Lipie, este prezent sau nu la birou. 
Comandantul patrulei luă legătura cu circa sa. 
Hotărîră să forţeze uşa. 

Mai departe, totul se desfăşură conform uzanțelor 
normale în astfel de situaţii. Circa de cartier anunţă 
Inspectoratul municipal. Veni echipa de anchetă. 
Unul din primii oameni din Palatul Mostowski care 
află despre, noua crimă, a fost fără-ndoială 
colonelul Niemiroch. Nu era deci de mirare că 
maiorul Janusz Kaczanowski sosi la locuinţa 
victimei aproape concomitent cu echipa de 
anchetă. Lucrară cîteva oro, dar în afara, celor trei 
cartuşe, nu găsiră nimic. Nici o amprentă digitală în 
afara nenumăratelor urme ale miinilor decedatului. 
Nimic nu indica motivul pentru care liniştitul 
salariat al ministerului, care nu supăra pe nimeni, 

să fi fost omorît în locuinţa sa cu trei focuri de 
pistol. 

— Meseria noastră începe să decadă, se plinse 
tehnicianul care se ocupa cu dactiloscopia. Mai 
bine aş merge, să sparg pietre. Ar fi măcar cu 
folos. Acum, fiecare înainte să trimită pe lumea 
cealaltă pe aproapele său, îşi pune mănuşi şi 
şterge toate urmele cu o bucată de flanelă. 

Medicul stabili ora decesului şi promise să facă cit 
mai repede autopsia cadavrului. Deşi cauza morţii 
era în afara oricărui dubiu: trei focuri de revolver, 
din care unul probabil că atinsese auriculul stîng, 
iar celelalte două provocaseră, de asemenea, răni 
mortale, Kaczanowski voia să aibă gloanţele 
respective pentru a le da la analiză. Cazul era 
foarte important şi foarte urgent. Trebuia să 
stabilească dacă gloanţele provin de la acelaşi 
pistol cu care fusese omorit şi Andrzej Doberski. 
Confirmarea acestui lucru ar fi concentrat ancheta 
asupra căutării unui singur om. 

In aparenţă, motivul crimei rămînea ascuns. Din 
locuinţă nu dispăruse nimic. Fusese omorit un om 
liniştit, care se bucura de o opinie bună la locul de 
muncă. Pentru Janusz Kaczanowski însă nu mai 
încăpea nici o îndoială că bărbatul împuşcat este 
cel de-al treilea membru al bandei de patru care 
operase la towicz. 

Mecanicul auto Antoni Dobrawoda afirmase doar 
că omul respectiv ajutase la mutatul lui Kazimierz 
Strzelczyk. Mai tirziu, acesta se prezentase fostei 
soţii a lui Kazimierz drept şeful bandei de infractori. 

Avea numele care amintea de un „copac”” iar 
prenumele era Zygmunt. Totul se potrivea perfect. 
Dar pentru a nu omite nimic, maiorul ordonă ca 
maşina miliției să-l aducă pe bătrînul mecanic la 
locul crimei. De data aceasta ofiţerul de miliţie îl 
preveni pe şeful grupei trimise ca acesta să-l 
informeze pe Dobrawoda ca este chemat în calitate 
de martor. 

Locuitorul cartierului Sluzewiec aruncă o privire 
asupra bărbatului care zăcea pe podea. 

— ÎI cunosc, spuse. Acum, cînd îl văd, mi-aduc 
aminte si de numele lui. Îl cheamă Zygmunt Lipień. 
Prietenul lui Kazimierz Strzelczyk, Este acelaşi 
despre care dumneavoastră, domnule maior, m-aţi 
întrebat acum două zile. 

Maşina miliției duse înapoi la locul de muncă pe 
martor, iar maiorul se întoarse la Palatul 
Mostowski. Consideră că nu mai avea nimic de 
făcut la locul crimei. Acolo rămaseră doar 
specialiştii. Kaczanowski era cît se poate de sigur 
că nu vor mai găsi nimic. 

— Văd că-ţi merge bine; cu aceste cuvinte 
colonelul Adam Niemiroch îşi întîmpină prietenul. 
Alţii se chinuia cu ancheta, lucrează zi şi noapte, 
iar ţie, Janusz, fără să mişti măcar un deget, îţi pică 
în fiecare zi cîte un bandit. 

— Mi-a mai rămas în viaţa doar unul, confirmă 
Kaczanowski. Mă tem însă că şi pe ăsta îl voi primi 
cu pielea ciuruită. 

— Patru milioane e o sumă. Pentru oamenii care 
au trecut graniţa care desparte cinstea de crimă, o 

astfel de sumă devine scopul spre care tind, 
călcîind. pe cadavre  de-adevăratelea. După 
succesul facil de la towicz, grupul nostru de 
infractori a început o luptă pe viaţă şi pe moarte 
numai ca să pună mîna pe aceste milioane. 

— Cred, tovarăşe colonel, că de data aceasta v- 
aţi înşelat. 

— Cum aşa. Singur doar mi-ai spus acum o clipă 
că a fost omorit unul din membrii bandei. 

— Da. Şi sînt convins că a murit de mîna celui de- 
a! patrulea complice, dar aici n-a fost vorba de 
bani. Zygmunt Lipie, după cum ştim din 
declaraţiile făcute de Jadwiga Rodzihska nu avea 
aceste milioane. lar dacă le-ar fi avut acest al 
patrulea membru n-ar fi avut de ce să-şi omoare 
prietenul. Mai curînd, invers, am fi avut de-a face 
cu cadavrul celuilalt, bărbatul înalt. 

— Înalt? 

— Se vede, tovarăşe colonel, că v-a slăbit puţin 
memoria. De data aceasta Kaczanowski îi plăti lui 
Niemiroch pentru nenumăratele înţepături. Martorii 
jafului băncii towicz au declarat cu toţii că dintre 
cei trei bandiți care au operat în interiorul clădirii, 
unul se distingea printr-o înălţime peste medie. 
Doberski şi Lipieh aveau cîţiva centimetri peste un 
metru şaptezeci. A rămas deci cel mai înalt. 

— Am atitea pe cap încît, mi-e dificil să rețin 
toate detaliile fiecărei anchete, se justifică 
Niemiroch. De-aia am subalterni, iar în rîndul lor pe 
inegalabilul „învingător al infractorilor”. 

— Cred c-am să-mi schimb meseria şi-am să mă 
fac gropar, răspunse Kaczanowski. 

— Să revenim însă la oile noastre, cum spun 
francezii. Care e teoria ta? 

— Pe Lipien l-a împuşcat tovarăşul său deoarece 
s-a temut că-l va denunța. „Înaltul” trebuie să-şi fi 
dat seama că ne aflăm pe urmele funcţionarului de 
minister. 

— Înseamnă că ştia mai mult decît noi. 

— Nu aveţi dreptate, tovarăşe colonel. Cel mult 
într-o săptămînă l-am fi prins pe Lipie. Antoni 
Dobrawoda îşi reamintise că prenumele omului era 
Zygmunt, iar numele de familie provenea de la 
denumirea unui copac. Era un indiciu concret, deşi 
destul de vag. Un alt prieten de-al lui Strzelczyk, 
Roman Kowalski, nu-şi reamintea numele acestui 
prieten, dar ne-a dat un amănunt esenţial. Omul 
respectiv lucra la un minister de pe strada Krucza. 
Pe această stradă se află clădirile cîtorva ministere, 
dar găsirea în rîndul salariaţilor acestor instituţii a 
omului despre care aveam citeva date concrete nu 
reprezenta o greutate prea mare. Oamenii mei şi 
întocmiseră o listă cu persoanele suspecte. Cu 
siguranţă că erau cîteva, poate chiar peste zece 
persoane. Diverşi Zygmunt Jaworowski, Konarski, 
Klonowski, Grabowski. Avem destui copaci în ţară 
şi cel puţin o zecime din numele poloneze se trag 
din denumirile acestora. Pe lista respectivă s-ar fi 
aflat şi Zygmunt Lipie. Aranjasem să obţin 
fotografiile acestor „copaci” şi să le arăt lui 
Dobrawoda şi Kowalski. Asta chiar dacă nu ar fi 
rezolvat imediat problema, ar fi limitat în orice caz 
aria cercetărilor mele. lar prin metoda eliminării, aş 

fi ajuns pînă la infractor. Îmi calculasem treaba 
pentru vreo cinci zile. 

— Bravo. Janusz. De data asta chiar că ai fost 
grozav. 

— Nu, negă maiorul. Am fost pe o urmă bună, dar 
am întîrziat. „Înaltul” mi-a luat-o înainte cu cel 
puţin trei zile. Şi-a dat seama de pericol. Ştia că 
dacă voi pune mîna pe cel puţin unul din membrii 
bandei, voi stoarce de la el numele celorlalţi. 

— Se înţelege, aprobă colonelul Niemiroch. 

— Trei gloanţe mi-au rupt firul anchetei. Acum 
trebuie să le înnod din nou. 

„Ilnaltul” tău este şi ucigaşul celorlalţi doi, 
Doberski şi Rodzihska? 

— Nu ştiu, însă la întrebarea aceasta vom primi 
răspuns după cercetarea gloanţelor scoase din 
corpul lui Lipie. Bănuiesc însă că acestea provin 
din două pistoale diferite, 

— Aşa crezi? 

— Da. Alta este tehnica crimei. Pe strada Wilcza, 
asasinul a tras pe la spate în Doberski. Aici, 
criminalul şi-a aşezat victima cu faţa spre el, cu 
toate că ar fi putut cu siguranţă să găsească un 
astfel de moment în care Lipie să fie întors cu 
spatele. In pivniţă, nu am găsit cartuşele de la 
gloanţe. Cel care a tras, a căutat să înlăture urma. 
Spera probabil că glonţul se va deforma şi că nu se 
va putea face analiza lui. În locuinţa lui Lipień, 
cartuşele erau pe podea, iar ucigaşul, deşi a şters 
cu grijă urmele degetelor, nu şi-a dat deloc silinţa 
să înlăture această dovadă. Asasinului de pe Wilcza 
i-a ajuns un singur foc. Economisea gloanţele. În 

Lipieh s-a tras de trei ori, cu toate că de lao 
distanţă atit de mică nu putea fi vorba de ratare. 
Fiecare foc a fost mortal. 

— Îmi face impresia că ai dreptate. Avem de-a 
face cu doi ucigaşi. Teoria mea cu „creierul” se 
confirmă din nou. 

Kaczanowski nu negă, cu toate că această teorie 
o înlăturase complet nu cu mult timp în urmă. Nu 
mai voia însă să revină la această discuţie. Trebuie 
să cedezi în faţa superiorului, chiar dacă îţi este 
prieten. Cel puţin la amănunte. 

— Dar unde sînt banii? 

— Pentru mine, nu mai reprezintă o problemă, 
zimbi maiorul. Am chiar şi cheia de la locul unde se 
află, dar nu ştiu încă pe ce uşă atîrnă lacătul 
respectiv. Mă mîngii cu gindul că ambii infractori, 
„înaltul” meu şi „creierul” tău, nu ştiu nici ei, cu 
toate că unul din ei are duplicatul cheii mele. Am 
văzut filmul japonez „Rashomon”; acolo s-au 
descurcat foarte simplu, l-au chemat drept martor 
pe mort. Din păcate, nouă nu ne va spune 
Strzelczyk nimic. Trebuie să căutăm singuri. 

— Văd, Janusz, că ai o nouă concepţie. Care e? 

— Te înşeli. Nu am încă o concepţie. Dar simt că 
ne apropiem de rezolvarea problemei. Ancheta a 
adunat o cantitate uriaşă de material. Printre toate 
aceste documente se află, fără îndoială, şi acel 
„ceva” căruia nu i-am acordat atenţia cuvenită, 
acel „ceva” care poate să ne conducă la ucigaşi şi 
la ascunzătoarea cu milioane. 

— Asta e părerea ta? 

— Sînt cît se poate de sigur. Chiar acum observ 
unele lacune în raţionamentul nostru, mai ales în 
ceea ce priveşte desfăşurarea evenimentelor pe 
strada Wilcza, Se pare că am comis o greşeală 
fundamentală în estimarea situaţiei. 

— Care? 

— Valiza. 

— Din această greşeală ne-a scos Inspectoratul 
raional de miliţie din towicz. Asta a fost, dealtfel, 
greşeala lor, nu a noastră. În nici un proces-verbal, 
în nici un document al anchetei efectuate pe loc, la 
bancă, nu s-a menţionat că valiza în care bandiții 
au scos banii era de culoare maro. 

—- E adevărat. Cu toate acestea există întrebarea 
de ce ucigaşul lui Doberski a luat cu el acea valiză 
bleumarin. Înţeleg, căuta banii, a intrat în pivniţă, a 
dat peste concurent şi l-a doborit. 

— Nici el nu ştia ce culoare are valiza respectivă. 

— De acord. Putea să nu ştie. Dar mai tirziu, cînd 
a luat greutatea în mînă, trebuia să-şi dea seama 
că ceva nu este în regulă. Hiîrtia cîntăreşte mult, 
dar în orice caz nu atit încît un om normal, încă în 
puteri, să se încovoaie sub greutatea acesteia. În 
plus, a avut ocazia încă în pivniţă să controleze ce 
se află în interiorul valizei bleumarin. 

— Îi era frică să rişte. Putea veni cineva dintr-un 
moment în altul. 

— Cu toate acestea, a avut timp pentru găsirea 
cartuşului şi înlăturarea lui, cît şi pentru încuierea 
cu grijă a pivniţei şi ştergerea de pe clanţă a 
urmelor. De aici rezultă că omul care căra valiza 
ştia de la început că în ea nu se află cele patru 

milioane. Ţinea la conţinutul acesteia tot atit de 
mult cît şi la bani. 

— Presupui, deci, că tipul respectiv a venit în 
pivniţă după două valize? 

— Dacă nu după două, atunci cu siguranţă după 
cea bleumarin. Pentru el avea cel puţin aceeaşi 
valoare ca şi cea cu milioanele. 

— Pentru această valiză a omorit doi oameni? 

— Nu. Doar pe Doberski. Pe Rodzińska a omorit-o 
deoarece ea ştia sau putea să-şi dea seama cine l- 
a împuşcat în pivniţă pe celălalt bărbat. Moartea lui 
Lipie şi a acestei femei au aceeaşi bază, deşi 
crima a fost comisă de doi bărbaţi diferiţi. Fiecare 
din cei doi ucigaşi voia, cu preţul unei crime, să-şi 
apere pielea. Recunosc că pentru moment le-a 
reuşit amîndurora. 

— Bine că ai spus „pentru moment”. 

— N-aş fi fost demn de un şef atît de celebru 
dacă n-aş fi crezut în succesul final. 

— Şi ce intenţionezi să faci acum? 

— Aş putea aştepta în linişte pînă ce soarta îmi 
va face din nou un cadou sub forma unui nou 
răposat. Drumurile acestor doi infractori trebuie să 
se întretaie la locul unde sînt ascunşi banii. Dar nu 
voi aştepta. Voi încerca singur să găsesc cheia 
corespunzătoare, însă nu pentru ascunzătoarea 
milioanelor, căci pe aceea o am în buzunar, ci 
pentru rezolvarea întregii enigme. 

— Şi unde vei căuta cheia asta a ta? 

— Înainte de toate în documentele şi actele 
cazului respectiv. După aceea, în special în capul 
meu. Bineînţeles că nu voi neglija ancheta 

normală. În prezent, oamenii mei merg pe urme în 
ministerul în care a lucrat Zygmunt Lipie, îi 
stabilesc prietenii şi legăturile. Mai ales din ulti- 
mele zile, avîndu-se în vedere mai cu seamă 
oamenii înalţi. Vor fi întrebaţi locuitorii blocului în 
care s-a comis crima şi oamenii din casele 
alăturate. 

— Asta ai mai făcut-o de citeva ori. 

— Imi place exactitatea. 

— Fără rezultate însă. 

— N-aş spune, se apără maiorul, am dat totuşi de 
urma lui Lipie. E adevărat că ne-a luat-o înainte 
celălalt, de data asta însă poate vom avea mai 
mult noroc. 

— Ce se aude cu locuinţa ocupată de Strzelczyk? 

— Sigilată. Procurorul nu a luat nici o hotărire. 
Nici unicul moştenitor, fratele decedatului, nu a 
început nici un fel de formalităţi juridice. 

— N-a încercat nimeni să intre în casă? 

— Nu. Cei care caută comoara cu cele patru 
milioane ştiu prea bine că n-o vor găsi acolo. lar 
costumele vechi ale lui Strzelczyk nu-i interesează. 

— Există un fapt neîndoielnic, remarcă colonelul, 
că în ziua jafului Strzelczyk a fost pe strada Wilcza. 
Cu siguranţă că nu s-a dus acolo doar pentru a-şi 
vedea fosta soţie, ci pentru a duce ceva în pivniţă. 
De ce s-o fi dus el acolo? 

— Poate a vrut să ascundă acolo banii, dar după 
aceea s-a răzgindit. Şi-o fi adus aminte că Lipie 
cunoaşte ascunzătoarea asta. Banii i-a ascuns nu 
numai de noi, dar şi de complicii săi. 

— Nu cred ca un om care a plănuit atit de perfect 
întreaga acţiune de la towicz să nu fi prevăzut de 
la început toate eventualităţile şi să-şi fi schimbat 
mai tîrziu brusc deciziile. Trebuie că a existat un alt 
motiv. 

— Poate că Strzelczyk avea în pivniţa respectivă 
ceva ce voia să înlăture, după atacul asupra 
băncii? Trebuie să recunosc, tovarăşe colonel că, 
cu dubiile dumneavoastră, mi-aţi băgat un cui în 
cap. Trebuie să mă gîndesc şi să analizez totul din 
nou. Îl vom descoperi pe infractor abia atunci cînd 
vom descifra definitiv cauzele acestei comportări. 
Aceasta se referă atit la banditul care a rămas în 
viaţă, cît şi la „omul cu valiza”, precum şi la cei 
omoriţi. Cel mult într-o săptămînă voi rezolva toate 
aceste enigme. 

Cu toate vicisitudinile sorții, maiorul Janusz 
Kaczanowski nu-şi pierdu speranţa în dezlegarea 
rapidă a misterului. 

Capitolul XV 


Doar o clipă de atenţie 


Nu o dată, dezlegind vreun joc de cuvinte 
încrucişate mai complicat, omul se simte 
descumpănit. Nu poate găsi cuvintul care-i este 
necesar pentru ca totul să devină desluşit. Repetă 
de nenumărate ori cuvintul, studiază diversele lui 
accepţiuni, ajutîndu-se chiar şi de enciclopedii. 
Plictisit, în cele din urmă lasă deoparte jocul pe 
jumătate dezlegat. Dar a doua zi, sau chiar după 
cîteva ore, îl ia din nou în mînă şi totul îi devine 
dintr-o dată nemaipomenit de simplu. 

Cuvintele încrucişate sînt o îndeletnicire plăcută 
care-ţi permit o odihnă intelectuală, dar 
anchetarea unui caz de jefuire a patru milioane de 
zloți şi a patru crime (deşi una din ele a fost 
definită de către medic drept „accident nefericit”) 
reprezintă o activitate grea, cu toate că atit în 
prima situaţie cît şi în cea de a doua este vorba 
doar de rezolvarea unei enigme. 

In timp ce agenţii de miliţie adunau datele 
referitoare la ultima victimă — Zygmunt Lipiei, 
maiorul Janusz Kaczanowski studia pentru a nu ştiu 
cita oară actele cazului, căutînd în ele răspunsul la 
incertitudinile care-l chinuiau. Se simţea ca un om 
cu ochii legaţi, ce caută pe orbecăite drumul spre 
telul dorit. Ştie că acest ţel este aproape, cit să 
întinzi mîna, dar nu poate ajunge lă el pentru că în 
jur e întuneric. 

Maiorul cerceta din nou, pe rînd, documentele: 
primul raport privind jefuirea Băncii Cooperaţiei 
săteşti, interogările salariaţilor băncii şi ale altor 
martori. Apoi fotografiile. Puțin cam şterse, pentru 
că au fost făcute pe o vreme mohorită. Pe malul 
apei zace un om mort. Este Kazimierz Strzelczyk. 
Din nou rapoarte privind percheziţiile: la atelier, la 
locuinţa proprietarului atelierului — Jankowski —, 
apoi în locuinţa şi în pivniţa lui Wojciech Strzelczyk, 
fratele decedatului. Percheziţia apartamentului lui 
Kazimierz Strzelczyk. Din nou procesele-verbale ale 
interogatoriilor luate locuitorilor blocului respectiv. 
Mai departe, banda de magnetofon cu înregistrarea 
declaraţiilor Jadwigăi Rodzihska, fosta soţie a lui 
Strzelczyk. Apoi fotografiile pivniţei. Pe masa 
întoarsă cu picioarele în sus zace un cadavru, al lui 
Andrzej Doberski, unul din participanţii la jefuirea 
băncii, a doua victimă care a scăpat de necazurile 
pămiînteşti. O altă fotografie. Pe ea se vede uşa 
liftului şi un fragment, din palier, iar jos, pe par- 
doseală, o femeie. Este Jadwiga Rodzihska. l-a 
supravieţuit lui Doberski doar patruzeci şi opt de 
ore. Nici ei nu i-a adus noroc averea pe care-o 
aştepta. De ce a murit? O nouă enigmă 
nedezlegată. Apoi procesul-verbal privind 
percheziţionarea pivniţei, şi a locuinţei decedatei. 
Acolo se află o informaţie cum că a fost găsit şi 
cercetat un aparat electric defect; a fost trimis la 
Institutul de  criminalistică pentru o mai 
amănunţită. 

Din nou o grămadă de rapoarte privind 
interogarea martorilor, care nu văzuseră nimic, nu 

auziseră nimic şi nu ştiau nimic. Printre acestea se 
remarcă declaraţiile celor doi elevi de liceu de pe 
strada. Sadowa. Ei l-au descoperit pe „domnul cu 
valiza”. Informaţia Inspectoratului raional de miliţie 
că valiza furată de la bancă era de culoare maron. 
Opinia Institutului de criminalistică referitoare la 
aparatul electric trimis, însemnările de la fabrica 
de autoturisme, staţia de auto service de pe strada 
Omulewska. 

Raportul privind percheziţionarea locuinţei lui 
Antoni  Dobrawoda şi declarațiile acestuia. 
Declaraţiile şoferului Kowalski. Din nou fotografii: o 
cameră elegant mobilată. Pe podea un bărbat. A 
patra victimă — Zygmunt Lipie. Încă unul din 
membrii bandei, căruia banii jefuiţi nu i-au adus 
decit trei gloanţe în piept. Expertiza care constată 
că gloanţele extrase din corpul lui Lipie provin 
dintr-un alt pistol decit cel cu care a fost omorit 
Doberski. 

Şase dosare doldora de documente. O muncă 
enormă a unui întreg colectiv de oameni. Muncă ce 
a fost zadarnică. Oare într-adevăr acest efort 
imens să fi fost inutil? 

Maiorul Kaczanowski nu vrea să creadă acest 
lucru. Deşi cunoştea aproape pe de rost hirtiile 
care-i stăteau în faţă, le citea cu cea mai mare 
atenţie din nou. lată, are acum în mînă rezultatul 
expertizei: 


„Obiectul trimis spre cercetare s-a dovedit a fi un 


aparat de măsură care serveşte la controlarea 
tensiunii lămpilor de radio şi televizor. Este un 

model vechi, de cel puţin cinci ani. Unele detalii 
indică o montare care nu s-a făcut în fabrică, cu 
toate că acest tip de aparate era produs atunci de 
industria de stat. Aceste aparate sînt necesare în 
orice atelier de reparaţii radio şi televizoare. În anii 
respectivi vinzarea lor era reglementată. Preţul pe 
piaţa liberă depăşea atunci douăzeci de mii de 
zloți, faţă de 5600 cit era preţul oficial. 
Actualmente, aparate de acest tip, mult 
îmbunătăţite, se află în vinzare curentă. Preţul lor 
se ridică la circa trei mii de zloți. Aparatul trimis 
nouă a fost probabil distrus prin aruncarea lui sau 
aşezarea pe el a unei maşini grele din metal. Acest 
lucru s-ar confirma prin existenţa unor urme de 
rugină şi unsoare. Maşina respectivă a zăcut 
probabil pe aparatul respectiv o bună bucată de 
timp. Nu s-a stabilit în care fabrică de stat a fost 
produs aparatul trimis, deoarece toate 
caracteristicile care ar fi putut indica acest lucru au 
fost înlăturate. Aparate de acest fel erau fabricate 
la vremea respectivă de citeva întreprinderi. 
Expertiza a fost efectuată de ing. Jan Grzymalski.“ 


Janusz Kaczanowski, indispus, lăsă pe birou 
documentul citit. Ce legătură poate exista între 
acest aparat vechi, defect, care la ora actuală nu 
mai e decît o grămadă de cabluri, şi jaful de la 
bancă? 

Nici una! 

Cu toate acestea, ofiţerul de miliţie avu parcă 
sentimentul că ceva nu-i în ordine aici, pentru că 
luă din nou în mînă hirtia bătută la maşină. O reciti, 

o puse la loc, se gîndi îndelung la ceva pentru a lua 
din nou, în cele din urmă, textul în mînă. 

Dintr-o dată, totul deveni înspăimîntător de clar, 
de parcă în cameră ar fi explodat un balon imens 
de lumină. Kaczanowski se ridică brusc de la birou, 
apucă documentul ce se afla în faţa lui şi, de parcă 
l-ar fi gonit cineva din spate, fugi în cabinetul 
colonelului  Niemiroch. Secretara,  domnişoara 
Krysia, încercă în zadar să-l oprească. 

— Tovarăşe maior, la tovarăşul colonel este 
căpitanul Musiał şi locotenentul Laszkiewicz. 

Kaczanowski făcu doar din mînă şi, fără să bată la 
uşă intră în biroul şefului. Niemiroch, uimit, îşi privi 
prietenul, dar văzindu-i expresia feţei, încheie 
repede discuţia: 

— Aveţi dreptate, tovarăşe căpitan. Apucaţi-vă 
imediat de treabă împreună cu locotenentul 
Laszkiewicz. Vă rog să-mi comunicaţi rezultatul. 

Ofițerii salutară şi ieşiră. Kaczanowski înmînă 
colonelului documentul pe care-l ţinea în mînă. 

— Vă rog să-l citiţi cu atenţie, spuse. 

Adam Niemiroch se uită în fugă pe hirtie, iar apoi 
a doua oară cu mai multă atenţie. Deoarece nu 
descoperi nimic, frapant în conţinutul raportului. Îl 
întrebă pe maior: 

— La ce te referi? 

— Aici se află dezlegarea! 

— In această expertiză? Nu văd aici nimic 
extraordinar. 

— Explică doar de ce valiza nu e maro ci 
bleumarin, precum şi moartea lui Doberski şi a 

Rodzihskăi. Acest document arată cine este 
asasinul lor. 

— Se prea poate dar aş prefera să-mi explici tu 
mai clar. 

— E atit de simplu! răspunse Kaczanowski, 
mirindu-se că şeful său cere explicații 
suplimentare. Kazimierz Strzelczyk s-a ocupat nu 
numai de comerţ ilegal sau semilegal cu piese de 
schimb auto. A făcut negoţ cu diverse aparate 
electrice. Pe atunci acestea erau pe piaţă o raritate 
la fel sau poate chiar şi mai mult decit, de pildă, 
cureaua de transmisie pentru „Warszawa”. In 
pivniţa de pe strada Wilcza erau păstrate toate 
aceste rarităţi. Antoni Dobrawoda şi Kowalski nu au 
fost singurii complici ai viitorului şef de bandă. Ei 
reprezentau în această afacere doar sectorul auto. 
A mai fost şi o a treia persoană care reprezenta 
sectorul electrotehnic. Acesta cunoştea şi el 
ascunzătoarea de pe strada Wilcza şi presupun că 
avea o cheie a lui pentru ea. Din anii „afacerilor 
grase” i-a mai rămas complicelui respectiv puţină 
„marfă” depusă în pivniţă, într-o valiză bleumarin. 
S-ar putea, la fel de bine, ca acest comerţ ilicit să 
se fi desfăşurat pînă acum. Cîndva, în pivniţă a 
avut loc o mică dramă. Oamenii care depuneau 
acolo piesele auto le-au aşezat din neatenţie pe un 
anumit aparat electrotehnic. Aparatul a fost 
complet distrus. 

— Să presupunem că a fost aşa, admise 
colonelul. 

— După moartea ciudată a lui Strzelczyk, 
membrii bandei lui încep căutarea comorii ascunse. 

Acţiunii i se alătură, bineînţeles fără ştirea 
celorlalţi, şi complicele lui Kazimierz din sectorul 
electrotehnic, 

— De unde a putut acesta să ştie că banii au 
dispărut? 

— Eu însumi, ca cel din urmă prost, i-am spus 
totul. M-am lăsat tras pe sfoară ca un începător. 
Fără să ştiu, am căzut în capcana întinsă. 

— Bine, bine, spune mai departe. 

— Mai departe, totul e simplu. Tipul respectiv a 
raţionat la fel ca şi ceilalţi membri ai bandei lui 
Strzelczyk şi anume că banii au fost ascunşi în 
pivniţa de pe Wilcza. S-a dus acolo şi a dat peste 
Andrzej Doberski cînd acesta tocmai scotea de sub 
grămada de vechituri valiza. Atunci omul nostru, 
fără să mai stea pe ginduri, a tras în bandit, 
omorîndu-l pe loc. 

— Trebuia să ştie însă că asta nu e valiza maro, 

-— Nu sînt chiar atît de sigur. În lumina slabă a 
becului de pe culoar, valiza prăfuită avea o culoare 
închisă. Dealtfel, pentru cel care a tras, valiza era 
la fel de importantă ca şi banii. Nici valiza 
bleumarin cu conţinutul ei nu trebuia să cadă în 


mîna miliției. 

— De ce? 

— Deoarece pentru omul respectiv ar fi însemnat 
sfîrşitul carierei. Proces — nu pentru crimă, ci 


pentru fraude însemnate. Ani îndelungaţi de 
închisoare, confiscarea averii. 

— Doberski nu ar fi luat cu siguranţă acea valiză 
cu el. 


246 


— Da, dar i-ar fi controlat conţinutul şi l-ar fi 
avut la mînă pînă la sfîrşitul vieţii pe proprietarul 
acesteia. Ar fi putut să-l stoarcă ca pe o lămiie. 
Asasinul şi-a cunoscut victima sau nu şi-a 
cunoscut-o, dar nu s-a îndoit o clipă cu cine are de- 
a face, ce caută acest om şi că va fi foarte greu să 
te bizui pe mărinimia sau pe tăcerea dezinteresată 
a acestuia. De aceea, după ce a comis crima, a 
cărat cu atita greutate valiza bleumarin pînă la 
taxi. 

— Începe să se facă lumină. Niemiroch asculta cu 
cea mai mare atenţie relatarea maiorului. Dar cum 
explici moartea Rodzihskăi? 

— Ucigaşul lui Doberski cu siguranţă că n-a ştiut 
cum s-au desfăşurat mai departe lucrurile. Dar şi-a 
dat seama că mai devreme sau mai tîrziu cineva va 
descoperi cadavrul în pivniţă. Militia o va ancheta 
atunci pe fosta soţie a lui Strzelczyk. Ea ar putea să 
declare că şi alţi oameni se foloseau de pivniţa ei. 
Nu se poate să nu fi ştiut, cît de cit, de învirtelile 
soţului şi ale tovarăşilor lui. Trebuie să recunosc că 
aici am comis din nou o greşeală, Trebuia s-o fi 
reţinut pe femeia aceea cel puţin patruzeci şi opt 
de ore şi s-o fi interogat cu mult mai multă atenţie, 

— Sau poate să te fi culcat cu ea şi să îi aflat aşa 
ce te interesa. 

— Văd, tovarăşe colonel, că introduceţi noi 
metode de anchetă, îmi pare rău că n-am fost 
informat înainte. 

— Bine, bine. Spune-mi însă cum explici vizita lui 
Strzelczyk pe strada Wilcza în seara jefuirii băncii? 
După teoria ta, el n-a lăsat banii acolo. 

— Strzelczyk a presupus că colegii traşi pe sfoară 
de el vor încerca să pună mîna pe comoară. In 
căutările lor nu vor ocoli nici pivniţa de pe strada 
Wilcza. Fără-ndoială că avea acolo ceva ce voia să 
ascundă de tovarăşii lui. Lui Kazimierz nu-i era 
teamă că-l vor denunța, nu bănuia că vor încerca 
să-i ia viaţa, dar se aştepta ca înainte de a cădea 
de acord, complicii lui să încerce pe cont propriu să 
pună mîna pe valiza cu bani. De aceea a considerat 
ascunzătoarea din casa fostei soţii ca nesigură, 
pentru că o ştia şi Lipien. 

— Dar uciderea lui Lipien? 

— Aici nu mai este nici un dubiu. L-a împuşcat 
ultimul membru al bandei care a rămas în viaţă. 

— Şi atunci? 

— Cunosc pe unul din ucigaşi. Aş putea să-l 
arestez imediat, dar nu-i pot dovedi nici o crimă. 
Cel mult după cercetări îndelungate, s-ar putea 
dovedi nişte fraude importante. Dar asta e prea 
puţin. In plus. a rămas bărbatul „cel înalt” si valiza 
lui plină de bancnote. Dacă m-aş încăpăţina aş 
putea s-o găsesc chiar azi. Ştiu unde se află, dar nu 
mă ating de ea. Asta este acum capcana mea. 

— Ce intenţionezi să faci? 

— II voi înconjura cu o atenţie deosebită pe acel 
om. li voi controla fiecare pas. El are şanse mai 
mari decit „înaltul” de a găsi comoara. L-a 
cunoscut foarte bine pe şeful bandei, obiceiurile 
acestuia, şi-i va fi mai uşor să deducă unde sînt 
ascunşi banii, Trebuie să-l prind /n flagranti cu 
valiza şi cu pistolul în buzunar. Această armă este 
singura dovadă că posesorul ei este asasinul lui 

Doberski. Nici procurorul şi nici tribunalul nu se pot 
baza doar pe declaraţiile celor doi martori tineri, 
chiar dacă l-ar arăta cu degetul. 

— Dar „înaltul”? 

— Aceşti doi oameni trebuie să se întilnească, 
pentru că vor merge pe aceeaşi urmă. Dacă 
„înaltul” va pune primul mîna pe comoară, atunci 
ucigaşul lui Doberski ne va conduce pînă la el. 
Dacă va fi invers, îl vom surprinde pe cel de-al 
patrulea membru al bandei încercînd să-şi re- 
capete comoara. 

— Îmi face impresia, Janusz, că de data aceasta 
ai nimerit-o în plin, îl lăudă colonelul. Dar prevăd 
că-mi vei lua pe cei mai buni oameni pentru 
această acţiune. 

— Nu pentru mult timp. Şi ceilalţi doi se grăbesc. 
Ştiu că şi noi căutăm acele milioane. Trebuie să se 
grăbească ca să nu le-o luăm noi înainte. Consider 
că în citeva zile, cel mult o săptămînă, toată 
problema va fi elucidată. 

— Ce să fac, trebuie să fiu de acord. Apucă-te da 
treabă. Numai să fii atent. Ceilalţi doi au arme şi nu 
au prea multe de pierdut. Nu mă gîndesc 
bineînţeles la tine, pentru că drac mort n-am văzut, 
ci la oamenii mei. Nici un risc inutil. 

— Fiți liniştit, tovarăşe colonel. Personal voi 
supraveghea totul şi voi acţiona prin surprindere. 

Maiorul Kaczanowski hotărî să organizeze în aşa 
fel urmărirea infractorilor, încît agenţii să „meargă” 
cît mai puţin după ei. Ştia că adversarul lui este 
ager şi versat şi că, totodată, nu are nimic de 
pierdut. Dacă acest bărbat va căpăta cea mai mică 

bănuială că este urmărit, nu se va lăsa prins 
asupra faptului. lar în această situaţie nu i se vor 
putea dovedi cele două crime. Şi vor putea surveni 
greutăţi pînă şi cu dovedirea  deturnărilor 
economice, de care-l bănuia ofiţerul de miliţie. 

Deoarece Kaczanowski a prevăzut unde se va 
desfăşura finalul acţiunii, unul din oamenii lui 
observa locuinţa infractorului, cel de-al doilea locul 
de muncă, iar pe al treilea îl fixă în apropierea 
ascunzătorii valizei, cu milioane. Trei oameni 
făceau de gardă în maşină pentru a-l urmări cu ea 
sau pe jos pe ucigaş. Maşina era schimbată în 
fiecare zi, sau chiar de două ori pe zi. În plus, 
aveau la dispoziţie o maşină cu radio. Aparatele pe 
unde scurte asigurau legătura agenţilor între ei şi 
maior. 

Cînd ofiţerul de miliţie îşi prezentă planul, şeful se 
plînse: 

— Imi iei zece oameni şi două maşini. Cită bătaie 
de cap am cu tine! 

Cu toate acestea însă colonelul Niemiroch 
înțelegea prea bine că această precauție este 
necesară. Acceptă fără 0 vorbă planul maiorului. 

Incepuse marea vînătoare. 

Capitolul XVI 


Valiza cu comori 


De la moartea lui Zygmunt Lipie trecuseră două 
zile. Nicăieri însă, nici în presă şi nici la radio sau 
televiziune nu apăru vreo ştire în legătură cu 
tragedia de pe strada Karmelicka. Cu toate acestea 
însă, Tadeusz Majewski ştia perfect de bine că 
miliția a şi descoperit crima. Faptul că de data 
aceasta nu publicară nimic, asasinul şi-l explică in 
favoarea sa. Înseamnă că nu au descoperit nici o 
urmă şi militia nu e în stare să-l găsească pe 
făptaş. Deoarece însă în ultima perioadă de timp în 
contul organelor siguranţei publice se adunaseră 
citeva crime nedescoperite şi jefuirea băncii, 
Inspectoratul municipal nu vrea să dezvăluie că 
acest cont a sporit cu încă o crimă care, de ase- 
menea, nu are şanse. Tadeusz nu se îndoia ciîtuşi 
de puţin de succes. 

Putea deci să treacă în linişte la căutarea celor 
patru milioane ascunse de Strzelczyk. Trebuia să 
facă acest lucru cît se poate de repede, pentru că 
şi alţii îşi bat capul cu dezlegarea acestei enigme. 
În acceptiunea lui, „alţii” însemna nu numai militia, 
cît mai ales concurentul necunoscut — asasinul lui 
Doberski şi al Rodzihskăi. 

Ultimul din participanţii în viaţă la jefuirea băncii 
din towicz îşi cam dădea el seama cine poate fi 
acest om. Presupunea, totodată, că-l cunoaşte 
personal. Ştia că pentru dobîndirea celor patru 

milioane, celălalt nu se va da în lături de la nimic. 
Va risca cu preţul propriei vieţi, nu numai a altora. 
Pentru el, ca şi pentru Kazik, banul era sensul 
existenţei. La fel era şi pentru Tadeusz Majewski, şi 
pentru ceilalţi membri ai grupului infractor, care în 
lupta pentru milioane au fost eliminaţi. Fiecare din 
ei, chiar şi Zygmunt Lipief, nu s-ar fi dat înapoi de 
la crimă împotriva unui alt amator de milioane. 

Trebuie deci să fie rapid, dar şi prudent. 

Unde poate fi valiza aceea? Unde o fi ascuns-o 
Kazimierz Strzelczyk? 

Nu s-a aflat niciodată pe strada Wilcza. Despre 
ascunzătoarea asta ştiau citeva persoane. Şeful 
bandei nu ar fi comis o astfel de prostie. Pregătise 
ascunzătoarea din timp şi o mascase foarte bine. 
Trebuie să se afle fie în apropierea locului de 
muncă al lui Strzelczyk, fie a locuinţei lui. Asta i-ar 
fi permis să vegheze asupra comorii şi, totodată, să 
aibă acces uşor la ea. 

Pe strada Marymofcka, la atelierul auto al lui 
Jankowski, cît şi în apropierea atelierului, valiza nu 
era. O căutaseră doar în trei, iar mai tîrziu miliția 
făcuse o percheziţie mult mai amănunţită. Dealtfel, 
atelierul şi casa proprietarului erau un loc deschis, 
pe cînd ascunzătoarea avea o încuietoare. Dovada 
concludentă a acestui lucru era cheia de pe inelul 
găsit în buzunarul mortului. 

Rămiîne casa de pe strada Solec. Acolo, undeva, 
se găsesc bancnotele. Dar unde? 

In locuinţă nu era nici o ascunzătoare. Locatarii 
garsonierelor nu aveau pivnițe. Strzelczyk era, 
dealtfel, destul de prudent pentru a nu ţine cele 

patru milioane în propria pivniţă. Rămînea podul şi 
pivniţa... altcuiva. De ce oare Kazimierz să nu fi 
repetat pe strada Solec figura de pe Wilcza? 
închiriind de la unul din locatari pivniţa, sau şi mai 
bine, fără să închirieze, deci fără ştirea 
proprietarului, să-şi. potrivească o cheie la ea şi să- 
şi aranjeze acolo o ascunzătoare ingenios mascată. 

Tadeusz Majewski hotărî să se convingă de asta 
la faţa locului. Fiind funcţionar superior la 
întreprinderea de apă şi canalizare municipală, n- 
avea nici un fel de greutăţi cu procurarea unei 
adeverinţe care să-l împuternicească să controleze 
reţeaua de canalizare pe terenul cartierului 
Powisle. Singur bătu la maşină textul respectiv, 
singur îşi aplică ştampila şi-şi semnă documentul 
necesar. N-a avut nici o dificultate cu procurarea 
unei salopete bleumarin. Îşi mai luă o cheie 
franceză mare cu el, putind trece în linişte la 
treabă. 

Infractorul nu subestima însă miliția. A avut în 
vedere faptul că locuinţa lui Strzelczyk se află sub 
observaţie. De aceea s-a învirtit destul de mult 
pînă ce a izbutit să intre în casa de pe strada Solec, 
unde-şi avusese garsoniera şeful bandei. La 
început, Majewski se învirti pe stradă. E adevărat 
că nu observă nimic suspect, dar cu toate acestea 
se îndreptă mai întîi spre blocul care se afla în faţa 
celui care-l interesa. Acolo se prezentă la 
administraţie, întrebă dacă instalaţia de apă şi 
canalizare funcţionează normal, rugă să fie condus 
în pivniţă, controlă contorul de măsurat apa. Era 
specialist în domeniul respectiv, aşa că se 

comporta ca un adevărat controlor. Nu trezi nici 
cea mai mică suspiciune. 

După aceea, Tadeusz inspectă clădirea alăturată 
celei în care locuise Strzelczyk. Acolo zăbovi ceva 
mai mult. Şi în această casă putea fi ascunsă 
comoara. Cercetă cu atenţie toate boxele din 
pivniţă. Se uită la toate lacătele de la uşi. Regreta 
nespus de mult că nu avea acea cheiţă de pe inel, 
E adevărat că-i ţinea minte forma şi bănuia la ce 
fel de lacăt s-ar potrivi, clar cum să-l recunoască 
din mulţimea asta de lacăte şi încuietori? Aici n-a 
avut prea multe probleme de rezolvat. Clădirea 
fusese construită încă înainte de primul război 
mondial. Marea majoritate a uşilor solide de la 
boxe erau prevăzute cu broaşte interioare, care se 
descuiau cu chei obişnuite. Doar ici şi colo se pu- 
seseră lacăte, 

Tadeusz Majewski îşi planifică să controleze în 
casa lui Strzelczyk şi în celelalte cîteva blocuri 
alăturate doar pivnițele încuiate cu acel gen de 
lacăte la care s-ar fi putut potrivi cheiţa lui 
Kazimierz. După aceea, înarmat cu o adeverinţă 
corespunzătoare, va ruga pe proprietarul pivniţei 
să i-o deschidă şi, sub pretextul controlării dacă pe 
acolo trec ţevile de la canalizare, va putea chiar în 
prezenţa locatarilor să verifice în amănunţime 
încăperile. Bineînţeles însă că în mod discret, ca nu 
cumva cineva să intre la bănuieli şi să observe 
valiza cu milioane ascunsă pe acolo. Numai s-o 
descopere! Pe urmă va fi treaba lui cum o va 
scoate din boxa respectivă, fără ştirea proprie- 
tarului. 

Foarte liniştit. Majewski pătrunse în blocul 
proprietate personală în care locuise Kazimierz 
Strzelczyk. Îl găsi pe administrator, îi arătă 
adeverinţa şi-l întrebă cum funcţionează instalaţia 
de apă. Ascultă plîngerile acestuia. li promise că va 
rezolva lucrurile, cerîndu-i să-l conducă în pod ca 
să verifice chipurile vasul de expansiune... 

Podul, ca la majoritatea blocurilor moderne, era 
scund, avînd acoperişul plat. In locul cel mai înalt 
avea cel mult un metru douăzeci. Pentru a ajunge 
sus exista o scară de metal aşezată vertical pe 
perete. În interior se putea intra doar printr-o 
deschizătură pătrată. 

N-are rost să intrăm amiîndoi, spuse aşa-zisul 
controlor. Eu trebuie s-o fac, iar dumneata 
aşteaptă-mă aici. 

— Eu mai bine cobor, iar cînd terminaţi, îmi 
aduceţi cheia, ii propuse administratorul, căruia 
nu-i convenea deloc să se caţere în pod sau să 
aştepte pe scară. 

— Foarte bine, aprobă Majewski şi intră în pod. . 

Cînd auzi că administratorul coboară cu liftul. Işi 
scoase lanterna şi începu să verifice metru cu 
metru toată suprafaţa. Căută şi acolo unde 
acoperişul, era la o distanţă de cel mult treizeci de 
centimetri de podea. Aşa cum se aşteptase, nu 
găsi nici aici nimic. Urcarea pînă la ultimul etaj, iar 
apoi căţărarea pe scară în pod ar fi putut atrage 
atenţia locatarilor blocului, aşa că nu credea ca 
Strzelczyk să fi riscat chiar atit de mult şi să fi 
ascuns comoara tocmai acolo. Trebuie să-şi curețe 


255 


acum salopeta de praf, să coboare şi să-şi încerce 
norocul în pivniţă. 

Dacă Tadeusz Majewski, în timp ce percheziţiona 
podul, ar fi avut cu el un radiotelefon potrivit pe o 
anumită lungime de. undă, ar fi auzit următoarea 
discuţie: 

— Aici Unu, aici unu către trei şi Tata. Aici Unu că- 
tre Tata. „X” a ieşit din clădire şi se apropie de 
maşină. Trec pe recepţie. 

— Aici Trei. Am înţeles. Sînt gata. 

— Aici Tata. Am înţeles. Trei să meargă după „X”, 
să fie în legătură cu maşina. Trec pe recepţie. 

— Aici Trei. Am înţeles. Merg după „X”. Trec pe 
recepţie. 

— Tata către Trei. Comunică traseul pe care 
merge „X”. Trec pe recepţie. 

— Am înţeles. Cotim în strada Zwirki i Wigury 
spre oraş. Receptie. 

— Aici Tata. Vă aud bine. 

— Aici Trei. Mergem pe strada Zwirki i Wigury. Ne 
apropiem de rondul de pe strada Raszyfska. Am 
trecut de rond, acum mergem pe Raszyhska. Cotim 
în Aleea Jerozolimskie. Recepție. 

— Am înţeles. Mergeţi pe Aleea Jerozolismkie. 

— Aici Trei. Cotim în Marszałkowska. 

— Vă aud bine. 

— Mergem pe Marszałkowska.  Cotim în 
Swietokrzyska spre Nowy Swiat. Am trecut de 
Nowy Swiat, cotim pe Kopernik, cotim pe Tamka. 
Mergem pe Tamka. Recepție. 

— Aici Tata. Vă aud bine. Mergeţi pe Tamka. 

— Aici Trei. „X” coteşte pe strada Kruczkowski. A 
întors maşina şi a parcat. Mergem mai departe. ÎI 
vedem pe „X”. Coboară şi o la spre strada Tamka. 
Aici Cinci. Trei şi Patru au coborit şi au plecat după 
“X”. Ce facem mai departe? Recepție. 

— Tata către Cinci. Parchează maşina pe strada 
Kruczkowski şi aşteaptă. Stai pe recepţie. 

— Aici Trei. „X” a intrat în clădirea de pe strada 
Solec. Un bloc vechi. Am dificultăţi cu stabilirea 
direcţiei în care a pornit şi cu legătura. Recepție. 

— Am înţeles. Păziţi ieşirea din clădire. Dacă „X” 
va ieşi cu valiza, reţineţi-l. Acţionaţi rapid prin 
surprindere, „X” poate avea armă. Receptie. 

— Am înţeles. Păzim casa. Reţinem. Recepție. 

— Vă aud bine. 

— Aici Doi către Tata. Şi eu l-am zărit pe „X”. A 
intrat în clădirea alăturată celei în care a locuit 
Strzelczyk. Recepție. 

— Aici Tata. Înţeles. Observaţi în continuare totul. 
Dacă va fi nevoie, acordaţi ajutor lui Trei şi Patru. 
Recepție. 

— Aici Doi. Am înţeles. 

— Aici Rîndunica de mare. Mă aflu în raionul 
străzilor Dobra, Tamka, Solec. Rog instrucţiuni. 

— Aici Tata către Rindunica de mare. Circulă în 
raionul respectiv. În caz de nevoie acorzi ajutor 
celorlalţi. 

— V-am auzit bine. Sînt pe recepţie. Circul în 
zona indicată. 

Tadeusz Majewski nu a auzit însă această 
discuţie. Dar cînd a coborit la administrator pentru 
a-i da cheia de la pod şi pentru a-l informa că va 

merge să verifice în continuare instalaţiile de apă 
din subsol, zări un bărbat care mergea prin curte. 
Acum era sigur că ipoteza lui s-a confirmat. 

Mai demult, curţile caselor de pe strada Solec 
erau despărțite una de alta fie prin clădiri anexe, 
fie prin ziduri înalte. Acum, pe această stradă 
rămăseseră doar cîteva clădiri dinainte de război. 
Restul erau blocuri moderne, cu apartamente 
proprietate personală. Casele arse sau clădirile 
anexe gata să se dărime au fost demolate şi în 
locul lor au fost amenajate spaţii verzi şi plantați 
trandafiri. Prin această curte, cît un parc mare, se 
putea ajunge la toate clădirile începînd de la strada 
Jaracz şi, totodată, se putea ieşi pe strada 
Kruczkowski. Agenţii maiorului Kaczanowski nu 
ştiau însă acest lucru. 

Ultimul membru al grupului infractor îl cunoştea 
prea bine pe omul care mergea prin curte. Ştia, de 
asemenea, ce caută el aici. Pentru a nu fi 
recunoscut, Tadeusz se întoarse cu spatele, şi cu 
cheia franceză în mînă, începu să verifice hidrantul 
antiincendiu. Cel care veni nu-l băgă in seamă pe 
controlor. Intră pe palier şi, asigurîndu-se că nimeni 
nu-l urmăreşte, cobori în pivniţă. 

— Ce să fac acum? se gîndea Tadeusz. Să cobor 
după el în pivniţă şi să-i lichidez cum l-a lichidat şi 
el pe Andrzej Doberski? Asta ar fi cel mai bun 
renghi. 

După cîteva clipe de gîndire, Majewski renunţă la 
acest plan. Nu din motive morale. Celălalt îşi 
merita moartea. Chiar şi numai pentru faptul că l-a 
împuşcat pe Doberski, iar mai tîrziu a omorit o 

femeie  nevinovată, Jadwiga  Rodzihska. Dar 
asasinul a acţionat atunci seara tirziu, cînd pe 
stradă şi chiar în bloc circulaţia era foarte redusă. 
Acum însă era abia ora două după-amiază. Strada 
Solec era plină de oameni. În plus, în curte se 
învîrteau, de asemenea, nenumărate persoane. 
Mai mult, administratorul ştia despre aşa-zisul 
controlor. În cazul unei anchetări, va pomeni 
despre el miliției. lar aceasta la rîndul ei va stabili 
fără nici o dificultate că în ziua respectivă în raionul 
respectiv nu s-a efectuat nici un fel de control ai 
instalaţiei de apă. O astfel de urmă miliția nu o va 
lăsa să-i scape din mînă. Mai devreme sau mai 
tirziu, Tadeusz va auzi formula consacrată „vă 
rugăm să ne urmaţi” 

Trebuie să aştepte şi să-i ia canaliei, la prima 
ocazie, banii furati. 

Majewski ieşi pe strada Solec. Presupunea că 
amatorul valizei cu milioane venise aici cu maşina 
lui. Tadeusz cunoştea prea bine această maşină. 
Kazimierz Strzelczyk se servea de ea destul de des. 
Dar maşina nu era pe strada Solec. Aşa-zisul 
controlor verifică apoi pe strada Dobra şi pe 
Tamka. Nici acolo nu se afla maşina. Abia pe strada 
Kruczkowski, în imediata apropiere a clădirii noi a 
şcolii, observă maşina căutată. 

A fost o întîmplare fericită. Tadeusz îşi parcase 
„Sirena” lui la zece. metri mai departe. Mai mult 
chiar, în aceeaşi direcţie, spre strada Tamka. Se 
urcă în maşină. Hotări să-l aştepte aici pe bărbatul 
din pivniţă. Dacă acesta va găsi valiza, va trebui să 
meargă după el şi să încerce să-i ia banii. Era chiar 

mai bine că nu mai avea complici cu care să-i 
împartă. Cu patru milioane de zloți va putea să-şi 
rostuiască foarte bine viaţa. In Polonia sau în altă 
parte. Mai curînd în altă parte, pentru a fi liniştit. 
Sint atitea locuri frumoase pe lume. De pildă, 
America Latină. Un inginer de hidraulică îşi va găsi 
oriunde de lucru, sau va putea să-şi deschidă un 
atelier propriu. Va avea capitalul necesar. 

Între timp. În eter se încrucişau diverse 
convorbiri: 

— Aici Rîndunica de mare. Aici Rîndunica de 
mare. Către Tata. Circul în permanenţă în raionul 
indicat. Maşina „X” este parcată în continuare pe 
strada Kruczkowski. Recepție. 

— Te aud bine, te aud bine. Rîndunica de mare, 
patrulează în continuare în raionul indicat. 

— Aici Doi către Tata, Păzesc blocul lui Strzelczyk. 
Totul în ordine. „X” n-a ieşit din blocul alăturat. 

— Aici Cinci către Tata. Stau în maşină pe strada 
Kruczkowski, Maşina „X” este alături. Maşina 
miliției cu radio trece în mod regulat pe aici. 

— Aici Trei şi Patru. Păzim poarta pe care a 
pătruns „X”. 

— Tata către toţi. Fiţi în continuare atenţi şi 
executaţi instrucţiunile anterioare. 

Între timp, persoana care era aşteptată pe strada 
Solec a ieşit din pivniţă cu valiza în mînă, s-a urcat 
la etajul întîi, şi a cercetat un moment curtea 
întinsă. Acolo — circulaţie normală. Imediat alături 
se afla terenul de sport al şcolii. Portiţa care dădea 
dinspre strada Solec spre şcoală era deschisă. 
Aceasta era pentru a uşura accesul la şcoală 

elevilor care locuiau pe străzile Solec, Dobra şi 
Wybrzeze Kosciuszkowskie. Bărbatul ţinea minte că 
poarta principală a şcolii dă pe strada Kruczkowski, 
iar imediat lîngă poartă se afla maşina lui. Terenul 
şcolii era împrejmuit din două părţi cu o plasă din 
sîrmă: dinspre Solec şi Kruczkowski. Pe celelalte 
laturi ale patrulaterului erau ziduri. Pentru omul cu 
valiza, lucrul acesta reprezenta un avantaj în plus, 
pentru că, atunci cînd se va afla pe terenul şcolii 
va deveni invizibil pentru oamenii din curte. 

O privire la dreapta, una la stînga, iar apoi o 
decizie rapidă, acum! Bărbatul ieşi de pe palier în 
curte şi cît putu de repede, fără însă a alerga, 
ajunse la portita care dădea spre terenul şcolii, 
După aceea îl ascunse zidul. Mergind, avea 
certitudinea că nimeni nu-l urmăreşte, dar, ducînd 
în mînă patra milioane de zloți, nu putea să nu fie 
prudent. 

Trecu prin curtea şcolii. leşi pe strada 
Kruczkowski. Pînă la maşină mai erau cîțiva paşi, 
iar uşa n-o închisese cu cheia, din precauţie. 
Aruncă valiza pe bancheta de lîngă volan şi porni. 
Maşina o coti pe strada Tamka, spre Vistula. 

Concomitent cu acest „Wartburg”, porni şi o 
„Sirenă”. 

— Aici Cinci, aici Cinci, se auzi în eter. „X” cu 
valiza s-a urcat în maşină şi a plecat. O pornesc 
după el. 

— Ei pe dracu! Era uşor de închipuit de ce se 
înfuriase Tata pe copiii lui, care s-au lăsat atît de 
uşor traşi pe sfoară şi l-au lăsat pe infractor să 
scape. 

Peste o clipă însă, aceeaşi voce, de data aceasta 
complet liniştită, dădu noi dispoziţii. 

— Aici Tata, Cinci mergi după „X” şi anunţi în 
permanenţă traseul. Riîndunica de mare, îl 
interceptezi pe Cinci şi te duci după el. Fără însă să 
pui semnalizarea în funcţiune. S-a înţeles? 
Recepție. 

— Aici Cinci. Aici Cinci. Merg pe urmele lui „X”. A 
luat-o de pe Tamka pe strada Wybrzeze 
Kosciuszkowskie înspre podul Poniatowski. 

— Aici Rîndunica de mare. Am pornit după Cinci. 

Liniştea din eter nu a durat mult. 

— Aici Cinci. Aici Cinci, informă şoferul maşinii de 
miliţie. Merg după „X”. Cred că nu m-a observat, 
deoarece ne despart cîteva maşini. Nu-l pierd din 
ochi. Urcăm pe melc pe podul Poniatowski. Trecem 
Vistula. 

— Aici Rîndunica de mare. Merg în direcţia 
indicată de Cinci. Urc pe melc. Pot pune în 
funcţiune semnalul pentru a avea prioritate pe 
pod? Altfel va trebui să aştept mult. 

— Poţi să-i dai drumul! Dar numai pentru un 
moment. 

— Aici Cinci. Ajungem la rondul din cartierul 
Saska Kępa, Mergem mai departe pe strada 
Waszyngton. „X” s-a depărtat destul de mult, 
pentru că am stat la stopuri. Nu l-am pierdut însa 
din vedere. 

— Merg pe strada Waszyngton în urma lui Cinci. ÎI 
văd pe Cinci. Nu-l văd pe „X”, raportă Rîndunica de 
mare. 

În mijloc, între „Wartburgul” omului cu valiza şi 
maşinile miliției, mergea Majewski cu „Sirena” lui. 
Nici nu era prea atent la cel pe care-l urmărea. 
Cînd „Wartburgul” o luase pe podul Poniatowski, 
Tadeusz se dumirise unde merge. Era atît de sigur 
că, ajungind la strada Miedzynarodowa, semnaliză 
la dreapta şi coti. Merse cîteva sute de metri şi coti 
din nou, de data aceasta la stingă. Ajunse la 
terenurile cu parcelele de grădini particulare, parcă 
la poarta deschisă, cobori şi intră în interior. Cu- 
noştea drumul. Nu o dată fusese aici cu Kazimierz 
Strzelczyk. Deşi domnul cu milioanele merse mai 
departe, Majewski ştia că înainte de canalul 
Vistulei se află un alt drum de acces, mai comod, 
spre terenurile cu grădini. Cealaltă străduţă era 
aproape toată asfaltată. Pe unde a venit el, drumul 
nu era nici măcar pietruit, însă pe aici a fost mult 
mai aproape de ţintă. Il va putea observa bine pe 
proprietarul „Wartburgului” pînă ce acesta va 
ajunge la parcela sa. Poate că vrea să-şi ascundă 
comoara undeva prin împrejurimi? Acum însă nu-i 
va mai reuşi nici o figură. Nu peste mult timp îşi va 
lua adio de la milioanele furate. Ele aparţin aceluia 
care s-a trudit să le dobîndească. 

— Aici Rîndunica de mare. Mă aflu lîngă Cinci. Ce- 
rem instrucţiuni. 

— Aici Tata. Către Cinci şi Rîndunica de Mare. 
Păziţi poarta. Dacă „X” va ieşi, simulaţi un mic 
accident, iar cînd va cobori din maşină, imobilizaţi-l 
imediat. Nu uitaţi că are armă. Sosesc şi eu îndată. 
S-a înţeles? Receptie. 

— Rîndunica de mare către Tata. Am auzit bine. 
Vom organiza un accident. 

Maiorul Janusz Kaczanowski, căci el era Tatăl, ieşi 
aproape în fugă din biroul operativ, unde primea 
rapoartele. Dădu imediat dispoziţii. 

— Două maşini-radio, care se află mai aproape de 
strada Waszyngton, să se ducă la intrarea care dă 
spre parcelele particulare. Pentru mine o maşină 
cu patru oameni. 

Nu după mult timp, ofiţerul de miliţie gonea spre 
cartierul Saska Kepa. De data aceasta, sirena şi 
licuriciul funcționau. Pe strada Marszałkowska 
trecură ca o vijelie. Rondul îl ocoliră din partea 
stingă, iar la întretăierea străzilor Nowy Swiat şi 
Aleea Jerozolimskie trecură peste liniile de tramvai. 

Majewski îşi alesese un punct de observaţie 
perfect, în spatele verandei de pe parcela vecină. 
Nu se înşelase. „Wartburgul” sosi aici. Şoferul 
cobori şi, cu valiza în mînă, se îndreptă spre 
pavilionul său de vară, îmbrăcat în diverse soiuri 
de trandafiri. Faţă de altele, era o construcţie 
aproape luxoasă, care se compunea din două 
piese. 

Tadeusz îşi reaminti dintr-o dată timpurile 
trecute.  Vacanţele petrecute în taberele de 
cercetaşi. Marşurile şi căutările urmelor. Precaut, 
ba tîrîindu-se aproape pe burtă, ba alergînd cîţiva 
paşi, se apropie de pavilion. Se uită pe fereastră. 
Cultivatorul de trandafiri aşezase valiza pe masă şi 
o deschisese. Işi desfătă privirea cu pachetele de 
bancnote aşezate şiruri-şiruri. În sfîrşit, îşi văzu 

visul cu ochii, pentru care sacrificase atitea, pînă şi 
viaţa a doi oameni. 

Ca şi cocoşul de munte în timpul bătăii, tot aşa şi 
omul aplecat asupra valizei pline de bancnote nu a 
auzit uşa ce se deschidea încet. Îl trezi din visare 
vocea care-i spuse: 

— Bună ziua, domnule. Mă bucur că ne întîlnim 
din nou. E foarte drăguţ din partea dumneavoastră 
că aţi scos valiza asta din pivniţa de pe strada 
Solec. Dar v-aţi obosit de pomană. O să vă scutesc 
de neplăceri. 

Bărbatul aflat de cealaltă parte a mesei înălţă 
capul. Zări un muncitor în salopetă bleumarin, cu 
un pistol în mînă. Vru să facă o mişcare, dar auzi 
cuvintele rostite încet, dar apăsat: 

—  Miinile frumos după ceafă. Lipeşte-te de 
perete. 

Terorizat, îndeplini ordinul. Capacul valizei care 
mai era ţinut cu mîna se închise. 

— Dumneata! exclamă, străduindu-se să-şi 
menţină calmul. Puteam să mă aştept la una ca 
asta. Am pierdut, n-am ce face, m-ai luat prin 
surprindere. 

— Nici eu nu mi-am făcut iluzii în ceea ce priveşte 
persoana care va veni după valiză pe strada Solec. 
Te-am aşteptat. 

— Recunosc că m-ai tras pe sfoară. Nu te-am 
recunoscut, deşi am văzut o salopetă prin curte. Nu 
trebuia să neglijez treaba asta. lţi propun să 
împărţim pe din două. Ne ajunge la amindoi. 

— A fost un timp cînd aş fi acceptat această 
propunere. Acum este însă prea tîrziu. De fapt, sînt 
banii mei. Eu i-am dobiîndit. 

— N-am ce face. În faţa argumentelor pe care le 
ai în mînă, trebuie să cedez. Dar acolo sînt şi banii 
mei. Nişte dolari într-un plic gri. l-am cîştigat 
împreună cu Kazimierz. Cred c-o să mi-i dai. 

— Făcînd comerţ cu aparatele de măsurat furate. 

— Nici vouă nu v-a trimis banii din valiză unchiul 
bogat din America. 

— Ciţi dolari ai? 

— Trebuie să fie vreo trei mii. Numai dacă nu 
cumva Kazik nu a cheltuit ceva din ei. Dar eu nu 
ştiu nimic despre asta. Sînt şi ceva mărci vest 
germane şi franci elveţieni. Totul într-un plic 
separat, la suprafaţa valizei. 

Majewski, fără să-şi lase pistolul din mîna 
dreaptă, se apropie de masă şi ridică capacul. Într- 
adevăr, chiar la suprafaţă se afla un plic mare, 
cenuşiu, destul de umflat. Tadeusz îl luă în mîna 
stingă şi pentru a-l deschide trebui să se ajute de 
mîna dreaptă. E adevărat că nu dădu drumul 
pistolului din mînă, dar îşi îndreptă privirea doar 
asupra pachetului pe care-l ţinea. 

Aceasta a fost greşeala lui. Majewski a înţeles 
acest lucru în momentul în care prin crăpătura 
plicului zări bancnotele de culoare verde ale 
dolarilor. Aruncă plicul, şi încercă să-şi îndrepte 
ţeava pistolului în direcţia corespunzătoare. Întîrzie 
doar cu o secundă. Impuşcătura bubui. Tadeusz 
simţi o lovitură puternică în piept, după care se 
scufundă în beznă. 

Bărbatul de lîngă perete ridea fără voce. 

Ascunse pistolul în buzunar şi, fără să mai acorde 
nici o atenţie omului în salopetă ce zăcea pe 
podea, se repezi la valiză. Cu o mişcare rapidă o 
închise cu ambele încuietori. 

— Aşa-ţi trebuie, canalie! mormăi, uitîndu-se la 
corpul care era cuprins de convulsii pe podea. Ai 
vrut să mă împuşti, acum tu îmi vei îngrăşa 
grădina. 

Privi instinctiv spre fereastră. Văzu destul de 
departe nişte oameni apropiindu-se. În frunte se 
afla un bărbat îmbrăcat într-un pardesiu de culoare 
deschisă. Cerceta în jurul său cu atenţie, de parcă 
ar fi căutat ceva. Puțin mai în spate venea şi un 
miliţian în uniformă. 

Cultivatorul de trandafiri îl cunoştea pe bărbatul 
în haină de culoare deschisă. Ştia pe cine şi ce 
caută el aici. Din fericire, „Wartburgul” se afla în 
spatele pavilionului şi deocamdată nu era vizibil 
pentru cei care se apropiau. 

Nu mai era nici un moment de pierdut. Bărbatul 
apucă valiza prețioasă şi ieşi în fugă din casă. Sări 
în maşină. Motorul se aprinse imediat. Apăsă pe 
ambreiaj, maşina ţişni ca din puşcă. Un viraj brusc 
la dreapta, şi maşina gonea spre poarta de ieşire. 
Dar nu spre cea de lîngă canal. Din partea aceea 
venea doar miliția. Înspre cealaltă, ce da spre 
strada Miedzynarodowa... Trecu în zbor peste ea şi 
viră la dreapta, pe strada Waszyngton. O porni în 
sens invers, spre centrul Varşoviei. 

Capitolul XVII 


Ultima împuşcătură 


Maiorul Janusz Kaczanowski sări din maşină în 
mers. Autoturismul lui Cinci se afla pe strada 
Waszyngton. Rîndunica de mare se plasase chiar 
lîngă poartă, în spatele gardului viu. 

— Nici o schimbare, domnule maior, raportă 
sergentul-major, comandantul  maşinii-radio a 
miliției. Nelegiuitul ăsta a închis poarta cu lacătul. 
N-am putut merge mai departe după el. 

Pe poartă, într-adevăr, atîrna un lacăt mare. Se 
vede treaba că toţi proprietarii parcelelor îşi aveau 
cheile lor. În schimb, portita aflată alături era 
deschisă. Ofiţerul de miliţie privi în interior. De aici 
pornea o stradă destul de lungă, bine asfaltată. De 
la ea se ramificau alte stradele. Pe parcele se aflau 
căsuțe ridicate de către proprietarii grădinilor. Era 
octombrie şi ceasul la care oamenii se aflau la 
fabrici sau birouri. Prea puţini erau cei care ar fi 
putut, la ora aceasta, să vină la grădină. 

— ÎI vom găsi, tovarăşe maior, interveni 
sergentul. Tot terenul este îngrădit, iar maşina nu 
este un ac şi nu se poate ascunde. 

Sosi o nouă maşină-radio, iar după ea încă una. 

— Colegii din maşini, Kaczanowski conducea 
acţiunea, vor înconjura prin exterior tot terenul cu 
grădini. Rîndunica de mare şi Cinci rămîn la locurile 
lor. Vor sta la dispoziţia mea şi vor păzi poarta 
aceasta. Eu cu oamenii mei voi pătrunde pe teren. 

Ne vom desfăşura cît mai larg posibil, fără însă a 
ne pierde din vedere reciproc, şi vom cerceta 
grădina. Fiţi atenţi la „Wartburgul” de culoare gri 
cu numărul WW—9978. Armele la îndemînă. Sînt 
întrebări? 

— Dacă fuge, ce facem? 

— După avertisment, trageţi. Conform 
regulamentului. La început în aer, apoi în picior. 

— Noi, tovarăşe maior, propuse comandantul 
uneia din maşinile-radio, vom păzi cealaltă parte a 
grădinilor. Dinspre strada Miedzynarodowa. 

— Bine, mergeţi acolo. 

Maiorul pătrunse pe portiţă. Mergea destul de 
repede, dar cu precauţiune. Privea de jur-împrejur. 
Din cei patru milițieni în uniformă, doi o şi luară la 
stînga, iar ceilalţi în direcţia opusă. Kaczanowski se 
putea bizui pe proprii lui oameni ca pe sine însuşi. 
Nu o dată trecuseră prin diverse situaţii. Bune şi 
rele. Şi din cele în care curajul şi hotărîrea unuia 
salvau viaţa celuilalt. 

Ofiţerul de miliţie străbătu vreo şaizeci de metri. 
Deodată, undeva spre dreapta sa, dar nu prea 
departe, auzi o bubuitură înfundată. Ca şi cum 
cineva ar fi spart o pungă de hirtie umflată. 
Kaczanowski cunoştea acest fel de sunet. Se 
trăsese cu pistolul într-o cameră. închisă. Maiorul o 
coti pe străduţa laterală. Ajunse în viteză pînă la 
aleea care era paralelă cu drumul asfaltat. Trebuia 
să fie pe undeva pe aici. Unul din sergenţi auzise şi 
el zgomotul cunoscut şi se afla acum la 
cincisprezece metri în spatele maiorului. 


269 


Acum, Kaczanowski încetini şi, avansînd, cerceta 
cu privirea parcelele pe lîngă care trecea. Văzu de 
la distanţă căsuţa aşezată mai în interior, care se 
distingea de altele fiind mai solid clădită. S-ar fi 
putut, la nevoie, locui în ea în tot cursul anului. 
Proprietarul plantase în jurul pavilionului nişte 
trandafiri minunaţi. Cu toată toamna tirzie, tufele 
erau acoperite de flori, 

— Cred că e acolo, maiorul indică cu mîna 
sergentului casa îmbrăcată în trandafiri. 

Mai străbătură cîţiva metri, Avansau din ce în ce 
mai prudent. 

Brusc, din spatele casei frumoase o zbughi.. 
Wartburgul” gri. Trecu peste colţul unei parcele, 
călca unele tufişuri nu prea înalte, străbătu o 
porţiune din străduţa pe care se afla maiorul şi o 
viră la dreapta, dispărînd din ochii urmăritorilor. Se 
mai auzea doar duduitul motorului maşinii ce se 
îndepărta. 

Sergentul îşi smulse din toc pistolul şi se aruncă 
în direcţia în care dispăruse maşina. Janusz 
Kaczanowski, dimpotrivă, se întoarse şi cu viteză 
de sprint, alergă pînă la poartă. Apropiindu-se de 
ea, dădu dispoziţii: 

—  Rîndunica de mare rămîne aici. Aşteaptă 
ordine!  Aduceţi şi cealaltă maşină-radio! Către 
maşina de pe strada Miedzynarodowa: Dacă vedeţi 
un „Wartburg” gri, mergeţi după el. Dacă nu, 
mergeţi în direcția valului  Miedzeszyiski şi 
întrebaţi dacă nu s-a văzut o astfel de maşină. Daţi 
imediat de ştire maşinilor-radio care patrulează în 
centru să blocheze imediat Aleea 3 Mai, înainte de 

Nowy Swiat, şi melcul de pe malul Vistulei. Opriţi 
maşina gri cu orice preţ! Eu merg cu Cinci. Maşina 
cu oamenii mei aşteaptă aici dispoziţiile. S-a 
înţeles? 

— Da, confirmă comandantul patrulei şi începu să 
repete prin radiotelefon ordinele. 

Janusz Kaczanowski, fără să mai piardă timp. 
ajunse la „Fiatul” staționat pe strada Waszyngton, 
condus de Cinci, şi-i ordonă: 

— Întoarce! Mergem spre rond. lar ne-a scăpat 
banditul. De data asta însă îl prindem. 

— Aici Vulturul. Aici Vulturul! se auzi în 
radiotelefon. Am zărit „Wartburgul” gri, care a ieşit 
din zona grădinilor particulare pe strada 
Miedzynarodowa. Am patrulat pe strada respectivă, 
dar în sens contrar. Întorc şi-l urmăresc. Acum a 
virat pe strada Waszyngton, 

Cinci, sau sergentul-major Stefan Bartosik, avea 
unele greutăţi cu virarea bruscă pe o stradă atit de 
aglomerată ca Waszyngton. Claxoanele începură 
imediat să sune. Era cît pe-aci să se ciocnească cu 
un camion. Bietul şofer care nu era cu nimic 
vinovat se auzi apostrofat cu tot felul de epitete în 
genul: cum conduci, animalule?! 

— l-aş arăta, eu animal! bombăni sergentul- 
major, după ce reuşi în cele din urmă să iasă din 
încurcătură. 

Între timp veni un nou ordin: 

— Aici Rîndunica de mare către Tata. Sergentul 
Pajecki a găsit în căsuţa cu trandafiri un cadavru. 
Este îmbrăcat în salopetă, iar în buzunar are o 
adeverinţă de la întreprinderea de apă şi 


271 


canalizare, emisă pe numele Tadeusz Majewski. 
Lîngă cadavru se afla un pistol. Rugăm instrucţiuni. 
Recepție. 

— V-am auzit. Kaczanowski, în graba mare, nu se 
mai dădea drept Tata. De asta să se ocupe oamenii 
mei. Chemaţi de la Inspectoratul municipal echipa 
tehnică. Recepție. 

— Aici Rîndunica de mare. Am înţeles. Chemăm 
echipa tehnică. 

— Vedem maşina-radio la rond, raportă Bartosik. 
Probabil este Vulturul. 

Se apropiară de rond. Acum zăreau foarte bine că 
cineva din maşina-radio discută cu miliţianul care 
făcea de gardă la intersecţie. După aceea, maşina 
viră pe strada Skaryszewska, 

— Aici Vulturul către Tata, se auzi vocea în 
radiotelefon. „Wartburgul” gri merge pe strada 
Skaryszewska, Gonesc pe urmele lui. Imi lipseşte 
vizibilitatea. 

— De acolo, adaugă şoferul „Fiatului”, poate să 
fugă pe strada Zamojski sau Targowa. Pe Targowa 
însă sînt lucrări. E închisă pentru circulaţia rutieră. 
Trebuie ocolit prin Kijowska şi Brzeska. Nu poate să 
conducă prea repede. Numai dacă nu o va lua pe 
Groch6wska. Poate va încerca să facă un cerc şi să 
revină din nou pe Waszyngton sau să dispară 
undeva pe vreo străduţă laterală. 

— Mai repede, sergent! îl zori Kaczanowski. 

Maşina-radio a Vulturului mergea cu sirena în 
funcţiune. Cu toate acestea, „Fiatul” se apropia din 
ce în ce mai mult de el. 

— Tata către Rîndunica de mare, ordonă ofiţerul 
de miliţie. Pleacă imediat pe strada Wiatraczna. 
Taie drumul „Wartburgului”. Recepție. 

— Rîndunica de mare către Tata. Am înţeles. 
Plecăm spre Wiatraczna. 

Ajunseră la întretăierea străzilor Skaryszewska cu 
Zamojski. Văzură cum maşina-radio din faţă se opri 
pentru scurt timp şi cum o luă pe Grochâwska, tot 
cu sirena în funcţiune. 

— Am spus, observă cu satisfacţie sergentul- 
major, că o va lua pe Grochâwska. Deştept tipul. 

— Cei care sînt cu Rîndunica îi vor tăia drumul. 

— Nu vor ajunge la timp. 

— Trebuie să ajungă. 

Bartosik nu răspunse nimic. Folosindu-se de 
faptul că pe strada Groch6wska sînt două culoare, 
iar în unele locuri chiar trei, gonea cu o viteză de 
peste o sută douăzeci pe oră. Tocmai trecură pe 
lîngă maşina-radio, care acum mergea în urma lor 
cu sirena în funcţiune. 

— Posturile de circulaţie, rise sergentul-major, or 
să creadă că cei cu Vulturul ne urmăresc pe noi. 
Numai să nu ne blocheze drumul, 

— Aici Rîndunica de mare, se auzi următorul 
mesaj. Ajungem la rondul de pe strada Wiatraczna. 
Am zărit la distanţă „Wartburgul” gri. Îl urmărim pe 
strada Grochâwska. 

Perfect, comentă Bartosik. Acum tipul n-o să ne 
mai scape pe vreo stradă laterală. Dacă schimbă 
vitezele, Rîndunica de mare îl ajunge. 

infractorul care fugea cu „Wartburgul” nu avea 
însă nici o intenţie să intre pe vreo stradă laterală. 

Era conştient de faptul că-l urmăresc cîteva maşini 
de-ale miliției. Se bizuia pe superioritatea pe care i- 
o dădea viteza maşinii sale asupra „Warszawei”... 
Voia să folosească acest atu pe strada dreaptă, 
largă, pînă la maximum. Cunoştea un loc, înainte 
de-a ajunge la Garwolin. E localitatea Kolbiela, 
unde după ce coteşti în pădure, poţi să ajungi 
neobservat la un drum lateral care trece printr-un 
codru. In interiorul lui se află un adăpost sigur, 
unde va putea sta citeva zile, pentru a-şi pregăti 
planul fugii pe mai departe. Acolo nu-l va găsi 
nimeni, 

Omul din maşina gri socotea că încă nu e totul 
pierdut. Apăsă pe accelerator pînă ce cadranul 
maşinii indică viteza maximă. 

Maiorul Kaczanowski îşi dădea şi el seama de 
făptui că maşinile miliției nu au nici o şansă să 
ajungă din urmă „Wartburgul” rapid. Doar „Fiatul” 
lui putea intra în joc; se afla însă prea departe de 
cel care fugea. Acesta cu siguranţă că are un plan 
concret de scăpare de urmăritori Comportarea 
acestui om indica cu precizie că nu-şi pierde capul 
în caz de pericol. Aşa că nu fugea în neştire, unde-l 
duceau ochii. 

— Aici maiorul Kaczanowski către centrală, nu 
mai era timp să se joace cu pseudonime. Anunţaţi 
imediat Inspectoratul raional din Minsk şi Otwock 
ca să blocheze şoselele din Varşovia spre Siedlce şi 
Garwolin. Înainte însă de întretăierea cu drumul 
care duce spre Mińsk - Góra Kalwaria. Recepție, 

—  Recepţionat. Janusz recunoscu în receptor 
vocea colonelului Adam Niemiroch. lau imediat 

legătura cu ei. Voi căutaţi să nu scape. Echipa 
tehnică a şi fost trimisă in zona parcelelor. 

— Dacă o va lua spre Mińsk, atunci s-a zis cu el, 
sergentul-major comenta dispoziţiile superiorului 
său. Cei din Mińsk ajung întotdeauna la timp. Pînă 
la întretăierea cu drumul ce duce spre Góra 
Kalwaria au doar doi kilometri. Cel mai bine se 
poate organiza blocada lingă fabrica de cuțite din 
Stojadly. Mai rău stau cei din Otwock. Pînă la 
şoseaua spre Lublin au aproape zece kilometri. Pot 
să întirzie ca şi Rindunica noastră de mare. 

Amîndoi milițienii din „Fiat” zăriră de departe 
maşina-radio. 

— Atenţie, Rîndunica de mare” spuse maiorul. Aţi 
văzut „Wartburgul”? 

— L-am pierdut din ochi. 

—  Rîndunica, mergi înainte pe şoseaua spre 
Mińsk, ordonă Kaczanowski. În apropiere de Mińsk, 
cred că lingă Stojadly, va fi blocada. Noi mergem 
spre Garwolin. Receptie. 

— Vă auzim bine, vă vedem şi mai bine, glumiră 
cei din maşina-radio, de care „Fiatul” se afla la cel 
mult 200 de metri. Zburăm spre Mińsk. 

— Vulturul, aici Tata. Mă auzi? 

— Vulturul către Tata. Vă auzim foarte bine, 
tovarăşe maior. 

— Tu, Vulturule, mergi spre Garwolin. 

— Am înțeles. Zburăm spre Garwolin. 

Bartosik ajunse în dreptul maşinii-radio. Începu 
depăşirea. Din fericire, şoseaua era aproape 
pustie. „Fiatul” putea să meargă cu viteză mai 
mare. 

— Cum stăm cu benzina? se nelinişti maiorul. 

— Putem merge chiar pînă la Lublin, îl linişti 
şoferul. 

— Janusz, mă auzi? colonelului Niemiroch nu-i 
plăcea să piardă timpul cu apeluri codificate prin 
radio-telefon. 

-— Vă aud, tovarăşe colonel. 

— Am discutat cu Otwockul şi Miâskul. Vor 
organiza blocada. Din fericire, cei din Otwock au 
maşina pe şoseaua spre Lublin. Ce se-aude pe la 
voi? 

— Cred că o va lua spre Lublin, îl informă 
Kaczanowski. Eu merg pe drumul acesta. Am 
trimis Rîndunica de mare pe drumul spre Mińsk. 

— Aveţi grijă numai, nu vă lăsaţi împuşcaţi, îi 
avertiză colonelul. 

— Nu ne lăsăm, fiţi sigur. 

Ajunseră la bifurcarea drumului lîngă localitatea 
Stara Milosna. Bartosik viră la dreapta fără să 
frineze, încît maşina dansă pe şosea cu un ţiuit 
puternic al cauciucurilor, dar nu-şi pierdu echilibrul, 
Kaczanowski zări cu coada ochiului că maşina-radio 
care mergea în urma lor o luă pe şoseaua spre 
Mińsk, tot fără să-şi micşoreze. viteza. 

— E ca şi al nostru, comentă Bartosik. N-aş mai 
paria nici un bănuţ pe pielea lui. Peste cel puţin o 
jumătate de oră am pus mîna pe el. 

Merseră o bucată de vreme în tăcere. Pe şoseaua 
bună şoferul Scotea din „Fiat” cît putea de mult. 

— Atenţie, atenţie. Aici Pawel către Tata. Mă 
auziţi? maşina miliției din Otwock încerca să ia 
legătura cu maiorul Kaczanowski. 


276 


— Vă aud, Pawel, bine. Unde vă aflaţi? 

— Am trecut de localitatea Wiazownia. Nu 
departe de Wolka Mladzka. Am aranjat blocada 
după cotul drumului, pe o ridicătură. Drumul este 
barat cu două camioane. Sînteţi departe? 

— Ne apropiem de Wiazownia, i-o luă înainte 
Bartosik maiorului, care în calitate de şofer 
cunoştea mai bine traseul. 

Urcară pe o ridicătură nu prea mare. Aveau acum 
în faţa lor o porţiune destul de bună de şosea. 

—  E-al nostru, tovarăşe maior, se bucură 
sergentul-major. Uitaţi-l, tocmai virează. 

Într-adevăr, la o distanţă de cel mult doi kilometri 
în faţă se zărea „Wartburgul” gri care gonea pe 
arcul ce-l făcea şoseaua ce ocolea localitatea 
Wiazownia. După aceea, maşina dispăru din faţa 
ochilor celor care-l urmăreau. 

Se apropia momentul decisiv. Janusz Kaczanowski 
desfăcu centura de siguranţă cu care fusese strîns 
legat de scaunul maşini şi-şi controlă pistolul dacă 
e încărcat. 

„Fiatul” gonea pe drumul de ocolire care forma 
aici un semicerc mare larg, Bartosik nereducînd 
deloc din viteză. 

— Îl vedem îndată iarăşi, mormăi, 

leşiră din nou la drum drept. Maşina care mergea 
în faţa lor se vedea din ce în ce mai clar. Se 
apropia tocmai de podul de peste un rîu oarecare 
şi începu să frineze brusc. leşi de pe partea 
carosabilă a şoselei şi se opri... Din maşină sări un 
bărbat îmbrăcat în haine de culoare închisă, cu o 

valiză în mînă. Se ascunse printre copacii pădurii 
de pe margine. 

— A zărit blocada şi fuge, comentă sergentul- 
major. Crede că n-a fost zărit. Pe noi nu ne-a văzut, 
probabil. 

Din partea opusă se auzea vuietul sirenei şi se 
zări maşina miliției care sosea în goană. Ambele 
maşini se opriră aproape concomitent lîngă 
„Wartburg”; din „Warszawa” săriră patru milițieni 
în uniformă. 

— A fugit pe-acolo, unul din ei indică maiorului 
direcţia în care alergase infractorul. Nu ne scăpă 
însă. Asta-i o pădurice. Cunoaştem aici fiecare 
copac. Puțin mai departe se întind pămînturile 
arabile şi casele satului. 

— Eu, împreună cu Szczepański, se oferi unul 
din caporali, alergăm împrejurul pădurii, pe 
margine. Să-i tăiem drumul din două părţi, dacă 
vrea cumva să fugă peste cîmp, 

-— Bine. Ceilalţi veniţi cu mine. Bartosik. Cînd 
ajunge Vulturul, oamenii lui să intre şi ei în pădure 
şi să cerceteze. Tu rămii aici. Păzeşte drumul ca nu 
cumva să încerce să treacă de partea cealaltă. 

Kaczanowski alergă în pădure. In urma lui, doi 
milițieni. Era o pădure destul de tînără, dar pentru 
că se afla în apropierea localităţii Wiazownia — 
centru de recreaţie — era aproape în întregime 
bătătorită. Nenumărate cărări se încrucişau în 
toate direcţiile. Vizibilitatea era, de asemenea, 
destul de mare. 

Pe o porţiune de aproape două sute de metri, 
maiorul alergă în linie dreaptă. Calculă că aşa ar fi 

trebuit să procedeze şi infractorul, pentru a se 
îndepărta cît mai mult de şosea şi pentru a nu mai 
fi zărit de acolo. După aceea, ofiţerul de miliţie se 
opri, ascultă cu atenţie şi privi de jur-împrejur. La 
un anumit moment, lui Kaczanowski i se păru că o 
umbră a trecut peste una din cărări. Janusz o porni 
în direcţia respectivă. Auzi vocea unuia din mili- 
ţienii din Otwock: 

— Stai că trag! 

Maiorul auzea acum cu claritate zgomotul făcut 
de cineva care-şi croieşte drum prin tufişuri. Se 
auzea în permanenţă trosnetul crăcilor rupte. 
Ofiţerul o luă la fugă în acea direcţie, încercînd să 
taie drumul celui care fugea. 

Brusc, în imediata apropiere, răsună o 
împuşcătură. Jumătate de minut mai tîrziu, Janusz 
Kaczanowski ajunse într-o poieniţă. La marginea ei, 
sub crengile unui ienupăr înalt, zăcea un om într-o 
poziţie ciudată. Arăta îngrozitor. Sinucigaşul se 
împuşcase în gură. Lîngă mîna lui dreaptă se afla 
pistolul. Cu o ultimă mişcare, mai tare chiar şi decit 
moartea, omul strîngea la piept, cu cealaltă mînă, 
valiza maro. Degetele-i erau înţepenite pe miner. 

Cazul valizei cu milioane fusese terminat. Banii! 
Cite lucruri bune se pot face cu ajutorul lor. Dar şi 
cîtă forţă ucigaşă zace în ei. 

Maiorul Janusz Kaczanowski se apropie încet de 
sinucigaş. Scoase din buzunar o batistă curată şi 
acoperi cu ea faţa directorului Wojciech Strzelczyk. 

CUPRINS 


Capitolul |  - Banca este închisă 

Capitolul II  - Misterul din pădurea Bielany 
Capitolul III - Unde oare se află valiza? 
Capitolul IV - Noaptea în atelierul auto 
Capitolul V  - Indoielile locotenentului Falecki 


Capitolul VI - Cotitură neaşteptată în anchetă 
Capitolul VII - Al doilea iese din joc 

Capitolul VIII - Declaraţiile milionarei ratate 
Capitolul IX  - Cel de-al cincilea membru al bandei? 
Capitolul X  - „Trebuie să-l găsim pe tipul ăsta” 
Capitolul XI - Bleumarin sau maro? 

Capitolul XII - Urme noi? 

Capitolul XIII - lar radioul cînta tot mai tare... 
Capitolul XIV - Un alt pistol 

Capitolul XV - Doar o clipă de atenţie 

Capitolul XVI - Valiza cu comori 

Capitolul XVII - Ultima împuşcătură 

